
Europos kūrimas 


Kuriama Europa. Šis darbas kupinas didelių vilčių. Tačiau tos 
viltys išsipildys tik tuomet, jeigu jos remsis istorija. Europa be 
istorijos būtų be pradžios ir be ateities. Nes šiandiena kyla iš 
vakardienos, o rytojus gimsta iš praeities. Tačiau praeitis neturi 
kaustyti dabarties, tik suteikti jai galių visa tai išsaugant įgauti 
kitokį, pažangesnį pavidalą. Mūsų Europa, plytinti tarp Atlan- 
to vandenyno, Azijos ir Afrikos, jau nuo senų senovės yra to- 
kia, kokią ją suformavo geografija, sumodeliavo istorija dar nuo 
tų laikų, kai graikai pavadino ją tuo vardu, kuris lig šiol išliko. 
Europos ateitis turėtų būti grindžiama tuo paveldu, kuris kaip 
tik todėl, kad Europa buvo vieninga ir įvairialypė, padėjo jai nuo 
antikos, dar nuo priešistorinių laikų atskleisti šitokius kultūros 
vertybių lobius, išlikti jai be galo gyvybingai. 

Penkių įvairiakalbių ir skirtingų tautybių leidėjų iniciatyva 
leidžiamoje serijoje „Europos kūrimas“ norima nušviesti Euro- 
pos formavimąsi bei nė kiek ne menkesnes jos sėkmės galimy- 
bes, nenuslepiant ir paveldėtų sunkumų. Kad šiam vienybės sie-, 
kiančiam žemynui pirmiausia būtina įveikti tokią dažną vidinę 
nesantaiką, daugybę konfliktų, tiek daug atskirybių ir priešta- 
rų, — šioje serijoje nebus nurylėta, nes leisdamiesi į Europos kūri- 
mo žygį privalome pažinti visą praeitį ir suvokti ateities perspek- 
tyvą. Tuo paaiškinamas ir „aktyvusis“ mūsų serijos pavadinimas. 
Mums atrodo, jog dar ne laikas rašyti universalią Europos isto- 
riją. Šią temą mes ketiname atskleisti ne viename geriausių šiuo- 
laikinių istorikų esė, - beje, mums nesvarbu, ar jie europiečiai, 
ar ne, ar jie jau pagarsėję, ar dar tebėra mažai kam žinomi au- 
toriai. Jie aptars esmines Europos istorijos temas — iš mokslo, 

politikos, visuomenės, religijos, kultūros sričių. Savo darbe jie 
remsis turtinga Herodoto sukurta istoriografijos tradicija ir sy- 
kiu susiformavusiomis Europoje, iš pagrindų atnaujintomis XX 
amžiaus, ypač paskutiniųjų dešimtmečių, istorijos mokslo kon- 
cepcijomis. Jie stengėsi rašyti taip, kad šie esė būtų visiems su- 
prantami. 

Mes dedame visas pastangas, kad padėtume visiems, daly- 
vaujantiems kuriant ir tobulinant Europą, taip pat ir visiems 
kitiems, besidomintiems šiuo dalyku, atsakyti į esminius klau- 
simus: „Kas mes? Iš kur ateiname? Kur einame?“ 


Jacgues Le Goff 

L. Svietimas ir nauja šviesa 


Švietimas, taip pavadinta XVIII amžiaus produktyvaus vokiečių 
menininko Danielo Chodowieckio vario graviūra. Pirmajame 
paveikslo plane — kaimo vieškeliu, tamsaus miško paunksmėje, 
gyvenvietės, panašios į pilį link —- už medžių matyti mažasis ir 
didysis jos bokštai — kiek atsilikusi nuo pėsčiojo ir raitelio darda 
karieta. Gyvenvietė jau skendi vaiskioje šviesoje, kurią skleidžia 
iš už tolimos kalnų virtinės bejsiplieskianti saulė, ryto saulė, siun- 
čianti savo spindulius tolyn į dar tik brėkštantį dangų ir besiruo- 
šianti išsklaidyti rūko drobulę, tebetvyrančią už gyvenvietės. 

Chodowieckis savo švietimo viziją komentuoja tokiais žodžiais: 
„Šis tobuliausias proto kūrinys [...] iki šiol neturi jokio kito vi- 
siems suprantamo alegorinio ženklo (gal dėl to, kad pars daly- 
kas dar naujas) kaip tekanti saulė. Ko gero, dar ilgai šis apibrėži- 
mas ir liks tinkamiausias, nes iš pelkių, nuo smilkytuvų ir nuo 
dievų garbei ant aukurų deginamų aukų - visada kyla migla, ir 
todėl bet kada gali ją uždengti. Tačiau vos tik saulė pakyla, joks 
rūkas nebebaisus.“! 

Toliau komentuodami šią vario graviūrą, vaizduojančią Švie- 
timo saulę, galime rinktis kitą to laiko apibrėžimą, kuris siejasi 
su epochos reforma. „Mes visada įsitikinę, kad ji pradžioje atrodo 
skleidžianti šviesą — dažniausiai šviesą, kuri, kaip ir aušra, al- 
suoja vėsa, o galiausiai užlieja malonia šiluma.“ Jei šiluma išties 
pasklinda, čia reikėtų prisiminti ir anglų vartojamą palyginimą, 
kuriame protas gretinamas su saule: of wbichb the light is constant, 
uniform and lasting - „kurio šviesa yra pastovi, vientisa ir amži- 
na“. Šviesos sąvoka XVIII amžiuje įgyja naują svarbią reikšmę. 
Dabar šviesa minima kiekvienąsyk, kai kalbama apie protą, laisvę 

ar didelę laimę. Ji atsispindi sąvokose, kuriomis apibūdinamas 
šitas amžįus. 

Enlightenment, angliška sąvoka kaip tokia atsiranda tik XIX 
amžiuje, varžydamasi su sąvoka Age of Reason.-Anuomet filoso- 
fas George'as Berkeley, pavyzdžiui, kalba apie "at ocean of light, 
which bas broke in and made bis way, in spite of slavery and super- 
stition — apie „šitą šviesos jūrą, kuri įsiveržė ir prasiskynė sau 
kelią per vergiją ir prietarus“. Kitas anglas teigia, jog šis amžius 
esąs enligbten d beyond the hopes and imaginations of former ti- 
mes — „labiau apsišvietęs, negu tikėjosi ir įsivaizdavo ankstesnės 
epochos“. Galiausiai poetas Alexanderis Pope'as, remdamasis 
visumine filosofijos ir gamtos sinteze, argumentuoja: 


Nature and Nature's laws lay hid in night. 
God said, let Newton be! and all was lighc.? 


Prigimtis ir įstatymai glūdėjo nakties priedangoje. 
Dievas tarė: tebūnie Newtonas! ir viskas tapo šviesa. 


Turbūt nuo to laiko galima sakyti: Ex occidente lux!- Iš Vakarų, 
nebe iš Rytų ateina šviesa — ne tik iš laisvingosios Didžiosios 
Britanijos, bet ir iš absoliutizmo besivaduojančios Prancūzijos. 

Lumičres - prancūziška sąvoka. Lumiėre — šviesa — reiškia intel- 
ligence, connaissance, clartė d esprit, vai - „įžvalgumas, žinojimas 
ir proto aiškumas“. Zumiėres tampa ypatinga epochos sąvoka: Les 
seules lumiėres de la raison naturelle sont capables de conduire les 
bommes dė la perfection de la science et de la sagesse humaine. (Tik 
tikrosios išminties šviesa geba vesti žmoniją prie mokslų, tech- 
nikos bei žmogiškosios išminties tobulybės.) Apie 1750 metus 
filosofas ir politikas Turgot teigia: Enfin toutes les ombres sont dis- 
sipėes; guelle lumiėre de toutes parts |...) guelle perfection de la sa- 
gesse humaine. (Pagaliau visi šešėliai išsklaidyti, kokia šviesa iš 
visų pusių! [...] kokia žmogiškosios išminties tobulybė.) Poeti- 
ne forma tatai išreikšta šitaip: 


Et ce gu'avait produit U'ignorance grossičre 
Disparait au grand jour d'un sičcle de lumičre. 

Ir ką beribis tamsumas pasėjo, 
Išnyksta šviesos amžiaus vaiskioje dienoje. 


Dauguma citatų yra iš vėlesnių laikų nei angliškosios. Išties tai 
nėra joks atsitiktinumas, nes nuaidėjus didžiojo pamokslininko 
žodžiams prie Liudviko XIV karsto: „Vienintelis Dievas yra di- 
dis“, ūmai išsiveržė viskas, ką karalius iš Dievo malonės dar būtų 
tikėjęsis sutramdyti. Europa, pradėjusi mėgdžioti prancūzų ele- 
ganciją, papročius ir kalbą, sykiu buvo apšviesta ir iš dalies labai 
šaltos šviesos, kuri neaplenkė nė vieno vis dar tamsaus užkaborio. 
Blogiausi ir nepagarbiausi dalykai dabar pasakomi prancūziškai 
arba sekant prancūziška formuluote, nesvarbu iš kieno lūpų jie 
skambėtų: ar iš vokiečių rūmų favoritės, ar iš italų 26lec. 

Aufklūrung - vokiška sąvoka, pirma turėjusi tik meteorologinę 
reikšmę, pradžioje imama vartoti apšviesti prasme ir panašiose 
veiksmažodžių formose. Nuo devintojo dešimtmečio ji suvokia- 
ma kaip epochos pavadinimas — im Zeitalter der Aufklūrung. 
Tačiau galutinai ji įsitvirtina tik XIX amžiuje. 

Šviesos sąvoka kaip paralelė sutinkama įvairiuose deriniuo- 
se: švietimas ir šviesa, laisvė ir šviesa, „apšviesti reiškia [...] nudrėksti 
nuo akių visokias širmas ir uždangas, atverti šviesai protą ir širdį, 
kad ji aną apšviestų, šitą sušildytų, ir įžengti į tiesos bei tvarkos 
sritį, kur žmogaus valia ir tikra palaima viešpatauja“. Heinrichas 
Wielandas kalba apie laisvę mąstymo ir spaudos, „kurie žmogaus 
protui yra tas pat, kas šviesa mūsų akims“. Jaunasis Herderis, 
charakterizuodamas savąją epochą, taip ją pavadino: mūsų ap- 
šviestasis amžius, šitas šviesiausiasis amžius. 

Illuminiso — itališka sąvoka. Ši jos forma yra nauja, pradėta var- 
toti tik XX amžiuje. XVIII amžiuje apsiribota /uce i lumi illumi- 
nato, tai panašu į perėminį iš prancūzų. Un secolo cosi illuminato 
come il nostro (amžius, apšviestas kaip ir mūsų) arba /a legislazione, 
i! commercio, la pubblica gloria e sicurezza dipendono da lumi delle 
nazioni |...) (įstatymų leidyba, prekyba, valstybės garbė ir sau- 
gumas priklauso nuo tautų švietimo (Jumė)). Ar galima Italiją 
gretinti su šio — proto ir šviesos — šimtmečio Anglija, Prancūzija, 

Vokietija? Reikia nepamiršti, kad italų kalba yra dar viena kal- 
ba, kurią moka išsilavinęs europietis ir moka geriau nei anglų. 
Italijoje laisvieji Renesanso laikai dar nepamiršti. 

Ispanijoje vartojama naujesnė sąvoka ///ustracion, kuri pakeitė 
ankstesniąją //uminismo. Tiesa, Europoje Ispanija laikoma atsi- 
likimo pavyzdžiu.Vis dėlto ji turi savo žinomų švietėjų ir išmin- 
tingų Burbonų monarchijos valdovų su jų atitinkamais reformų 
siekiais. Tačiau anuomet vienas ispanas apie tuometinę intelektualų 
padėtį buvo priverstas pasakyti: gue [...] estudian a Newton en su 
cuarto y explican a Aristoteles en su catedra?. Namuose, privačioje 
srityje, tiriama anglų gamtos mokslininko Newtono metodais, 
tačiau oficialioje universitetų srityje, siekiant išvengti nereika- 
lingų keblumų, vis dar remiamasi Aristoteliu. Šitokia padėtis ap- 
skritai vyrauja daugelyje katalikiškų kraštų. Rousseau, šiaip ar 
taip, teigė, kad, palyginti su prancūzu, anglu ir vokiečiu, „ispa- 
nas yra vienintelis, kuris, grįžęs namo, iš to, ką svetur pamatęs, 
savo kraštui naudingų stebėjimo rezultatų nesugeba perimti“. 

Švietimas, išminties šviesa taip pat natūraliai išplinta ir kitose 
kalbinėse teritorijose. Net markizo de Pombalio Portugalijoje, 
kuri pirmoji ėmė bylinėtis su jėzuitais. Galėtume kalbėti apie 
Šveicariją, pasinaudojusią reformatoriškomis prancūzų ir vokie- 
čių proto galiomis, arba apie Nyderlandus, gerokai anksčiau nei 
Anglija tapusius gyvos dvasios laisvės viešpatija. Paminėtinos Šiau- 
rės karalystės, kurias prancūzai ir vokiečiai paskatino kurti savi- 
tas formas, arba masonų paveikta Lenkija ir pagaliau Jekaterinos II 
Rusija. Neturėtų būti pamirštos abi Amerikos, kuriose šviesa 
pradeda sklisti ispanišku, portugališku ir anglosaksišku būdu. 

Čia kalbama apie baltojo žmogaus pasaulį, besiremiantį krikš- 
čionybe ir antika, kuris, tiesa, jau daugelį amžių tautiniu ir reli- 
giniu atžvilgiu yra labai susiskaidęs. 

Dabar reikėjo — dar kartą pacituosime - pasitelkus naują šviesą 
„hudrėksti visokias širmas ir uždangas“. Šviesa turi panaikinti „ver- 
giją ir prietarus“, ji turi išsklaidyti „šešėlius“. Tačiau fanatikai, 
tokie kaip antiklerikalas italas Carlantonio Pilati, „nori išlaikyti 
tamsą, aklumą, nežinojimą, ir jie nekenčia šviesos patekėjimo“. 

Atsigręžus į ankstesnius laikus, dar prieš XVIII amžių, iš cik- 
rųjų atrodo, kad ankstesni šimtmečiai tos šviesos bus stokoję. 
Žmonijos istorija tada priminė lėtą slinkimą nuo primityvių 
užuomazgų į vis didesnį tobulėjimą, o ne kokį neišvengiamą ėji- 
mą į pasaulio baigtį ir Paskutinįjį Teismą. Apie amžiaus vidurį 
Voltaire'as, Fergusonas ir Isaakas Iselinas ėmėsi istoriškai apžvelg- 
ti žmonijos pažangą. Jie pradeda ilgą panašių istorinių filosofi- 
nių traktatų grandinę, po jų seka Wielandas, Henry Home'as, 
Johannas Gottliebas Herderis, Gottholdas Ephraimas Lessingas, 
Gabrielis Bonnot Mably, Immanuelis Kantas ir Jeanas Antoine'as 
Condorcet. 

Tačiau šviesa turėjo naujai nutvieksti ne vien dvasinius epo- 
chos vaizdinius, bet apskritai persmelkti visą žmogaus elgseną. 
Mes jau citavome italų nuomonę, esą įstatymų leidybą, preky- 
bą, valstybės saugumą lemia tautų /wm24. Panašiai Wielandas gi- 
ria kiekvieną inidėlį į „valstybės ekonomiką, politiką, civilinius 
ir karinius įstatymus, religiją, papročius, visuomenės ugdymą, 
mokslą ir menus, amatus, žemės ūkį, kuris visuose mūsų bend- 
ros tėvynės kampeliuose paskleidžia šiek tiek šviesos [-..]“. Wie- 
landas čia trumpai apžvelgia tas sritis, kur turėtų būti paskleis- 
ta šiek tiek šviesos. 

Toji a/egorija, kurią naudoja Chodowieckis, nusakydamas apy- 
aušrio nuotaiką, pradžiugino ir Charles'is Louis Montesguieu: „Aš 
pabundu rytą su slaptu džiugesiu, kad tuoj išvysiu šviesą.Aš žvelgiu 


į šviesą susižavėjęs ir visą likusią dienos dalį būnu patenkintas.“* 


2. XVIII amžius - švietimo sklaidos laukas 


Švietimo sąjūdis susijęs su konkrečia epocha. Kiekvienas judėji- 
mas turi taikstytis su dažnai jam priešiškos istorinės epochos tik- 
rove: humanizmas turbūt — su visagale Bažnyčia ir jos religinia.s 
vaizdiniais, liberalizmas — su galingu karinių ir nacionalistinių 
jėgų protrūkiu, o pats švietimas — su paveldėtomis pasaulietinės 
ir bažnytinės valdžios tradicijomis. 

Vis dėlto švietimas paženklina savo epochą tam tikra nuotai- 
ka. Imama kalbėti ir rašyti kitaip nei anksčiau) Ir dar kurį laiką 
bus taip kalbama ir rašoma.Vis dar despotiškas kunigaikštis dedasi 
apsišvietęs, jam labiau patinka būti „mokytoju“ nei „tironu“. 

Sulig švietimo atsiradimu įmanoma pereiti nuo teorijos prie 
praktikos, nuo kritikos prie patobulintos, reformuotos veiklos — 
tiek auklėjant, tiek tvarkant namų ūkį, tiek bendraujant, tiek 
politikuojant. Jis apšviečia absoliutizmą ir sukuria dvi dideles 
respublikas — Šiaurės Amerikoje ir Prancūzijoje. 

Švietimas — tai reakcija į baroką, ortodoksiją, kontrreforma- 
ciją. Lig šiol giliai užslėptos erazmiškojo humanizmo, atviro kal- 
bėjimo ir rašymo, į antiką orientuotos kritikos tendencijos da- 
bar vėl iškyla į paviršių. Pasak Albrechto von Hallerio: „Tas, kuris 
gali laisvai mąstyti, mąsto puikiai.“ 

Švietimas iki pat gelmių išjudina paveldėtas ir sustingusias 
formas. Žvelgiama priekin, ne atgal. O jei atgal, kaip sektinas 
pavyzdys prisimenamas Renesanso atgimimo ir naujai suvokia- 
mos antikinės Graikijos laikotarpis ar bent palaiminga geryjų 
laukinių amžių idilė. 

Tačiau po XVII amžiaus krizių, po paskutiniojo maro pro- 
trūkio, po paskutiniojo masinio kitatikių išvijimo imama ieš- 
koti ir naujo pastovumo. Prasideda „Naujo pastovumo ieškoji- 
mas vadovaujantis protingu visuomeninio ir politinio gyvenimo 
tvarkymu - pradedant individualia morale, baigiant valstybių tar- 
pusavio santykiais. Siūlomi, planuojami ir jau padaryti žings- 
niai anaiptol ne visada yra konkrečios švietimo programos dalis, 
dažniau tai daroma siekiant gilesnio pažinimo ir tradicijos kri- 
tikos. Pirmiausia gausybė įvairiai motyvuojamų tokių žingsnių, 
kupina įtampos jų tarpusavio sąveika ir iš jos išplaukianti dina- 
mika — šit jums ir švietimo procesas.“? 

Apsišvietusio amžiaus mintis, stilius, laikysena, be abejo, iš- 
ryškėja ne tik raštijoje, ideologinėse ir literatūrinėse formuluo- 
tėse, bet ir amžiaus vaizduojamuosiuose menuose bei muzikoje. 
Kaip niekada, ir dar labiau nei iki šiol, atgyja epochos muzika. 
Arcangelo Corelli, Antonio Vivaldi, Tomaso Albinoni, Georgo 

Friedricho Hžndelio, Johanno Sebastiano Bacho ir jo sūnų, Ge- 
orgo Philippo Telemanno, Jeano Philippe'o Rameau, Johanno 
Stamitzo, Josepho Haydno,Wolfgango Amadeuso Mozarto,Willi- 
baldo Glucko ir Georgo Friedricho Boecherini kūriniai — visų 
čia nė nesuminėsi - kasmet kurioje nors bibliotekoje vis dar atran- 
damos paslėptos šio amžiaus gaidos. Koncertas, simfonija, menu- 
etas su jo lengvai įsimenama melodija, su aiškiomis struktūromis 
bene geriausiai atskleidžia mums šios epochos žavesį. 

Į tapybą galima žvelgti kaip į impresionistų preliudiją, ne- 
svarbu ar tai būtų Jeano Baptiste'o Chardino natiurmortai, Siro 
Thomo Lawrence'o, Thomo Gainsborough, Ouentino Latouro, 
Antono Graffo portretai, ar grakščia maniera nutapyti peizažai, 
jau nekalbant apie linksmas Antoine'o Watteau ir Jeano Honorė 
Fragonard'o scenas. Vaizduojamas pasaulis nėra tamsus ir mįs- 
lingas, galingas ir groteskiškas kaip baroko laikų tapyboje. Tuo 
pat metu rokokas keičia architektūrą, tik jos formos dar baro- 
kiškos. Bažnyčių struktūrinė erdvė išlieka ta pati, tačiau ji daug 
lengvesnė, santūrių šviesių spalvų, kaip amžinas saulėtas vakaro 
dangus be juodų debesų pamėklių. Ir maži putai aplink paauk- 
siptus ornamentus šėlsta lengviau, drąsiau ir lengvabūdiškiau. 
Jie išdykaudami žaidžia su knyga, trimitu ir arfa, net su kara- 
liškomis insignijomis, karūna ir skeptru. 


II 


Kintanti visuomenė 


1. Monarchų pasaulis 


Karaliai 


Nuo neatmenamų laikų karūna ir skeptru šio pasaulio likimą 
valdo karaliai. Jie buvo čia visada, kaip Dievo vietininkai žemėje, 
paskirti tvarkyti Jo žemiškus reikalus, pagaliau kaip senovės Ro- 
mos imperatoriaus įpėdiniai.! 

XVIII amžiaus Europoje karūnos dominuoja. Dešimtys mo- 
narchų dėvi imperatoriaus arba karaliaus karūnas. Daugiau nei 
pusę šimtmečio Prancūziją valdęs ir realiai savo valdžią įtvirtinęs 
Liudvikas XIV bene geriausiai sugebėjo įkūnyti karališką pra- 
bangą bei didybę ir tikrąją galią. Jis ir jo rūmai Versalyje buvo 
tapę pavyzdžiu beveik visiems monarchams. Jo viešpatavimas 
baigėsi amžiaus pradžioje. Pakeičia jį Liudvikas XV ir valdo vėl 
gerą pusšimtį metų. Šiam mirus ir į sostą įžengus Liudvikui XVI, 
daug kas pasikeitė, ir Prancūzija jau nebėra vienintelė galingiausia 
valstybė Europoje. 

Liudvikas XIV savo laiku pasirūpino, kad jo dinastija, Bur- 
bonų dinastija, valdytų ir kitas karalystes. Ispanijoje ši pakeitė 
Habsburgų dinastiją (1700-1714). Po Pilypo V sekė Ferdinan- 
das VI, Karolis III ir Karolis IV. Pastarųjų dviejų valdymas arsi- 
spindi Francisco Josė Goyos kūriniuose. Ispanijos Burbonų galybė 
atsikartoja užjūrio vicekaralystėse, Meksikoje, Peru, Naujojoje 
Granadoje, La Platoje ir Filipinuose. Be to, kaip antros eilės pa- 
veldėtojai Burbonai valdo Abiejų Sicilijų karalystę, su karalių 
Karolio III ir Ferdinando IV rūmais Neapolyje. 

Iki XVIII amžiaus pradžios Habsburgai iš Vienos ir Madrido 
kontroliavo dalį pasaulio; tiesa, dabar vienas iš Habsburgų vis dar 
tebesėdėjo Vienoje vokiečių nacijos Šventosios Romos imperijos 

valdovo soste, tebegaubiamas ankstesnės didybės. Jis buvo im- 
peratorius, taigi pirmasis valdovas, viršesnis už visus kitus, nors 
karaliai jau seniai nebesuko sau galvos dėl šios privilegijos. Jis 
vis dar dėvėjo senąsias Vokietijos, Burgundijos ir Italijos karū- 
nas, nors Burgundija jau šimtą metų buvo Prancūzijos karaliaus 
rankose, o Italijos tik likučiai buvo kontroliuojami iš Vienos. 
Tikri buvo tik Vengrijos ir Bohemijos karaliaus titulai, realiai 
viešpatauta pietų Nyderlanduose, šiandieninėje Belgijoje, susiau- 
rėjusioje Lombardijoje ir Toskanoje. Vienoje, kur tebebuvo laiko- 
masi sustabarėjusio ispaniško ceremonialo, visaip mėginta išsau- 
goti palikimą Karoliui VI ir visų pirma laiduoti įpėdinystės teisę 
jo dukteriai Marijai Teresei. 1740 metais nutiko tai, ko seniai 
baimintasi: kitas vokiečių kunigaikštis, Bavarijos kurfiurstas, 
buvo išrinktas imperatoriumi Karoliu VII (1742-1745). Tačiau 
iškart po jo mirties imperatoriaus karūna vėl atiteko Habsbur- 
gui, Marijos Teresės vyrui imperatoriui Pranciškui I. Pati Mari- 
ja Teresė įsitvirtino savo žemėse ir kaip imperatorienė ketino su- 
grąžinti Vienai jos ankstesnę reikšmę. 

Paryžius ir Viena, be abejo, buvo galingųjų valstybių didieji rū- 
mai. Prie jų šliejosi kiti rūmai, kai kurie jų — iš senesnių laikų. 
Londone rezidavo karalius, kuris dėvėjo Anglijos, Airijos ir Škoti- 
jos karūnas. Nuo 1714 metų, išmirus protestantų Stiuartų dinasti- 
jai,- valdžią perėmė Jurgiai iš vokiečių Hanoverio dinastijos. Kal- 
bant apie Londoną, reikia pasakyti, kad šis pirklių didmiestis buvo 
daug svarbesnis ir įdomesnis nei karališkieji šv. Jokūbo rūmai. 

Kopenhagoje ilsėjosi Danijos ir tuo pačiu metu Norvegijos kara- 
liai Frydrichas IV, Frydrichas V, Kristijonas VI ir Kristijonas VII — 
pavargę nuo didvyrių epochos laikų. Stokholme jų pavyzdžiu pasekė 
švedų monarchai, karalienė Ulrikė Eleonora, Frydrichas ir Adolfas 
Frydrichas. Ir vienoje, ir kitoje rezidencijoje buvo pasirinktas elegan- 
tiškas šiaurietiškas prancūziškojo rūmų stiliaus variantas. 

Jau 60 metų valdyta iš Madrido, ir štai 1640 metais Lisabo- 
noje buvo atgaivinta vietos valdovų tradicija. Čia ėmė viešpa- 
tauti Bragansų dinastijos karaliai: XVIII amžiuje — Jonas V, Juo- 
zapas I ir karalienė Marija. 

XVIII amžius sukūrė du naujus karalius: Brandenburgo kur- 
fiurstas tapo Prūsijos karaliumi (1701), o Savojos hercogas - Sar- 
dinijos karaliumi (1720); karalių rūmų dabar būta ir Berlyne 
bei Turine. 

Pagaliau vis dar būta karaliaus Lenkijoje - pirmojoje amžiaus 
pusėje valdė Vetinų dinastijos monarchai, Saksonijos kurfiurstai 
(1697-1763), todėl ir Drezdeno neaplenkė karališkasis spinde- 
sys. Ir toli šiaurės rytuose — Rusijos imperatorius, caras, ilgai- 
niui tapo Europos galybe. 

Keturi iš šių imperatorių ir karalių šiandien tebegarsėja kaip 
„didieji“ monarchai; pirmiausia todėl, kad laužė tradicinį abso- 
liutaus karaliaus iš Dievo malonės įvaizdį ž /2 Liudvikas XIV, 
kad norėjo valdyti efektyviai ir ne per savo ministrus. Visus už- 
gožė „išsišokėlis“ Frydrichas II (1740-1786), Prūsijos „didybė“, 
„Sanssouci filosofas“ — jo pilis Potsdame labiau priminė darbo 
kabinetą nei rūmus. Jis išjuokė tradicinę monarchų prabangą ir 
rūmų pasaulį. Apie jį buvo galima pasakyti: „Karalius nemėgsta 
nei medžioklės, nei brangių pramogų.“ Jis elgėsi kaip valstybės 
„pirmasis tarnas“. Jis pats buvo ir pirmasis ministras. „Jo teologija 
yra išmintis ir jo kanoniškoji teisė remiasi arsenalais'*, nes jis pats 
buvo ir karvedys. Tačiau lygia greta ir imperatorienė Marija Teresė 
(1740-1780) gebėjo monarchiją valdyti šiek tiek kitaip nei Liud- 
vikas XIV, - pagal to krašto tradicijas išlikdama karaliene motina, 
ji nesibaidė protingų naujovių. Jos sūnus, „karūnuotas revoliucio- 
nierius“ Juozapas II (1765-1790), nepakartojamas autoritarizmo 
ir „demokratiškų“ manierų mišinys, kaip ir Frydrichas II, buvo 
darbininkas, tik gal pernelyg skubėjo su savo reformomis, kurių 
Prūsijos karalius išmintingai vengė. Ir galiausiai reikia paminėti 
Anhalto-Cerbsto princesę Sofiją: ištekėjusi už caro Petro III, iš 
mažos Vokietijos kunigaikštystės ji pateko į Sankt Peterburgą, 
kur, tapusi Jekaterina II (1762-1796), nustebino Europą savo 
švietimo programa, neturėjusia sau lygių visame žemyne. 

Keturi minėti monarchai valdė asmeniškai, tokiu keliu mėgi- 
no eiti ir Savojos dinastijos valdovai Turine, bent jau Viktoras 
Amadėjus ir Karolis Emanuelis III, tačiau tai jie darė sekdami 

patriarchaline tradicija. Labiau sekėsi Stanislovui Augustui Len- 
kijoje bei Gustavui III Švedijoje, nors ir ne visada susilaukdavo 
pritarimo. Taip pat ir Jurgis III (1760-1820) nuo par savo vieš- 
patavimo pradžios ėmėsi valdyti asmeniškai. Tačiau Didžioji Bri- 
tanija, pergyvenusi Šlovingąją revoliuciją, buvo įpratusi karūną 
matyti parlamente, o ne virš parlamento, ir trečiasis Hanoverių 
dinastijos atstovas su savo karaliaus draugų programa turėjo pa- 
tirti nesėkmę. 

Dauguma monarchų valdymo reikalus perleisdavo ne visada 
kompetentingiems savo pirmiesiems ministrams, taip pat meilu- 
žėms arba jų favoritams.Ypač tatai akivaizdu Liudviko XV Pran- 
cūzijoje, — kai šalį valdė markizė Jeanne Antoinette de Pompa- 
dour. Nuo 1745 metų iki pat savo mirties Prancūzijos likimą 
lėmė maitresse en titre, Jeanne Antoinette Poisson, kilusi iš že- 
mutinių sluoksnių. Po jos sekė ponia Marie Jeanne Du Barry, 
tačiau jos politinės ambicijos nebuvo itin didelės. 

Krinta į akis tai, kad šiame šimtmetyje paveldėjimo seka atsi- 
tiktinai susiklostė taip, jog daugelyje monarchijų valdžia atiteko 
moterims,- imperatorienė Marija Teresė ir Jekaterina II šia pras- 
me nebuvo vienintelės. Šimtmetis prasideda karalienei Onai val- 
dant Didžiąją Britaniją (1702-1714), o karalienei Ulrikei Eleo- 
norai Švediją (1718-1720). Baigiasi, karalienei Marijai valdant 
Portugaliją (1777-1816). Rusijoje jau iki Jekaterinos II dominuoja 
moterys, Petro Didžiojo įpėdinės: Jekaterina I, Ana ir Jelizaveta. 
Po to reikėtų suminėti įtakingas karalių žmonas, pavyzdžiui, Elž- 
bietą Farnese, Ispanijos karaliaus Pilypo V žmoną, Karoliną Ma- 
tildą Danijoje, valdyti netinkančio Kristijono IV žmoną arba 
Mariją - Neapolio karaliaus Ferdinando IV žmoną. Moterys mo- 
narchijoje išties visada vaidino svarbų vaidmenį: kaip karalių 
žmonos, kaip jų meilužės arba kaip karalių našlės. Atrodo, kad 
šitas šimtmetis, kuriame prasidėjo moters emancipacija, buvo 
palankus moterims ir rūmuose. 

Karalius turėjo ir daugiau ką veikti, ne tik valdyti, ir daugelis 
šiems karališkiesiems darbams teikė pirmenybę, užuot ėmęsi var- 
ginančių valdymo reikalų. Tuomet monarchas atsidėdavo rūmų 

gyvenimo malonumams ir eidavo medžioti. Tik Berlyne ir Turine 
šia karaliaus veikla nebuvo pernelyg žavimasi,- čia buvo dirbama. 

Trys monarchai pasirodė esą nesveiko proto, kartais visai nesuvo- 
kiantys tikrovės. Tokie buvo abu ispanai: Pilypas IV ir Ferdinan- 
dasVI,taip pat Danijos karalius Kristijonas VII. Jau anksti pasireiškė 
Anglijos karaliaus Jurgio III psichinės ligos požymiai, tačiau tik 
labai negreitai, 1811 metais, jį pakeitė princas regentas Jurgis IV. 

Dauguma monarchų gyveno tik reprezentacijai,toli nuo valdy- 
mo reikalų ir nuo liaudies, kurią turėjo valdyti, tačiau šventai 
tebepuoselėjo kadaise duotą ištikimybės ir paklusnumo įžadą: 
Dievo paskirti ir tik Jam atsakingi. Visų jų akys išdidžiai krypo į 
genealoginį medį, ir nors daug kur nebelikus įpėdinių vyrų kara- 
liškąją šeimą tekdavo pakeisti, — naujoji linija turėjo vėl būti la- 
bai sena, ir per santuoką su tos giminės palikuoniu toji kilmė 
būdavo atstatoma. Kas ir kur bevaldytų, ar vokiečiai Holsteinai- 
Gottorpai Švedijoje, ar prancūzai Burbonai Ispanijoje, per mo- 
tiną, senelę arba prosenelę valdovas giminiavosi su tenykšte dinas- 
tija. Vadinasi, visoje Europoje sostus vienus su kitais siejo platūs 
giminystės ryšiai. Tik Jonathanas Swiftas kartą savo Gulžverš travels 
(Guliverio kelionės) išdrįso iššaukti visą tuziną karalių dvasių su 
jų „tikraisiais“ protėviais. Tad vietoj ilgos karūnuotųjų eilės jis 
pamatė vienoje dinastijoje du smuikininkus, tris dabitas dva- 
riškius, vieną italų prelatą, o kitoje - kirpėją, abatą ir du kardino- 
lus. Tačiau Swiftas šį nelinksmą reginį nutraukia, sakydamas, jog 
jis pernelyg gerbiąs karūnuotas galvas ir todėl nenorėtų ilgiau 
užtrukti prie šios puikios temos... 

Net Swiftas nepanoro klibinti nusistovėjusių institucijų. Tik 
nedaugelis galvojo apie tai, kad monarchus kažkaip derėtų pa- 
traukti atsakomybėn, kaip dar XVII amžiaus vidury tatai įvyko su 
Anglijos karaliumi Karoliu I, kurį parlamentas nuteisė myriop. Šį 
prisiminimą apie vienintelį baisų atvejį pasistengta išstumti iš at- 
minties.Tik po pusantro šimtmečio 1792-1793 metais nužudyti 
du karaliai: Švedijos karalius Gustavas III viename kaukių baliu- 
je tapo diduomenės sąmokslo auka, o revoliucingoji Prancūzija 
mirties bausmę viešai įvykdė respublikos jau nuverstam karaliui. 

Bet tai nutiko XVIII amžiaus pabaigoje. Iki Prancūzijos re- 
voliucijos karalių pasaulis buvo nepajudinamas. Kai 1762 metais 
buvo pasmaugtas caras Petras III, tai palaikyta nenormaliu, kaž- 
kur toli, barbariškame krašte, įvykusiu dalyku. Kai 1776 metais 
Jungtinės Amerikos Valstijos nuvertė savo karalių Jurgį III, - tatai 
atsitiko anapus vandenyno, kolonijose, o karalius išliko karaliumi 
trijose Europos karalystėse. 

Tačiau šis monarchų pasaulis, net ir turėdamas tuziną karaliaus 
karūnų, anaiptol nebuvo visur vienodai atstovaujamas. Dviejose 
šalyse, Vokietijoje ir Italijoje, viena po kitos dygo kunigaikštystės. 
Ypač daug jų būta Vokietijoje. Tuo tarpu kai Italija tenkinosi tik 
keletu mažųjų valdų — didžiąja Toskanos hercogyste, Modenos, 
Parmos, Piačencos, Mantujos hercogystėmis, Abiejų Sicilijų ka- 
ralyste ir išskirtine bažnytine popiežiaus valstybe, vokiečių na- 
cijos Šventosios Romos imperijoje buvo per du šimtus penkias- 
dešimt kunigaikštysčių. Šalia imperatoriaus ir Prūsijos karaliaus 
bei Saksonijos, Hanoverio ir Bavarijos kurfiurstų čia galėjai rasti 
gyvą begalę visokiausių hercogų, markgrafų, pfalcgrafų, kuni- 
gaikščių ir paprastų grafų, o kur dar kunigaikščių vyskupai ir 
abatai, siekę būti savarankiški, taigi turėję dvarus, rezidencijas 
su pilimis, medžioklių plotus etc. Tai mažieji Senosios imperijos 
valdovai,smulkiausi kunigaikštukai.Vis dėlto kai kurie iš jų turėjo 
tokią didelę valdžią, kad savo mažuosius versalius įrengė kuo 
prašmatniausiai, nors politikoje jų vaidmuo buvo menkas. An- 
tai apie tokius Johannas Wolfgangas Goethe savo epigramoje, 
skirtoje savajam Saksonijos Veimaro hercogui, taip yra pasakęs: 


Tarp Vokietijos kunigaikščių mažas yra manasis; 

menko pločio ir ilgio jo kraštas; saikingos jo galios. 

Ber jeigu kiekvienas sutelktų vidaus ir išorės jėgas: 

tai būtų šventė — vokiečiui su vokiečiais būti. 

Ber kodėl išliaupsinai tu jį, kurį darbai ir žygiai garsina? 

Ir galbūt papirktas atrodė tavo garbinimas. 

Nes davė man jis, ką retai suteikia didieji: 

Malonę, laisvalaikį, pasitikėjimą, laukus ir sodus ir namus.? 

Kunigaikščio rūmai 


Kunigaikščio rūmai atspindėjo jo galią ir garbę. Pirmiausia jie 
iškilo kaip rezidencija. Senoji pilis sostinėje paliekama, nes kuni- 
gaikščiai nori pasijusti laisviau, negu tai įmanoma patriarchali- 
nėje ar pernelyg didelėje sostinėje. Tvankus miestas išmainomas 
į kaimo gamtą, — ji, aišku, labai skoningai pertvarkoma. Taip 
XVII amžiuje Prancūzijos karalius palieka Paryžiuje Luvrą ir ke- 
liauja į Versalį, imperatorius su imperatoriene palieka Vienoje 
Hofburgą ir vyksta į Šėnbruną, Hanoverio kurfiurstai — į Heren- 
hauzeną,o Viurtembergo hercogas - iš Štutgarto į Ludvigsburgą, 
ir taip galima vardyti be galo, be krašto. Kaime galima planuoti 
ir statyti kaip tik nori, čia daug mažiau suvaržymų. Visur mėg- 
džiojamas Versalis, — ir ne tik jo statiniai bei skverai. Naujoji 
pilis ir jos parkas nulėmė visai kitokią personalo sudėtį.Visą kom- 
pleksą saugo rūmų gvardija, Versalyje ir kitur tai daro raudon- 
švarkiai šveicarų gvardiečiai. Ludvigsburge hercogo /egionieriai 
aprengti pagal Frydricho II leibgvardiečių stilių; jie aukšti ir tiesūs 
it tuopos, vilki raudonus frakus, papuoštus juodais atvartais, ir 
ant pudruotų galvų su kietai supintomis kasomis mūvi aukštas, 
smailias grenadierių kepures, apmuštas žalvario plokštelėmis. 
Karaliaus rūmų gyvenimas, savaime aišku, neapsiėjo be kariuo- 
menės paradų, kurie demonstravo karinę monarchijos galią. 
Pačiame pastate su jo šoniniais fligeliais garbingoje vietoje 
rikiuojasi patalpos, skirtos reprezentacijai su griežtu jos ceremo- 
nialu. Tačiau čia esama ir mažesnių kambarių, kuriuose įmano- 
mas intymesnis bendravimas. Versalyje, pavyzdžiui, kiekvieną 
vakarą svarbiausi rūmų nariai renkasi ponios de Pompadour kam- 
baryje ir ilgas valandas leidžia lošdami bei šnekučiuodamiesi. 
Dienos naujienos, pirmiausia įvykiai Paryžiuje, čia aptarinėjami 
su pasimėgavimu. Pagrindine pokalbio tema dažnai tampa gan- 
dai iš vyriausybės kabineto. Intymi atmosfera teikia žavesio, atsi- 
kratoma etiketo,ir pokalbis vyksta be pirštinių, kaip tuomet buvo 
įprasta sakyti. Liudvikas XV ateidavo į šiuos susiėjimus „links- 
mai nusiteikęs, atsikratęs visų rūpesčių, paprastas ir nuoširdus, 


niekada nepabrėždamas savo luomo““. 

Ypač puikūs būdavo rūmuose rengiami baliai. Antai Šėnbrune 
žvakių apšviestoje patuštintoje banketų salėje balių pradėdavo 
imperatoriškoji pora, šokdama menuetą. Po to šokiui kviesda- 
vo aukščiausio rango svečiai, pavyzdžiui, užsienio šalių ambasa- 
doriai. Orkestras grodavo ilgos, palyginti siauros patalpos gale. 
Kitame gale stovėdavo krėslai, skirti princesėms ir princams. 
Likusieji svečiai, jei tuo metu -nešokdavo, galėdavo sėdėti ant 
eilėn sustatytų suolų arba ant žemų taburečių. Damos būdavo 
apsirengusios labai šventiškai: žvakių šviesoje ant rankų, kaklo 
ir aukštose šukuosenose tviskėdavo brangūs jų papuošalai. Kava- 
lieriai segėdavo brangakmeniais ir mūvėdavo batus su sagtimis. 
Kam nelabai patiko šokti, - tas mėgaudavosi žaidimais. 

Nė vienas balius neišsiversdavo be puotos, paisant griežto sė- 
dėjimo tvarkos etiketo, kas neišvengiamai sukeldavo pavydulia- 
vimą. Šalia didenybių puotaudavo ambasadoriai arba kunigaikš- 
čių rango damos ir ponai. Rūmų damoms ir jaunuomenei stalą 
padengdavo žemutiniame aukšte, ir čia buvo galima jaustis ne 
taip suvaržytiems. Stalai būdavo sustatomi įvairiai, išdėstomi 
pasagos pavidalu arba — jei to pageidaudavo kunigaikštis Eryd- 
richas — „F“ raidės forma. 

Rūmų draugija mielai vaidindavo,ir pilyje paprastai gyvuodavo 
nedidelis rūmų teatras. Čia rūmų nariai repetuodavo ir rodyda- 
vo baletus, komedijas. 

Ypač svarbi vieta teko muzikai. Ji skamba visur: „Muzika budi- 
no kurfiustą; muzika lydėjo jį prie stalo, muzika aidėjo medžiok- 
lėje; muzika įkvėpdavo jį maldai bažnyčioje; muzika jį švelniai 
liūliuodavo snauduly, ir muzika šį iš tikro gerąjį valdovą tikriau- 
siai pasitikdavo danguje.“ Šitaip Danielas Schubartas kalbėjo apie 
pfalckurfiurstą Karlą Theodorą,kurio rūmai Manheime buvo virtę 
muzikos centru, neturėjusiu sau lygių visoje Europoje. 

Ligi šiol tebėra gyva Wassermusik (Vandens muzika), kurią 
Georgas Friedrichas Hžndelis sukūrė Anglijos karaliui. 1717 
metų liepos 17 dieną karalius Jurgis I ir gausi rūmų diduomenės 
palyda sėdo į atvirus laivus ir Temzės upe aukštyn iš Vaitholo 
plaukė iki Čelsio, kad čia pavakarieniautų. Vienas laivas plukdė 

penkiasdešimt muzikantų su trimitais, ragais, obojais, fagotais, 
fleitomis, senovinėmis fleitomis, taip pat smuikais ir kontrabo- 
sais. Išvykoje trys siuitos buvo pakartotos du kartus. Jos taip ka- 
raliui patiko, kad grįžtant, tai buvo jau po vidurnakčio, jis liepė 
jas sugroti dar tris kartus. 

Rūmai linksmindavosi anaiptol ne tik pilyje. Kita didelė at- 
rakcija buvo parkas su savo fontanais. Naktį buvo galima viską 
apšviesti, o pobūvį baigti nuostabiu fejerverku. Viurtembergo 
hercogas Karlas Eugenijus Ludvigsburge dažnai „žiemą, kuomet 
būdavo jo gimtadienis, įkurdavo stebuklingus sodus, panašius į 
tuos, kurie minimi Tūkstančio ir vienos nakties pasakose. Įru- 
denėjus jis liepdavo virš tikrų puikių apelsinų sodų įrengti tūks- 
tančio pėdų ilgio ir šimto pėdų pločio milžinišką stiklo statinį, 
kuris turėjo juos apsaugoti nuo šalčio. Nesuskaičiuojama daugy- 
bė krosnių sienose skleisdavo šilumą. Visas didžiojo pastato skliau- 
tas skendėjo puikioje žalumoje, ir ji taip kabojo ore, kad nesi- 
matė jokio stulpo. Apelsinmedžiai čia linko nuo vaisių svorio. 
Galėjai vaikščioti po vynuogyną, svyrantį kekėmis tarsi rudenį, 
ir vaismedžiai tiesė savo prinokusius vaisius. Iš kitų apelsinme- 
džių buvo įrengtos pavėnės.Visas sodas atrodė išvien gaivi lapija. 
Per trisdešimtyje fontanų tryško vėsus vanduo,o šimtas tūkstančių 
kaitinimo lempų viršuje atrodė kaip nuostabus žvaigždėtas dan- 
gus, apšviečiantis puikiausias gėlių lysves apačioje.“ 

Kai pakankamai pasnigdavo, būdavo galima surengti pasiva- 
žinėjimą rogėmis. Bet visų didžiausias karalių malonumas — me- 
džioklė. Čia labiausiai nepralenkiamas buvo Ispanijos karalius 
Karolis III. „Jo Didenybė [...] didžiąją priešpiečio ir popiečio 
laiko dalį praleidžia medžioklėje, kuri jam tapo tokiu įpročiu, 
kad nei bjauriausias oras, nei visiškas medžiojamų žvėrių, ir tų 
tik išgalvotų, sumažėjimas neįstengė jo nė dienos nuo to užsiėmi- 
mo sulaikyti. Jo Didenybė grįžta namo vėlai vakare, paskui tik 
trumpą pusvalandį praleidžia su visa karališka šeima.“? 

Rūmų gyvenimas sukasi pramogų sukūryje. Pirmiausia rūpi- 
namasi tinkama išvaizda, ypač tai pasakytina apie damas, jų kri- 
noliną ir šukuoseną, kurią kambarinė sudeda jau iš vakaro, o 

paskui užbaigia žnyplėmis. Laikas švarinimuisi arba visokių rūmų 
žmonių — karininkų, pareigūnų, arkivyskupų — priėmimui. Su 
gaubtuvu, mova ir vėduokle keliaujama palankinu į mišias, ku- 
riose paprastai dalyvauja karalius. Neturi būti pamirštama ir 
maldaknygė. Po to galbūt dar lieka valandėlė kita laiškų drau- 
gams ir draugėms rašymui, kuriems pranešama apie rūmų nau- 
jienas. Bet dar laukia ir atsakymai prašytojams [...], o čia jau 
pasigirsta šveicarų gvardijos būgno tratėjimas, tai ženklas, jog 
atėjo kviestinių pietų laikas. Tada galima „leistis į puikų pokal- 
bį ir žavias linksmybes, žaismingu tonu aptarinėti rimtas idėjas 
ir atpalaiduoti visokioms apkalboms liežuvį“. Šiaip ar taip, toks 
gyvenimo būdas vyravo Versalyje Liudviko XV ir markizės Pom- 
padour laikais. 

Šalia to nepamirštama ir valdymo reikalų. Karolis III, vėlai 
grįžęs iš medžioklės, pratęs trumpam priimti kurį nors minist- 
rą, kuris pranešdavo apie tą dieną nuveiktus darbus. Kitokia si- 
cuacija buvo Šėnbrune, — Marija Teresė ir čia būdama budriu 
žvilgsniu sekė didžiosios imperijos valdymą. 

Ką veikia rūmų diduomenė, nedalyvaujanti šiose didelėse bei 
mažose akcijose? Daug lošiama, išlošiama ir pralošiama, - ir 
šitaip galima ne kartą sužlugti. XVIII amžiuje geriama mažiau 
nei XVII. Pasilinksminimai tapę rafinuotesni, pomėgiai subtiles- 
ni. Ne tik lošiama, bet ir skaitoma, atgyja literatūrinis gyvenimas. 
Esama išsilavinusių kunigaikščių, o pirmiausia išsilavinusių kuni- 
gaikštienių. Argi ne dvi kunigaikštienės protegavo Leibnizą, ar 
ne Heseno landgrafienė Karolina susirašinėjo su geriausiais to 
meto vokiečių poetais? XVIII amžiuje geru kunigaikščio tonu 
buvo laikomas akademijos įsteigimas. Tuo didžiavosi kiekviena 
didelė monarchija. Nederėtų pamiršti ir rūmų bažnyčios arba 
rūmų koplyčios bei jų paskirtojo rūmų pamokslininko, kuris 
nebūtinai buvo šarlatanas. Didžiųjų rūmų modelis argaivinamas 
mažuose ir dar mažesniuose dvaruose, taip pat antraeilės svar- 
bos jaunesniųjų brolių arba našlių dvaruose. 

Kaip pavyzdį galima paminėti po 1750 metų Brandenbur- 
go-Bairoito markgrafo našlės Sofijos Karolinos Marijos rūmus 

Erlangene. Juos valdo kamerheris baronas von Kiinfšbergas. Mark- 
grafienei tarnauja dvi rūmų damos, du iš diduomenės kilę pažai, 
kurie dar studijuoja universitete, ir vienas rūmų prižiūrėtojas 
korsikietis Matheo Cella. Rūmuose dirba dvidešimt vienas tar- 
nautojas. Tai kameristės, kamerdineriai, rūmų liokajai, pasiun- 
tiniai, ceremonijų tvarkdariai, virėjai, vežėjai, kambarinės ir si- 
dabro šveitėjos. Tie apie keturiasdešimt rūmininkų už mažesnius 
nusižengimus atsiskaito pačiai markgrafienei. Visiems jiems mo- 
kama alga iš mokesčių, surenkamų iš keturiolikos tarnybų, tarp 
jų esama ir eiguvų, ir pirklių gildijų. 

Keliaudamas po Švabiją, Frankoniją ir Vestfaliją, vienas italų 
rašytojas negali atsistebėti „šių smulkių Vokietijos kunigaikščių 
bei smulkių dvarininkų manija žūtbūt išlaikyti savo didžiuosius 
kamerherius, didžiuosius vynininkus, didžiuosius taurininkus, 
didžiuosius jėgerius, didžiuosius vyriausiuosius virėjus, taip pat 
kavaleriją ir pėstiją, - net jei smulkus grafas arba smulkus baronas 
turi iš viso tris husarus, keturis grenadierius ir šešis fuzilierius“". 
Rūmai, kurie daug prisidėjo prie architektūros, sodininkystės, 
visų rūšių menų puoselėjimo — nuo teatro, operos iki portretų 
tapymo, — įkvėpė gyvybės ir pajvairino pilką mažų ir didelių 
rezidencijų kasdienybę. Tarnyba rūmuose prilygo visapusiškos 
trokštamos elegancijos modeliui. Tačiau jau anuomet prabanga, 
švaistymas buvo rūsčiai peikiami, o ypač kliūdavo nieko nevei- 
kiantiems rūmų veltėdžiams, kurie iš kunigaikštystės iždo, nė 
piršto nepajudindami, galėjo sau leisti tokį malonų gyvenimą. 

Rūmai galėdavo tapti subtilios kultūros buveinėmis, — kaip 
antai hercogienės Amalijos ir hercogo Augusto Veimaras Goethės 
laikais. Kita vertus, rūmuose brendo ir nemalonios aferos bei ne- 
smagios intrigos. Visokie garbėtroškos čia galėjo lengvai pakilti 
karjeros laiptais, o rafinuotos žemiausios kilmės moterys daryti 
didelę įtaką — to siekė ne vien Pompadour! Rūmų skandalų kro- 
nikoje gausu mergišių princų ir neištikimų princesių. Daugybė 
kunigaikštiškų porų gyveno atskirai, nes formalios diplomatinės 
vedybos anaiptol negarantuodavo šeimyninės laimės. Rokoko 
idilė čia gyvuoja greta brutalumo ir niekšybės. 

Aukos, žinoma, paprastai būdavo moterys. Tačiau negailestin- 
gas likimas ištikdavo ir vyrus, kaip antai grafą Konigsmarcką, ku- 
ris buvo nudurtas kelyje pas Braunšveigo-Liuneburgo princesę Sofiją 
Dorotėją. Už šią neištikimybę Anglijos karaliaus Jurgio I žmona 
buvo nubausta, visą likusį gyvenimą - trisdešimt dvejiems meta- 
ms — princesė ištremiama į Aldeno pilį.Vėliau elgtasi tolerantiškiau. 
Tad neištikima tokio pat neištikimo Prūsijos karaliaus Frydricho 
Vilhelmo II žmona Elzbieta Braunšveigietė, nors iš pradžių ir lai- 
koma įkalinta, vis dėlto netrukus buvo paleista į laisvę. 

Šį skyrių apie rūmus būtų galima baigti viena, kadaise garsia 
istorija. Iš dalies tai tipiška istorija, turinti dar ir egzotiško žave- 
sio.Tai Camilos Perricholi istorija, kurią vėliau literatūriškai ap- 
doros Prosperas Mėrimėe ir Thorntonas Wilderis. Viskas vyksta 
tolimoje Peru vicekaralystėje, elegantiškoje jos sostinėje Limoje. 
Apie 1760 metus Mariguita Villegas, Limos teatro aktorė, turėjo 
didžiulį pasisekimą. Vicekaralius Antonio Amatas įsimyli gražią 
ir temperamentingą Chola, kilusią iš niekinamųjų indėnų ir me- 
tisų. Villegas tampa jo meiluže, ir karalius vos bespėja tenkinti 
tos artistės užgaidas. Kartą gerajam Amatui išsprūdo: perra cho- 
la - „kalė Chola“. Nuo to laiko vicekaraliaus favoritė viešai vadi- 
nama „Perricholi“. Galiausiai vienos valstybinės ceremonijos me- 
tu ši persona sumano važiuoti oficialia vicekaraliaus karieta.Visa 
aristokratiškoji visuomenė tuo pasipiktina.Vicekaraliui nieko kito 
nebelieka, kaip padovanoti Perricholi aukso karietą; dabar Chola 
šiuo padėties simboliu gali paraduoti Limos gatvėmis. Grįždama 
atgal ji sutinka paprastą kunigą, su viaticumn susiruošusį kelionėn 
suteikti paskutiniojo patepimo. Šitas susitikimas tapo jai lem- 
tingas: atsivertusi nusidėjėlė savo aukso karietą padovanoja Baž- 
nyčiai, kad nuo šiol mirštančiųjų sakramentas būtų vežiojamas 
su didžiausia pagarba. Ir pati ji vėliau atsideda kilniems darbams. 

Nėra taip svarbu, ar ši istorija čia tiksliai perteikta. Kur kas 
svarbiau, kad čia matome tipiškus rūmų gyvenimo bruožus: gali- 
mas kilimas karjeros laiptais, santykių laisvė, įvairių luomų vaid- 
muo ir galiausiai — šalia visos tos pasaulietinės maišaties — die- 
vobaimingumo fonas, nes ir Limoje rūmai stovi šalia katedros. 

2. Bajorija 


Senieji kaimo bajorai 


Karaliai ir kunigaikščiai sudarė aukščiausios žmonijos klasės, 
bajorijos, viršūnę. Jau matėme, kad Vokietijos diduomenė su savo 
dviem šimtais penkiasdešimt suverenių monarchijų turėjo platų 
veiklos lauką.Tačiau prie šių mažų Vokietijos monarchijų reikėtų 
priskirti ir kilmingą kitų monarchijų bajoriją: Anglijos ir Škoti- 
jos lordus su jų didžiulėmis valdomis ir jų užimama vieta Lordų 
rūmuose, Prancūzijos didikus, Rohanus, Condė, bei Ispanijos 
grandus. Jie, galima sakyti, statė save į vieną gretą su karaliais, 
nes jų genealoginiame medyje nuolat figūruoja jauni princai ir 
princesės. Didelės valdos ir pelninga tarnyba, kaip ir vyskupo 
titulas katalikiškuose kraštuose, užtikrindavo padėtį visuomenėje. 

Savojos princas Eugenijus - liaudies apdainuotas taurusis rite- 
ris, kilęs iš šalutinės Savojos dinastijos linijos, neprilygstamas 
Austrijos karvedys ir valstybės veikėjas, visą šimtmeų buvo kil- 
mingo aristokrato pavyzdys. 

Tačiau nuo šios viršūnės visomis titulų pakopomis leidžiamasi 
žemyn iki kuklių smulkiųjų bajorų — grafų ir baronų, kurių 
nesuskaičiuojama daugybė knibždėjo Europoje. Jie buvo pas- 
kutiniai viduramžių kilmės riteriai, įsikūrę mažose senose pilyse 
su joms priklausančiais kaimais. Šiose valdose jie tvarkėsi kaip 
Biblijos patriarchai, atlikdami teismų ir policijos funkcijas; tai 
buvo jų paveldimas turtas. Čia jie pagal tradiciją perimdavo į 
savo rankas to krašto valdymą. Jie sėdėdavo provincijų parlamen- 
tuose ir landtaguose, kur tos institucijos dar buvo išlikusios. Iš 
savo valstiečių jie rinkdavo nuo seno nusistovėjusius mokesčius. 
Jie skirdavo dvasininkus arba rekomenduodavo juos vyskupui. 
Jie valdė dvarus, o savo kunigaikštystės armijoje tarnavo ka- 
rininkais. Savo valstietiškoje aplinkoje bendraudami su kitais 
žemvaldžiais, puoselėjo bajoriškus papročius. Kartais drauge jo- 
dinėdavo, kviesdavo šokiui jų dukteris, taip pat miklindavo špa- 
gas ir kartu traukdavo medžioklėn. 

Būtent medžioklė ir buvo tikrasis luomo žymuo. Savo darbe 
Georgica curiosa, arba kilmingųjų ir karo lauko gyvenimas Wolfas 
Hermhardas von Hohbergas jau 1682 metais atkreipė dėmesį į 
didelę medžioklės reikšmę. Tai, ką jis čia teigia, tiksliai apibūdi- 
na anuos laikus: „Medžiojimas yra drąsus ir riteriškas darbas, o 
bajorams — dar ir praeliudium belli (karo preliudija). Medžioda- 
mi jie mokosi laukinį žvėrį užpulti klasta ir miklumu, priveikti jį 
ir nudobti, pėsčiomis ir jote mitriai naudotis savo ginklais ir šau- 
tuvais, iškęsti šaltį, karštį, lietų bei audrą, taip pat kaitrius saulės 
spindulius, patirti troškulį ir nuovargį, išvalyti savo ir kaimynų 
teritoriją nuo kenksmingų bei plėšrių žvėrių. Todėl visais laikais 
didieji ir garsieji valdovai medžioklę mėgo ir jon traukė; ji atgai- 
vina sielą, išblaško liūdesį, apsaugo nuo dykinėjimo ir nuo visų 
iš jo kylančių ydų, palaiko sveikatą, treniruoja kūną, ji yra karo 
preliudija ir jo atspindys, ir puiki bei dosni maisto atsargų tiekė- 
ja, kuri mūsų stalus aprūpina gardžiais ir nuostabiais valgiais.“ 

Šioje aplinkoje — ne tik rūmuose — taip pat buvo mėgstama 
rengti iškilmes, dažnai kartu su valstiečiais. Junkeriai linko į 
kortų lošimą ir girtavimą, todėl aplinkinės valstiečių mergaitės 
ir kilmingos panelės jų prisibijodavo. Stengiamasi būti kavalie- 
riais, ir dar išsilavinusiais. Jei kas skaitydavo, tai būtinai genti/- 
homme žanro literatūrą — vadinasi, genealogijos, šeimos arba val- 
stybės nuosavybės ir privilegijų istoriją, biografijas ir karų istoriją. 
Šiuo tikslu vėlyvojo humanizmo laikų istorikai iki XVIII amžiaus 
pradžios triūsė kurpdami visuotinės arba krašto istorijos didžiau- 
sius traktatus. Kai kuriose pilyse buvo puiki biblioteka, visur 
kabojo paveikslai. Nevengta artimos bičiulystės su vietos dvasi- 
ninkais, teologijos studentai dažnai buvo samdomi bofmeisteriais, 
asmeniniais sūnų bei dukterų mokytojais. 

Tiesa, pajamos, gaunamos vien iš žemės ūkio, dažnai buvo 
mažesnės. Būta ir visai nusigyvenusių bajorų. Heinrichas Heine 
kalba apie skurdžiąją riteriją. Dalijant palikimą dažnai ne visi 
vaikai galėdavo gauti jiems priklausančią dalį. Kitokių pragyveni- 
mo galimybių buvo maža. Jokių pasaulietinių profesijų neturėta, 
išskyrus tarnybą rūmuose arba armijoje, kuri labiausiai pritinka 

jo luomui. Karalikiškose šalyse nereikalingų sūnų ir dukterų bū- 
davo atsikratoma pasiuntus juos į vienuolynus, kur jie tapdavo 
abatais arba abatėmis. Protestantiškuose kraštuose kilmingų vokie- 
čių dukterims buvo įsteigtos jau tada sekuliarizuotos prieglaudos. 

Geriausia ir garbingiausia buvo tarnauti karininku kariuome- 
nėje, kur būdavo galima iškopti iki aukštų komendantų postų. 

Smulkiųjų bajorų tipas įvairiuose kraštuose, žinoma, įvaira- 
vo. Anglijoje tai buvo gen:ry, smulkioji bajorija, kuri valdė žemes, 
galingasis agrikultūrinis sluoksnis; skvairas (stambiausias kaimo 
žemvaldys), kuris, girtaudamas ir diskutuodamas su anglikonų 
kaimo pastoriumi, gyveno jau nebe pilyje, o patogiuose Manor 
House. Parlamente šitas sluoksnis sudarė Bendruomenių rūmus. 
Tiesa, Prancūzijoje, plečiantis Paryžiaus miestui, smulkiosios ba- 
jorijos įtaka gerokai susilpnėjo, gal tik pakraščių provincijų par- 
lamentuose dar tebeturėjo šiokį tokį balsą. Ypač tvirtą politinę 
ir ekonominę padėtį į rytus nuo Elbės buvo užėmę vadinamieji 
krautjunkeriai, stambieji Prūsijos karūnos dvarininkai. Lenkijos 
karalystėje kiekvienas bajoras — net ir pats neturtingiausias — 
tebesėdėjo parlamente ir sprendė savo respublikos likimą. Švei- 
carijos respublikoje žemvaldžiai patricijai - ypač Berne ir Fribū- 
re - turintys atskirą teismų sistemą, priartėja prie gentry arba 
Vokietijos junkerių tipo. 

Tarp riterių ir baronų tebebuvo gajus privilegijuotos padėties 
suvokimas. Būti baronu reiškė būti laisvam, nuo nieko nepriklau- 
somam mažame žemės lopelyje. Kas eidavo į rūmus, tapdavo dva- 
riškiu, padarydavo karjerą, tačiau prarasdavo nepriklausomybę. 

Revoliucija šiai bajorijai iš dalies turėjo išmušti pagrindą iš 
po kojų, politine prasme sulyginti juos su paprastais žmonėmis. 
Nepaisant to, ji visiškai neišnyko, — net ir Prancūzijoje. Rytų 
Vokietijoje, Austrijoje-Vengrijoje ir Anglijoje šis sluoksnis dar 
ilgai galėjo išsilaikyti kaip konservatyvi agrarinė partija. Theodoro 
Fontanės Stechblin, Johno Galsworthy'o Charwells of Condaford 
Grange (Kondaforo rūdyna:) ir Jeano d Ormessono Au plaisir de 
Dieu (Paklūstant Dievo valia:) liudija, kad bajorija atkakliai tebe- 
gyvavo XIX ir net XX amžiuje! 


Bajorija 33 
Naujieji bajorai tarnautojai 


Maždaug XVI amžiuje greta senosios bajorijos, augant besirutu- 
liojančių valstybių poreikiams, pamažu radosi naujoji tarnautojų 
bajorija. Į valdymo organus ėmė skverbtis teisininkai iš biurgerių 
sluoksnio, nes prireikė akademinių žinių; reikėjo mokėti loty- 
niškai, kad išmanytum Romos teisę, kuri pamažu papildė ar pa- 
keitė atgyvenusią papročių teisę. Šiuos teisininkus teko tituluo- 
ti bajorais, nes kunigaikščių rūmuose nekilmingas tarnautojas, 
ir dar vykdantis tokias svarbias funkcijas, buvo negirdėtas daly- 
kas. Taip atsirado moblesse de robe, naujasis bajoras su magistra- 
to toga, į kurį 206/esse 4 'epče, senieji bajorų riteriai, žiūrėjo kaip 
į parveniu. Vis dėlto kai kada senoji bajorija pasijusdavo nuga- 
lėta ir imdavo savo sūnus siųsti į universitetus, kur šie dažniau- 
siai tik girtaudavo ir kaudavosi dvikovose. Fritzas Wagneris apie 
šio pereinamojo laikotarpio tarnautojus byloja: „Ilgas ir vingiuo- 
tas kelias nuo tarnybos kaip pragyvenimo šaltinio iki tarnybos 
kaip mokamo valstybės posto ne tik Prūsijoje neišvengė patrimo- 
nialumo. Atlyginimą gaunančių valstybės tarnautojų sluoksnis 
visur buvo labai menkas, ne tik Anglijoje, - ir kituose pasaulio 
kraštuose apstu nesuskaičiuojamos daugybės savivaldos formų, 
nors dažnai ir rudimentinio pobūdžio. Apsistota ties mišria sudė- 
timi tiek iš valstybės, tiek iš luomo tarnautojų, čia labiau nusveria 
vietos įtaka, reikalaudama panaudoti indigenats, čia gimusius ir 
nuo seno gyvenančius.“ 

Kaip tik tokia valdininkija pirmiausia įsiviešpatavo Liudvi- 
ko XIV Prancūzijoje.Vėlesniojo XVIII amžiaus stebėtojas susiža- 
vėjęs kalba apie Prancūzijos tribunolus, parlamentus, „padorumą, 
orumą, kilnumą, kurių nestinga Paryžiaus advokatų kalbose, apie 
jų argumentų jėgą ir jų iškalbą, kurią jie sugeba parodyti“?, 

Prancūzijos pavyzdžiu pasekė Burbonų Ispanija, vėliau ir Ma- 
rijos Teresės valdoma Austrija. Prūsijoje tai įvyko valdant kara- 
liui Frydrichui Vilhelmui I (1713-1740). XVIII amžiuje pradėta 
steigti specialiąsias tarnautojų mokyklas, - Vokietijoje jos vadin- 
tos riterių akademijomis, arba kameralinėmis mokyklomis. Iki 

šiol žinoma Viurtembergo hercogo Karlo Eugenijaus Solitudo 
pilyje įkurtoji Aukštoji Karlo mokykla, mokykla, kurią Friedri- 
chas Schilleris paliko bėgdamas iš hercogystės. 

Vokietijos bajoras tarnautojas karjeros paprastai siekdavo tokiu 
keliu: bajoro tarnautojo, dalyvaujančio valstybės valdyme, sūnus 
studijuodavo teisę tos šalies universitete ir, galimas daiktas, dar 
kitoje aukštojoje mokykloje - ypač buvo mėgstamas Getingenas, — 
po to sekdavo tarnyba kunigaikščio rūmuose, galbūt kurį laiką Vie- 
noje, imperatoriaus administracijoje, galiausiai pas vieną ar kitą 
Vokietijos kunigaikštį. Čia,būnant ministru,bandoma sureguliuo- 
ti pasenusią teisės sistemą bei sutvarkyti finansus, įgyvendinti ūkio 
ir socialines reformas. Laimingiesiems pasisekdavo: jei kunigaikš- 
tis būdavo palankus, jie galėdavo ligi galo pabaigti pradėtus dar- 
bus. Tačiau jei laimė nusigręždavo, ateidavo diena, kai palankusis 
kunigaikštis mirdavo, ir tarnautojas atitekdavo jo įpėdiniui, o šis, 
paveiktas rūmų ir jo intrigų, ministrą gėdingai atleisdavo. 

Panašios lemties susilaukė ir Viurtembergo teisininkas Jo- 
hannas Jakobas von Moseris (1701-1785). Kilęs iš senos aristo- 
kratiškos Viurtembergo juristų šeimos, kurį laiką jis dirba tei- 
sės mokslų profesorium Tiūbingene bei Frankfurte. 1747 metais 
stoja tarnybon pas Heseno-Homburgo landgrafą, vėliau tampa 
krašto konsultantu Štutgarte, tai yra Viurtembergo parlamento 
teisės patarėju Štutgarte. Eidamas šias pareigas, jis bergždžiai mė- 
gina sutramdyti autoritarinius savo valdovo Karlo Eugenijaus po- 
linkius. Konfliktas taip įsiplieskia, kad hercogas Moserį nuo 
1759-ųjų iki 1764-ųjų įkalina Hoentvylio tvirtovėje; iš čia jis 
išeina laisvėn įsikišus imperijai ir toliau mėgina tęsti pradėtą dar- 
bą senąją teisę derindamas su modernia krašto politika. Jo pub- 
likacijose teisės temomis, kurių jis yra daug parašęs, rasime sa- 
kinių, tiksliai apibūdinančių šiuos teisininkus bajorus: „Tar- 
naudamas įvairiuose postuose ir rašydamas straipsnius, aš niekada 
nebuvau jokios partijos šalininkas ir savo gyvenime nesirėmiau 
principu: kieno duoną valgau, to ir giesmę traukiu; priešingai, 
teisingumas man yra teisingumas, o neteisybė yra neteisybė, ne- 
svarbu, kas būtų: ar mano valdovas, ar mano principalai, ar kas 

kita; todėl, nei monarchui, nei parlamentui tarnaudamas, nepa- 
sidaviau nei veikiamas pažadų, nei verčiamas įsakymų, nei pa- 
būgęs grasinimų, ir negyniau nieko tokio, ką manau esant netei- 
singa arba nepagrįsta. [...] Doru žmogumi aš laikau tokį žmogų, 
kuris visais laikais, visais savo poelgiais, be menkiausios išimties, 
išlieka nuoširdus ir tiesus, taigi, kuris visada elgiasi pagal savo 
sąžinę, nepuoselėdamas jokios apgaulės, nebūdamas suinteresuo- 
tas ar neturėdamas jokių kitų slaptų kėslų, nebandydamas kam 
nors įsiteikti ar skatinamas baimės.“ 

Garsių tarnautojų bajorų netrūksta. Jie užima postus beveik 
visuose dvaruose, dideliuose ir mažuose. Prisiminkime nelengvą 
ir nedėkingą apsišvietusių ministrų veiklą burboniškoje Ispanijo- 
je, valdant tokiems monarchams kaip Karolis III ir Karolis IV, 
kurie ir patys buvo palyginti išprusę. Reikėtų paminėti didįjį 
ekonomikos reformatorių Pedrą Rodriguezą Campomanesą, So- 
ciedades de los Amigos del Pais (Krašto bičiulių draugijos) įkvė- 
pėją, arba Pedrą Pablą Arandą, kuriame susilydė laisvamanybė, 
pažangos siekimas ir tikėjimas aristokratijos misija, tačiau jis, ne- 
ilgai triūsęs švietimo ir finansų srityje, yra paskiriamas amba- 
sadoriumi Paryžiuje. 

Bajorams tarnautojams priskirtinas ir ligi šiol garsus Montes- 
guieu, kurį laiką buvęs Aukščiausiojo Teismo prezidentu, Bor- 
do miesto parlamento prezidentu, 1748 metais susižavėjusiai 
publikai pateikęs savo praktinių ir teorinių svarstymų sąvadą 
Esprit des lois (Apie įstatymų dvasią). Čia jis mėgino parengti 
Prancūzijai tinkamos ir nuo karaliaus asmenybės nepriklauso- 
mos santvarkos metmenis. 

Būtų galima paminėti ir kitą prancūzą, Renė Louisą d'Argen- 
soną (1694-1757), kilusį iš senos Paryžiaus bajorų tarnautojų gi- 
minės, kurio tėvas buvo Paryžiaus policijos viršininkas, senelis — 
Jeano Baptiste'o Colbert'o laikų valstybės tarybos narys, jis pats 
taip pat buvo valstybės tarėjas,kurį laiką aukščiausios finansų tary- 
bos narys ir užsienio reikalų ministras; kaip tarnautojas neturėjo 
laimės, nes jo išmintingos idėjos nuolat žlugdavo dėl rūmų in- 
trigų.Jo veikalas Considėrations sur le gouvernement ancien et prėsent 

de la France (Apmąstymai apie buvusią ir dabartinę Prancūzijos 
vyriausybę), pasirodęs jau po jo mirties 1764 metais, buvo sutik- 
tas visuomenės kaip antrasis Esprit des lois. Čia randame d'Ar- 
gensono samprotavimą apie karaliaus pavaldinių užimamą padėtį: 
„Turbūt niekada nesusimąstyta apie tai, koks turėtų būti tasai 
laisvės saikas, kurį įstatymai turėtų pripažinti pavaldiniams, kad 
jie visą savo polėkį ir energiją galėtų panaudoti dideliems dar- 
bams; apie tą laisvės saiką, kuris, žinoma, nepakenčia besaikio 
mėgavimosi laisve, ypač kai ji griauna priimtą tvarką.“ 

Tai buvo ne tik švietimui būdinga mąstysena, bet sykiu ir 
savarankiškai mąstančio tarnautojų bajorų atstovo, arba apskri- 
tai bajorijos, laisvės samprata. 


3. Dvasininkija 


Kleras, dvasininkija, nuo senų laikų buvo aukščiausias pasaulie- 
tinės hierarchijos luomas. Tiesa, šio luomo rėmai dažnai sulaužo- 
mi, nes dėl celibato norom nenorom turi pasipildyti naujais na- 
riais iš kitų luomų. Tiek bajorija, tiek biurgeriai, tiek valstiečiai 
papildo dvasininkijos gretas, tad ilgainiui bažnytinėje hierarchi- 
joje vėl atsispindi pasaulietinė luomų struktūra. Be to, nuo refor- 
macijos laikų dvasininkai susiskaido į katalikus ir protestantus, 
kurie nors ir skiriasi vieni nuo kitų daugeliu požiūrių, tačiau 
vis dėlto turi ir bendrų bruožų. 

Dvasininkija visuomet dalyvavo politiniame gyvenime. Tai 
liudijo XVIII amžiuje vis dar tvirta jos užimama pozicija parla- 
mentuose, ten, kur tokie dar egzistavo. Vokietijos reichstagas į 
dvasininkų suolą susodino vyskupus ir abatus, tokios pat tvar- 
kos laikytasi reicho apskrityse. Antrasis pagal reikšmę Prancū- 
zijoje — klero luomas — provincijų parlamentuose irgi buvo akty- 
vus. Lordų rūmai Anglijoje susideda iš pasauliečių ir dvasininkų, 
tai yra anglikonų vyskupai čia turi savo atstovus. 

Kiekviena valstybė, ar ji būtų buvusi protestantiška, ar kata- 
likiška, turėjo savo valstybinę Bažnyčią. Visur jos struktūra buvo 

griežta, ir net reformatai kalvinistai bei cvinglistai turėjo antis- 
to arba dekano tarnybą, analogišką vyskupui. 

Kiekviename kaime buvo klebonija ir bažnyčia, kurias išlai- 
kė parapija, - reformacija nepakeitė nusistovėjusios tvarkos! Ku- 
nigai, kaip ir anksčiau, buvo bendruomenės avių ganytojai, jie 
kontroliuodavo ir tikinčiuosius, ir netikinčius. Bažnyčios lan- 
kymas visur laikytas savaime suprantamu dalyku. Mokykla ir so- 
cialinė rūpyba buvo palikta dvasininko priežiūrai. Žemiausioje 
instancijoje jis prezentuodavo bažnytinę drausmę ir bažnytinę 
jurisdikciją. Bažnyčia ir vienur, ir kitur būdavo kaimo gyveni- 
mo centras, nors jai dažnai ir tekdavo konkuruoti su kaimo už- 
eiga arba ir su bajoro dvaru. Miestuose tokios pačios tvarkos 
laikytasi įvairių kvartalų bažnytinėse bendruomenėse. 

Kaime dvasininkas paprastai būdavo vienintelis inteligentas. 
Kadangi teologijos studijos kaip ir anksčiau buvo svarbiausios, 
išsimokslinusių žmonių daugumą sudarė dvasininkai, teisininkų 
būta mažiau, medikų dar mažiau, — pastarieji ir išmanė dar ne 
tiek daug kaip dabar. Dauguma vidurinių ir aukštųjų mokyklų 
mokytojų buvo taip pat teologai. Jie priklausė ne tik dvasininkų, 
bet ir pedagogų luomui. 

Nors struktūriniu požiūriu abi konfesijos buvo panašios, su- 
siskaldymo į skirtingas konfesijas Europoje būta labai akivaiz- 
daus; šie skirtingumai ypač ryškūs XVII amžiuje, beje, ir XVIII 
šimtmetyje konfesionalizmas liaudyje dar tebebuvo giliai įleidęs 
šaknis. „Papistai“ ir „atskalūnai“ kaip ir anksčiau vieni kitiems 
jautė panieką bei priešiškumą. 

Ten, kur jiems tekdavo gyventi greta, pavyzdžiui, paritetinė- 
se Vokietijos reicho teritorijose, Šveicarijoje ir iki 1685 metų 
Prancūzijoje, rasdavosi be galo daug progų smulkiems kivirčams, 
kol juos pavykdavo išspręsti vienokiomis ar kitokiomis krikščio- 
niškomis priemonėmis. Antai kaimo bažnyčioje buvo pastato- 
mas dar vienas krikšto akmuo bei įrengiama antra sakykla, ka- 
talikų choro vietą nuo bažnyčios navos atskirdavo uždanga, kad 
protestantai, klausydamiesi pamokslo, anų neregėtų ir nuolat 
neširstų; atitinkamai sureguliuodavo varpų skambėjimą, į dvi 

lygias dalis padalydavo kapines. Voltaire'as situaciją XVII amžiaus 
Prancūzijoje apibūdina šitaip: „Karaliaus taryba turėjo išleisti man- 
datą dėl kaimo kapinių, kurios kurstė dviejų konfesijų nesantaiką, 
dėl reformatų bažnyčios statybos nuo seno katalikams priklau- 
sančioje žemėje, dėl mokyklų, dėl vietos žemvaldžių nuosavybės 
teisių, dėl laidotuvių, dėl varpų skambinimo, ir tik retai šiuos 
procesus laimėdavo protestantai.“? Šitai truko iki 1685 metų, kai 
Liudvikas XIV atšaukė Nanto ediktą ir prasidėjo masinė protes- 
tantų emigracija iš Prancūzijos. Lygia greta Savojos hercogai rėmė 
valdensus. Emigrantai prieglobstį rasdavo kaimyninėse protes- 
tantiškose šalyse, ypač kai kuriose Vokietijos kunigaikštystėse, 
antai Erlangene atsirado hugenotiškasis miesto kvartalas, o Hese- 
ne - pirklių gyvenvietė Karlshafenas. Jos kaimynystėje landgrafas 
įkūrė du valdensų kaimus, pavadintus Sąžinės ramybė ir Ištikimybė 
Dievui. Kitos valdensų gyvenvietės įsikūrė Viurtemberge. 

1711 metais protestantai buvo išvyti iš Lenkijos. Vienas pas- 
kutiniųjų sensacingų trėmimų įvyko 1732 metais — iš Zalcbur- 
go arkivyskupystėje išlikusių liuteroniškųjų Pincgau ir Pongau 
sričių. Apie keturiolika tūkstančių zalcburgiečių evangelikų Prū- 
sijos karalius pirmiausia įkurdino Rytų Prūsijoje. Dalis ištrem- 
tųjų priėmė Society for the Promotion of Christian Knowledge 
(Krikščioniškųjų žinių skleidimo draugija) kvietimą ir per vande- 
nyną patraukė į Anglijos koloniją Džordžiją. Tiesa, nepaisant visų 
persekiojimų, protestantų pasiliko Prancūzijoje ir Pjemonte, kur 
jie susibūrė į slaptą bendruomenę Dykumos bažnyčia, arba „Al- 
pių Izraelis“. Jų pastoriai išsilavinimą gaudavo Berno kantone, 
Lozanoje. Nuo amžiaus vidurio Prancūzijoje į juos pamažu pra- 
dedama žiūrėti tolerantiškiau; 1781 metais Juozapas II išleido 
garsųjį Tolerancijos patentą, ir tada dauguma išlikusių nekata- 
likiškų grupių vėl pasirodė dienos šviesoje, - netrukus Vienoje 
buvo pastatyta viena liuteronų ir viena reformatų;bažnyčia. 

Kaip atsvara katalikų persekiojimo bangai amžių sandūroje 
buvo Anglijos karaliaus vykdoma katalikų airių priespauda. Di- 
džiuma Airijos sričių protestantizmui atsispyrė. XVII amžiuje si- 
tuacija darėsi grėsmingesnė, nes Airijoje susikoncentravo visos 

Anglijos antikatalikiškosios tendencijos. 1691 metais Vilhelmo III 
pažadėtoji tikėjimo laisvė taip ir paliko popieriuje. Katalikiškos 
mokyklos, katalikiškas dėstymas, mokymasis užsienio mokyklose 
buvo uždrausta. Tik baigiantis amžiui tie draudimai šiek tiek 
sušvelnėjo: 1778 metais leista katalikams paveldėti nuomojamą 
turtą, 1783 metais leidžiama atlikinėti katalikiškas apeigas ir 
katalikai nebeverčiami dalyvauti anglikonų pamaldose. Tačiau 
Airijos šiaurės rytų dalyje — Olsteryje — įsigalėjo vien protes- 
tantizmas, ir tolesnė salos ateitis tapo įkeista. 


Katalikų dvasininkai 


Ispanija ir Portugalija su savo didelėmis kolonijomis Lotynų 
Amerikoje, visos Italijos karalystės ir respublikos, Prancūzija, 
senoji Austrija ir Lenkijos karalystė sudarė vientisą Romos ka- 
talikų gyvenamą teritoriją. Vokietijos imperijoje Bavarijos kur- 
fiurstystė, vyskupystės prie Maino ir prie Reino bei daug smul- 
kesnių valdų, ypač pietuose, taip pat priklausė katalikų konfesijai. 
Panašų margaspalvį vaizdą buvo galima išvysti ir Šveicarijoje, kur 
dauguma kantonų - tiesa, mažesnių ir ekonomiškai silpnesnių — 
buvo išvien katalikiški. 

Tai katalikiškoji Europa. Nuo pat ankstyvųjų krikščionybės die- 
nų. Čia tvirtai laikytasi senųjų tradicijų. Kaip ir anksčiau karš- 
tai garbinami šventieji patriarchai. Benediktinų vienuolynuose 
atsispindėjo viduramžių kultūra, riterių ordinų pilyse sklandė 
kryžiaus žygių dvasia, pranciškonų ir dominikonų vienuolynuo- 
se - visuomeninė socialinė veikla vėlyvųjų viduramžių miestuose. 
Tiesa, kapucinai valstiečių, o jėzuitai apsišvietusiai bendruome- 
nei suteikė šviežumo, o daugelį romanikos bei gotikos bažnyčių 
pakeitė baroko statiniai, ar bent jos buvo pertvarkytos kitu sti- 
liumi. Tai buvo išorinė naujos katalikybės krypties išraiška. Ne- 
rūpestingas, tariamai laisvas ir be galo margas pasaulis viduram- 
žių saulėlydy užleidžia vietą griežtesniam ir labiau ribotam. Vis 
dėlto jau prarasta šiaurė, didelė dalis Vokietijos ir Šveicarijos, visa 
Anglija bei Škotija ir taip pat dalis „tautos psichologijos“ požiūriu 

kitaip mąstančios Bažnyčios. Tik prasidėjus spontaniškam pran- 
cūzų švietimo judėjimui paaiškėjo, jog Prancūzija, nepaisant 
hugenotų engimo, buvo užkrėsta protestantizmu. 

Visi karaliai, išskyrus du Skandinavijos, vieną Anglijos ir vieną 
Prūsijos, buvo katalikai. Tačiau kaip tik šie karaliai labiausiai 
priešinosi vis dar Romos tebevaldomai Bažnyčiai. Jau seniai mo- 
narchai tik nenoromis paklusdavo Romai ir ilgainiui sugebėjo 
išsikovoti sau visokeriopų privilegijų. Nors Trento (Tridento) 
susirinkime (1563) mėginta susigrąžinti ankstesniąją popiežiaus 
arba kurijos valdžią, sudrausminti vyskupus, ir visur turėta ku- 
rijai tikrai atsidavusių dvasininkų, jau XVII amžiuje, ir visų pir- 
ma Prancūzijoje, buvo įprasta Romos įstatymus pirma kruopš- 
čiai išstudijuoti ir tik vėliau juos pateikti liaudžiai. XVIII amžiuje 
savarankiškesnės tapo ir lotyniškosios monarchijos. Beveik visos 
jos kurį laiką priešinosi bažnyčios valdžiai. Kai kurie ministrai, 
pirmiausia Pombalis Portugalijoje, po to Aranda Ispanijoje, mar- 
kizas Bernardo Tanucci Abiejų Sicilijų karalystėje, ypač stengėsi 
nuo Bažnyčios atskirti mokyklą ir išsikovoti teisę kontroliuoti 
kunigų rengimą, galiausiai valstybės kontrolei perduoti Bažny- 
čios turtą. Šis procesas pagaliau apėmė taip pat ir Marijos Teresės 
bei Juozapo II laikų Austriją bei jos dideles valdas. Juozapas II 
1781 metais neapsiribojo tolerancijos patentu, padedamas stro- 
pių bei atsidavusių vyskupų, siekė ir Katalikų Bažnyčią perduoti 
į valstybės rankas. Turėta tikslą atsikovoti bent tai, ką valdovai 
protestantai buvo įgyvendinę prieš du šimtus penkiasdešimt me- 
tų, ir visų pirma pradėta naikinti „nenaudingus“ vienuolynus. 

Nors šio antibažnytinio judėjimo tikslas buvo pajungti Baž- 
nyčią valstybės valdžiai, tradicinė Bažnyčios struktūra vis dėlto 
liko nepakeista. Katalikų Bažnyčia, kaip ir ankstesniais amžiais, 
išliko tokia pati. 

Žemiausią pasaulietinės dvasininkijos pakopą buvo užėmę 
kaimo klierikai, triūsę kaimo parapijose arba koplyčiose. Šis va- 
dinamasis žemasis kleras paprastai būdavo valstietiškos kilmės 
ir kaip tik dėl to dažnai labai artimas liaudžiai. Išsilavinimą įgy- 
davo vietos vyskupysčių kunigų seminarijose. Kaip ir anksčiau, 

pirmutinė jo pareiga buvo pamaldos, tai yra mišių laikymas bei 
sielovada, svarbiausia čia — išpažintis. Lotyniškoji liturgija buvo 
svarbiau nei intelektualinis išprusimas, ir jo stigo tiek mokytiems 
klierikams, tiek pasauliečiams. Ne kas kitas, o pats prancūzų ka- 
talikas Charles'is Pėguy mūsų šimtmečio pradžioje yra pasakęs: 
„Žydai skaito jau tris tūkstančius metų, protestantai — keturis 
šimtus, o aš tik nuo savo senelės.“ Ši karti tiesa skirta valstieti- 
jai ir žemutiniam miestiečių sluoksniui. Su aukštąja dvasinin- 
kija buvo kitaip. 

Aukštieji dvasininkai: vyskupai, vyskupų rūmų arba miestų 
presbiterijų dvasininkai, pagrindinių miesto bažnyčių ar net ku- 
nigaikščio rūmų dvasininkai, — turėjo būti aukštesnio lygmens. 
Iš tikrųjų šiame šimtmetyje be galo daug išsilavinusių ir išmin- 
tingų abatų, ir nemažai prancūzų, ispanų bei italų literatūros 
buvo sukurta dvasininkų. Abatas Jeanas Antoine'as Nolletas, pa- 
vyzdžiui, laikytas geriausiu fizikos mokytoju visame Paryžiuje. 
Abatas Mably parašė valstybės ir dorovės filosofijos veikalų, kurie 
turėjo didelės įtakos būsimai prancūzų revoliucijai. Šios išsila- 
vinusios dvasininkijos gretas papildydavo miestų buržuazija ir 
bajorija. Vokietijoje žengta dar toliau — vyskupai čia vis dar te- 
berurėjo dvigubą valdžią — bažnytinę ir pasaulietinę. Savo vys- 
kupystėse, o kartais ir už jų ribų, nuo senų laikų jie užimdavo 
kunigaikščio postą, valdydami trijų arkivyskupysčių — Mainco, 
Kelno ir Triero — kurijas bei Liutichą, Miunsterį, Viurcburgą, 
Bambergą ir Zalcburgą, o tai savo dydžiu prilygsta vidutiniškos 
Vokietijos kunigaikštystės teritorijai, maždaug tokiai kaip Kur- 
pfalcas ar Viurtembergas. Antai kai Zalcburgo arkivyskupas vyko 
į Vieną, jis keliavo su visa palyda, kaip ir dera kunigaikščiui. „Su 
savimi jis gabenosi ne tik savo tarnus, bet ir savo kamerherus, 
rūmų tarybos direktorių, savo patarėją bažnytiniams klausimams, 
taip pat asmeninių virėjų brigadą, nepamiršo nė konditerio. Be 
to, jį dar lydėjo ir nedidelė muzikantų trupė.“!? 

Romos nuncijus Vienoje — juo buvo jansenistiškai nusiteikęs 
Domenico Passionei — kadaise pasakė, esą Episcopi Germaniae non 
sunt episcopi, sunt Domini (vokiečių vyskupai yra ne vyskupai, o 

valdovai). Iš tokių paminėtinas Franzas Konradas Kasimiras von 
Rodt-Bussmannshausenas, Konstancos kardinolas ir kunigaikštis 
vyskupas, kurį vienas kaimo pastorius apibūdina taip: „Šis baž- 
nyčios prelatas labiau žinomas dėl savo aukštos padėties, įgimto 
nuoširdumo ir įspūdingo stoto nei dėl išsilavinimo ir doros [...) 
kaip ir jo pirmtakai savo vyskupystę jis vizituodavo tik per savo 
įšventintus vyskupus, kurių apsilankymas nieko gero neduodavo 
[...] didžiausią įtaką jam darė jėzuitai, kuriuos jis taip aklai gar- 
bino, kad, paėmęs į rankas jam įteiktą bulę apie šio ordino pa- 
naikinimą, jis sėdėdamas prie stalo net du kartus sviedė ją į kam- 
pą, visiškai nepaisydamas, jog dėl to užsitrauks didelę Romos 
rūstybę. Jis buvo be galo atsidavęs medžioklei, laikė daugybę me- 
džiotojų bei medžioklinių šunų ir dažnai išdidžiai sėdėdamas ka- 
rietoje lėkdavo Konstancos gatvėmis, stebint alkanų miestiečių 
miniai, į savąją vyskupo rezidenciją Mėjersburge, o užpakaly 
karietos tabaluodavo sumedžiotas elnias [...] kur kas maloniau 
būtų jį prisiminti, jei savo pavaldiniams būtų pasirodęs apašta- 
liško prakaito išmuštas, o vargšams suteikęs daugiau peno, užuot 
prieš juos tuščiai puikavęsis savo kunigaikštiška prabanga.“!! 

Tiesa, būta ir tokių vyskupų, kurie priartėjo prie čia vaiz- 
duojamo apaštalo idealo. Kaip pavyzdys paminėtinas Francois 
de Salignac de Mothe-Fėnelonas, prancūzų vyskupas, pasiprie- 
šinęs Liudvikui XIV ir vadovavęs iš pat pradžių katalikybės re- 
formų sąjūdžiui. Būta vyskupų, kurie su užsidegimu gynė savo 
pavaldinių interesus arba daug nuveikė dvasinio gyvenimo plot- 
mėje, kaip antai: Franzas Friedrichas Wilhelmas von Fūrsten- 
bergas, vyriausiasis Miunsterio vikaras, arba Emmerichas Jo- 
sephas von Breidbachas-Diūrresheimas, Mainco kurfiurstas ir 
arkivyskupas. Apskritai bažnytinės kunigaikštystės savo padėti- 
mi nenusileido pasaulietinėms. 

Posakis ...s424 domini tinka ne vien Vokietijos vyskupams. Štai 
ir Prancūzijoje, nors jų ir neturėta politinio savarankiškumo, vis 
dėlto būta didelių ponų, antai tuščiagarbis Strasbūro vyskupas 
kunigaikštis kardinolas Louis Renė von Rohanas, kuris apie 1785 
metus buvo įsipainiojęs į vėrinio aferą, vieną painiausių rūmų 

aferų Prancūzijoje, kai karalienei Marijai Antuanetei dovanų bu- 
vo nupirkta didžiausia to meto brangenybė. Dėl tokios dvasi- 
ninkų gyvensenos kilo pasipiktinimas, kuris galiausiai prasiveržė 
Prancūzijos revoliucijos metu, 1793-1794 metais atsiribojant 
nuo bažnyčios ir krikščionybės. 

Šie aukšti dvasininkai paprastai būdavo bajorai, atsitiktinai 
apsivilkę bažnytinį rūbą ir kaip jų broliai bei pusbroliai norėję 
gyventi pagal savo luomo padėtį ir veik nesirūpinę savo bažnyti- 
niais įsipareigojimais. Aukšti bažnytiniai postai buvo tapę atskirų 
šeimų pajamų šaltiniu. Iš čia galėta aprūpinti „atliekamus“ vaikus 
ir išplėsti politinę šeimos įtaką. 

Patekti į kapitulas, kurios pradžioje buvo sumanytos vyskupys- 
tei valdyti, o ilgainiui tapo turtingomis sinekūromis, nuo XVII 
amžiaus ne taip lengva: reikalauta nebe įprasto iki šiol bajorys- 
tės patikrinimo, apsiribojant keturiais kilmingais protėviais, vadi- 
nasi, seneliais, jų skaičius jau išaugo iki šešiolikos, taigi nueita 
iki prosenelių, kai kada ner iki trisdešimt dviejų. Pageidautina, 
kad giminėje būtų keli kunigaikščiai vyskupai. 

Pasaulietinės dvasininkijos gretas papildė ir ordinų dvasininkai 
kartu su visokio plauko vienuoliais ir vienuolėmis, įsikūrusiais 
visokiausių įžadų, tradicijų besilaikančiuose, nevienodą sociali- 
nį statutą turinčiuose vienuolynuose, kuriems dažnai vadovau- 
davo labai kilmingi abatai ir abatės — Vokietijoje daugiausia iš 
turtingųjų luomo. Sulig kontrreformacijos pradžia senąją vienuo- 
lynų struktūrą papildė tankus kapucinų vienuolynų bei jėzuitų 
kolegijų tinklas. Kartu atsirado naujų ordinų: saleziečių, kapuci- 
nių, audistų ir kitų, kurie pirmiausia griežtai laikėsi baroko kata- 
likybės reikalavimų. Pasauliečių tercijonų ordino praktikuojamas 
maldų ritualas, kankinimo įrankiai kai kuriose aristokratų pilyse 
liudija, jog įgimtas pamaldumas, ypač tarp moterų, ir XVIII am- 
žiuje tebebuvo toks pat gajus. Elementariu moterų švietimu rūpi- 
nosi uršuliečių ordinas. Kaip ir anksčiau, kaimo vietovėse arba 
žemutiniuose miestiečių sluoksniuose pasauliečiams dvasinin- 
kams mielai talkino valstietiško sukirpimo ir liaudžiai artimi ka- 
pucinai. Tuo tarpu elegantiškiems ir išsilavinusiems jėzuitams, 


44 Kintanti visuomenė 


kurie vis dar globojo vidurinįjį ir aukštąjį mokslą, XVIII amžiaus 
bėgyje buvo išmuštas iš po kojų iki šiol toks tvirtas pagrindas, 
ir 1773 metais popiežius išleido įsakymą panaikinti ordiną, nors 
tai jau buvo savaime įvykę kai kuriose šalyse. Vis dėlto tai buvo, 
nors ir laikina, valstybės ir katalikybės švietimo pergalė. 

Kad popiežius — nors ir prieš valią — turėjo paklusti katalikų 
monarchams ir atsisakyti minėtojo kurijos ramsčio, byloja apie 
ypač susilpnėjusias šiame šimtmetyje popiežių pozicijas. Aštuo- 
ni italai iš kilmingų šeimų bergždžiai mėgino atsilaikyti prieš 
bažnytinės bendruomenės priešininkus. Karaliai bendraudavo su 
jais mandagiai, tačiau darė taip, kaip jiems patardavo priešiškai 
nusistatę ministrai. Išskyrus vienintelį Benediktą XIV (1740- 
1758), su popiežiais ne itin skaitėsi ir literatai bei mokslininkai. 
Popiežius jų akyse buvo viso labo tik Italijos kunigaikštis — pras- 
tai valdomoje ir nemodernioje dvasiškoje kunigaikštystėje, kuri 
vadinosi bažnytine valstybe ir kurios valdovas turėjo aukščiausią 
Bažnyčios titulą. Tokios nepagarbos apogėjus buvo pasiektas 
Napoleono laikais, kai šis, nesibijodamas būti nubaustas, pir- 
miausia iš Romos išvarė nusenusį Pijų VI, o vėliau ir jo įpėdinį 
Pijų VII, ir elgėsi su jais kaip su ištremtais belaisviais. 


Protestantų dvasininkai 


Katalikybei su jos uždara išorine ir vidine struktūra kaip priešprieša 
iškyla diferencijuotas protestantų pasaulis, kuris buvo suskilęs į 
tris pagrindines tikėjimo grupes. Liuteronų grupė apėmė daug Vo- 
kietijos kunigaikštysčių bei reicho miestų, tarp didesnių uždarų 
teritorijų galima paminėti Prūsijos karalystę, Saksonijos ir Hanove- 
rio kurfiurstystes bei Viurtembergo hercogystę; toliau dvi Šiaurės 
karalystes: Daniją su Norvegija ir Švediją su Suomija, pagaliau Ru- 
sijos valdomą Pabaltijį: Estiją, Livoniją 1 Kuršą. Prie jų prisidėjo 
liuteronų mažumos Prancūzijos Elzase bei Vengrijos karalystėje. 
Reformatų grupei, tai yra cvinglistų ir kalvinistų konfesijai, 
priklausė didžioji dalis Šveicarijos, Ženevos bei Nyderlandų res- 
publika su jos kolonijomis, ypač Pietų Afrika. Prie jų prisidėjo 

keletas Vakarų Vokietijos kunigaikštysčių, tokių kaip Kurpfalcas 
ir Hesen-Nasau, taip pat ir presbiterionai, kurie Škotijos kara- 
lystėje sudarė daugumą, o Anglijoje - mažumą. Hugenotizmo li- 
kučių būta Prancūzijoje, pirmiausia jos Pietuose. Kai kuriuose 
Pjemonto Alpių slėniuose išlikusius valdensus XVIII amžiuje vals- 
tybė dar pakentė. Dauguma kadaise Turkijos okupuotos Vengrijos 
gyventojų buvo kalvinistai. Šioje konfesinėje grupėje būta pusiau- 
svyros tarp valstybių su reformuota valstybine religija ir tokių, kur 
reformatai priklausė mažumai. Dėl emigracijos didžioji dalis Šiau- 
rės Amerikos provincijų buvo kalvinistiškos, vis dėlto tik nedau- 
gelyje jų — visų pirma Masačūsetse — viešpatavo vien kalvinistai. 

Trečiajai valstybinių bažnyčių grupei priskirtini anglikonai — 
atstovavę valstybinei Bažnyčiai Anglijoje, tiesa, Airijoje atsidū- 
rę labai nepavydėtinoje padėtyje, o Škotijoje sudarę mažumą. 
Be abejo, anglikonų buvo ir Anglijos kolonijose. 

Kaip žinoma, reformacija atsiribojo nuo radikalesniųjų gru- 
pių, kurios nepritapo prie reformuotos valstybinės Bažnyčios. 
Kai kuriose šalyse, — kaip antai Šveicarijoje, — vis dar gyvavo 
anabaptistai, tačiau kartais jie būdavo persekiojami. Tik Olan- 
dijoje ir Anglijoje tokias sektas pradėta toleruoti. Užtat likusio- 
je Europos dalyje tatai buvo neįmanomas dalykas. Visai kitokį 
vaizdą matome Anglijos kolonijose, kur /aisvosios bažnyčios ilgai- 
niui palieka savo pėdsakus ir Amerikoje. Nors religijos ir visuo- 
menės istorijoje jų vaidmuo gana reikšmingas, vis dėlto XVIII 
amžiaus Europoje į jas buvo žiūrima kaip į antraeiles visuomenės 
formacijas. Visuomenė net iki XIX amžiaus pripažino valstybi- 
nę Bažnyčią ir tik tris jos variantus: liuteroniškąją, reformatoriš- 
kąją arba angliškoniškąją. 

Nors reformacijos laikais, o ypač ortodoksiškame XVII amžiu- 
je, tarp šių trijų grupių išryškėjo didelių dogminių skirtumų ir 
nors jos neapkentė viena kitos beveik kaip ir bendro savo prie- 
šo — Romos, tam tikrais struktūros atžvilgiais visos trys grupės 
buvo vienodos. 

Jos galutinai įsitvirtina tam tikroje teritorijoje. Bet kuri vals- 
tybė, nesvarbu ar respublika, ar kunigaikštystė, arba bet kuri 

valdžia, kaip krikščioniška valdžia, atsako ir už Bažnyčią. Čia 
nebėra vietos katalikų praktikuojamam Bažnyčios atskyrimui nuo 
valstybės, popiežiaus savarankiškumui. Dvasininkija atstovauja 
daliai valstybės veikėjų, tai savotiškas valdžios įrankis. Iš sakyk- 
los skelbiami valdžios potvarkiai. Dvasininkų statusas, žinoma, 
ypatingas, jiems tenka didelė atsakomybė, jie įtakingi valstybės 
žmonės. 

Kunigijai būdingi aiškiai išreikšti luomo požymiai. Ji yra orga- 
nizuota, turi savo administraciją: anglikonai pasirinko katalikišką 
struktūrą su vyskupo tarnyba, liuteronai turi superintendantą 
ir konsistoriumą, reformatai — antistą ir miesto kunigų konventą, 
kai kuriose srityse dar visų kunigų sinodą — kaip, pavyzdžiui, 
Graubiundeno respublikoje arba Nojenburgo kunigaikštystėje. 

Kadangi vienuolynai ir panašios institucijos panaikinami ir 
smarkiai sumažėja dvasininkų, kiekvienam kunigui tenka dau- 
giau atsakomybės. Viena iš jo pareigų yra pamokslas, tai yra Die- 
vo žodžio skelbimas, interpretuojant Bibliją. Privalomas katekiz- 
mo mokymas paspartina liaudies švietimą mokyklose ir padeda 
kovoti su neraštingumu, kurį mėginama įveikti jau du šimtus 
metų. Ėmus rūpintis vargšais — bent tais, kurie to nusipelno, — 
kuriamas naujas darbo įvaizdis. Nuo šiol kiekvienoje parapijoje 
bažnytinis teismas reformatams tampa ypatinga moralinio po- 
veikio priemone. Netrukus čia prisijungia ir pasauliečiai, nes teis- 
mo funkcijas paprastai atlieka bendruomenės vyresnieji, o kuni- 
gui čia tekdavo tik patarėjo vaidmuo. Visa sistema orientuojama 
į intelektualų mokymą ir kryptingą auklėjimą. Visa tai buvo įma- 
noma išplėtoti ir paspartinti pagoniškajame XVIII amžiuje. 

Kaip ir katalikų bendruomenėse, pedagogika buvo dvasininkų 
rankose, tik kur kas labiau įsitvirtinusi valstybės mokymo siste- 
moje negu pas jėzuitus, pasklidusius po visą pasaulį. 

Mokymo programoje ypač daug dėmesio skiriama lotynų, 
graikų ir hebrajų filologijai, tai yra Biblijos kalboms. Kadangi 
liturgijos gerokai sumažėjo, galima buvo labiau atsidėti mokslo 
studijoms. Protestantų ir katalikų mokymo sistemas siejo tai, kad 
ir vieni, ir kiti išlaikė bendrus humanistinius švietimo pamatus. 

Socialinė dvasininkų kilmė, XVI amžiuje iš dalies tebebuvusi 
valstietiška, ilgainiui keitėsi, įsiliejus miestiečiams, arba biurge- 
riams. Dvasininko profesija smulkiųjų amatininkų klasei buvo 
savotiška karjera. Netrukus susiformavo tikros kunigų dinasti- 
jos. Evangelikų dvasininkai savo gyvenamoje teritorijoje buvo 
išsilavinęs aukštesnysis gyventojų sluoksnis. Teologai buvo ger- 
biami ne tik kaip dvasininkai, bet ir kaip intelektualai. Iš para- 
pijos gaunamos pajamos, kaip ir katalikų kunigams, buvo ne- 
blogas pragyvenimo šaltinis, ir dvasininkai galėjo ganėtinai laiko 
skirti intelektualiniam darbui. 

Kadangi protestantų Bažnyčia pati nusprendė panaikinti ce- 
libatą, — tuo tarpu kontrreformacija katalikų dvasininkams jį dar 
labiau sugriežtino, — ji sukūrė naują socialinę instituciją, p70- 
testantiškus pastoriaus namus, tai yra pastoriaus šeimą su pasto- 
riene ir vaikais, buržuazinio sukirpimo šeimos modelį. Tokia 
šeima susiformavo XVI amžiuje, XVII šimtmetyje ji sutvirtėjo 
ir galutinai įsigalėjo XVIII amžiuje. Kunigo žmonai čia tenka 
naujas vaidmuo, - parapijiečių akyse ji turi įkūnyti pasaulietinės 
dorybes. Kunigo žmona — dažnai pati kilusi iš pastoriaus šei- 
mos — galėdavo. tapti lygiaverte savo vyro partnere. Mažiau nei 
šimtui gyventojų paprastai tekdavo viena kunigo šeima su vai- 
kų pulku. Iš jų bent vienas pasirinkdavo kunigo profesiją, o 
dukterys galėdavo ištekėti už kunigų. Šitaip intelektualinis pa- 
veldas būdavo perduodamas iš kartos į kartą. Minėtosios kuni- 
gų dinastijos tipiškos visoms protestantiškoms teritorijoms. Jų 
gyvensena skyrėsi, nelygu koks kraštas. Anglijoje anglikonų kle- 
ras dažnai būdavo persipynęs su gentry. Prancūzijoje 1695 me- 
tais panaikintas protestantų kunigų luomas turėjo stambiosios 
buržuazijos požymių. Šveicarijoje jis daugiausia koncentruojasi 
stambiausiuose ir municipaliniuose miestuose, glaudžiai susijęs 
su buržuazija, kartais su patriciatu. Panašiai būta ir Vokietijoje 
bei Skandinavijoje, kur liuteronai dvasininkai dar labiau priar- 
tėja prie valdininkų tipo ir palaiko ryšius su bajorija ne tik per 
rūmų pamokslininkų ar superintendentų vedybas su aukštuo- 
menės damomis. 

Žinoma, negalima pamiršti, kad atokiose srityse pasitaiko ir 
skurstančių kunigų, kad vikaro kelias neretai būdavo ilgas ir erš- 
kėčiuotas, vargstant už kuklų mokytojo uždarbį bajorų namuo- 
se arba lotyniškose mokyklose. Keliaklupsčiavimą prieš valdan- 
čiuosius -kartais pakeisdavo ir nepriklausomybė, prisidengiant 
Evangelijos laisve. 

Ir bet kurioje Anglijos grafystėje tarp Kornvalio ir Jorkšyro 
ar švedų Dalarnėje, Brandenburgo provincijoje ir Viurtembergo 
hercogystėje, Vo kantono Juroje ar Graubiundeno kantono Enga- 
dine, anglų, švedų, vakarų vokiečių ir švabų, prancūzų ir retoro- 
manų kraštuose — visur galėjai aptikti tokį patį pastoriaus na- 
mų įvaizdį, idiliškai pavaizduotą Johanno Heinricho Vosso Luise 
(Luiza) ar švelniai ironizuojantį Olivero Goldsmitho Vicar of 


Wakefield (Vakfsldo vikaras). 


4. Miestų buržuazija 


Buržuazija respublikoje ir monarchijoje 


Trečiasis luomas apima likusiąją žmonijos dalį, vadinasi, didžiąją 
jos daugumą. Tačiau nuo seno trečiasis luomas buvo diferenci- 
juotas, bent jau iš pirmo žvilgsnio galėjai atskirti mieste triū- 
siančius biurgerius nuo žemę dirbančių valstiečių. 

Jerzy Wojtowiczius savo knygoje apie XVIII amžiaus miestą 
teigia: „Europos miestai švietimo laikotarpyje, išgyvenę kupiną 
karų, epidemijų ir pirmojoje XVIII amžiaus pusėje vis dar pasi- 
taikančių badmečių epochą, ėmė sparčiai plėtotis. Naujų pra- 
monės šakų atsiradimas, didelis kaimiečių antplūdis, politinio 
gyvenimo, prekybos pagyvėjimas, — visa tai skatino miestų raidą. 
Sparčiausiai augo Anglijos miestai, o juos visus pranoko milži- 
niškasis Londonas su 800-900 tūkstančių gyventojų. Prancū- 
zijoje iki Revoliucijos būta 1175 miestų, iš kurių šešiasdešimt tu- 
rėjo daugiau nei 10 tūkstančių gyventojų. Didžiausias buvo Pary- 
žius, kuriame gyveno 600 tūkstančių žmonių. Didžiausi Iberijos 

pusiasalio miestai - Madridas su 160 tūkstančių gyventojų ir Lisa- 
bona. Be to, stambiausių Europos miestų grupei priskirtini Var- 
šuva (Didžiojo Seimo laikais), Berlynas, Viena bei Amsterdamas.“ 

Miestiečiai jau XII ir XIII amžiuje buvo tapę tuo ūkiniu bei 
politiniu veiksniu, su kuriuo turėjo skaitytis bajorai ir dvasinin- 
kai. Iš vėlyvųjų viduramžių išliko miestų atstovavimas monarchijų 
parlamentuose, kaip antai miestų suolas Vokietijos reichstage arba 
boroughs atstovavimas Anglijos bendruomenių rūmuose. 

Tik kai kuriems Europos miestams pavyko tapti savarankiš- 
komis respublikomis. Iš miestų ir kaimo bendruomenių sąjungos 
XV amžiuje susiformavo Šveicarijos konfederacija, o XVI am- 
žiaus pabaigoje iškilo Suvienytieji Nyderlandai. Po miestų judė- 
jimo Italijoje išsikovoję nepriklausomybę Venecijos, Genujos, 
Lukos ir San Marino miestai, o seniai laisva Ragūza 1718 metais 
liovėsi mokėti duoklę turkams. 

Visi kiti Europos miestai buvo pavaldūs monarchijai. Mažiau- 
siai priklausomi buvo Vokietijos reicho miestai, 1803 metais to- 
kių būta apie pusšimųį.Vis dar reikšmingi buvo tokie miestai kaip 
Frankfurtas, Niurnbergas, Augsburgas, o pirmiausia Hanzos mies- 
tai: Brėmenas, Hamburgas ir Liūbekas. Prie jų šliejosi menkesnės 
svarbos miestai, pradedant tokiais kaip Halė Švabijoje, kurių bent 
aiškios buvo miesto ribos, ir baigiant kone pavirtusiais į kaimus, 
kaip antai Buchau prie Federzė. Kažkur per vidurį tarp jų atsi- 
duria gana neblogai išsilaikę, tokie kaip Lindau miestas prie Bo- 
deno ežero, kurį mes čia paminėsime, remdamiesi Austrijos vals- 
tybės veikėjo grafo Karlo von Zinzendorfo 1764 metų aprašymu: 

„Geriausią uostą prie ežero turi laisvas reicho miestas Lindau. 
Jis įsikūręs dviejose Bodeno ežero salose. 

Dauguma gyventojų yra protestantai, vis dėlto čia esama ir 
katalikiško laisvo pasauliečių vienuolyno mūsų brangiosioms 
moterims, kuriam vadovauja abatė, Šventosios Romos imperi- 
jos kunigaikštienė, o dvylika čia esančių kilmingų choro mote- 
rų bet kada gali ištekėti. 

Miestas turi apie penkis šimtus miestiečių ir keletą tūkstančių 
gyventojų. 

Reichstage Švabijos suole tarp reicho miestų jis užima penkio- 
liktą, o Švabijos apskrityje tarp kitų reicho miestų dvyliktą vietą. 

Reicho miestas Lindau turi gana didelę teritoriją [...]. Trys 
kaimai, kaimeliai ir pilys yra pavaldūs aukštajai ir žemajai miesto 
jurisdikcijai; tačiau ketvirtame kaime ir kitur miestui pavaldi tik 
žemutinė teismų grandis.“ 

Prisimindamas savo vaikystę, Hermannas Heimpelis šią nuo- 
stabią mažą respubliką apibūdino tokiais žodžiais: „Lindau buvo 
nedidelis miestas, bet ne koks smulkus miestelis, ne toks apmiręs 
ir nykus kaip kiti panašūs į jį reicho miestai. Ežeras išplėtė jo 
tolius, Senčio kalnų virtinė, sienos artumas, daugybė perėjų, — 
o dar toji istorija. Prekybą grūdais pakeitė svetimšalių antplūdis. 
Kad ir kokie priešiški svetimšaliams galėjo atrodyti Lindau mies- 
to gyventojai, vis dėlto jie sutarė. Svečių čia nestigdavo, jiems 
nešykštėta gausių vaišių. Svečiams nestokota dėmesio, - darbai 
nudirbami ankstų rytą, o po pietų švenčiama. Žmonės buvo 
turtingi ir smagūs, jie rengdavo šeimynines iškylas į Pfenderio 
ir į Gebhardo kalną ir gausiai ar saikingai gerdavo vyną Baltajame 
Kryžiuje, Bregence. Daugiau gyventa negu skaityta [...].“ 

Taip aprašoma situacija iš tų laikų, kai Lindau tebebuvo rei- 
cho miestas, dar nepavaldus Bavarijos karūnai. 

Kad geriau suvoktume to nedidelio reicho miesto statusą, 
palyginkime Lindau su kaimyniniu, per dvidešimt kilometrų 
nutolusiu nuo jo Buchhornu. Zinzendorfas jį aprašo šitaip: „Bu- 
chhornas - laisvas reicho miestas prie Bodeno ežero. Jo gyven- 
tojai — Romos katalikai. Iš jų apie šešiasdešimt miestiečių. Buch- 
horno žmonės laikomi naiviausiais visoje Švabijoje, ir apie juos 
pasakojami tokie anekdotai, kaip kad apie Šildą Meisene. Mies- 
tas yra visai skurdus; tik iš mažmeninės prekybos Bavarijos drus- 
ka gauna šiek tiek pajamų.“ 

Nieko stebėtina, kad, 1803 metais panaikinus reicho miesto 
statusą, Buchhornas susiliejo su Viurtembergo karalystės Fryd- 
richshafenu! 

Panašų savarankiškumą, kaip ir reicho miestai, Anglijoje turė- 
jo boroughs. Čia taip pat krinta į akis labai nevienoda jų reikšmė. 

Londonas buvo pasaulinis miestas ir galėjo parlamente diktuoti 
savo valią. Garbingi katedrų miestai vis dėlto liko regionų cent- 
rais. Tačiau būta ir tokių, kurie visiškai sukaimėjo arba apskritai 
nebeegzistavo, mat ankstesnėje tų miestų teritorijoje, pavyzdžiui, 
pievoje arba nebenaudojamoje druskos kasykloje, dar galiojo teisė 
būti laikomam parlamento nariu. 1832 metais Reform Bill (Re- 
formos Bilis) šiems supuvusiems miesteliams padarė galą, ir jau se- 
nokai suklestėję nauji miestai, tokie kaip Birmingemas pagaliau 
gavo vietas parlamente. 

Kiti miestai — rezidencijos, kur toną duodavo rūmai, valdy- 
mo centrai su karaliaus valdininkais, kareivinių miestai, preky- 
bos metropolijos, vietos prekyviečių miestai arba visai menki, 
apsnūdę provincijų miesteliai, kur mėgautasi buvusia šlove. Tiesa, 
jie tebeturėjo savą miesto valdžią. Tačiau, pavyzdžiui, Prancū- 
zijoje nuo 1680 metų miesto galva buvo skiriamas nebe miestų 
tarybos, o centrinės valdžios sprendimu. Visus svarbesnius klau- 
simus tokiuose miestuose nebeturėjo teisės spręsti jų piliečiai. 
Čia negalėjo būti nė jokios kalbos apie tikrąją piliečio savimonę 
ir tikrąjį pasididžiavimo jausmą, kadangi istorinėje sąmonėje ne- 
beliko anų laikų respublikoniškos didybės, o kiekviename žings- 
nyje buvo susiduriama su kilmingųjų pasauliu. 

Tiek savarankiškuose, tiek pavaldžiuose miestuose socialinė gy- 
ventojų sudėtis bei jų veikla buvo panašios. Miestiečiai vertėsi tradi- 
ciniu, tam miestui būdingu amatu. Pagyvėjus prekybai vieno ar 
kito verslo gaminiais, iš amatų galėjo išaugti prekybinio lygmens 
pramonė. Tam tikra miestiečių dalis buvo įtraukta į miesto val- 
dymą, daugiausia jie užimdavo antraeiles pareigas. Dvasininkai 
sudarė nereikšmingą miestiečių dalį, Ciūriche, pavyzdžiui, šeš- 
tadalį. Didžiuosiuose miestuose būdavo ne viena bažnyčia, o 
katalikų gyvenami miestai turėjo įprastus pranciškonų,kapucinų, 
dominikonų, klariečių, uršuliečių vienuolynus bei jėzuitų kole- 
giją, o protestantiškuose miestuose jos vaidmenį atliko lotyniškoji 
mokykla. Kai kuriuose miestuose veikė universitetas arba kita 
aukštoji mokykla. Be dvasininkų, čia dėstė teologai, teisininkai ir 
šiek tiek medikų. Didėlesniuose miestuose akademines pajėgas 

papildydavo advokatai bei vaistininkai. Dėl gero mokymo miestie- 
čiai buvo neblogai išsilavinę. Daug skaityta, ypač mėgstamos kny- 
gos apie religinį gamtos mokslų suvokimą, dorovę ir curžosa iš viso 
pasaulio. Politinė savimonė žadino didesnį domėjimąsi istorija. 

Miestui paprastai priklausė didesnė ar mažesnė teritorija, iš 
kurios valdymo jis turėjo naudos.Visų didžiausią teritoriją turėjo 
Venecija: terra ferma nuo Komo ežero iki Friulio, Adrijos pajū- 
rio ruožas ir Jonijos salos priešais Vakarų Graikiją. Genuja dispo- 
navo Ligūrijos pajūriu, Luka — vidutinio dydžio regionu. Halės, 
Niurnbergo, Rotenburgo, Ulmo ir Rotveilo teritorijos prilygo 
vidutinio dydžio Šveicarijos kantonui. Alpių šiaurėje buvo Ber- 
nas, didžiausias miestas-valstybė, plytintis palei pat Ženevos var- 
tus ir įsismelkęs net iki pusės Šveicarijos. Jo herbe virš Berno 
lokio puikuojasi valdovo karūna, o jo seniūnas sėdi soste. Berno 
užimama teritorija prilygo maždaug Viurtembergo hercogystei. 

Demokratijos užuomazgos — cechų judėjimas XIV ir XV am- 
žiais — tebebuvo dar labai silpnas. Nors cechų išrinkti atstovai 
dar turėjo šiokį tokį balsą valdžios institucijose, tačiau tikroji 
valdžia priklausė oligarchijai. Vienur jai atstovavo patricijai žem- 
valdžiai, pamėgę aristokratišką gyvenimo būdą ir dažnai turėję 
nedideles valdas, kitur - pirkliai, ėmę vadovauti to krašto ūkiui. 
Miestų istorijoje gausu vidinių bruzdėjimų, cechų, amatininkų 
išpuolių prieš pirklius ir pirklių prieš magistrato patricijus. At- 
kakliausia kova visą šimtmetį vyko Ženevos respublikoje, kur 
stambūs šio industrializuoto miesto verslininkai sukilo prieš 
kilmingas šeimas, valdžiusias miestą ir kur į kovą įsitraukė net 
darbininkija. Ideologinis ginčas dėl Ženevos piliečio Rousseau, 
įsiplieskęs viename mieste, įgavo net visuotinį pobūdį. Po vie- 
nos kitos pergalės 1782 metais sekė ginkluota intervencija, kai 
suvienytos Prancūzijos, Savojos, Berno monarchų ir aristokratų 
pajėgos vėl sugrąžino patriciatui ankstesnes teises. Ženevoje, kaip 
ir Olandijoje, įvyko Paryžiaus revoliucijos repeticija, tai buvo 
pirmoji būsimosios revoliucijos pergalė. 

Beje, anaiptol ne visi miesto gyventojai buvo laikomi teisėtais 
piliečiais. Nuo XVI amžiaus imta pilietybės teisę apriboti. XVIII 

amžiuje Augsburge iš 30 000 gyventojų būta 6000 piliečių. Tad į 
miestiečių luomą nebegalėjo patekti žemesnieji gyventojų sluoks- 
niai, ir todėl jis įgijo aristokratijos arba oligarchijos bruožų. 
Respublikoniškoji /ygybė galiojo tik tiems, kurie turėjo miesto 
pilietybę — ja, tiesa, naudojosi ir turtingas, ir vargšas. Valdovo 
karūnai kaip ir anksčiau priešpastatoma /2:svo0ji skrybėlė, simbo- 
linis respublikono dėvimas galvos apdangalas, kurį leidžiama 
nenusiimti prieš karalių. Tačiau ir karūna, ir laisvoji skrybėlė jau 
atgyvenę simboliai... 


Pirkliai 


Nuo seno mieste pirklys buvo pažangos elementas. XVIII amžius 
atvėrė prekybai naujas galimybes ir skatino pramonės plėtrą. 
Žmonijos poreikiai vis didėjo. Mes vėl ciruojame Wojtowiczių: 
„Svarbiausi pokyčiai įvyko taip pat prekyboje ir pramonėje. Po 
Septynerių metų karo kaip galinga jūrinė ir kolonijinė valstybė 
Anglija ėmė pirmauti pasaulyje, nes jos laivai pasiekdavo beveik 
visus žemės rutulio taškus. Europos prekyboje vis dar didelę įtaką 
turėjo Prancūzija, po jos sekė Olandija. Greta jūrinės ir koloni- 
jinės prekybos plėtojosi vidaus prekyba. Didelę reikšmę įgavo 
tarptautinės mugės, tarp jų garsi Leipcigo mugė. Formavosi kapi- 
talistinė santvarka, kuri sparčiausiai rutuliojosi Anglijoje. Tačiau 
ir kitose Europos šalyse ryškėjo išsivysčiusios pramonės sritys, 
kaip antai Vervjė sritis Belgijoje, kai kurie Šveicarijos kantonai, 
manufaktūros pramonė Silezijoje. Vokietijoje, kur, naudojantis 
valstybės palankumu, po Septynerių metų karo buvo pasiekta 
svarių rezultatų, pramonės augimas buvo itin akivaizdus, ypač 
Saksonijoje bei Prūsijoje, vietos valdžiai skatinant kai kurių ga- 
mybos šakų plėtrą.“ 

Europos pirklys vis energingiau skverbėsi į užjūrio kraštus, o 
XVII amžiuje susiformavusi kanalų sistema bei vis tankėjantis 
kelių tinklas Europoje pagerino susisiekimo galimybes. Pramonės 
darbo jėgos perkėlimas į kaimą, kur stambiems pirkliams imama 
verpti ir austi, ilgainiui suformavo fabrikų darbą. Pirmiausia at- 

sirado manufaktūros fabrikai, pamažu mašinų gamyba nurungė 
tradicinį laikrodžių gamybos verslą. Buvo aptikta garo varomo- 
ji jėga, ir baigiantis XVIII amžiui jau buvo galima ją techniškai 
panaudoti gamyboje. 

Dar kartą prisiminkime reicho miestą Lindau, kuris varė gana 
reikšmingą prekybą. 

Heimpelis apibendrindamas teigia: 

„Šis miestas vis dar tebeplėtė prekybinius ryšius tolyn į Vi- 
duržemio jūrą, dar prieš atsirandant Vokietijos reichui. Lindau 
mieste buvo galima išgirsti apie Livorną ir Triestą, Korfų ir Atė- 
nus, — ir ne iš senųjų manuskriptų. Kartu tai buvo ir tėvynė, ir 
visas pasaulis. Kaip ir nedidelis Ciūrichas, spindėjo miestas prie 
savojo Bodeno ežero, spalvingas ir linksmas kaip kuklutė Genuja 
prie švabų jūros.“ 

Lindau yra iš tų miestų, kurie daugiausia verčiasi iš preky- 
bos, tačiau manufaktūros pramonėje gamyba glaudžiai susijusi 
su prekyba. Daugelyje miestų amatai ir prekyba virto gamyba: 
žaliavos pirkimas, namudinis jos apdorojimas kaime, produkci- 
jos gamyba mieste ir pardavimas užsienyje. 

Prekybos verslo centru vis dar tebėra pirklio namai mieste, 
kur po vienu stogu įrengti sandėliai, kontora ir gyvenamasis 
būstas. Vienas pirklys, dažnai padedamas savo žmonos, prižiūrėjo 
kartu su nedideliu personalu visą šį procesą. Jam dar tekdavo 
dalyvauti miesto (ypač nepriklausomo) politiniame gyvenime. 
Taip glaudžiai susipynus politiko atsakomybei ir pirklio intere- 
sams, savaime aišku, ne visada pakankamai laiko galima buvo 
skirti miesto reikalams. 

Šiaip ar taip, Friedrichas Carlas von Moseris piešia niūrų pirk- 
lio paveikslą. Apie savo viešnagę Olandijoje jis sako: „Čia neįma- 
noma kvėpuoti ne tik todėl, kad oras pajūryje užterštas, bet dar 
ir dėl nepaliaujamų, kasdien kartojamų vis tų pačių šlykščių šne- 
kų apie „duoti“ ir „imti“, „pelnyti“ ir „prarasti“, „taupyti“ ir „kaup- 
ti“. Ir taip girdi kalbant ne tik pirklius, bet ir tuos, tarp kurių 
anksčiau ieškojai ir tikėjaisi rasti palaimą, kilniaširdiškumą, gerą 
skonį bei išgrynintą mąstyseną [...]. Spirit public yra pirkliška. 

Apie valdžios vyrus aš nedrįstu pasakyti taip, kaip juos apibūdino 
viena dama: ce 7 est plus la republigue, c est un corps de marchband,, 
soumis au prince d' Orange (tai jau nebe respublika, o pirklių 
bendruomenė, pavaldi Oranijos princui); tačiau ir po trisde- 
šimties ar keturiasdešimties metų šis vaizdas būtų panašus. Senie- 
ji respublikonai galutinai išmiršta, o kartu su jais nyksta ir jų 
laisvės troškimas, jų senieji ir tvirti principai. Aukštų postų sky- 
rimas per princo malonę ir kitokių naudingų paslaugų teikimas 
daugelį šeimų jau dabar skatina nuolankauti ir pataikauti, o jų 
palikuonys išmoks dar geriau tai daryti.“ 

Vokietijos valdančiajai bajorijai nepriklausomi pirkliai nebe- 
atrodė tokie, kokie buvo Olandijos pirkliai, kurie nuo pat Ny- 
derlandų nepriklausomybės pradžios priešinosi ne tik katalikiš- 
kajai Ispanijai, bet ne ką mažiau Oranijos vietininkams bei jų 
pakalikams bajorams. Šiaip ar taip, 1785 metais šie senieji res- 
publikonai kaip modernūs patriotai dar kartą sukilo prieš Ora- 
nijos princą. Bet jau po dvejų metų jiems buvo lemta tapti Prūsi- 
jos kontrrevoliucinės intervencijos aukomis, lygiai kaip Ženevos 
pirkliams 1782 metais. 

Nepaisant šios nesėkmės dviejose aristokratiškose valstybėse, 
buvo akivaizdu, kad pirkliai visur lobo ir lobo. Jų turtui jau darė- 
si ankšta smulkiaburžuaziniuose miestuose. Senųjų prekybos 
namų, stovinčių siaurose gatvelėse, dažnai nebepakakdavo. Blo- 
giausiu atveju tuos namus buvo galima padailinti arba nugriau- 
ti ir pastatyti naujus rūmus. Pirkliai, kaip ir bajorai, stengėsi įsi- 
kurti kaime, kur jie galėjo laisvai jaustis, išsiskirti iš aplinkinių. 
Respublikos sąlygomis buvo lengviau pamažėl perimti valdžią į 
savo rankas ir kištis į cechų reikalus.Visur juos pripažino ir gerbė. 
Užtat bajorijos akyse jie liko prasimušėliai, parveniu. Pirkliai 
neturėjo laiko bajoriškiems pomėgiams: medžioklei, lošimui ir 
moterims. Jie daug dirbo ir paprastai gyvendavo puritoniškai. 

Kai kuriose monarchijose į kilmingųjų luomą kartais būdavo 
priimami aukšto rango valdininkai, užtat pirkliai čia buvo nepa- 
geidaujami, išskyrus vieną kitą atvejį: „pipirų maišai“ būdavo nie- 
kinami labiau nei teisininkai. Nors kova prieš senąjį patriciatą 

ir senąją kaimo bajoriją Ženevoje bei Nyderlanduose ir patyrė 
pralaimėjimą, bet prasidėjus Prancūzijos revoliucijai pirklių pra- 
monininkų sluoksnis — stambioji buržuazija — pradeda savo trium- 
fo žygį per visą pasaulį — su karalyste arba be jos! 


Amatininkai 


Tokį miestą, kokį regime šiandien, kadaise padarė pirkliai ir ama- 
tininkai. Bet, kaip matėme, jau buvo praėję tie laikai, kai cechai 
juose buvo dominuojantis ir pažangus elementas. Nors cechų veik- 
la, ypač respublikose, dar nebuvo apmirusi, dažnai tai tebūdavo 
tik visuomeniniai klubai, kurių nariai skrupulingai stengėsi iš- 
saugoti savo ankstesnes privilegijas. Mėginta neleisti kaimui pa- 
veržti iš miesto viršenybę ir sutrukdyti kaimuose kurti savarankišką 
verslą. Antra vertus, cechai su dideliu pavydu žvelgė į suklestė- 
jusius verslininkus, kurie verslo įmones stengėsi paversti fabri- 
kais. Cecho atstovus miesto valdžioje galutinai išstūmė pirkliai. 

Paprastai būdavo vystomi tradiciniai verslai, nepripažįstant 
jokių naujovių. Monarchinėse valstybėse reformos lengviau sky- 
nėsi sau kelią nei respublikose, kur kaip tik amatininkai buvo 
didžiausi pažangos stabdžiai. 

Verslas tebebuvo plėtojamas, kaip nurodyta cecho nuosta- 
tuose, dar vėlyvaisiais viduramžiais. Amatininkas gyveno nuosa- 
vame name, kuriame buvo ir jo maža įmonė. Meistras turėjo 
keletą pameistrių. Kadangi buvo draudžiama priimti nekvalifi- 
kuotus darbininkus, įmonę plėsti buvo neįmanoma. Sukurti 
didelę įmonę buvo galima tik perkeliant darbą į kaimą, kaip tat 
darė stambieji pirkliai. Tik XIX amžiuje, panaikinus cechų nuo- 
status, vietoj kalvės, pavyzdžiui, atsirado metalo fabrikas. 

Savo atsiminimuose stambus Ciūricho žemvaldys Ludwigas 
Meyeris von Knonau patraukliai ir tiksliai apibūdina šios klasės 
situaciją Ciūricho mieste: „Ponų klase pasivadinusių atstovų 
pasipūtimą ryžtingai atmetė savarankūs seni ir jauni vadina- 
mosios buržuazijos nariai. Erazės „ponas ir miestietis“ bei „aš 
esu ponas ir miestietis“ veikė lyg koks burtažodis susidūrus su 

tais, kurie save laikė pranašesniais, taip pat su kaimiečiais bei 
svetimšaliais. Menkiausias Ciūricho miestelėnas tarėsi geriau 
išmanąs valdymo reikalus nei koks kaimietis ar Vinterturo bei 
Šteino miestietis. Panašiai koks nors Lenkijos bajoriūkštis iš 
aukšto žiūri į pirklį ar garbingą Varšuvos bei Krokuvos miestietį. 
Kepėjas Hansas Jakobas Irmingeris, iš kurio mano tėvai pirkdavo 
duoną, buvo sumanus ir patyręs žmogus. Tuo metu, kai aš įsi- 
traukiau į miesto valdymą, jis buvo žinomas cecho meistras (tary- 
bos narys) ir į jį buvo žvelgiama su didele pagarba. Tokios par 
pagarbos buvo nusipelnę ir kai kurie kiti amatininkai, išrinkti į 
didžiąją tarybą. Vien aristokratijos išrinkimas į miesto didžiąją 
tarybą — ją rinkdavo kiekvieno cecho tarybos nariai ir didieji 
patarėjai — galėjo baigtis visišku patriciato įsiviešpatavimu, jei 
ne viso cecho renkami cechų meistrai, abu pirmieji viršininkai, 
vykdantys miestiečių valią. Daugiausia cechų interesus gynė mė- 
sininkai, ir iki 1798 metų vienas iš cecho meistrų bei šeši iš dvy- 
likos kitų narių buvo mėsininkai. Po jų sekė kepėjai ir malū- 
nininkai, tuo tarpu batsiuviams ir siuvėjams miesto taryboje 
atstovavo tik vienas amatininkas. Daugiausia patriciato buvo 
susibūrę tam tikruose visuomenės sluoksniuose ir tarp moterų. 
Nematomos jėgos čia sprendė, ką įsileisti į rūmus ir ko ne. Ne- 
priklausantys rinktinei visuomenei nebuvo įsileidžiami, juolab 
moterys. Tai buvo didelė pažanga palyginus su devintojo dešimt- 
mečio pabaiga, kai šeimai [...] pasiųsdavo koncerto cirkuliarą, 
o po dvidešimties metų ji atsidūrė pirmoje visuomenės gretoje. 
Moterys savo prerogatyvą išlaikė ilgai. Vadinamoji buržuazijos 
klasė labiausiai įsitvirtino kariuomenėje. Pulke, kuriame aš tarna- 
vau, trys kailiadirbiai, vienas knygrišys ir vienas kubilius turėjo 
kapitono laipsnį, o kuopoje, į kurią aš pirmiausia įstojau, mano 
kapitonas, kilęs iš kaimo, buvo užeigos šeimininkas, vietos fogtijos 
teismo tarėjas, beje, protingas vyras, gerai išmanęs savo tarnybą.“ 

Prie šio Ciūricho pavyzdžio derėtų mūsų jau cituotas pavyzdis 
iš Vokietijos reicho miesto Lindau, kuris suklestėjo pirmiausia 
iš tranzitinės prekybos. Zinzendorfas ten užsimena ir apie amati- 
ninkus: „Mieste daug kailių raugintojų ir odminių, auksakalių 

ir sidabrakalių, sieninių ir rankinių laikrodžių gamintojų, maž- 
daug aštuoni audėjai, keletas skrybėlininkų, odininkų, dažytojų 
etc. Lindau mieste gaminami meniški žali kokliai. Čia yra šilko 
audėjas, turintis ketverias stakles ir savo gelumbę eksportuojantis 
į Augsburgą. Taip pat varpų liejykla, kurioje neseniai buvo išlieta 
penkiasdešimt patrankų Ciūrichui. Veikia parako bei popieriaus 
perdirbimo fabrikai; pastarojo pajėgumas nedidelis.“ 

Čia pateikiamas tik nedidelis darbščiųjų amatininkų gyvenimo 
vaizdelis. Štai ką sako Hermannas Heimpelis apie Lindau ama- 
tininkų mentalitetą, kalbėdamasis su savo dėde Ernstu: „Kai rytoj 
nueisime į muziejų, aš parodysiu tau šukas, kurias padirbo tavo 
protėviai. Jie buvo šukdirbiai, ir jų šukos tais laikais, kai rokoko 
damos nešiojo aukštas šukuosenas, keliavo tolyn į Italiją. Dirb- 
tuvė buvo priešais ežerą, kur šiandien stovi Bavarijos rūmai. 
Paskutinysis šukdirbys buvo tavo senelio Johanno Jakobo Cadi- 
xerio krikštatėvio brolis. Bet ir jo tėvas buvo šukdirbys, o toles- 
ni jo protėviai irgi šukdirbiai. Kodėl? Ogi todėl, kad cechai tuo- 
met buvo paveldimi. Tu privalai žinoti, jog mūsų protėviai buvo 
paprasti žmonės: amatininkai, šukdirbiai ir žvejai, kaip antai 
Oberreitai, arba kepėjai, kaip Haberlinai. Tik tavo senelė buvo 
patricijo duktė, ir tavo senelis galėjo ją vesti tik tapęs patyrusiu 
gydytoju. Mūsų giminėje jis pirmasis įgijo aukštąjį išsilavinimą, 
todėl šia prasme mes esame pirmieji, mūsų giminėje nėra nei 
pastorių, nei mokytojų. Taigi eime!“ 

Pabaigoje Heimpelis užsimena apie amatininkų luomo funk- 
cijas kaip apie kitų profesijų rezervą. Vieni amatininkai išdidžiai 
ir atkakliai tebesilaikė senųjų tradicijų, su keliais pameistriais 
buvo linkę darbuotis mažame šeimos ratelyje, kiti gi, garbė- 
troškos ir apsukruoliai, šį luomą palikdavo protestantiškuose 
miestuose dažniausiai tapdami dvasininkais. Išsilavinusio advo- 
karto profesija, kaip ir gydytojo, XVIII amžiuje dar nebuvo itin 
gerbiama. Jie priklausė viduriniajai miestiečių klasei, ir jų protė- 
viai irgi buvo amatininkai. XIX amžius ir jiems turėjo atverti 
neribotas galimybes. Ne veltui šiame šimtmetyje tiek daug advo- 
katų, nors jų poreikis buvo daug mažesnis. 

Smulkusis amatininkas matė, kaip XIX amžiaus revoliucijos 
naikina jo privilegijas, tačiau jis stebėtinai atkakliai išsilaikė dar 
ir XX šimtmetyje. 


5. Valstietija 


Atsiradus miestams, trečiasis luomas susiskaidė į miestelėnus ir 
valstiečius. Pastariesiems teko seniausias uždavinys — pasirūpinti 
maistu, ir ne vien sau patiems, bet aprūpinti juo ir tuos luomus, 
kurie valstiečius gynė bei jais rūpinosi, — bajoriją, dvasininkus 
ir kitus miestų gyventojus. Ilgainiui kaimo gyventojų sluoksnyje 
įžiūrime be galo daug skirtumų, kuriuos iš dalies nulemia žemės 
apdirbimo būdas. Kalnų valstietis ūkininkauja visai kitaip nei 
lygumų gyventojas; Toskanos valstietis veik nesulyginamas su 
tiroliečiu, nors ir vienas, ir kitas pavaldus Austrijos valdžiai; 
skirtumų praraja žiojėja tarp Virginijos plantatoriaus ir Masa- 
čūsetso fermerio, nors abu aktyviai kovoja dėl atsiskyrimo nuo 
Anglijos karūnos. 

Jau pats „valstietijos“ apibrėžimas yra keblus dalykas. Dabar- 
tinis mokslas remiasi tuo, jog „valstiečiu“ laikytinas tik tas kaimo 
gyventojas, kuris savo žemę vienaip ar kitaip gali laikyti nuosava, 
kuris tose valdose jaučiasi sąlyginai nepriklausomas. 

Tiesa, politinę laisvę valstiečiai turėjo dar tik kai kuriose Alpių 
ir priešalpių srityse, tai yra penkiuose Šveicarijos Konfederacijos 
kantonuose ir su ja susijungusiose Graubiundeno ir Valės respub- 
likose. Šiuose kraštuose žemės valdos savininkas tebesimėgauja 
demokratijos laisve. Jis turi teisę rinkti į valdžios organus tiek 
savo kaimo bendruomenėje, tiek visoje respublikoje, gali būti 
pats išrinktas, gali laisvai dalyvauti tvarkant bendruomenės ir 
krašto reikalus. Aukščiausia politinė šios laisvės išraiška yra krašto 
bendruomenė, liaudies susirinkimas, į kurį įeina visi, turintys 
krašto teisę. Dar XVIII amžiaus pradžioje Švyco kantonas savo 
konstitucijos, kuri susideda iš dvidešimt šešių straipsnių, dvi- 
dešimt pirmajame tvirtina: „Kasmet gegužės mėnesį vykstantis 

krašto bendruomenės susirinkimas turi didžiausią galią bei val- 
džią ir gali savo valia skirti bei paleisti. O jei kas su tuo nesutinka 
ir nenori, kad krašto bendruomenė turėtų didžiausią galią bei 
valdžią ir savo valia skirtų bei paleistų, lai sau eina į visas keturias 
puses ir sumoka 100 dukatų; tačiau aukščiausiai valdžiai, bau- 
džiamajam ir kitiems teismams paliekama teisė patiems tvarkytis, 
taip pat leista ir krašto žmonėms tvarkytis savo nuožiūra.“ 

Tai reiškia, jog Švyco krašte, į kurį įėjo keturiolika kaimų arba 
slėnių bendruomenių, greta visagalio Dievo visa valdžia priklauso 
suvereniems gyventojams, susibūrusiems į krašto bendruomenę. 
Vadinasi, kiekvienas valstietis, turintis krašto teisę, buvo to suve- 
reniteto dalis ir „valdė pats save“. 

Dvidešimt pirmasis straipsnis iš tikrųjų buvo ne kas kita kaip 
deklaracija, ginantis nuo vis stiprėjančios krašto tarybos, tai yra 
nuo senokai susiformavusios aristokratijos patriciato, kuriam 
priklausė stambieji žemvaldžiai, magistrato valdininkai ir sam- 
domi karininkai. 

Gyvulininkyste besiverčiantis smulkus kalnų valstietis, nors 
ir turėdamas nuosavą žemę, kuria jis be galo didžiavosi, ekono- 
miškai vis dar buvo priklausomas nuo „didžiųjų kvailių“, kurie 
retkarčiais būdavo išvejami įniršusių bendruomenių, o prireikus 
net į kalėjimus sodinami. Šitaip buvo ugdoma jo laisvės savimonė. 

Tokių demokratinių teisių kaip Šveicarijoje daugiau niekas ki- 
tas visame pasaulyje neturėjo. Juolab valstiečiai Nyderlandų kai- 
mo provincijose. Šie izoliuotų imperijos kaimų gyventojai buvo 
imperatoriaus valdiniai. Visi kiti vienaip ar kitaip buvo pavaldūs 
artimiausiam ponui. Nuo viduramžių galioja taisyklė: Nu/le terre 
sans seigneur (nėra žemės be šeimininko.) Šita žemė priklausė arba 
bajorams, arba Bažnyčiai, vėliau ir buržuazijai, pirmiausia valsty- 
bei arba karaliui. Atirtinkamam savininkui būdavo mokamas že- 
mės mokestis natūra. Šie mokesčiai visada buvo labai nevienodi. 

Prie laisvųjų valstiečių statuso, kokį turėjo Šveicarijos Alpių 
gyventojai, labiausiai priartėjo Austrijos Tirolio grafystės, Ditmar- 
šeno srities Holšteine, Vestfalijos, Viurtembergo, Nyderlandų, 
Švedijos, Norvegijos ir Islandijos valstiečiai. Prie jų priskiriami 

anglų yeomen freebolders, kaip ir tie, kurie buvo pavaldūs Šveica- 
rijos miestų jurisdikcijai. Šiaip ar taip, ir šie daugiau ar mažiau 
savarankiški valstiečiai tėra tik mažytė dalelė visoje Europoje. 
Tiesa, būtina pažymėti, kad apskritai Vakarų Europoje, Prancūzi- 
joje, Anglijoje, Vokietijoje valstietis anaiptol nebuvo baudžiau- 
ninkas, kokiu tapo Rytų Europoje — į Rytus nuo Elbės, ten jis 
buvo dvarininko nuosavybė, nelyginant arklys ar karvė. Čia jis 
buvo pririštas prie savo gimtosios vietos, be pono leidimo nega- 
lėjo nei vesti, nei apsigyventi kitur. Tačiau ir čionai valstiečių 
padėtis regioniniu požiūriu yra labai skirtinga. 

Pagal ūkio struktūrą Vidurio ir Šiaurės Europoje valstiečiai 
skirstomi į stambiuosius ūkininkus, turinčius didelius ūkius ir 
gyvenančius iš jų, po to — vidutiniokai, kurie dirbdami savo žemę 
vargais negalais suduria galą su galu, ir pagaliau smulkieji vals- 
tiečiai, kurie nors ir turėdami žemės priversti dirbti samdiniais. 
Visi jie įeina į kaimo bendruomenę, nors ji paprastai neatstovauja 
kaimo gyventojų daugumai. Pasiturintys valstiečiai ir iš kilmingų 
valstiečių šeimų susibūrę į kaimo patriciatą. 

Beje, buvo labai daug valstiečių nuomininkų. Šie nuomininkai 
kartais būdavo dideli ponai, panašiai kaip anas senelis iš motinos 
pusės, apie kurį savo atsiminimuose pasakoja žinomas Amerikos 
vokietis Carlas Schurzas. Tasai Heribertas Jūssenas nuomojosi 
Grachto dvarą Liblare, netoli Kelno: „Mano senelis [...] kiek at- 
simenu, turėjo apie šešiasdešimt metų. Tai buvo stambaus sudė- 
jimo vyras, ūgio per šešias pėdas, plačios krūtinės ir galingų 
pečių. Didesnio išsilavinimo jis neturėjo. Skaityti bei rašyti mo- 
kėjo, bet tai nebuvo mėgstamiausias senelio užsiėmimas. Kny- 
gomis jis mažai domėjosi; tačiau žmonių draugijoje turėjo didelį 
autoritetą. Iš kaimo ir apylinkių ateidavo pas jį žmonės (...) 
išklausyti jo patarimų arba išdėstyti jam savo bėdas. 

Tačiau jis buvo ir sumanus žemdirbys - nuovokus, energingas 
ir nenuilstantis. Anksti rytą jis išeidavo su samdiniais į laukus, 
čia ne tik duodavo nurodymus ir vadovaudavo, bet prireikus 
dirbdavo su jais sunkiausius darbus, rodydamas jiems pavyzdį. 
Aš vis matau, kaip jis, kaip to reikalauja paprotys, darda klojiman 

su pirmuoju derliaus vežimu, su botagu rankoje sėdėdamas ant 
vieno arklio, kartu su kitais dviem ar trimis arkliais, poromis 
arba vienas paskui kitą, pakinkytų į vežimą. Taip pat dažnai 
girdėdavau sakant, kad ūkininkai dažnai kreipdavosi į senelį 
patarimų ir kad tie patarimai būdavo labai vertinami. Jis iš tik- 
rųjų savo namuose buvo karalius, tačiau toks karalius, kurio ne 
tik klausoma, bet ir kuris yra mylimas, o į jo klaidas žiūrima 
kaip į neišvengiamą būtinybę, kurios jau neįmanoma pakeisti. 

Šalia jo mano senelė buvo tikra priešybė. Mažo ūgio, trapi 
moteriškė, blyškaus veido, kurio kažkada būta dailaus; silpnos 
sveikatos, pamaldi, švelni, taupi, visada užsiėmusi ir susirūpinusi. 
Namų ūkis, kuriam ji vadovavo, buvo ganėtinai didelis, tad 
nebuvo jai kada atsikvėpti. Vasarą auštant ir ankstų žiemos rytą 
prie lempos šviesos ji būdavo jau ant kojų: turėdavo sužiūrėti, 
kad daugybė samdinių, vyrų ir moterų, stotų prie darbo ir gautų 
pusryčius. Ten buvo kone du tuzinai samdytų bernų ir mergų, 
neskaitant padienių darbininkų.“ 

Valstiečio pasaulis ilgą laiką buvo palyginti stabilus, priklau- 
somas tik nuo gamtos sąlygų ir jos kaprizų. Tačiau XVIII amžiuje 
šis iš pažiūros tvirtas pasaulis susvyravo, kai pradėta kištis į nusi- 
stovėjusius procesus. Iš žemės stengiamasi išpešti kuo daugiau 
naudos. Dievo nurodytas gerų ir blogų derlių ciklas, anot Senojo 
Testamento, septyneri nederliaus ir septyneri derlingi metai, 
turėjo užleisti vietą racionalesniam modeliui. 

XVIII amžius valstiečiams buvo palyginti ramus laikas. Didieji 
vidaus karai - hugenotų kova Prancūzijoje, alinantis Trisdešimties 
metų karas Vokietijoje, pilietinis karas Anglijoje, - buvo jau 
pasibaigę. Praūžusios ir epidemijos, ir badmetis rečiau ištikdavo. 
Pradėta atsigauti. Puikūs valstiečių ūkiai kai kuriuose regionuose 
dar ir šiandien apie tai byloja. 

Žinoma, karui įsiliepsnojus kurioje nors vietovėje, prieš akis 
vėl atgydavo ankstesni baisumai, nes jokie įvirtinimai kaimų 
nesaugodavo. Dar šimtmečio pabaigoje vienas kareivis apie karo 
žygį į Prancūziją taip rašė: „Pagaliau buvo liepta pašerti arklius 
ir iš aplinkinių kaimų prinešti malkų bei šiaudų. Javai dar ne 

visi buvo nupjauti, nes tais metais dėl lietingos vasaros javai 
užderėjo daug vėliau. Elgėmės kaip tikri priešai: pjovėme, rovė- 
me, aplinkui visi javai liko ištrypti, ir, nepraėjus nė valandai, 
žemės plotas, iš kurio galėjo ištisus metus prasimaitinti bent 
aštuoni ar dešimt kaimų, pavirto dykuma. 

Pačiuose kaimuose dėjosi dar šiurpesni dalykai. [Kareiviams 
buvo liepiama parūpinti malkų ir šiaudų.) Bet prieš tai paprastai 
daugelis pirma apieškodavo namus ir, radę ką tinkamo, pasi- 
imdavo: drobes, drabužius, maisto produktus ir kitką, kas galėjo 
praversti pačiam kareiviui, arba ką buvo galima parduoti. Tai, 
kas netiko, būdavo sudaužoma ar kitaip suniokojama.“ 

Taikos metu ne ką lengvesnė našta būdavo ponų medžioklė. 
Baronas Wolfas Hermhardas von Hohbergas, smerkdamas tokius 
dalykus, teigia: „Laukinių paukščių ir žvėrių medžiokle šiandien 
taip smarkiai piktnaudžiaujama, kad, veisiant ir pernelyg gau- 
sinant juos, nuniokojami bei nualinami vargšų pavaldinių laukai, 
dirvos ir pievos, o patys valstiečiai, įdėję tiek triūso ir patyrę dide- 
lių nuostolių, veltui budėję ir radę savo laukus nusiaubtus, nei 
dieną, nei naktį neturi ramybės, stumiami į pražūtį ir skurdą. 
Todėl būtų gerai, jei krikščioniškoji ponija šį, nors ir teisėtą bei 
aristokratišką, tačiau kartais atnešantį daug žalos, užsiėmimą nors 
kiek apribotų, kad neatrodytų, jog koks žvėris jiems daug mie- 
lesnis už uolų pavaldinį ir savo artimą.“ 

Bajorai turėjo garantuoti valstiečiams karinę apsaugą, tačiau 
dažnai šito nebūdavo. Tas pats Hohbergas reikalauja: „Palaiminti 
tie dvarai ir valdos, kurie turi gausų būrį [...] gerų, ištikimų bei 
sumanių pavaldinių, ypač jei jie geri žemdirbiai ir šeimininkai. 
Tačiau su jais turi būti elgiamasi krikščioniškai ir padoriai, sau- 
gomos jų privilegijos, o pavojaus minutę ir jie patys ginami, 
jiems turi būti suteiktos trokštamos teisės ir garantuotas teisin- 
gumas, jiems nevalia ko nors primesti, kas prieštarautų jų senie- 
siems papročiams. Tai ponas, skolingas Dievui ir žmonėms.“ 

Taip rašyta XVII amžiaus pabaigoje. XVIII amžiuje paaiškėjo, 
kad valstybė pati suinteresuota plėsti ir kelti žemės ūkį, o kaimo 
dvasininkai ir valdininkai įpareigoti rūpintis ekonominiais ir 

dvasiniais valstiečių reikalais, kad vadovaujantis naujais metodais, 
patariant bei paliepiant, būtų galima pakeisti pasenusią struktūrą. 
XIX amžiuje tie pertvarkymai pažengė į priekį, ir tam reikalui 
pasirengę valstiečiai kai kur ėmė likimą į savo rankas. 


6. Liaudis 


Žemutinis luomas ir jo paribio grupės 


Senojoje hierarchijoje „žemiau“ valstiečių ir „žemiau“ miestiečių 
būta įvairiausių visuomeninių grupių, kurias siejo bendras bruo- 
žas: vienos tarnavo vidutiniams bei aukštiesiems luomams, kitos 
egzistavo visuomenės paribyje ar už jos ribų. Tai buvo „liaudis“ 
socialine prasme; dar ne „tauta“ nacionaline prasme, kurią šlo- 
vino romantikai. Kadangi, kaip jau minėjome, daugiau nei pusė 
miesto gyventojų nebuvo priskiriami miestiečių luomui ir kai- 
muose paprastai tik trečdalis gyventojų priklausė tikriesiems 
valstiečiams, vadinasi, ši grupė apima gerokai didesnę žmonijos 
dalį, kuri regioniniu požiūriu, tiesa, taip pat įvairialypė. Dau- 
guma šios grupės narių neturėjo nuosavybės, pirmiausia, žemės, 
ir dauguma iš jų nemokėjo nei skaityti, nei rašyti. 

Iš tikrųjų kiekviena aukštesnė klasė turi atitinkamą jai tarnau- 
jantį žemutinį luomą. Miestiečiai miestuose turėjo savo tarnaites 
ir tarnus, kurie dažnai būdavo kilę iš kaimo. Smulkieji ama- 
tininkai dirbdavo su padėjėjais, kurie vėliau patys galėdavo tapti 
meistrais, verslininkai — su darbininkais ir namudininkais. Kaime 
pasiturintis valstietis samdydavo ne tik mergas ir bernus, - jam 
tarnavo visas kaimo žemutinis sluoksnis: padieniai samdiniai, 
trobelninkai, smulkieji valstiečiai. Jie gyvendavo kukliuose name- 
liuose, po vienu stogu dažnai net kelios šeimos, geriausiu atveju 
jie turėdavo truputį žemės kur nors prasčiausioje vietoje, užlie- 
jamuose laukuose arba pamiškėse, ten, kur žemė buvo neder- 
linga. Šiam sluoksniui taip pat priklausė angliadegiai ir prekiau- 
tojai, kurie išnešiodavo prekes. Jie irgi talkindavo valstiečiui, kai 

šiam pritrūkdavo pagalbininkų dorojant ar kertant mišką. Ama- 
tai kaime nebuvo itin vertinami, šis verslas klestėjo mieste. 
Tam tikra prasme galima sakyti, jog ir kilmingieji, ypač kariš- 
kiai, turėjo savąjį žemutinį sluoksnį. Paprastai karininkas yra 
bajoriškos kilmės; kareivis imamas į rekrūtus iš žemutinio sluoks- 
nio. XVIII amžiuje kaip niekad būta daug profesionalių kariškių 
bei reguliariosios armijos. Savanoriškoji liaudies kariuomenė 
buvo jau seniai atgyvenusi ir išsilaikiusi tik keliuose kraštuose, 
visų pirma Šveicarijoje, kuri neturtingus tautiečius siųsdavo ir 
į kitų šalių kariuomenę. XVIII amžiuje buvo prabilta apie ap- 
gailėtiną kareivių dalią. Tarnyba būdavo sunki, gyvenimas karei- 
vinėse monotoniškas, bausmės — varymas per rikiuotę, apgink- 
luotą špicrutenais — žeminančios ir žiaurios. Būta ir elitinių 
pulkų, kur sąlygos geresnės. Šveicarai turėjo savitą drausmės 
kodeksą ir buvo suformavę savus karinius dalinius. Išoriškai šitos 
armijos spindėte spindėdavo, tad bajorams bei miestiečiams bū- 
davo kur akis paganyti. Elegantiškos spalvingos uniformos trauk- 
te traukdavo mergaičių akis. Rezidencijose ir įgulų miestuose, 
kur stovėdavo kariuomenės daliniai, kareivio profesija būdavo 
tokia pat pageidautina kaip ir visos kitos panašios profesijos. Čia 
dar prisidėdavo ir visokie nuotykiai karo žygiuose: „Kareivis 
stovykloje paprastai būna linksmas ir žvalus; jis dainuoja ir prasi- 
mano visokiausių dalykų, kad greičiau bėgtų laikas ir užsimirštų 
sunkumai.“ XVIII amžiaus karai buvo paženklinti tam tikro 
riteriškumo. Messieurs les anglais tirez les premiers - „prašom, 
mano ponai anglai, šaukite pirmieji“, — taip mūšyje prie Fon- 
tenua prancūzų karininkai sušukę savo priešininkams anglams. 
Ir nors ši pirmoji salvė trenkė į gražiai išrikiuotus, tą akimirką 
visiškai bejėgius prancūzų uniforma aprengtus kareivius, tarp 
kurių greičiausiai būta vokiečių, škotų arba šveicarų, mums žino- 
mi ir kitokie pranešimai apie varganą kareivių padėtį, pavyzdžiui, 
jiems traukiantis 1792 metais: „Ligi šiol mums dar užteko švarių 
baltinių, tačiau dabar, kai nebegalime išsiskalbti ir kai net dro- 
bulės kuprinėse sutrūnijo, radosi labai nemalonių gyvių, — tai 
tikra kankynė kareiviui lauko sąlygomis. Net karininkai nebegalėjo 

jų atsikratyti, tad ir jiems teko patirti tikruosius karo baisumus. 
Tačiau nieko baisiau kareiviui nėra už viduriavimą, masišką vidu- 
riavimą, kuris grėsė baisia epidemija.“ 

Kitas pranešimas apie gabenamų į Šiaurės Ameriką vokiečių 
kareivių dalinį: „Rudenį gyvenimas stovykloje buvo ganėtinai 
sunkus; jokio pakenčiamo maisto ir šaltis iki dantų kalenimo, 
nors stauk. Mūsų batalionas atrodė kaip margas juokdario švar- 
kas, kadangi vilkėjome skirtingiausių pulkų uniformas. Mes ne- 
turėjome nei vėliavų, nei patrankų [...].“ 

Kareivių padėtis buvo dar ir todėl beviltiška, kad daugelyje 
dalinių buvo neįmanoma pakilti į karininkus: „Kai pagaliau atėjo 
žinia apie taiką, ji mūsų visai nenudžiugino, — jauni ambicingi 
žmonės išvydo prieš save nelengvą kelią į tikslą. Mane suviliojo 
pažadais, esą aš galėsiąs tapti karininku ir pradėsiąs savo karjerą. 
Stojus taikai, visi keliai užsivėrė, nes pagal mūsų seną, vadina- 
mąją gerą tvarką paprastai joks eilinis žmogus negali pretenduoti 
į aukštesnį nei feldfebelio laipsnį, garbingą laipsnį iki gyvenimo 
pabaigos, kurio aš nelabai pavydėjau. Turi būti arba kilmingas, 
arba turėti daug pinigų, kad galėtum tapti valstybės vyru. Ir vie- 
na, ir kita kiekvienam protingam žmogui yra nepasiekiamas daly- 
kas. Kartais šiek tiek padėdavo ryšiai ir rekomendacijos; ir tik 
labai retais atvejais tiesiog per atsitiktinumą pastebėdavo tikrą 
talentą. Kare, [...] kai ieškoma vyrų, tinkamų tarnybai, o ne 
kokiam menkystai — tarnybos, išimčių būna dažniau, ir tada, 
dideliam kastos šalininkų pykčiui, ima veikti senoji pirmykštė, 
akiplėšiška žmogaus teisė, kai kiekvienas gauna tai, ko jis vertas.“ 

Tai, kas parašyta amžiaus pabaigoje, akivaizdžiai byloja ne tik 
apie kareivio, bet apskritai apie viso žemutinio luomo reakciją 
šios senos, vadinamosios geros tvarkos atžvilgiu. Dauguma žmonių 
iš žemutinio sluoksnio kantriai kentėjo Dievo siųstą lemtį. 

Kiek išsamiau čia aptarėme kareivių luomą kaip ypatingą že- 
mutinio sluoksnio tipą. 

Kitas šiam sluoksniui priskirtinas luomas — šiandien jis ver- 
tinamas visai kitaip — yra mokytojai. Žemutiniam sluoksniui pri- 
skiriamas anaiptol ne lotyniškoje mokykloje arba gimnazijoje 

dirbantis profesorius, turintis teologijos išsilavinimą, o kaimo 
mokyklos mokytojas. Johanas Gottfriedas Seume, kareivis, kurį 
citavome, kilęs iš vargingos kaimiečių šeimos, svajoja tapti mo- 
kytoju; jo patarėjas sušunka: „[...] verčiau būk audėju: kaimo 
mokytojas tėra pasigailėjimo vertas [...]. Ir čia pradėjo man piešti 
pasibaisėtiną vargšo kaimo mokytojėlio Tiuringijoje ir Meisene 
paveikslą. Aš nesileidau perkalbamas ir nutariau, kad kiekviena 
profesija suteikia tam tikrų rūpesčių ir tam tikrų džiaugsmų.“ 

Vokiečių rašytojas Jeanas Paulis (Johannas Paulis Friedrichas 
Richteris) ironiškai aprašo savo senelio - mokytojo - gyvenimą: 
„Mano tėvas buvo Johanno Richterio, Noištato prie Kulmo rek- 
toriaus, sūnus. Apie jį žinoma tik tiek, kad jis buvo be galo 
vargšas ir dievobaimingas: [-..] Jo mokykla buvo kalėjimas, nors 
ne su vandeniu ir duona, bet su duona ir alumi; kadangi rekto- 
ratas daugiau nieko — be trupučio dievobaimingo pasitenkini- 
mo — nedavė. Nors šios pareigos buvo sujungtos su kantoriaus 
ir vargonininko pareigomis, šita liūtų visuomenė už tris tarnybas 
numesdavo kasmet ne daugiau kaip 150 guldenų. Ir šitoje nie- 
kingoje Bairoito provincijos mokytojams skirtoje bado kankynėje 
žmogus gyveno ir kūrė 35 metus. Tiesa, jis galėtų kilti aukščiau, 
pavyzdžiui, iki kaimo kunigo. Kiekvieną kartą, kai mokytojai 
keičia savo apdarą, tarkim, mokytojo apsiaustą į dvasininko man- 
tiją, jie gauna daugiau peno: taip šilkverpio vikšrai sulig nauja 
išnara gauna daugiau maisto. Tad žmogus, prisiimdamas vis dau- 
giau darbų, šitaip didina ir savo pajamas ir galų gale susilygina 
su valstybės tarnautoju, gaunančiu visus papildomus uždarbius 
ir arbarpinigius, - arba su kokiu nors aukštu išėjusiu pensijon 
valdininku, kurio sėkmės penklinė eina per visą kamerinę parti- 
tūrą, per visas instrumento pauzes.“ 

Anapus viso to, kas buvo paminėta, nors ir ne už „visuome- 
nės“ ribų, būta menininko pasaulio. Dailininkai ir skulptoriai 
buvo laikomi ypač gabiais amatininkais, ir šiame įmantriomis 
pilimis bei dvaro rūmais apipavidalintame amžiuje darbo jiems 
buvo pakankamai. Juk kiekvienas autoritetingas žmogus užsisa- 
kydavo pas dailininką savo portretą. 

Muzikai pelnydavosi duoną dvaruose, bažnyčiose ir turtingųjų 
namuose, nors toji tarnyba, vienu metu atliekant dvejas — mu- 
ziko ir tarno — pareigas - buvo menkai apmokama. Tačiau šan- 
sai padidėjo buržuazijai suskatus rengti koncertus. Pavyzdžiui, 
Londone suklestėjo muzikos leidyba ir instrumentų gamyba. 
Koncertai vykdavo viešai ir būdavo kiekvienam prieinami. Pub- 
lika, kuri suplaukdavo į didžiąsias miesto sales, socialiniu požiū- 
riu būdavo margesnė nei kur kitur. Paskutiniajame dešimtmetyje 
Londone labai mėgstamas ir garbinamas Josephas Haydnas sa- 
vo dienoraštyje apie paskutinįjį savo koncertą rašė: „Šį vakarą 
aš uždirbau keturis tūkstančius guldenų. Šitiek galima uždirbti 
tik Anglijoje.“ 

Aktoriai sostinėse galėdavo ir praturtėti, ir pelnyti garbę. Mes 
susipažinome su Perricholi. Smulkūs Vokietijos kunigaikščiai 
mielai gabendavosi Paryžiaus aktores į savo dvarus, kur jos buvo 
išlaikomos kaip meilužės ir galėjo sau vaidinti toliau, kaip antai 
Clairon (Claire Josephe Leris de la Trude), viena geriausių šeštojo 
dešimtmečio Paryžiaus aktorių, vėliau Ansbacho dvare tapusi 
markgrafo Carlo Alexandro „motinos drauge“ ir, beje, suvaidinusi 
šiame krašte iš tiesų teigiamą vaidmenį. O kur dar klajojančios 
aktorių trupės, aprašytos Goethės romane Wž/Aelm Meister (ViI- 
helmas meisteris), su jų nepaprastais likimais! Ir taip toliau iki 
fokusininkų ir klajojančių gatvės dainininkų, gatvės muzikantų 
bei akrobatų, kurie darė viską, kad suteiktų džiaugsmo, malo- 
numo visiems visuomenės sluoksniams, praskaidrintų jų gyve- 
nimą. Tačiau nedėkingas pasaulis nubloškė juos prie pat visuo- 
menės slenksčio, - o fanatiškiausi švietėjai nustūmė nuo scenos 
juokdarį, suskaidydami menininkų visuomenę. 

Daugiausia ne dėl savo kaltės ir ne savo valia kažkur visuo- 
menės paribyje atsiduria etninės ir religinės grupės. Daugelyje 
protestantiškų kraštų buvo užsilikusių baptistų palikuonių bei 
naujų sektų. Katalikiškoje Prancūzijoje ir katalikiškose Austrijos 
žemėse slapta veikė evangelikai. Nors XVIII amžiaus būta tole- 
rantiškesnio, vis dėlto šitos grupės liko užribyje. Šimtmečio pa- 
baigoje buvo griebtasi dar griežtesnių apribojimų. Laisvai jaustis 

kitatikiai galėdavo tik Nyderlanduose, Anglijoje ir jos koloni- 
jose. Šiai kategorijai priklausė persekiojami dėl religinių įsitiki- 
nimų asmenys, kaip hugenotai, valdensai, Zalcburgo protestan- 
tai, Bohemijos broliai; visi, kurie iki persekiojimo gyveno savo 
tėvynėje, o vėliau turėjo paragauti emigranto duonos. 

Žinoma, etniniu ir religiniu požiūriu kaip paprastai buvo dis- 
kriminuojami žydai, net ir ten, kur jie, apgyvendinti įvairiuose 
getuose, dar toleruojami. Tačiau švietimas skelbia emancipaciją 
ir parengia jai dirvą. 

Tarp kitų etninių grupių reikėtų paminėti čigonus, kurie, 
klajodami, siūlydami prekes, vagiliaudami, suteikė šiam šimt- 
mečiui tam tikro žavesio. 

Čigonų vagiliavimas buvo palyginti „nekaltas“ reiškinys. Šis 
amžius mena ir kelių bei gatvių plėšikų siautėjimą — „higway- 
manų“ Anglijoje, „brigantų“ Abrucyje. Ispanija taip pat buvo 
laikoma nesaugia šalimi: „Apie šios karalystės policiją miestuose, 
kaip ir kaime, lig šiol nelabai gerai atsiliepiama [...] Gyventojų 
saugumas čia visur [...] smarkiai sumažėjo, ir plėšikų kaimo 
vietovėse dar apstu.“ Užpultos ir apiplėštos karietos — mėgs- 
tamiausias to laiko romanų siužetas, o plėšikas kaip romantinis 
herojus labai populiarus, įskaitant ir Tomą Rinaldinį, kurį Chris- 
tianas Augustas Vulpius savo romane Rinaldo Rinaldini išgarsino 
kaip paiį narsiausią plėšiką. Apie jį dainuojama: „Tyrlaukių gū- 
dumoj, giliai urve pasislėpęs [...] tarp aukštų, niūrių uolų“, čia, 
tarp uolų, senoje pilyje, gyvena Rinaldini, ir todėl popiežiaus 
valstybė jaučiasi nesaugi. 

Kas nei vogė, nei plėšikavo, buvo elgeta. Juk elgetų būta vi- 
sais laikais. Skurdas, tiesą sakant, buvo numatytas jau Šventa- 
jame Rašte. Iki tol šią problemą sprendė krikščioniškoji labdara. 
Šv. Martynas dalijosi savuoju apsiaustu su elgeta. Kam Dievas 
nepašykštėjo pragyvenimui, to pareiga deramai pasidalyti savo 
geru su vargeta. „Deramai“ reiškia, kad jis turėjo duoti išmaldą. 
Ši taisyklė galiojo ir karaliui, ir valstiečiui. Katalikų Bažnyčia dar 
turėjo ir elgetų ordinus, kurie prašinėdami išmaldos, ypač mies- 
tuose, rūpindavosi vargšais. Pranciškonų ir dominikonų tradiciją 

nuo XVI amžiaus tęsė kapucinai arba naujų ordinų vienuoliai, 
kaip antai lazariečiai ir seserys vincentietės, - savo misiją sieję 
su socialine rūpyba. 

Reformacija pamėgino atsisakyti nepagrįstos išmaldų dalijimo 
idėjos. Žinoma, ir ateityje iš pasiturinčiųjų būdavo prašoma 
išmaldos, tačiau čia turėjo būti įvesta tvarka. Ypač reformatai ėmė 
skirstyti į „vertus“ ir „nevertus“ tos išmaldos. Išmalda nebeturėjo 
būti duodama aklai, - šis darbas turėjo būti kryptingas. Bažny- 
čių parapijoms buvo liepta įrengti špitoles vargšams buvo pa- 
didinti mokesčiai vargšų reikmėms. Be to, skurdą, kuris ligi šiol 
atrodė savaime suprantamas, norėta įveikti, įtraukti vargšus į 
darbą. Kas nedirbo, tas neturėjo ir valgyti, kaip pasakyta Se- 
najame Testamente. Į skurdą jau nebebuvo žiūrima kaip į krikš- 
čioniškąjį idealą. 

XVIII amžiuje, išaugus gyventojų skaičiui, susidurta su skurdo 
išplitimo problema ir nebenorėta daugiau pasyviai žvelgti į šią ne- 
išsprendžiamą problemą. Vienas Berno kunigas, atsakydamas į 
Berno ekonominės draugijos surengtą apklausą apie elgetas, samp- 
rotavo šitaip: „Ten, kur polinkis elgetauti ir tikroji elgetystė labai 
paplinta, veši skurdas, mat visas stropumas, darbštumas ir visos 
pastangos kažką dorai pelnyti, yra paminamos ir užgniaužiamos, 
o tingumas ir dykinėjimas, priešingai, yra skatinami ir puoselėjami. 
Elgerą galima palyginti su lošėju: kas lengvai gaunama, lengvai ir 
išeikvojama, o iš viso to neišvengiamai kyla skurdas.“ 

Tai cvinglistų ir kalvinistų nuomonė. Elgetystė gniuždo str0- 
pumą ir darbštumą. Jau nebeužtenka dalyti išmaldą ir liudyti, 
kad „vargšas“ yra jos „vertas“. 

Jau nebepadeda ir vargšų vaikymas bei išstūmimas į kitas 
bendruomenes, jų išvijimas iš šalies. 


Darbininkai 


Plečiantis industrializacijai, išsirutuliojo naujas visuomenės sluoks- 
nis — pirmiausia tokiose šalyse kaip Anglija, Prancūzija, Nyder- 
landai, Vokietija ir Šveicarija — darbininkai namudininkai ir 

manufaktūrų darbininkai. Kadangi, kaip matėme, vienas ama- 
tininkas jau nebegalėjo patenkinti visuomenės poreikių, imta 
panaudoti gyventojų rezervus, kaip tik tuos varguomenės sluoks- 
nius, kurie negalėjo pragyventi nei mieste, nei kaime ir džiaugėsi 
kiekvienu darbu, lengvinančiu jų egzistenciją. Todėl leidėjai*, 
tekstilės pirkliai galėdavo pigiai pagaminti dalį nesudėtingos 
produkcijos. Žemvaldžiai savo dvarų valdininkus, pasitaikius 
progai, įdarbindavo manufaktūrose, tai yra fabrikuose. Laikro- 
džių fabrikantai kai kurias detales gamindavo kaime. Tačiau nere- 
tai namudinį darbą skatino vien žmogiški sumetimai; antai Švei- 
carijoje, Glaraus kantone, diakonas Heideggeris arba kunigas 
Oberlinas Elzaso Šteintalyje, palaikydami ryšius su miestų pra- 
monininkais, atkampių vietovių neturtėliams suteikė galimybių 
papildomai užsidirbti. Pabėgti nuo niūraus bežemio ar maža- 
žemio valstiečio likimo buvo galima tik emigruojant arba stojant 
į karo tarnybą. 

Dauguma namudininkų buvo kilę iš žemutinių kaimo sluoks- 
nių, bežemių ir mažažemių valstiečių. Audimas ir verpimas jiems 
buvo arba papildomas užsiėmimas šalia nesudėtingos ūkinės veik- 
los, arba jie gyvendavo vien iš pramoninio darbo. 

Johannas Wolfgangas Goethe trečiojoje Vi/belmo Meisterio kla- 
jonių metų knygoje, pasakodamas apie viešnagę vienoje tokioje 
namudinio verslo vietovėje, prabyla apie šį pramoninį darbą. 

„Eidamas iš namo į namą, turėjau progą grįžti prie savo seno 
pomėgio ir susipažinti su verpimo technika. Aš įdėmiai stebė- 
jau vaikus, kurie kruopščiai ir uoliai pešiojo medvilnės kuokš- 
telius, išrinkdami iš jų sėklų grūdelius, riešutų kevalų skeveldras 
bei kitas atliekas: tai jie vadina ,atrinkimu'. Aš paklausiau, ar šį 
darbą dirba tik vaikai, bet sužinojau, kad žiemos vakarais tuo 
užsiimsią ir vyrai, ir broliai.“ 

Nuo nesudėtingo vaikų darbo pereinama prie suaugusiųjų: „Po 
to mano dėmesį savaime patraukė tvirtos verpėjos [...].Verpian- 
čioji priešais ratelį sėdi ne per aukštai; dauguma ratelio pakoją 

mynė tvirtai sukryžiavusios kojas, kitos naudojosi tik dešine koja, 
kairę atmesdamos atgal. Dešine ranka suka skritulį, užsimodamos 
kiek įmanoma toli ir aukštai; visi tie grakščiai atliekami judesiai 
yra žavūs ir dar labiau paryškina verpėjos stuomens lieknumą 
bei jos rankų apvalumą. Šitaip verpiant sukuriamas perdėm tapy- 
biškas kontrastingas paveikslas, tad mūsų puikiosios damos tikrai 
neprarastų savojo žavesio ir patrauklumo, jei vieną gražią dieną 
vietoj gitaros į rankas paimtų verpimo ratelį. 

Kartą tokioje aplinkoje būnant, manyje sukilo nauji keisti 
jausmai; dūzgiantys rateliai kažką iškalbingai man bylojo, mer- 
gaitės giedojo psalmes, taip pat dainavo kitas, retai išgirstamas 
dainas. 

Kikiliai ir dagiliai, uždaryti narvuose, čirškauja, ir vargu ar 
pamatytum kur kitur gyvastingesnį vaizdą nei troboje, kur dirba 
daug verpėjų.“ 

Goetrhę labiausiai domina techninė namudinio darbo pusė, 
ir visą procesą jis stebi esteto ir pirmiausia tautosakininko akimis. 
Neišleidžia jis iš akių ir bendravimo, kuris kartais įgyja religinį 
atspalvį. Pabuvojęs tokioje kompanijoje, bemat pasijusdavai esąs 
lyg kokioje pietistinės bendruomenės ar sektos sambūryje, nes 
tenykštei* dvasininkijai labiau prie širdies buvo valstiečiai, prime- 
nantys įprastus biblinius prototipus. Audėjai dirbdami turėjo 
užtektinai laiko apmąstymams ir svarstymams, taip pat skaity- 
mui bei įvairių istorijų pasakojimui. Jie buvo gyvesnio charak- 
terio negu sėslūs valstiečiai. Tačiau kilę iš neturtingųjų, ir visą 
jų uždarbį dažnai surydavo menkutė prabanga, kurią ligi šiol 
galėdavo sau leisti nebent turtingų valstiečių sūnūs bei dukterys. 
Paprastai kitų akyse jie buvo lengvabūdžiai, mat nesilaikė gana 
griežtų kaimo papročių bei elgesio taisyklių. Veimaro dvariškis 
neaprašė vieno dalyko: skurdo, kuris dažnokai ištikdavo nuo 
krizių neapsaugotus namudininkus, sugriuvus pasaulinei rinkai, 
kai jiems vėl tekdavo sugrįžti prie varganos egzistencijos, kaip 
ir kitiems žemutinio sluoksnio sodiečiams skursti bei elgetauti. 


* 

Goethe pradžioje vieno seno audėjo lūpomis prabyla apie kitą 
gresiantį pavojų: „Niekas nesiginčys, jog mašinų darbas krašte 
vis labiau plinta ir darbščioms rankoms vis dažniau gresia nedar- 
bas.“ Fabriko, manufaktūros vaidmuo į amžiaus pabaigą vis la- 
biau didėja, vis daugiau darbininkų susiburia fabrikų pastatuose, 
kur vyrauja griežta tvarka ir drausmė. Anglijoje netrukus pra- 
dėta griauti fabrikus, - tai buvo desperatiškas namudininkų prot- 
estas prieš šią naują veiksmingą pramoninio darbo formą. 

Pabaigoje Rudolfas Vierhausas kalba apie kaimo amatininkus 
ir manufaktūrų darbininkus: „Vyriausybės, kaip ir apsišvietę 
XVIII amžiaus rašytojai, matė manufaktūras esant veiksminga 
priemone siekiant ekonominės pažangos, mažinant žmonijos 
skurdą bei nedarbą, stabdant jos moralinį nuopuolį. Deja, šitas 
lūkestis išsipildė tik iš dalies ir geriausiu atveju tik po ilgo vis 
didesnį mastą įgaunančio industrializavimo bei pramoninės ga- 
mybos proceso, prie kurio dar reikėjo priprasti ir mokytis ir kuris 
pareikalavo didelių socialinių išlaidų. XVIII amžiuje namudinis 
darbas ir manufaktūros nepanaikino žemiausio gyventojų sluok- 
snio skurdo, tačiau be jų šis skurdas būtų buvęs dar didesnis.“!? 

XVIII amžiuje, atsiradus namudininkams ir manufaktūrų dar- 
bininkams, susiformavo iš esmės nauja klasė, visai kitokia nei 
valstietija. Tačiau esama griežta visuomeninė sankloda neleido 
jai kilti, geriausiu atveju jos atstovams buvo leidžiama pagelbėti 
pirkliams, tarpininkauti pristatant jų prekes. Ir tik XIX amžiuje 
nebelikus cechų ir luomų apribojimų, jie patys galėjo iškopti į 
fabrikantus. Jie taip pat galėjo pasirinkti kitas profesijas, ir šitaip 
susiformavo XIX-XX amžių darbininkija bei joje slypinti di- 
džiulė politinė ir socialinė sprogstamoji jėga. 


III 


Europa ir jos valstybės 


1. Pasaulio tapsmas 


XVIII amžius prasidėjo dideliu karu. Šis karas vyko dėl teisės 
paveldėti Ispanijos sostą, į kurį pretendavo Prancūzijos karalius 
Liudvikas XIV ir iš Habsburgų kilęs Austrijos imperatorius, siek- 
dami išlaikyti arba įvesti šalutines savo dinastijų linijas. Reikėjo 
dešimtmečius laukti negaluojančio karaliaus Karolio II mirties. 
Po to prasidėjo: beveik visi stojo prieš galingąją Prancūziją. Savo 
pagarsėjusių karvedžių, hercogo von Marlborough ir princo Eu- 
genijaus, dėka galiausiai pergalę iškovojo Didžioji Britanija ir 
Austrija. Tuo pat metu siautė Šiaurės karas, kurį su savo kaimy- 
nais kariavo patrakėlis Švedijos karalius Karolis XII. Taikos susi- 
tarimai atstatė pusiausvyrą, jėgų balansą, kuris ir paženklino šį 
šimtmetį, nors vyko dar daug įpėdinystės karų. 

Eiliniam amžininkui anuometinė situacija atrodo maždaug 
tokia. Stebuklingas Vienos išgelbėjimas nuo turkų apsupties 1683 
metais turėjo reikšti, jog prasideda geresni laikai. Baigėsi karas 
dėl Ispanijos sosto paveldėjimo, ir po savo spindinčios armijos 
pralaimėjimo mirė Liudvikas XIV. Pasibaigė patrakėlio Švedijos 
karaliaus nuotykiai, - prie Frederikshalio tvirtovės jį mirtinai 
kliudė patrankos sviedinys. Po to galingos valstybės ginčijosi dėl 
Lenkijos ir Austrijos sostų paveldėjimo, ir prasidėjo staigus Prū- 
sijos pakilimas, valdant jos „didžiajam“ karaliui Frydrichui II. 

Viename XIX amžiaus pradžios Pietų Vokietijos kalendorių 
aprašyta tolesnė pasaulio kaita: „Tuo metu Portugalijoje Lisabo- 
nos miestas per žemės drebėjimą buvo sugriautas, ir baigėsi Sep- 
tynerių metų karas, ir mirė imperatorius Pranciškus I, ir buvo 
panaikintas jėzuitų ordinas, ir padalyta Lenkija, ir pasimirė im- 
peratorienė Marija Teresė, ir Struensee buvo nuteistas mirties 

bausme, Amerika tapo laisva, o jungtinės Prancūzijos ir Ispani- 
jos jėgos negalėjo užkariauti Gibraltaro. Turkai Veteranų oloje 
Vengrijoje apsupo generolą Steiną, o imperatorius Juozapas irgi 
mirė. Švedijos karalius Gustavas užkariavo Rusijos Suomiją, ir 
prasidėjo Prancūzijos revoliucija bei ilgas karas, o imperatorius 
Leopoldas II taip par atgulė į kapą. Napoleonas užkariavo Prūsiją, 
o anglai bombardavo Kopenhagą [...].“! 

Šis pasakojimas primena senojo režimo mirties šokį, kuris pra- 
sideda žemės drebėjimu Lisabonoje, įvykiu, palietusiu jautrų ner- 
vą optimistiškam ir tikinčiam rytdiena amžiui. 

Minėtoji kalendoriaus istorija atkuria glaustą XVIII amžiaus 
įvykių seką. Sumaištis ginčijantis dėl įpėdinystės teisės, kurią 
reikėjo iškovoti tarpusavio karuose; karuose, kurie vyko tiek sau- 
sumoje, dalyvaujant išmuštruotoms, nepriekaištingai išrikiuotoms 
reguliariosioms armijoms, lydimoms būgnų ir trimitų garsų, sa- 
valaikio atsitraukimo komandų ir kaip ant delno matomo kariuo- 
menės persirikiavimo; tiek jūroje — tarp patrankomis apginkluotų 
fregatų, griežtai laikantis buriavimo ir laivininkystės taisyklių, — 
apie kurias kalbama prancūzų jūreivių dainoje „Trisdešimt pir- 
mąją rugpjūčio“ (au trente et un du mois 4 aoūt). Joje pasakoja- 
ma, kas įvyko vieno jūrų mūšio metu rugpjūčio 31-ąją: tą dieną 
anglų fregata išskleistomis burėmis pasuko link Bordo. Tačiau 
corsaire tipo prancūzų laivas, apginkluotas tik šešiomis patran- 
komis, padaręs keletą meistriškų manevrų bei paleidęs į darbą 
kirvius, granatas, kirtiklius, kardus ir muškietas, nukovė „nerangų 
ir apgailėtiną“ anglų laivą, apginkluotą ne mažiau kaip trisdešimt 
šešiomis patrankomis. Įžūlus refrenas, kuriuo baigiamas kiekvie- 
nas posmas perteikia visą tą laivo buriavimo ir valdymo mecha- 
nizmą, skamba šitaip: 


Buvons un coup, lala, buvons en deux 
A la santė des amoureux, 

A la santė du roi de France 

Et merde pour le roi d Angleterre, 
Oui nous a dėclarė la guerre.“ 

(Išgerkim vieną gurkšnį, tralia, išgerkim antrą į mylimųjų svei- 
karą, į Prancūzijos karaliaus sveikatą, ir nusišikt mums ant Ang- 
lijos karaliaus, kuris mums paskelbė karą.) 


Tuose jūrų ir sausumos karuose pergalių ir pralaimėjimų pa- 
tyrė abi pusės, tačiau galiausiai, laikantis nuo senų laikų priim- 
to ceremonialo ir dalyvaujant abiejų pusių diplomatams, būdavo 
sudaroma taika. Kadangi daug tikėtasi iš jėgų pusiausvyros, poli- 
tiniame kai kurių šalių žemėlapyje įvyko šiokių tokių pakeitimų: 
pavyzdžiui, po 1733-1735 metų Italijoje ir prie Reino vykusio 
karo dėl Lenkijos įpėdinystės teisės Lenkijos karalius buvo „iš- 
stumtas“ į Lotaringijos hercogystę, o ligtolinis Lotaringijos herco- 
gas — į Didžiąją Toskanos hercogystę, nes ten kaip tik tuo laiku 
mirė paskutinis Medici dinastijos palikuonis. Meistriškai žaista 
pagal feodalinės monarchijos taisykles, ir pasibaigus Septynerių me- 
tų karui, Europa beveik trisdešimt metų galėjo džiaugtis taika. 

Tuometinių įvykių istorija paini ir sudėtinga. Tai ministerijų, 
panaudojančių savo armijas arba pinigus karališkųjų rūmų arba 
savo prekybos bei karo interesams ginti, aferos. 

Cituota istorija iš Pietų Vokietijos kalendoriaus šią įvykių seką 
baigia žodžiais: „[...] ir žemdirbiai sėjo ir pjovė. Malūnininkas malė, 
ir kalviai kalė, ir kalnakasiai savo požeminiuose cechuose ieškojo 
brangiųjų metalų gyslų.“ Tai ir yra tai, ką prancūzai vadina bis- 
toire de longue durėe, istorija su ilga tąsa, istorija, kurios tėkmėje 
politika, karai, valstybių sienų pasistūmėjimas tėra tik trumpalaikiai 
dalykai, — nors ir tokie siaubingi kaip žemės drebėjimas, — savo 
ruožtu ūkio ir visuomeninė raida ramiai tebevyksta toliau. 


2. Senosios monarchijos ir respublikos 


Ar Europa buvo vieninga, ar beviltiškai susiskaidžiusi? Į šitą 
klausimą aštuntajame dešimtmetyje atsako italų švietėjas Carl- 
antonio Pilati, apsilankęs daugelyje šalių: „Tiems, kurie tik sku- 
ba iš vienos šalies į kitą, sunku pastebėti, kuo viena Europos vie- 
ta skiriasi nuo kitos. Jie tikisi visur rasią be galo daug panašių 

dalykų ir tariasi galėsią tuo įtikinti savo skaitytojus. Tačiau jie 
didžiai klysta. Net jei ir esama dalykų, kurie skirtingas Europos 
šalis sieja, kaip antai tie patys dorovės dėsniai, tas pats religinių 
įsitikinimų pagrindas, tie patys įstatymų leidybos principai, vis 
dėlto tos pačios nacijos charakteris, pomėgiai, skonis, gyvenimo 
būdas ir papročiai aiškiai skiriasi. Klimatas, valgiai ir gėrimai, 
krašto gamta, tam tikri religiniai principai, kai kurios pagrin- 
dinės šalies valdymo taisyklės, pagaliau daugiau ar mažiau to- 
bula įstatymų leidyba, daugiau ar mažiau tinkanti vienai, bet kur 
kas mažiau — kitai nacijai.'“? 

Panašus balansas pateiktas epigramoje, kuri, pavadinta „Poli- 
tiniu barometru“, buvo populiari 1785 metais. 


Portugalija visko prašo, 
Ispanija viskuo apsirūpina, 
Neapolis viską iškenčia, 
Parma su viskuo susitaiko, 
Venecija dėl visko tyli, 
Genuja iš visko juokiasi, 
Sardinija viską seka, 

Anglija visur prisideda, 
Prancūzija visur kišasi, 
Šveicarija viską komentuoja, 
Rusija visus gąsdina, 
Vokietija visus pamėgdžioja, 
Švedija viską prisimena, 
Danija viską iškenčia, 
Lenkija viską praranda, 
Prūsija viską išjudina, 
Turkas viskuo stebisi, 
Šventoji Imperija viskuo tiki, 
Imperatorius visko geidžia, 
Popiežius viską leidžia, 
Viskas pinasi, maišosi, 
Ateik, Viešpatie, pasigailėk visų, 
Kitaip ateis šėtonas ir viską nusineš.“ 

Šitas politinis barometras pasirodė, praėjus dvejiems metams 
po Versalio taika pasibaigusio ilgo karo, kuris vyko dėl Anglijos 
kolonijų nepriklausomybės Šiaurės Amerikoje. Dar niekas nenu- 
tuokė, jog po ketverių metų Prancūzijoje prasidės revoliuciniai 
įvykiai, nuo 1792 metų peraugę į pasaulinį karą, kurio metu 
„šėtonas“ — taip karaliai ir bajorai paprastai vadindavo Napoleoną 
Bonapartą — turėjo bemaž viską nusinešti. 

Portugalija visko prašo. Čia tikriausiai turimas galvoje glau- 
dus ryšys, kuriuo nuo 1703 metų Portugalija, gelbėdamasi nuo 
burboniškąja tapusios Ispanijos, susisaistė su Didžiąja Britanija. 
Abiems šalims buvo aktualu Portugalijos kolonijas apsaugoti nuo 
Ispanijos arba Prancūzijos išpuolio, rūpėjo Brazilija, pozicijos 
Afrikos ir Indijos pajūryje. Tad Portugalija nurimo, kad vėliau, 
perėmus visą valdžią pirmajam ministrui markizui de Pomba- 
liui, vėl atkreiptų į save dėmesį. Pombalis ėmėsi viską ryžtingai 
ir iš pagrindų modernizuoti, pradedant jėzuitų ordino panaiki- 
nimu ir baigiant vergovės likvidavimu. Tik po daugiau nei dvi- 
dešimt metų jį nuvertė naujasis karalius Pedras III. Šalis skendėjo 
skurde, kadangi kolonijų pinigai atiteko rūmams, aukštuomenei 
bei užsienio pirkliams. Ir toliau Portugalija buvo priklausoma 
nuo Didžiosios Britanijos ir Ispanijos malonės. 

Ispanija viskuo apsirūpina. Šis teiginys greičiausiai paremtas 
laikina 1785 metų situacija. Ispanija, palaikydama Šiaurės Ame- 
rikos išsivadavimo karą, atsikovojo savo prarastąsias pozicijas. Ji 
išsprendė nesutarimus Lotynų Amerikoje su Portugalija, sudarė 
su ja prekybos sutartį, prie kurios prisijungė ir Prancūzija. Vidur- 
žemio jūros teritorijoje palaikė santarvę su Turkija. Valdančiųjų 
Burbonų politika daugiau ar mažiau orientavosi į Prancūziją, 
vadinasi, ir į švietimą, taip pat politinę centralizaciją prancūzų 
pavyzdžiu. Taigi švietimą iš viršaus šiame katalikų kontrreformatų 
dvasios persmelktame krašte, kur šimtmečio pradžioje churigve- 
rizmo pavidalu aiškiai dominavo toli pažengęs barokinis bažnyčių 
stilius. Tiesa, amžiaus pabaigoje Goya Ispanijos meną papildė lau- 
kiniu realistiniu stiliumi. Ispanijai dar buvo pavaldi didžioji dalis 
Lotynų Amerikos, su Ispanijos vicekaraliais ir arkivyskupais nuo 

Meksikos iki Peru, kuriuos kontroliavo Indijos taryba Madride. 
Kaip ir anksčiau, iš kolonijų pelnėsi bendrovės, didėjo socialinė 
diferenciacija. Indėnams perėjus prie sėslaus gyvenimo būdo, 
sunerimo kreolai, tie ispanų kilmės čiabuviai, kurie pradėjo sva- 
joti, kaip kuo greičiau atsikračius Ispanijos kontrolės. 

Toliau po dviejų Iberijos monarchijų seka Italijoje esančios 
valstybės. Italija — tai kultūrinė ir geografinė sąvoka. Ji — tam 
tikra vienovė, savotiško išdidumo jai suteikia prisiminimai apie 
buvusią Romos didybę (buvo pradėta kasinėti Pompėją) ir Re- 
nesanso klestėjimą. Kadangi Italija nebuvo centralizuota, joje 
išliko tam tikra kultūros įvairovė. Vienas išmintingas italas anuo- 
met tvirtino: „Šita šalis yra pranašesnė už kitas, turinčias tik vieną 
vienintelę sostinę. Ten centras nulemia pažinimo kryptį ir mąsty- 
seną. Kiekvieno luomo pavaldinius jis įpareigoja siekti to paties 
išsilavinimo, vienodai mąstyti. Kadangi Italija susideda iš kelių 
skirtingų valstybių, ji turi ir kelis skirtingus centrus. Todėl mąsty- 
sena, pažinimo objektų pasirinkimas, mokslinis ir meninis skonis 
yra įvairesni bei spalvingesni“? 

Politiniu požiūriu Italijos valstybės tebėra dinastijų intrigų 
aukos, o svarbiausia, susikirtus valstybių interesams Austrijos arba 
Prancūzijos daliniai rengia žygius per jų teritoriją. Šiaurės Itali- 
ja, kaip ir Flandrija, - tai Europos mūšio laukas. Ne veltui epi- 
gramoje sakoma: 

Neapolis viską iškenčia: Abiejų Sicilijų ispanų Burbonų bei ki- 
tų katalikiškų monarchų viešpatavimą, taip pat švietimo reformą 
ir po jos sekusią reakciją. 

Parma su viskuo susitaiko, kadangi, įsprausta tarp Sardinijos, 
Pjemonto, Genujos respublikos ir Austrijos Milano, turi nedaug 
pasirinkimo galimybių; nuo 1749 metų, paveldėta Ispanijos Bur- 
bonų palikuonių, patiria Napoleono reformą ir reakciją. 

Sardinija viską seka, tai reiškia: nors ir artima liaudžiai, tačiau 
filisteriška Sardinijos-Pjemonto monarchija stebi savo silpnes- 
nius kaimynus. Nuo 1748 metų ji jau gali savo sienas pastūmėti 
arčiau Milano,o 1782-aisiais pasistengia pažeminti seniai neap- 
kenčiamą Ženevos respubliką, mat ji savo dispozicijoje dar turi 

prancūziškai kalbančią Savoją. Vakarinė siena driekiasi palei Roną. 

Epigramoje nėra paminėta Didžioji Toskanos hercogystė, ku- 
riai galėtų tikti kad ir toks moto: viską išbando, - turint galvoje 
įspūdingą švietimo reformą, kurią vykdė didysis hercogas Peteris 
Leopoldas ir jo ministras Rosenbergas-Orsinis. Nuo 1735 metų, 
išmirus Medici dinastijai, Toskana pereina Lotaringijos globon 
ir tampa pavaldi Austrijos Habsburgams. 

Pagaliau trūksta dar ir kitų dviejų mažesnių Italijos valsty- 
bių.Viena jų — Modenos hercogystė, kuriai, kaip ir Parmai, galėtų 
tikti formulė su viskuo susitaiko, nes, patriarchališkai tebevaldo- 
ma vietinės Este dinastijos, kaip ir Parma, turi laviruoti tarp 
dviejų didžiųjų valstybių — Austrijos ir Prancūzijos. 

Kita — Lukos respublika. Jai derėtų toks pat apibūdinimas kaip 
ir Venecijai: dėl visko tyli, mat ši maža respublika apdairiai ir 
patyliukais, ko nesugeba jokia kita, - įtraukia į valstybės valdymą 
ir kylančią aukštuomenę. 

Kita respublika, Genuja, iš visko juokiasi. Čia žmonės abejin- 
gi Bažnyčiai, užsikrėtę masonų idėjomis. Šiaip ar taip, ji dar išlaikė 
Ligūrijos pajūrio ruožą, nors Korsikos sala jau atiteko Prancūzi- 
jai, - Korsika, kur tėvas ir sūnus Giacinto bei Pasguale Paoli 
tuščiai kovojo dėl savo salos nepriklausomybės. 

Trečioji respublika — Venecija. Venecija dėl visko tyli. Čia kalba- 
ma apie tylėjimą valstybės, kuri vis dar gali apsisiausti savo di- 
dybe. Nors XVII amžiuje netekusi Kretos ir Peloponeso, ji kont- 
roliuoja Adrijos jūros pakrantę iki Jonijos salų ir valdo didelę 
salą nuo Friaulio iki Komo ežero. Dar amžiaus pradžioje, trum- 
pam atsikovojus Kretą, ši pergalė buvo pažymėta Vivaldi Juditos 
triumfu. Ateityje Venecija, laikydamasi protingo neutralumo, ir 
toliau išvengia karų ir vykdo nuosaikias reformas. O čia dar Ca- 
naletto (Giovanni Antonio Canal) ir Francesco Guardi savo tep- 
tukais įamžina didingą susitelkusios aristokratijos kultūrą. 

Nepamiršta ir Vatikano valstybė, išsidriekusi per Vidurio Italiją 
tarp Viduržemio ir Adrijos jūrų. Popiežius viską leidžia, — tinka 
ne tik Bažnyčios politikai, kurią vykdo monarchai katalikiškuose 
kraštuose, bet ir popiežiaus valstybei, kurioje „apleistas žemės 

ūkis, — čia milžiniški žemės plotai dirvonuoja, o likusi dalis — 
vien pelkės, kurių niekas neskuba sausinti““. 

Toliau epigramoje pateikiamas barometro lygis į šiaurę nuo 
Alpių esantiems kraštams ir iš Sardinijos peršoka į Angliją. 

Anglija visur prisideda, net praradusi trylika kolonijų, ji klesti. 
Kraštas industrializuojamas, o britų pirkliai rūpinasi, kad Britan- 
nia įsiviešpatautų jūrose. Tai išdidi nacija, kuri Newtono pastan- 
gomis atskleidė ligi vol nežinomus gamtos dėsnius, ir žengdama ne- 
kruvinos šlovingos revoliucijos keliu, sukūrė pirmąją konstitucinę 
monarchiją. Paskelbdama Bi// of Rights (Žmogaus teisių bilis), 
piliečio teises įtvirtino įstatymu, Z0leration Act (Tolerancijos ak- 
tas) padarė galą tikėjimo persekiojimui, o pasiuntusi hercogo von 
Marlborough dalinius, užkirto kelią reakcingai Liudviko XIV su- 
pergalybei. Šiai nacijai priklauso common sense, sveiko proto mo- 
nopolis, ir iš šios šalies Europa perėmė nuostabiausius technikos 
atradimus. Negalima pamiršti Škotijos karalystės — ji, nors dar ir 
integruota į Jungtinę karalystę, suformuoja savitą filosofijos mo- 
kyklą. Tik Airija lieka reakcinga. Čia, bijantis katalikų Stiuartų 
maišto prieš Hanoverio protestantų valdžią, viešpatauja nepakan- 
tumas protestantams. 

Prancūzija visur kišasi - ir Europoje, ir kolonijose, nors, val- 
dant Liudvikui XV ir jo meilužėms, jai nelabai sekėsi. Kur kas 
sėkmingiau ji įsijungė į švietimo judėjimą, kuris iš pradžių buvo 
labiau „angliškas“. Paryžius — tiek žodinės, tiek rašytinės kalbos 
atžvilgiu, tapo neginčytinu tarptautinės rėpubligue des lettres cent- 
ru: „Prancūzų kalba tapo beveik universalia kalba“, teigia Voltai- 
re'as, nes ji „labiau tinkama negu anglų kalba mintims išreikšti.“ 

Šveicarija viską komentuoja, mat čia pasirodo gausi, nuosai- 
kiai šviečiamojo pobūdžio raštija, - vokiečių, prancūzų, retkarčiais 
ir italų kalbomis. Ji aiškina ir komentuoja, nes yra daugiau ar 
mažiau neutralioje padėtyje didžiųjų valstybių, Prancūzijos ir 
Austrijos, atžvilgiu, joms niekuo neįsipareigojusi ir nuo 1536 
metų savo teritorijoje nepatyrusi karo. Ji laikoma įdomia laisvų 
respublikų šalimi, yra pasiturinti ir eksportuoja jau ne tik sūrius, 
bet ir tekstilės gaminius bei laikrodžius. 

Be Šveicarijos, į šiaurę nuo Alpių vienintelė savarankiška res- 
publika yra Swvienytų Nyderlandų respublika, tačiau epigramoje 
ją paminėti užmiršta. Apie ją būtų galima sakyti: viską prisime- 
na arba viską iškenčia. Sparti ūkio, politinė ir dvasinė raida XVII 
amžiuje lieka praeityje, ir netrukus šita respublikų sistema tam- 
pa Prūsijos intervencijos auka — generalgubernatoriaus naudai 
ir senos patriotinės laisvės nenaudai. Tačiau patarlė apie turtingą 
vyrą Amsterdame dar tebėra gaji — čia turimas galvoje jos koloni- 
jinis viešpatavimas visose pasaulio dalyse. 

Vokietija visus mėgdžioja, mat rūmų gyvenime ir raštijoje ji 
vis dar tebeseka Prancūzija arba Anglija ir tik nedrąsiai prabyla 
apie vokiečių tautos dvasią. Vokietija — vis dar vokiečių nacijos Sven- 
toji Romos imperija. Ji nėra valstybė modernios ar net tautinės 
monarchijos prasme, tai greičiau viduramžių lygio valdų visu- 
ma. Žmperija išties susidėjo iš daugybės mažų bei mažyčių val- 
stybėlių, pasaulietinių ir religinių kunigaikštysčių, riterių ir im- 
perijos miestų, įspraustų tarp Prancūzijos, Prūsijos bei Austrijos. 
Jei epigramoje sakoma, jog Šventoji imperija viskuo tiki, tai tėra 
tik teiginio visus mėgdžioja atkartojimas. Imperija dar nebuvo 
išsigydžiusi žaizdų po Trisdešimties metų karo bei vėliau seku- 
sios Prancūzijos agresijos. Čia būta įvairių konfesijų: daugumą 
sudarė liuteronai, kalvinistų buvo mažuma, daug gyventojų save 
laikė Romos katalikais. Tačiau epigramoje neužsimenama apie 
ūkio ir kultūros klestėjimą daugelyje kunigaikštysčių — ne tik 
Goethės Veimare — bei daugelyje miestų — ne tik Lessingo Ham- 
burge. Kultūros požiūriu itin diferencijuota Vokietija yra kupina 
snaudžiančių ir palengva prabundančių jėgų. Ją vienijo dabar 
sunorminta literatūrinė kalba, ta kalba sukurta poezija ir buvu- 
sios imperijos galybės bei spindesio prisiminimas. Į amžiaus pa- 
baigą Vokietija su savo dvasine kultūra gerokai išsiveržė į priekį, 
nustumdama šešėlin daugelį kitų šalių. Pranašiška pasirodė XVIII 
amžiaus išvada: „Tai tiesa, kad vokiečiai yra nepaprastai darbštūs.“ 

Jei jau užsimenama apie vokiečių darbštumą, tai galvoje pir- 
miausia turima Prūsija. Jai epigramoje skirta tik viena eilutė: 
Prūsija viską išjudina.Tai užuomina į nenurimstantį jos karalių 

Frydrichą II, kuris 1740 metais „sukurstė“ karą dėl Austrijos sosto 
paveldėjimo, 1756-aisiais - Septynerių metų karą ir 177 2-aisiais — 
Lenkijos padalijimą, o pats dabar valdė Austrijos Sileziją bei 
Lenkijos Vakarų Prūsiją. Bet Frydrichas II yra ne kas kitas, o 
Frydrichas Didysis, kuris savo Potsdamą ir savo Berlyną pavertė 
švietimo centrais. 

Austrija paminima tik per jos imperatorių: imperatorius visko 
geidžia. Austrijos Habsburgai nuo XV amžiaus buvo Šventosios 
Romos imperijos vokiečių nacijos imperatoriai. Vokiečių naci- 
jai vis dar buvo priskiriama senoji Austrija, kuri buvo tapusi 
didele savavale valstybe. Imperatorius, kuris visko geidžia, — tai 
Juozapas II, kuris nori unifikuoti savo didelę margą valstybę ir 
išplėsti savo galią Turkijos bei Lenkijos atžvilgiu. Austrija buvo 
pliuralistinė valstybė su kosmopolitiška sostine Viena. Toli nuo 
čia driekiasi jos sienos Flandrijoje, prie aukštutinio Reino, o se- 
noji, daugiau ar mažiau vokiškai kalbanti Austrija prasideda nuo 
Tirolio ir aprėpia Burgenlandą bei Karintiją. Bohemijos ir Vengri- 
jos karūnas valdo Habsburgai, o Praha ir Budapeštas yra reikš- 
mingi savitos kultūros centrai. Įvairiakalbė ir įvairiatikė Veng- 
rija puikuojasi savarankiškumu. Milano hercogystė ir šalutinė 
dinastijos linija Toskanoje suteikia imperijai itališko atspalvio. 
Austrijos teritorijoje kalbama ir rašoma daugiau nei dešimtimi 
kalbų. Sostinėje Vienoje skamba daug svetimų kalbų: italų, is- 
panų iš ikiburboniškosios Ispanijos laikų, naujoji prancūzų per 
Lotaringijos liniją, nes jos dabartinis valdovas, Marijos Teresės 
vyras, kilęs iš anos atokios imperijos valstybės. Nors Romos ka- 
talikai Austrijos imperijoje buvo užėmę tvirtas pozicijas, tačiau 
visur slapta tebegyvavo ir protestantų mažumos. Vengrijoje jos 
turėjo oficialų statusą. 

„Politiniame barometre“ randame ir dvi Šiaurės valstybes. 
Danija viską iškenčia, nes tada ji buvo bejėgė, atsidūrusi tarp Ang- 
lijos, Rusijos ir Švedijos, kurios tiek sausumoje, tiek jūroje siekė 
savų interesų. Jūrose viešpataujančio karvedžio karaliaus Kristijo- 
no IV, kuris XVII amžiuje buvo iškopęs į aukštą stiebą, laikai jau 
seniai praėjo, ir šalis laikėsi nepaprastai lanksčios neutralumo 

politikos. Danijos karališkoji dinastija dar valdė Norvegijos ka- 
ralystę, Islandiją ir Šlezvigo bei Holšteino hercogystes. Pasitu- 
rinti buržuazija plačiai prekiavo Norvegijos mediena ir žemės 
ūkio produktais. Kopenhaga tapo elegantišku pasaulinės reikšmės 
miestu Šiaurėje. Geraširdis absoliutizmas sulygino valdinių teises, 
o netrukus visoje šalyje ėmė bruzdėti valstiečiai. Norvegija visa- 
da buvo laisvų valstiečių šalis, besilaikanti atokiai nuo politinės 
valdžios centro. Švietimas čia vyko sparčiu tempu. Prasidėjo danų 
literatūros aukso amžius. Nuo 1770 metų nebeliko cenzūros, ir 
danai gebėjo šia laisve protingai pasinaudoti. 

Švedija viską atsimena, kas buvo kadaise: galingos valstybės lai- 
kus praėjusiame amžiuje, kai ji, valdant karaliui Gustavui II Adol- 
fui, teatrališkai pasiuntė į Trisdešimties metų karą savo baimę 
keliančią armiją bei suomių kavaleriją, siekdama sukurti Švedijos 
liuteronišką Dievo imperiją aplink Baltijos jūrą. Tačiau, pra- 
slinkus pusei šimtmečio, patrakęs karalius Karolis XII — aštuo- 
niolika metų kėlęs siaubą visai Šiaurei — beveik viską prarado, 
nepaisant jo didvyriškų žygių bei tolesnių karų. Švedija paeiliui 
neteko jai priklausiusių žemių žemutinėje Pomeranijoje, Pabalti- 
jyje ir pagaliau — visos Suomijos, 1808 metais tapusios Rusijos 
didžiąja kunigaikštyste, tiesa, turinčia didelę autonomiją. Nema- 
žas geležies ir medienos eksportas teikė pajamų, tačiau brangiai 
atsieidavo nesėkmingi karai. Šalies viduje buvo svyruojama tarp 
karaliaus absoliutizmo ir kilmingųjų susirinkimo parlamentinio 
valdymo.Valstiečiai nuo seno puoselėjo kaimo savivaldą, kuri pa- 
richą II, dėjosi esąs apsišvietęs monarchas patvaldys. Suklestėjo 
mokslai, ir Stokholmas darė tviskančio dvaro įspūdį. 

Lenkija viską praranda. Lenkija, kadaise viduramžiais išdidi 
karalystė, plytinti tarp Juodosios ir Baltijos jūrų, taip ir paliko 
šalimi su viduramžiška konstitucija, nes Lenkijos parlamentas su 
savo silpnais karaliais nepajėgė išlaikyti absoliutizmui būdingą 
drausmę. Ji tapo galingų valstybių — Rusijos, Prūsijos ir Austri- 
jos — susitarimo auka. Pirmasis Lenkijos padalijimas įvyko 1772 
metais, antrasis — 1793-aisiais ir galutinis - 1795 metais. Šalis, 

kadaise buvusi galinga, vėliau tapusi atvira įvairioms konfesijoms, 
po to perėjusi kontrreformacijos pusėn ir pagaliau ėmusis švie- 
timo reformų - išnyko iš pasaulio žemėlapio. Tačiau patys lenkai 
su savo kalba ir savąja Romos katalikų religija tarp protestan- 
tiškosios Prūsijos ir ortodoksiškosios Rusijos gyvavo toliau ir 130 
metų laukė savosios valstybės atgimimo. 

Rusija visus gąsdina XVIII amžiaus pradžioje į sostą įžengus 
carui Petrui Didžiajam, Rusija, šis tarp Lenkijos, Pabaltijo ir švedų 
Suomijos įsiterpęs kraštas, tampa politiškai aktyvus ir modernėja. 
Sostinė iš nuošalios Maskvos perkeliama į Sankt Peterburgą, prie 
jūros. Įkuriama akademija, į ją kviečiami proto korifėjai iš Vakarų, 
modernizuojama armija, ir valstybės valdymas labiau suabsoliu- 
tinamas. Pagaliau apsišvietusi carienė Jekaterina II imasi akty- 
vios užsienio politikos, nukreiptos prieš Turkiją, Švediją, Daniją 
ir Lenkiją. Su siaubą varančia kazokų kavalerija Rusija nudrie- 
kia platų frontą nuo Rygos ligi Krymo. Tai paslaptinga, įvaranti 
baimę, bet podraug ir imponuojanti valstybė. 

Epigrama savo politinio barometro parodymus baigia Turki- 
ja: turkas viskuo stebisi, mat buvo susvyravusios jo imperijos pa- 
kraščių pozicijos (Vengrija, Zybenbiurgenas ir Krymas prarasti; 
Moldavija ir Valakija, Tunisas ir Tripolis ima atgauti autonomi- 
ją); be to, ji atsidūrė anapus to šurmuliuojančio ir kunkuliuo- 
jančio Europą apėmusio švietimo proceso. Epigramoje minima 
Turkija — vienintelė valstybė, kuri yra ne Europoje, - mat ji te- 
bevaldo iš esmės krikščioniškuosius Balkanus bei pavergtąją Grai- 
kiją, kur jaučiami pirmieji laisvės protrūkiai. 

Nieko stebėtina, kad epigramoje nėra minimos ką tik susifor- 
mavusios Jungtinės Amerikos Valstijos - juk pasaulis vis dar tebė- 
ra Europa. Nors europiečiai gerai pažįsta ir kitus žemynus — ne 
tik Ispanijos bei Portugalijos Ameriką, bet ir Anglijos, Prancūzijos, 
Portugalijos bei Olandijos pajūrį Afrikoje, taip pat Indiją, ku- 
rios didžiąją dalį tuo metu valdo Anglija, ir Indoneziją.Ypač do- 
mimasi visais egzotiškais kraštais, stebimasi protingu valdy- 
mu Kinijoje, mėgstama savo namus puošti tikru ar imituotu 
egzotiškų menu bei veisti sodus, panašius kaip Kinijoje. 

Tačiau sprendžiamojo balso teisę tebeturi Londonas, Paryžius, 
Viena, pritariant Sankt Peterburgui, Berlynui bei Madridui. Šiaip 
ar taip, politinio barometro išvada tokia: visur sumaištis. 


3. Kosmopolitizmas prieš valstybes 


„Aš esu pasaulio pilietis, - netarnauju nei Prancūzijos karaliui, 
nei imperatoriui, aš tarnauju tik tiesai“, - apie 1700 metus rašė 
hugenotas Pierre'as Bayle'is, pirmosios švietimo enciklopedijos 
sudarytojas. Friedrichas Schilleris amžiaus pabaigoje teigia: „Aš 
rašau kaip pasaulio pilietis, kuris netarnauja jokiam valdovui. 
Anksti praradau savo tėvynę, kad iškeisčiau ją į platųjį pasaulį.“? 

Valstybės XVIII šimtmetyje dar nebuvo tautinės, - nors snū- 
duriuojantis tautiškumas buvo visur jaučiamas ir vėliau triukš- 
mingai prasiveržė. Švietimo amžius buvo tarsi kosmosas, pasau- 
lio visuma. 

Monarchai buvo giminystės ryšiais susijusi tarptautinė bend- 
rija. „Grynakraujės“ buvo tik Brandenburgų dinastija Prūsijoje, 
Este dinastija Parmoje, Savojiečių — Turine. Karalių ministrai taip 
pat dažnai būdavo kilę ne iš to krašto, o feldmaršalai ir generolai 
(pavyzdžiui, rusų armijoje) buvo tikras Pabaltijo vokiečių, pran- 
cūzų, vokiečių, šveicarų mišinys. Toks pat internacionalas ir ka- 
ralių rūmuose — vokiečiai Kopenhagoje, margas tautų mišinys 
Vienoje. Švedijoje, pavyzdžiui, diduomenei buvo priskiriami pran- 
cūzai de la Grange'ai, airiai Hamiltonai bei Pabaltijo vokiečiai 
Wrangeliai. Diduomenė buvo iš esmės kosmopolitiška. Jos luomo 
taisyklės galiojo visur, kaip antai karininko garbės kodeksas, pareiga 
ir ištikimybė, vedybos tik su to paties luomo atstovais. Prie jos kojų 
buvo prastuomenė, kuriai buvo priskiriama ir buržuazija. 

Nors ir sakoma, esą Dievas ir karalius galį kalbėti visomis kal- 
bomis, vis dėlto prancūzų kalba buvo tapusi dominuojančia rūmų 
ir aukštuomenės kalba. Didikai savo gimtąja kalba arba jos tarmė- 
mis,- jei jie apskritai ją mokėjo, - bendraudavo su savo tarnais. 
Prancūzų kalba pakeitė iki tol dar daug kur vartotą italų kalbą 

ir pamažu išstūmė mokslo kalbą — lotynų. Visi rūmai būdavo 
įrengiami vien pagal prancūzų pavyzdį. Susirašinėta irgi tik šia 
kalba. Prancūzų kalba tapo tąja užsienio kalba, kurią turėjo iš- 
mokti ir buržuazijos intelektualai, ir pirkliai. Prancūziškas teat- 
ras buvo visų mėgstamas — taip pat ir prastuomenės. Hugenotų 
emigravimas į protestantiškus kraštus taip pat prisidėjo prie pran- 
cūzų kalbos plitimo. Prancūzų Bažnyčia kolonijose dažnai tap- 
davo aukštuomenės Bažnyčia. Hugenotai savo gimtąją kalbą iš- 
laikė iki XIX amžiaus pradžios. Prancūzų, nebe lotynų, kalba buvo 
žodinė ir rašytinė kosmopolitizmo išraiška. 

Tiesą sakant, buržuazija nebuvo tokia kosmopolitiška. Buvo 
gyvenama užsisklendus, uždarame mieste, vedybų partneris pa- 
sirenkamas irgi iš savo rato. Nors tarp apsišvietusių žmonių šiaip 
jau būta didesnės laisvės, tačiau vedybos su partneriu iš kito mies- 
to buvo neįmanomas dalykas. Norima, anot Bazelio burmistro, 
didžiojoje taryboje svarstant klausimą dėl piliečių teisių suteiki- 
mo ne piliečiams, jog „kilnus Bazelio kraujas nebūtų užterštas 
svetimo priemaiša“?. Čia kosmopolitizmas liko grynai proto ir 
teorijos samprata. Judresni buvo pirkliai ir amatininkai, mat jie 
įpratę keliauti iš vieno krašto į kitą. 

Kadangi valstybių sankloda tebeliko ta pati, kaip savaime su- 
prantamas dalykas, jos negalėjo būti pavyzdžiu švietimo judėji- 
mui. Be to, aukštuomenės kosmopolitizmui trukdė jos įsitikini- 
mas, jog žmonės nėra lygūs. Gal tik Anglija tapo prieinama tam 
tikriems švietimo idealams. Tam skatino senos laisvės tradicijos, 
vėl atgimusios įsigalėjus parlamentiniam valdymui, gentry ir bur- 
žuazijos susimaišymas, laisva spauda bei tolerantiškas požiūris į re- 
ligijos dalykus. Dėl to Anglija, dėka Beato von Muralto labai į4a- 
kingos knygos Lettres sur les Anglais et les Frangais (Laiškai apie 
prancūzus ir anglus) bei Voltaire'o pranešimų apie Angliją (pub- 
likuotų kaip tik prancūzų kalba), buvo didžiai vertinama kaip ideali 
šalis. Prancūziją pernelyg slėgė nepakantaus absoliutizmo paliki- 
mas, kad ji būtų galėjusi tapti politiniu pavyzdžiu. 

Pavyzdžių buvo galima rasti ir kitur: tai gerieji laukiniai Šiau- 
rės Amerikoje ar Pietų vandenyno salose arba net Europoje — 

piemenys Šveicarijos kalnuose. Iki XVIII amžiaus pradžios Švei- 
carija buvo laikoma nesvetinga šalimi su barbariškais papročiais 
ir atsilikusiais gyventojais. Dabar šį labai įdomų geologijos ob- 
jektą pirmieji atrado gamtos tyrinėtojai. Kalnai ir ežerai iš pradžių 
traukė keliaujančius britų lordus, kurie gėrėjosi Ženevos ežeru 
su romantiška Šiljono pilimi bei nuostabiais Alpių kalnų vaizdais 
Valės kantone. Po to čia patraukė keliautojai iš daugelio šalių, 
vėliau entuziastingai aprašę savo keliones. Šioje didingoje gam- 
toje netrukus „atrasta“ ir Alpių žmones. Didaktinė poema Die 
Alpen (Alpės), kurią parašė gamtos tyrinėtojas ir gydytojas Al- 
brechtas von Halleris bei Salomono Gassnerio /dyllen (Idilės) 
(vėliau išverstos į daugelį pasaulio kalbų) buvo skaitomos kaip 
kelionių vadovai svetimšaliams. Rousseau šį landšaftinį aspektą 
politizavo: iki šiol taip niekinta Alpių demokratija staiga tapo 
idealia valstybės forma. 

Rastis tokiai Že/vetofslijai padėjo tas faktas, kad šio krašto mies- 
tuose gyventa apsišvietusio, visame pasaulyje pripažinto elito, 
mokančio prancūzų ir vokiečių kalbas. Kartu su /aisvwoju Alpių 
šveicaru buvo atskleistas ir istorinis šitos respublikoniškos šalies 
mitas: nuostabi herojinė istorija apie bendrą trijų miškų kan- 
tonų priesaiką Riutlio pievoje, apie tironų žudiką Vilių Telį. Šitaip 
istorinis mitas susipynė su Alpių mitu, tapo sektinu pavyzdžiu 
ir pagaliau buvo įkūnytas klasikinėje Friedricho Schillerio dra- 
moje, kuri pelnė visuotinį, kosmopolitinį pripažinimą. 

Kad tikrovė nebuvo tokia ideali, ir patys šveicarai, ir svetim- 
šaliai aiškiai suprato tik Prancūzijos revoliucijos laikais, kai Pran- 
cūzija su savuoju laisvės ir lygybės šūkiu nustūmė šešėlin visas 
ligi šiol egzistavusias politines idėjas. 

Kosmopolitizmas taip ir neišsprendė taikaus valstybių bend- 
radarbiavimo klausimo. Argi jis ir toliau — kaip iki šiol — turėjo 
apsiriboti vien taikos kongresais po ką tik praūžusių karų, ga- 
rantuoti, kad nebus valstybių sienų pasistūmėjimo, kuris reiškė 
ne ką kita, kaip naujo karo užuomazgą? 

Nuo to laiko, kai Erasmus savo veikale Owerela pacis (1517) 
paragino žmoniją pagaliau suvokti karo beprasmiškumą, teisininkai 

ir teologai iš naujo ėmėsi mėginti kurti pasaulinę taikią sistemą. 
Hugo Grotius savo Kriegs und Friedensrecht (Karo ir taikos teisė, 
1625) pasiūlė rengti valdovų kongresus, paremtus visame pasau- 
lyje pripažinta tautų teise. Charles'is Irėnėe Castelis (abatas de 
Saint-Pierre'as), prancūzų publicistas ir Liudviko XIV valdymo 
kritikas, pažengė toliau. Savo darbe Projet de Paix perpėtuelle 
(Amžinos taikos projektas, 1713) jis siūlo Europos sąjungą, ku- 
riai vadovautų nuolat besikeičiantis centro organas, kuri turėtų 
taikos teismą ir vieną bendrą armiją. Amžiaus tėkmėje abato de 
Saint-Pierre'o planas ne kartą buvo aptarinėjamas. Vienas pasku- 
tiniųjų, ėmęsis gvildenti šias problemas, buvo Kantas su savo 
veikalu Zum ewigen Frieden (Į amžiną taiką), pasirodžiusiu 1795 
metais. Kaip tik tuo laiku įvyko dar vienas Taikos kongresas. 
Tačiau ilgainiui kosmopolitizmas turėjo trauktis ir užleisti vie- 
tą stiprėjančiam nacionalizmui. 


IV 


Švietimo skleidėjai 
1. Draugijų judėjimas 


Švietimas — nauja laisvės, judėjimo, smalsumo viskam dvasia — 
patraukė ne tik mąstytojų, filosofų, rašytojų ir visų kitų, kritikuo- 
jančių savo laikmetį ir aktyviai jame dalyvaujančių, dėmesį; pir- 
miausia jis yra organizuotų ir neorganizuotų draugijų reikalas.! 

Visuomeninės sąjungos paprastai rasdavosi iš diskusijų draugų 
ratelyje. Draugystę švietėjai itin vertino, šia tema būdavo dažnai 
rašoma. Jau žurnale Spectator (Žižrovas), labai įrakingame Anglijos 
leidinyje, buvo galima pasiskaityti apie didžiąją draugystės naudą, 
šį gyvenimo eliksyrą.* Susibūrė draugų bendrija — taip ar panašiai 
XVIII amžiuje dažnai informuojama apie draugijos įkūrimą. Susi- 
būrusi draugų bendrija siekdavo vaisingos veiklos, reformuojant 
ligšiolinę kultūros, visuomenės arba ūkio būklę. Joms rūpėdavo 
aktyviai veikti, skatinant ėmulation, drąsinant, tobulinant pasaulį. 
Nenorima apsiriboti tokiomis atgyvenusiomis visuomeninės veik- 
los formomis kaip cechai ar brolijos, kurios siekė ribotų amati- 
ninkiškų arba religinių tikslų, laikėsi tradicinių papročių bei elg- 
senos. Imtasi visai kitokio darbo — reformuoti naujųjų mokslų, 
kultūros ugdymo bei nepakankamos socialinės žmonių gerovės 
sritį. O tai ir buvo didžioji švietimo utopija. 

XVIII amžiuje Europoje ir abiejose Amerikose stebėtinai grei- 
tai nusidriekė vis tankėjantis susivienijimų tinklas. Juos geriau- 
siai apibūdina šiuolaikinė draugijos sąvoka (societas, societė, society, 
societa, sociedad). Pavyzdžiui, Vokietijoje, amžiaus pradžioje buvo 
tik dvi mokslo akademijos, o pabaigoje jų buvo jau kelios de- 
šimtys. 1723 metais įkuriama pirmoji Europoje (Edinburge) vis- 
uomenei naudinga draugija; iki Prancūzijos revoliucijos galime 
suskaičiuoti apie 150 tokių bendrijų Europoje ir anapus van- 
denyno. 

Tokie sambūriai paprastai atsiranda vienminčių draugų gru- 
pei išplėtus savo veiklą. Daugeliu atvejų labai greitai iškyla veiks- 
minga organizacija. Ši dažnai esti paprasta ir iš esmės respubliko- 
niška. Jon susitelkę nariai pasiruošę finansuoti draugiją ir padėti 
įgyvendinti aiškiai užsibrėžtą tikslą. Tokie nariai sudaro sąjungą, 
kurios aukščiausias organas — narių susirinkimas, priimantis galu- 
tinius sprendimus, jame visi nariai turi lygias teises. Vadovauti 
pavedama komitetui, į kurį įeina prezidentas, sekretorius, kasinin- 
kas bei keletas tarėjų. Iškilus reikalui, sudaromos komisijos ypa- 
tingiems uždaviniams spręsti. Dažnai leidžiamas ir spaudos or- 
ganas, periodinis leidinys arba straipsnių rinkinys, informuojantis 
apie nuveiktus darbus ir skirtas platesnei visuomenei. 


2. Akademijos 


Jau anksti draugijų judėjimas išugdė įvairius susivienijimų ti- 
pus. Seniausia iš jų — Mokslo draugija, arba Akademija, kuri sau 
pavyzdžiu laikė Platono akademiją Atėnuose. Jos modelis buvo 
vėl atnaujintas Italijos Renesanso laikais. Įvairiomis formomis 
ji dar gyvavo ir XVIII amžiuje. 1786 metų rugsėjo mėnesį, keliau- 
damas po Italiją, Goethe, Venecijos mieste Vičencoje dalyvavo 
atvirame akademijos posėdyje, kuris paliko jam tokį įspūdį: „Šian- 
dien vakare aš buvau susirinkime, kuris vyko olimpiečių Akadem- 
ijoje. Tai tikrai vykęs žaidimas, jis šiek tiek suteikia šviežumo ir 
gaivumo žmonių gyvenimui. Didžiulė salė šalia Paladijaus teat- 
ro, ryškiai apšviesta, kapitonas, dauguma kilmingųjų, šiaip ar taip 
išsilavinusi publika, daug dvasininkų, iš viso maždaug penki šim- 
tai Žmonių. 

Šios dienos posėdyje prezidentas uždavė tokį klausimą: kas dai- 
liesiems menams duoda daugiau naudos: ar naujovės, ar pamėg- 
džiojimas? Idėja buvo pakankamai vykusi: nes jei išleisime iš akių 
šiame klausime glūdinčią alternatyvą, galima pateikti pavyzdžių 
iš to ar kito šimtmečio. Šią progą puikiai išnaudojo ponai akade- 
mikai ir proza bei eilėmis šį bei tą paskaitė, beje, daug ką gero. 

Po to publika labai pagyvėjo. Klausytojai šaukė ,valio“, plojo 
ir juokėsi. Jeigu būtų galima taip ir prieš savo tautą stovėti ir ją 
asmeniškai linksminti [...].“ 

Akademijos pirmiausia kelia sau mokslinius tikslus: ko nega- 
li pasiekti universitetai, turi būti nuveikta savanoriškai triūsiant 
akademijoje. Pirmiausia pradedama nuo gamtos mokslų, paskui 
pereinama prie kalbos, literatūros bei istorijos — taigi tų dalykų, 
kuriuos visagaliai Teologijos ir Teisės fakultetai buvo nustūmę į 
antrą vietą. 

Europoje, į šiaurę nuo Alpių, pavyzdžiu laikytos Paryžiaus 
akademijos: Acadėmie francaise, 1635 metais įkurta prancūzų 
kalbos puoselėjimui, Acadėmie des sciences, įsteigta 1666G-aisiais 
ir orientuota į gamtos mokslus, bei Acadėmie des inscriptions 
et des belles lettres, įkurta 1663 metais ir turėjusi rūpintis is- 
torijos studijomis. Iš pradžių kuriamos privačios prancūzų akade- 
mijos, tačiau netrukus jas perima valstybė, finansuoja bei dotuoja 
griežtai nustatyta tvarka. Vėliau daug akademijų radosi ir šalies 
provincijose. 

XVIII amžiuje akademijos buvo įkurtos beveik visose monar- 
chijose, jos tebebuvo neatskiriama karaliaus rūmų dalis kaip teat- 
ras, rūmų balius ir rūmų sargyba. Tose valstybėse, kuriose nebu- 
vo valdžios rezidencijos, apsiribota mokslingosiomis draugijomis, 
kurios, nors ir susibūrusios laisvais pagrindais, - siekė tų pačių 
tikslų kaip ir akademijos. 

Anglijoje tiriant gamtos mokslus nueita kiek kitokiu keliu. 
1660 metais susikūrė Royal Society of London for improving 
Natural Knowledge (Londono karališkoji gamtos pažinimo plė- 
tojimo draugija). Nors ji naudojosi karaliaus parama, tačiau galėjo 
veikti laisviau negu Prancūzų akademija. Karališkoji draugija savo 
ruožtu turėjo didelę įtaką žemyne. 

Karališkąją paramą galėjo gauti ir tos draugijos, kurių tiks- 
las - propaguoti meną. Kaip, pavyzdžiui, Ispanijoje. Viename pra- 
nešime sakoma: „Menai ir mokslai šioje šalyje dar neišaugę iš 
marškinėlių. Markizo von Grimaldi raginimu čia įkurta staty- 
bos, skulptūros ir tapybos meno akademija. Jos nariai yra visokie 

kilmingi ir turtingi ponai, ir jų garbei reikėtų pasakyti, jog jie 
nemažai nuveikė ugdant šiuos nuostabius laisvuosius menus. 
Praėjusią vasarą karalius, kad būtų erdviau, akademijai nupirko 
didelius rūmus, kuriuose patikimo Pedro Davilos nurodymu turi 
būti įkurtas gamtos istorijos kabinetas.“? 

Pabandysime apibūdinti XVIII amžiaus akademijos tipą, pa- 
teikdami du pavyzdžius. Pirmasis - Konigliche Akademie Berlyne“: 

Ryžtingas Brandenburgo kurfiursto Frydricho noras iš savo 
kunigaikštystės Vokietijos pakraštyje padaryti kažką daugiau pasi- 
reiškė ne tik karo ir politikos, bet ir mokslo plotmėje. Tačiau Bran- 
denburgische Sozietat, tai yra Berlyno akademijos, įkūrimą 1701 
metais paskatino ne tik dekoratyvi naujai suvoktos monarchinės 
valstybės, Prūsijos karalystės, idėja, bet ir grynai mokslo interesai. 
Įkurti akademiją buvo pavesta ne kam kitam, o Gottfriedui Wil- 
helmui Leibnizui. Tokį pasirinkimą nulėmė naujosios karalienės 
Sofijos Šarlotės ir jos motinos Hanoverio kurfiurstienės Sofijos — 
pas kurią tarnavo Leibnizas — intelektualiniai interesai. 

Pagaliau filosofui buvo suteikta galimybė įgyvendinti savo nuo 
seno puoselėtą akademijos įsteigimo idėją, turint trejopą tikslą — 
per mokslą skleisti atvirą krikščionišką pasaulėžiūrą, puoselėti ir 
skatinti mokslus, rūpintis vokiečių tautos šlove, ger0ve ir reputa- 
cija, jos erudicija bei kalba. Ypač jam rūpėjo utilitas, praktinis 
mokslų pobūdis. Akademijos veiklos pradžia teikė vilčių. Nuo 
1710 metų ji publikuoja Miscellanea Berolinensia ir taip pasie- 
kia plačiąją publiką. Tačiau netrukus padėtis pasikeitė. Šalį val- 
dyti pradėjo patriarchališkas Frydrichas Vilhelmas I, kuris turė- 
jo kitokių interesų ir akademiją sąmoningai apleido, - stiprinti 
šalies valdymą bei armiją jam atrodė svarbiau. Akademijai teko 
apsiriboti karo mokslo veikalais. Karališkosios akademijos vaid- 
menį gerai suvokė tik jo įpėdinis Frydrichas II, kuris domėjosi 
filosofija. Nuo 1741 metų akademija vėl suklestėjo ir sėkmingai 
siekė išsikovoti vieną pirmųjų vietų mokslo pasaulyje. Į akademiją 
dirbti buvo pakviestas matematikas Leonhardas Euleris. Direk- 
toriumą parėmė fizikas Maupertuis ir vadovavo jam iki pat mir- 
ties. Vėliau akademijai vadovauti asmeniškai ėmėsi pats karalius. 

Akademija dabar yra padalyta į keturis skyrius: eksperimen- 
tinės filosofijos skyriui priskiriami chemijos, anatomijos, bota- 
nikos ir visi eksperimentiniai mokslai. Matematikos skyriui — 
geometrija, algebra, mechanika, astronomija ir kiti abstraktieji 
mokslai. Spekuliatyviosios filosofijos skyriui — logika, matema- 
tika ir dorovė, etika. Dailiųjų menų skyriui - mokslo šakos, tyri- 
nėjančios senovės pasaulį, istoriją ir kalbas. 

Taigi tai buvo akademija, kuri apėmė beveik visas mokslo sri- 
tis. Jai vadovavo prezidentai ir sekretoriai; paskutinysis iš jų, 
sekretoriavęs ne vieną dešimtį metų, - tai Berlyno hugenotų pa- 
likuonis Johannas Heinrichas Samuelis Formey'us. Kiekvienas 
skyrius turėjo savo direktorių ir kuratorių, kuriam patikėdavo 
finansų tvarkymą. Pajamos gaunamos taip pat ir pardavinėjant 
kalendorius. Iš akademijos narių šešiolika buvo tikrieji nariai, ku- 
rie gyveno Berlyne ir gaudavo atlyginimą. Kita grupė - svetimša- 
liai, arba nariai korespondentai, tai mokslininkai iš visos Euro- 
pos, savo naryste laisvai susiję su akademija. Pagaliau reikėtų 
paminėti ir garbės narius. Narių priėmimas į akademiją buvo 
prezidento arba karaliaus galioje. Dauguma narių buvo prancūzai, 
dažnai priklausantys protestantų konfesijai, bei šveicarai. Kara- 
lius šiems pasaulinę kalbą mokantiems mokslininkams mieliau 
negu vokiečiams teikdavo pirmenybę. Visiems žinomas jo nusi- 
teikimas prieš Gottholdo Ephraimo Lessingo paskyrimą. 

Tikrieji nariai per metus turėdavo pateikti du mokslo veikalus. 
Jie būdavo perskaitomi akademijos susirinkime, po to publikuo- 
jami Mėmoires leidinyje. Tuos mokslo darbus galima buvo paskelbti 
ir kitur. Daug dėmesio skirta susirašinėjimui visoje Europoje tiek 
su nariais korespondentais, tiek ir su kitomis akademijomis. 

Akademija per kasmetinius konkursus viešai skelbdavo sa- 
vo publikacijas. Jų temos būdavo, pavyzdžiui, tokios: „Begaly- 
bė matematikoje“, „Maisto medžiagų apykaita žmogaus kūne“, 
„Principo „viskas gerai“ analizė“ arba „Gyventojų migracija Rytų 
Vokietijoje“. 

Frydricho akademija buvo tipiška švietimo akademija 1740- 
1770 metais. Kadangi publikacijos pasirodydavo prancūzų kalba, 

jos iš pat pradžių darė didelį poveikį. Tai buvo prancūzų kalba 
skleidžiamas vokiškasis švietimas. Akademija skynė kelią liberales- 
nėms pažiūroms, tokioms, su kuriomis mielai koketavo pats ka- 
ralius. 1745 metais akademijos sekretorius Formey'us teigia: „Sa- 
vaime suprantama, jog dirbta, siekiant nušlifuoti ir patobulinti 
raktus, kurie galėtų atrakinti viską, kas turėtų būti prieinama 
žmogaus intelektui.“ Vokiečių filosofas Wilhelmas Dilthey'us 
liaupsina už „ankstesnę filosofiją“ pranašesnį mokslo metodą, tai 
yra psichologinį ir istorinį reiškinių traktavimą. Akademijos pa- 
saulėžiūra yra tokia: „Dieviškosios individualybės ir žmogaus 
moralinės atsakomybės iškėlimas, vadovaujantis išmintimi.“ 

Senstant karaliui, seno ir akademija. Nuo 1770 metų dvasi- 
niam Vokietijos gyvenimui pradėjo vadovauti kitos jėgos. Tačiau 
akademija gyvavo ir toliau. Berlyne įkūrus universitetą, ji palai- 
kė glaudžius ryšius su šia neohumanistine XIX amžiaus tipo 
aukštąja mokykla. 

XVIII amžiuje akademijos vis dažniau tarnauja šviečiamie- 
siems utilitariniams tikslams. Pavyzdys čia galėtų būti Šalono prie 
Marnos provincijos akademija Prancūzijoje. Prancūzijoje XVII, 
o ypač XVIII amžiuje iškilo labai daug provincijos akademijų; 
viena tokių ir buvo Šalone prie Marnos. Ypač daug žinių apie 
ją pateikia mums Danielo Roche'o studija. Šalonas — senas Šam- 
panės provincijos administracinis centras, be to, vyskupo ir pro- 
vincijos valdytojo rezidencija, jame gyvavo įvairūs teismai bei 
valdymo institucijos, stovėjo karinis dalinys. Nuo 1750 metų čia 
egzistavusi literatūrinė draugija 1775-aisiais karaliaus patentu 
pertvarkoma į akademiją. Draugija savo veiklą tęsė iki revoliuci- 
jos. Jos struktūra kaip ir kitų akademijų: dvidešimt tituluotų aka- 
demijos narių — tikrųjų, asocijuotųjų, narių korespondentų ir 
pagaliau garbės narių. Prezidiumui vadovavo dviese: valdytojas, 
atstovaujantis karaliaus valdžiai, ir aukščiausio rango vyskupystės 
dvasininkas. Savo veikloje daugiausia apsiribota posėdžiais, iš 
kurių vienas, dalyvaujant valdytojui bei vyskupui, kasmet būdavo 
atviras, ir būtent šv. Liudviko dieną. Posėdžiuose skaitomi prane- 
šimai: ketvirtadalis iš jų nagrinėja mokslines empirinės temas, 

penktadalis — literatūrines retorines arba istorijos temas, liku- 
sieji skiriami dorovės filosofijai ir ekonomikai. Akademija turi 
biblioteką ir organizuoja konkursus, ypač daug dėmesio skirda- 
ma socialinėms problemoms. 

Apie socialinę šios akademijos, kaip ir visų kitų, sudėtį suži- 
nome iš Danielo Roche'o tyrimų: tarp garbės narių — 24 procen- 
tai dvasininkų, 76 procentai bajorų ir nė vieno trečiojo luomo 
atstovo; iš tikrųjų narių — 21 procentas dvasininkų, 33 procen- 
tai bajorų, 45 procentai buržuazijos luomo atstovų: tarp asoci- 
juotųjų narių — 30 procentų dvasininkų, 20 procentų bajorų ir 
50 procentų buržuazijos. 

1775 metais akademija devizu pasirinko L'Utilitė, — naudą. 
Tai akivaizdus vėlyvojo švietimo ženklas. Jos tikslas - per mokslus 
kelti provincijos ūkį, šia kryptimi imamasi ir istorinių tyrinėjimų. 
Per Šalono akademijos veiklą bandoma išjudinti provincijos gy- 
venimą; kitaip tariant, skleisti švietimo idėjas regione. Tai, kas 
vyksta Paryžiuje, dabar turi įvykti ir provincijoje. 


3, Salonas 


Savo noru - laisva valia — pokalbiui susiburiančių grupių būta jau 
antikos epochoje, pavyzdžiui, Sokrato būrelis. Tokia pokalbio for- 
ma vėl atgaivinama humanizmo laikais, - ji apibūdinama jau Gio- 
vannio Boccaccio Dekamerone: laisvas vyrų ir moterų susiėjimas 
bendram pokalbiui įdomia tema. Toks viešas bendravimas tebegy- 
vuoja ir XVII amžiuje, tik dabar jis įgauna kitokią formą — orga- 
nizuojamos kalbos draugijos rūmuose arba miestuose. O jau XVIII 
amžius galutinai pasiruošęs dar laisvesnei oratorystės meno formai.? 

1710 metais savo Kurzen Entwurf der politischen Klugheit (Po- 
litinės išminties apmatai) Christianas Thomasius analizuoja žmo- 
gaus sociatyvinį gebėjimą, jo polinkį bendrauti su kitais visuomenės 
nariais. 

„Žmogus Thomasiui buvo jaukus ir draugiškas, o ne koks lau- 
kinis, vienatvei pasmerktas žvėris. Bet kokios visuomenės pagrindas 


Salonas 97 


yra pokalbis. Tačiau Thomasius skyrė dvejopą pokalbį: kasdienį — 
su kiekvienu, atsitiktinai sutiktu, ir kitokį, kai tarpusavyje ben- 
drauja geri draugai. Thomasius ne tik skiria comversatio privata 
nuo comversatio publica, jis atskirai aptaria ir sąvoką ,privatus 
pokalbis“. Išanalizavęs cėmversatio publica bendraujant su priešais 
ir nepažįstamaisiais, jis pereina prie naujo skyriaus: tai pokalbis 
su gerais draugais. Thomasius šitaip peržengia įprasto mokymo 
apie pokalbį rėmus [...] ir pasako tai, ką galvoja ir kas jam arčiau 
širdies. Tarpusavio pasitikėjimas buvo būtina individualaus bend- 
ravimo sąlyga. Negailestinga tradicinio pokalbio ir drauge visuo- 
menės, kurioje šis pokalbis vyksta, kritika susilaukė visuomeni- 
nio atgarsio kylančiame švietėjų sluoksnyje bei jų socialinėje 
draugystės idėjomis grindžiamoje institucijoje.““ 

Tačiau ši nauja pokalbio forma suklestėjo ir nepaprastai išplito 
ne Vokietijoje, o Prancūzijoje, puikiojoje jos sostinėje Paryžiuje. 
Jau XVII amžiaus pabaigoje aukštuomenės moterys arba stam- 
biosios buržuazijos atstovės pradėjo pas save — savo salone - nu- 
statytą dieną priiminėti privačius asmenis — pažįstamus, drau- 
gus — pasiplepėti su jais ir pasikalbėti, tačiau ne tam, kad aptartų 
kasdienius dalykus, o padiskutuotų tam tikromis temomis. Šio 
laisvo būrelio nariai būdavo intelektualiai suinteresuoti bajorai 
ir buržua. Jie atsivesdavo ir draugų, atkeliavusių iš svetur ir tuo 
metu viešinčių Paryžiuje. Taip atsirasdavo maža neformali aka- 
demija, be aiškesnės struktūros, tačiau nemažai pasidarbavusi vi- 
suotinio išprusimo, išsilavinusių žmonių tarpusavio bendravimo 
labui. Dažniausiai dominuojančios pokalbio temos buvo grožinė 
literatūra, poezija, poetika, vėliau vis dažniau rinktasi filosofines 
temas bei filosofinę jų traktuotę. 

Liudviko XIV laikais išsilavinę aristokratai susitikdavo marki- 
zės de Sėvignė salone; pas Ninon de Lenclos susieidavo skepti- 
kai ir laisvamaniai, tokie kaip Saint-Evremond'as, jie kalbėdavosi 
apie Epikūrą ir Montaigne'į; pas madam de Sablė - moralistai, 
tai yra kritikai, tokie kaipFrancois La Rochefoucauld. Jis pats sakė: 
„Išsilavinusių žmonių pokalbis man teikia ypatingo džiaugsmo. 
Mėgstu, jei kalbamasi rimtai ir ypač jei aptariami etikos dalykai.“ 

Tačiau domimasi ne tik dorovės ir psichologijos klausimais, bet 
taip pat ir fizika. Londone, hercogienės von Mazarin namuose, 
gamtos mokslai aptarinėjami greta literatūros ir filosofijos temų: 
„Ten esama didžiausios laisvės pasaulyje ir laikomasi tokio pat 
diskretiškumo. Tiesa, ten dažnai ginčijamasi, tačiau tai daroma 
inteligentiškai, o ne karščiuojantis. Ir ne tiek stengiantis prieš- 
gyniauti pašnekovui, kiek išsiaiškinti pokalbio objektą.“ 

Mirus Liudvikui XIV, salonų tonas darosi nuoširdesnis, filo- 
sofuojama įvairiomis temomis. Diskutuojama principiniais poli- 
tikos, ūkio ir socialiniais klausimais. Apie amžiaus vidurį — kai 
salonų buvo jau nesuskaičiuojama daugybė — pas madam de 
Tencin susitinka Bernhardas Le Bovier de Fontenelle'is, Mon- 
tesguieu, Mably, Claude'as Adrienas Helvėtius ir kiti. 

„Jos namuose rangas ir luomas nebeegzistavo [-..], ir tik tvir- 
tesni argumentai nugalėdavo silpnesnius [...]. Šitaip čia būdavo 
bendraujama, jos draugijoje susirinkusiuosius žavėdavo išmintin- 
ga ir filosofinė mąstysena, kuria pasižymėjo (madam de) Tencin 
ir kuri it burtų lazdele visą pasaulį darė filosofais.“ 

Enciklopedijos bendradarbiai: Jeanas Le Ronde'as d'Alem- 
bert'as, Jeanas Francois Marmontelas, Etienne'as Bonnot de Con- 
dillacas, Condorcer, Turgot ir kiti nuo 1764 metų rinkdavosi pas 
panelę Julie de Lespinasse. 

„Jai pasisekė savo namuose suburti labai gausią, labai įvairią 
ir energingą draugiją. Kasdien nuo penktos iki devintos valan- 
dos vakaro čia ateidavo vis naujų žmonių. Čia tikrai galėjai su- 
tikti puikių, visiems valstybės, bažnyčios, rūmų, armijos rangams 
atstovaujančių žmonių, svetimšalių ir žymių rašytojų [...]. Su- 
maniai replikuodama ji vadovaudavo pokalbiui, pagyvindavo jį 
ir kreipdavo pagal savo skonį. Politika, religija, filosofija, pasa- 
kojimai, naujienos, - apie ką tik nebūdavo ten kalbama.“ 

Ilgainiui salonai pradeda daryti įtaką plačiajai visuomenei: tiek 
renkant į akademijos narius, tiek formuojant politiką ikirevoliuci- 
niu laikotarpiu. Tą vaidmenį jie išsaugo iki pat permainingų įvykių. 

Salonai kuriasi ne tik Prancūzijos sostinėje. Jie veikia ir provin- 
cijose, ir už Prancūzijos ribų. Kai, pavyzdžiui, Rousseau bėgdamas 


Salonas 99 


rado prieglobstį Nojenburgo kunigaikštystėje, čia jį į savo ratą 
draugiškai priėmė Isabelle Guyenet-D'Ivernois. Toje pat kuni- 
gaikštystėje gyveno Isabelle de Charriere, pagal kilmę olandė, 
telkusi apie save žmonių ratą, kuris garsėjo toli už šio mažo pa- 
saulėlio ribų. Ženevoje veikė Suzanne'os Necker-Curchod, Že- 
nevos bankininko, vėliau Liudviko XIV finansų ministro žmonos, 
salonas. Todėl vėliau šis sambūris persikėlė į Paryžių. Jos duktė, 
Germaine de Staėl-Necker, nutiesė saitus į Vokietiją. 

Amžiui baigiantis šiek tiek salonų atsirado Vokietijoje, ypač 
Berlyne. Keletui iš jų vadovavo moterys žydės. Henriettės Herz 
salonas pasižymėjo tuo, jog ji „lyg burtininkė buvo subūrusi vi- 
sus įžymius jaunus žmones, kurie gyveno Berlyne, ir tuos, kurie 
čia tik lankėsi“. 

Vienoje taip pat veikė keletas salonų. Tarp jų ir grafienės Mari- 
jos Wilhelminos von Thun salonas, kuriame Mozartas jautėsi lyg 
namuose. Vienas tų namų lankytojas, anglas, apie šį saloną ir gra- 
fienę Thun rašė: „Grafienė, kaip niekas kitas iš mano pažįstamų, 
geba išsaugoti draugiją ir pasiekti, kad čia susibūrę žmonės bend- 
rautų vieni su kitais. Būdama nepaprastai sąmojinga bei univer- 
sali pasaulio žinovė, ji dar turi ir nesavanaudišką širdį. Ji pirmoji 
atranda gerąsias draugų savybes ir paskutinė pastebi jų silpnybes. 
Didžiausias malonumas jai — išsklaidyti tarp bendraujančiųjų 
galimus nesusipratimus ir skatinti bei puoselėti draugystę. Ji 
trykšte trykšta gyvenimo džiaugsmu, kuriuo naudojasi taip su- 
maniai, kad įtinka ir linksmuoliams, nė kiek neįžeisdama liū- 
dinčiųjų. Aš nesu sutikęs tokio žmogaus, kuris turėtų tiek daug 
draugų ir gebėtų kiekvienam iš jų atseikėti tiek daug nesava- 
naudiško draugiškumo. Savo namuose ji turi susikūrusi mažytį 
laimės pasaulį, ir pati yra traukiantis bei siejantis jo centras.“? 

Salonas išgarsėjo visame pasaulyje, jo poveikis dar buvo jaučia- 
mas ir kitame šimtmetyje. Tokių bendravimo ir intelekto kultūros 
ratelių atsirasdavo visur, kur tik pasireikšdavo tokie interesai. 

Anglijoje salonų funkcijas perėmė būtent vyrų klubai, kuriuo- 
se neapsiribota vien socialinio pobūdžio bendravimu; toks, pavyz- 
džiui, buvo Jonathano Swifto, Henry'o Saint-Johno Bolingbroke'o 

ir Alexanderio Pope'o Scriblerus Club (Rašytojų klubas, 1714). 
Kai kurių šių klubų veikla buvo aiškiai politinė. 

Pradžioje Paryžiuje įsikūręs Club d'Entresol (Antresolės klu- 
bas, 1724-1731) taip pat turėjo politinį pobūdį. Apie jį būtų 
galima pasakyti šitaip: „Tai buvo angliško stiliaus klubas, tikriau 
sakant, visai laisva draugija, į kurią susibūrė žmonės, besidomintys 
viskuo, kas aplinkui vyksta, ir norintys pasakyti savo nuomonę, 
nesibijodami susikompromituoti.“ Šiam klubui vadovavo Pier- 
re'as Josephas, abatas Alary. Tarp klubo narių buvo d'Argenso- 
nas, abatas de Saint-Pierre'as ir Bolingbroke'as. Jį vadindavo ir 
apsišvietusių garbingų žmonių kavine (cafė des bonnėtes gens). 

Kavinė, cafė littėraire, ėmė visur vaidinti reikšmingą vaidmenį 
kaip filosofuojančių protų susitikimo vieta; ji buvo viešesnė, ma- 
žiau uždara nei salonas. Iš literatūrinės kavinės ilgainiui išsiru- 
tuliojo skaitymo draugijos. 


4. Skaitymo draugijos 


Salonas nebuvo organizuota draugija. Panašių tikslų kaip salo- 
nas siekė ir organizuotos skaitymo draugijos. Joms pradžią davė 
ankstesnės lavinimo draugijos, kurios XVII amžiuje rūpinosi kal- 
bos ugdymu ir literatūra. Kalbos draugijos ypač svarbios buvo 
Nyderlandams, nes suklestėjus tenykštei respublikai iš daugy- 
bės tarmių siekta sukurti bendrinę kalbą. Panašių problemų iš- 
kilo ir Danijoje, Švedijoje, taip pat ir Vokietijoje. Reikėjo įtei- 
sinti bendrą rašytinę kalbą. XVII amžiuje ir XVIII pradžioje šiuos 
tikslus pasiekus, buvo galima atsidėti vien literatūrai, o tai tapo 
literatūrinių draugijų rūpesčiu. 

Skaitymo draugijos, kurios kūrėsi nuo amžiaus vidurio kau- 
piant knygas bendram naudojimui, skleidė bendras žinias ne tik 
tarp mokslais bei literatūra besidominčių žmonių. Plėtojosi įvai- 
rios skaitymo ir diskusijų formos, kurios paskatino literatūros ka- 
vinių atsiradimą. Skaitymo draugija buvo ypač paplitusi Vokieti- 
joje, tačiau jų būta ir Prancūzijoje 2usėe arba cabinet de lecture 

pavadinimu. Skaitymo draugijoje, kurią galėjai rasti kiekvienoje 
didesnėje Vokietijos gyvenvietėje, laikui bėgant, ir kaimuose, buvo 
siekiama bendro tikslo — lavinti plačiąją visuomenę, diegiant jai 
švietimo idėjas.* 

Pirmiausia pateikiame skaitymo draugijos, veikusios vienoje 
bažnytinėje kurfiurstystėje, pavyzdį: tai Gelehrte Lesegesellschaft 
von Mainz (Mokslingoji Mainco skaitymo draugija). Maincas — 
sena vienos iš trijų Šventosios Romos imperijos arkivyskupys- 
čių rezidencija, bažnytinės administracijos ir valdžios centras. Šia- 
me tridentiškame, katalikiškame ir baroko mieste buvo tol tylu, 
kol nuo 1770 metų, valdant arkivyskupui Emmerichui Josefui 
ir jo ministrui baronui Anselmui Franzui von Bentzel-Sternau, 
buvo imtasi didelių reformų — ypač švietimo srityje. Emmeri- 
cho Josefo mirtis 1774 metais žaibiškai nutraukė visas naujo- 
ves. Tačiau netrukus naujasis arkivyskupas Friedrichas Karlas von 
Erthalis atsikratė savo reakcingų patarėjų; 1780 metais į postą 
buvo sugrąžintas Bentzelis, ir Emmericho Josefo pradėtas dar- 
bas buvo toliau tęsiamas. Maincas buvo tas tipiškas atvejis, kai 
katalikiškosios reformos, nors ir pavėluotai, energingai skynėsi 
sau kelią. 

Apie tai byloja Lesegesellschaft (Skaitymo draugija) — kur- 
fiurstui pritariant — įkūrimas Maince 1782 metais. 

Tais pačiais metais draugija sudaro sutartį su Frankfurto kny- 
gininku dėl knygų ir periodinių leidinių pristatymo. Draugijos na- 
riai renkasi čia ne vien skaityti. Draugija vadina save ir Gelehrte 
Lesegesellschaft (Mokslingoji skaitymo draugija); esama žinių apie 
istorinius jos narių darbus. Draugijai priklauso ir užeiga, tačiau 
čia netrukus iškyla draugijos narių drausmės problema, nes jos ne- 
ketinama paversti kavine. Tiesa, nekalti gėrimai kaip arbata, šokola- 
das, kava, migdolų pienas, limonadas bei punšas, kurių galima rasti 
kiekvienuose namuose, - leidžiami. Tačiau lošimas ir rūkymas, šio 
amžiaus ydos, yra griežčiausiai draudžiami. Ir dar — draudžiami 
kurstytojiški pokalbiai, nukreipti prieš religiją, valstybę ir dorovę. 

1782 metais draugijos narių sąraše pusė narių buvo bajorai, 
ketvirtadalis — dvasininkai. Beveik visi turėjo valdiškas tarnybas. 

Likusieji sudarė mažumą — tai užsienio diplomatai, medikai, tei- 
sininkai ir (tik du!) pirkliai. Tačiau dainavimo mokytojas Hei- 
deloffas, didžiai nusipelnęs dailiųjų menų srityje, - buržuazijos 
atstovas — draugijoje turėjo didelę įtaką. Moterų bei studentų ne- 
priiminėta, ir pastarasis apribojimas susilaukė kritikos. 

Mainco draugija laikėsi tam tikros pozicijos: ji buvo nusiteiku- 
si antijėzuitiškai ir palaikė Švietimo reformas. Penkiolika narių 
tuo pat metu priklausė iliuminatų ordinui. Mainco draugijos 
pavyzdžiu netrukus susibūrė skaitymo draugijos Ašafenburge 
(1783), Tryre (1783) ir Koblence (1783) - visi šie trys miestai 
priklausė Mainco kurijai — taip pat Bonoje (1787), kuri buvo 
Kelno kurijoje. 

Mainco Gelehrte Lesegesellschaft, kaip ir daugelis kitų draugi- 
jų, žinoma, gyvavo ne itin ilgai. Ji iširo 1790 metais. Tačiau tais 
pačiais metais kita skaitymo draugija buvo įkurta pas knygrišį 
Sartoriusą, o po devynerių metų — suburtas Korrespondieren- 
der Lesezirkel (Susirašinėjantis skaitymo ratelis). 

Kitas pavyzdys galėtų būti draugija, į kurią susibūrusi kaimiš- 
kos vietovės, neturinčios savo sostinės, aukštuomenė. Tai Refor- 
mierte toggenburgische Moralische Gesellschaft (Reformuota 
Togenburgo doros draugija).? 

XVIII amžiuje Togenburgas buvo klestinčios pramonės valstie- 
tiškas priešalpių kraštas Rytų Šveicarijoje. Nors ir valdomas kuni- 
gaikščio abato St. Galleno, jis vis dėlto naudojosi didele auto- 
nomija, kurią gynė Ciūrichas ir Bernas. Čia 1767 metų vasarą 
krašto raštininkas Andreas Giezendanneris pasiūlė įkurti drau- 
giją, kuri rinktų lėšas geriausiems istoriniams ir dorybingiems 
kūriniams įsigyti ir tuo pat metu „rūpintųsi visuomenei naudin- 
gu ir bičiulišku bendravimu“. Į raginimą atsiliepė penkiolika as- 
menų - devyni iš jų buvo dvasininkai, - kurie 1767 metų rug- 
pjūčio 24 dieną įsteigė Reformierte toggenburgische Moralische 
Gesellschaft. Į draugiją, turėjusią ne daugiau kaip 40 narių, įėjo 
protestantų tikėjimo, kuris šiame konfesiškai mišriame krašte 
sudarė daugumą, išrinktieji intelektualai. Tai kunigai, aukštieji 
krašto valdininkai, pirkliai, fabrikantai ir gydytojai. Be to, nuo 

pradžios prie jų prisijungė rašinėjantis mažažemis valstietis, pre- 
kybos tarpininkas Ulrichas Bržkeris, vargingas Togenburgo vyras. 
Tiesa, jo priėmimui ne visi iškart pritarė, mat jis nepriklausė kai- 
mo vietovės aukštuomenei. Tačiau Bržkeris tapo labai stropus jos 
narys, ir jo, kaip rašytojo, auganti šlovė, pradėjusi skleistis Ciū- 
richo literatūriniuose rateliuose, netrukus jam pelnė tinkamą 
pripažinimą. 

Draugija, kurios devizas buvo Ordine et concordia — tvarka ir 
vienybė - įpareigojo narius aukoti knygas, kurios būdavo paeiliui 
skolinamos. Kiekvienais metais Lichtenšteige, svarbiausiame kraš- 
to mieste, vykdavo susirinkimas. Jam vadovaudavo du pirmi- 
ninkai ir sekretorius. Kasmetiniame susirinkime būdavo sakoma 
įžanginė kalba dorovės filosofijos arba naudinga visuomenei te- 
ma. Antai 1790 metais Brakeris kalbėjo apie skurdą. Tačiau pa- 
grindinė draugijos užduotis — steigti ir plėsti biblioteką, kurioje 
daugiausia būta knygų teologijos, istorijos, gamtos mokslų te- 
matika ir kitokios literatūros apie Šveicariją. Grožinės literatū- 
ros būta mažiau, tačiau Williamo Shakespeare'o kūrinių vis dėl- 
to turėta. 

Draugija liko elitinė ir patenkinta savo veikla, kol 1787 metais 
krašto tarybos raštininkas Josefas Meyeris griežtai sukritikavo lig- 
tolinį darbą: „Mes sakome vienas kitam mandagiausius komp- 
limentus, ir šiame nuostabiame chaose ne mažiau nuostabiai 
čiauškėdami mes apsikeičiame mandagiausiais ir draugiškiausiais 
džiaugsmo liudijimais, kuriuos kiekvienas iš mūsų pasako iš vi- 
sos širdies, gėrėdamasis savo artimo žvalumu ir sveikata. Atlikę 
visokiausias ceremonijas, kurias mums kaip ir kitus šalutinius 
dalykėlius sunkiai dar sekasi pamiršti, susirandame kiekvienas 
savo vietą ir atsisėdame. Po to paskirtas iždininkas nusimeta savo 
naštą lygiai taip nedrąsiai, kaip kad prieš metus ją ir prisiėmė, 
mes sveikiname jį ją sėkmingai nusimetus. Mūsų brangiausio 
pono pirmininko ataskaitas visuomet sutinkame su pelnytais plo- 
jimais bei padėkomis ir patvirtiname jį ir jo kolegą pirmininką 
jų pareigoms arba, priešingai, prašome jų, kad ateityje mus pri- 
simintų geruoju. Po to pereinama prie svarstymo, kiek kasmet 

gaunamų honorarų ir mokesčių ketiname panaudoti proto, są- 
mojo ir fantazijos kūriniams ir kokiais naujais vokiečių ir pran- 
cūzų knygų pavadinimais geidaujame papuošti ir praturtinti savo 
knygų lobyną. Pagaliau suaukojame nustatytą pinigų sumą ir 
galop atsisveikiname lygiai taip pat mandagiai ir draugiškai, kaip 
kad pradžioje vienas kitą sutikome.“ 

Visa tai, be abejo, galėtų būti naudinga, tačiau, atvirai pasa- 
kius, tik draugijos nariams. 

„Nes tik mes patiriame malonumą, kasmet klausydami išto- 
bulintos, dažnai Lucilijaus stiliumi parašytos kalbos. Mūsų knygų 
rinkinys papildomas tik mūsų pačių pasilinksminimui ir malonu- 
mui, pagal mūsų skonį, kuris toks pats įnoringas kaip ir drabu- 
žių mados. Pagaliau svarstoma tik tai, kas galėtų atnešti naudos 
mūsų mažai draugijai ir atitinka mūsų garbės narių mąstyseną, 
tačiau po kurio laiko apsvarsčius pamirštame. Trumpai tariant, 
draugijos susirinkimai vyksta tik mūsų pačių labui, lyg mes vie- 
ninteliai būtume pasižadėję tapti išmintingesni, protingesni ir 
kartu laimingesni.“ 

Šitie pastebėjimai pagreitino tam tikrą politinę draugijos 
krizę.Ypač jos nariai dvasininkai nenorėjo girdėti apie kokį nors 
draugijos išplėtimą. Po to, kai 1791 metais į metinį susirinkimą 
dar atvyko penkiolika narių ir 440 maloniausiai [...] visi kartu 
suvalgė draugiškus pietus su lydekos patiekalu, draugijos aktyvumas 
išblėso, ir tik 1797 metais, politinio pakilimo laikotarpiu, norė- 
ta tą veiklą atnaujinti. Tačiau dėl visuotinių permainų 1798 me- 
tais to padaryti nepavyko, ir tik 1820-1824 metais bandyta at- 
gaivinti senąją draugiją. Galiausiai 1828 metais tą darbą per- 
ėmė nauja, ne tokia elitinė Literarische Gesellschaft (Literatūros 
draugija). 

Togenburgo doros draugija iš esmės yra skaitymo draugija; 
tačiau dėl joje skaitomų pranešimų ji įgijo ir literatūros drau- 
gijos pobūdį. Žodį „dora“ čia reikėtų suvokti kaip visuomenės 
naudą, kuri, beje, priešingai kitoms moralinėms, tai yra visuo- 
menei naudingoms draugijoms, taip ir lieka neįgyvendinta. 

Nors mokslų akademijos ir skaitymo draugijos paprastai orien- 
tavosi ne į socialinę praktiką, o veikiau tarnavo savitarpio moky- 
mui ir mokslo arba grožinės literatūros ugdymui, nauda visuome- 
nei buvo suvokiama daug plačiau — nuo rūpinimosi vargšais iki 
agrarinės reformos, draugijų ūkiui bei socialinei rūpybai plėtoti 
(Gesellschaften zur Forderung der Wirtschaft und der Sozialfiūr- 
sorge) siekių. Jos paprastai apibūdinamos kaip ekonominės arba 
visuomenei naudingos draugijos. Pirmoji tokio pobūdžio draugija 
pasaulyje — Society for the Improvement of Husbandry, Agri- 
culture, and other useful Arts (Žemdirbystės, ūkininkavimo ir 
kitų naudingų verslų draugija), 1731 metais įkurta anglų-airių 
Dublino mieste. Panaši draugija, turėjusi tokį pat didelį pasise- 
kimą, 1754 metais buvo įsteigta Londone. Šios dvi draugijos tapo 
pavyzdžiu visam žemynui. Netrukus tokių bendrijų pridygo lyg 
grybų po lietaus. Antai Prancūzijos provincijoje susikūrė Sociė- 
tės royales d'agriculture (Karališkosios žemdirbystės draugijos), 
Habsburgo imperijoje — Kaiserlich-koniglichen Ackerbaugesell- 
schaften (Imperatoriškosios ir karališkosios žemės ūkio draugijos), 
Ispanijoje ir jos užjūrio kolonijose — Sociedades de los Amigos 
del Pais (Krašto bičiulių draugijos). Nelygu kur tos draugijos 
veikė, jos labiau rūpinosi arba miestų infrastruktūrų, arba žemės 
ūkio būklės reformavimu..!“ 

Kaip pavyzdį aptarkime pirmosios sėkmingai veikusios vi- 
suomenei naudingos draugijos — ką tik minėtosios Dublino drau- 
gijos veiklą. Dublin society (Dublino draugija), ketinanti daugiau 
dėmesio skirti šeimos biudžeto, žemės ūkio planavimui ir kitiems 
naudingiems užsiėmimams, buvo įsteigta po badmečio, 1724 
metais ištikusio Airiją. Į šią veiklą įsitraukė aukštasis Anglijos vi- 
suomenės sluoksnis, suvokęs katastrofiškas Anglijos politikos Airi- 
joje pasekmes, regintis ekspropriacijos sugriautą katalikiško krašto 
ūkį ir norintis iš Airijos šį bei tą padaryti.!! 

Šią draugiją 1731 metais įkūrė ekonomika besidomintis filant- 
ropas Thomas Prioras ir nepaprastai aktyvus anglikonų dvasininkas 

Samuelis Maddenas su dvylika kitų bendraminčių — visuome- 
nės reikalais besirūpinančiais bajorais bei dvasininkais. Iš pat 
pradžių ji orientavosi į praktinę veiklą: „Draugijos nariai ketina 
ne linksminti visuomenę grakščiomis ir išdailintomis spekuliaci- 
jomis ar praturtinti mokslą naujais ir originaliais stebėjimais; jų 
tikslas — paprasčiausiu būdu ugdyti paprastų amatininkų darbš- 
tumą, praktines ir naudingas žinias iš bibliotekų bei kabinetų 
pateikti plačiajai visuomenei. Trumpai tariant, vienintelis jų keti- 
nimas — geri darbai, ir visai nesvarbu, kaip jie šio tikslo siekia: 
ar naujais atradimais, ar publikacijomis apie jau žinomus išra- 
dimus, ar gilindami lig šiol turėtas žinias, ar paskleisdami jas 
plačiajai visuomenei.“ 

Čia galime įžvelgti akademijų kritiką — pavyzdžiui, tokių kaip 
Royal Society, kurios veikla ir buvo „tik“ mokslinė. Dublino drau- 
gijai, trumpai tariant, rūpi ne teorija, o praktika. Kiekvienas narys 
turėjo pasirinkti tam tikrą veiklos kryptį. Jie specializuodavosi 
gamtotyroje, namų ūkio tvarkyme, žemės ūkyje, sodininkystėje, 
amatų ar manufaktūrų srityse ir vėliau savo studijų rezultatus pa- 
teikdavo draugijai. Ši juos skelbdavo draugijos leidinyje Dublin 
Society s Weekly Observations: „Dublino draugija svarbiausiu savo 
uždaviniu laiko skatinti mūsų krašte pramonės dvasią ir toliau šito 
sieks publikuodama patarimus, kaip tvarkyti namų ūkį (bhusbandry) 
ar plėtoti kitą naudingą veiklą.“ Weekly Observations taip pat skelb- 
davo draugijos svarstymus, statistikos duomenis ir pranešdavo apie 
naujus išradimus. Norėta atkreipti airių dėmesį į britų bei už- 
sieniečių tyrinėjimus ir taip pralaužti Airijos salos izoliaciją. 

Svarbų vaidmenį vaidina premijos ir apdovanojimai. Rengia- 
mi konkursai tam tikromis temomis visuotiniam susidomėjimui 
sužadinti. Apdovanojimai teikiami už geriausią sekimą užsienio 
nėriniais, apskritai už geriausius tekstilės gaminius, už ypatingą 
sėklą, už pelkėtos vietovės nusausinimą, už sidro, alaus ir ag- 
rastų vyno gaminimą, už gardžiausią duoną ar už naujus žvejy- 
bos būdus. 

Formuojamas pavyzdinės fermos modelis ir steigiama pavyz- 
dinė pramonės įmonė. Galiausiai stengtasi paremti airių meną, 

Dubline net buvo įkurta Meno akademija. Iš pat karto susirū- 
pinta statyti biblioteką, ir ji tapo viena svarbiausių Airijoje. 

Draugija lėšų kol kas sukaupdavo iš savanoriškų Airijos gen- 
try įnašų. Apie šeštąjį dešimtmetį Airijos parlamentas draugijai 
paskyrė didelę valstybės finansinę pašalpą, ir netrukus ji gavo 
Royal Charter, karališkąjį patentą. Taip draugijos egzistencija tapo 
garantuota. 1981 metais ji atšventė savo 250 metų jubiliejų. 

Ji turėjo tokį didelį pasisekimą, kad 1754 metrais Londone ang- 
lai įkūrė panašią draugiją - Society for the Encouragement of Ars, 
Manufactures, and Commerce (Amatų, manufaktūrų ir prekybos 
skatinimo draugiją). Dublin Society buvo pasisekę išjudinti jai pa- 
rankius sluoksnius. Bendras veiklos pobūdis, pastangos veikti visuo- 
menės labui plačiąja prasme — nuo pramonės iki žemės ūkio, tech- 
nikos ir socialinės plotmės — tapo pavyzdžiu visam parriotinių arba 
visuomenei naudingų draugijų judėjimui šiame amžiuje. 

Iš draugijų, kurios rūpinosi vien amatų ir pramonės skatini- 
mu, paminėtina Birmingemo Lunar Society in Birmingham (Pil- 
naties draugija).!? Jos atsiradimas daugiau ar mažiau susijęs su 
Londono Amatų draugija, įkurta 1754 metais amatų, pramonės 
bei prekybos plėtotei skatinti. 1700 metais Birmingemas Vorik- 
šyre tebebuvo mažas provincijos miestas centrinėje Anglijoje. 
Vėliau čia prasidėjo staigus pramonės pakilimas, kurį skatino 
Dissent - ne anglikonai, pasižymintys puritonišku sumanumu. 
Apie 1760 metus Birmingemas, turintis 30 000 gyventojų, jau 
buvo išties didelis miestas. Boulton-Sohe pradėjusi veikti pa- 
saulinio lygio mašinų gamykla, įmonė, kuri visų buvo lankoma 
kaip tikra įžymybė. Stambaus įmonininko Matthewo Boultono 
namuose maždaug nuo 1765 metų susitikinėdavo grupė drau- 
gų, — fabrikantai, išradėjai ir projektuotojai. Draugiškas susiėji- 
mas vykdavo kiekvieną mėnesį — stojus pilnačiai. 

Tik 1775 metais susibūrė Lunar Society (Pilnaties draugija) 
grupė. Kiek vėliau ji išleido įstatus, tačiau vis dėlto liko laisva 
organizacija, tik nariai tebebuvo pasirenkami, mat norėta ir to- 
liau likti draugų grupe. Be to, jie visi tarpusavyje buvo susiję ir 
daugialypiais giminystės ryšiais. Mokslo lygis buvo aukštas. 

Lunar Society nariai kilę iš ankstyvosios pramonės įmoni- 
ninkų, tai yra iš viduriniosios Anglijos klasės. Be paties Boulto- 
no, iškilūs draugijos nariai buvo gamtos tyrinėtojas škotas Wil- 
liamas Small'as, anksčiau dirbęs profesoriumi Wž/iam and Mary 
kolegijoje Virdžinijoje, ir visų pirma Jamesas Wattas, pagal kilmę 
taip pat škotas. Wattas buvo atvykęs į Birmingemą kaip instru- 
mentų meistras — čia jis plėtojo bendrą veiklą su Boultonu. Šis 
nenuilstantis tyrinėtojas ir eksperimentuotojas čia įgyvendino 
savo amžiaus atradimą: garo jėgos panaudojimą technikoje. Lu- 
nar Society tarp savo narių — ar galėjo šiame amžiuje būti ki- 
taip — turėjo ir pažangų mediką — Williamą Withingą. 

Draugija ir toliau rinkdavosi kartą per mėnesį. Be to, kasmet 
ji surengdavo didįjį susirinkimą. Galiausiai jos nariai užmezgė 
platų korespondentų tinklą. 

Lunar Society veikla — tai keitimasis informacija apie mokslo 
pasiekimus, pirmiausia technikos, optikos, astronomijos, chemi- 
jos, mineralogijos ir botanikos srityse. Buvo eksperimentuojama 
savose įmonėse. Pirmieji nariai susibūrė į tyrinėtojų grupę. Da- 
lykiniai ryšiai palengvindavo tų eksperimentų įgyvendinimą. Iš 
tikrųjų gebėta pasiekti didelių ūkinio laimėjimų, net jeigu susi- 
klosčiusios aplinkybės ir ne visada buvo palankios. 

Kartu rūpintasi ir nuolat augančio Birmingemo miesto raida. 
Imtasi iniciatyvos įruošti ligonines, nutiesti gatves, jas apšviesti, 
įrengti kanalizaciją. Aptarinėti rūpybos klausimai, įtraukiant ir 
darbininkų maitinimosi temą. 

Amžiui baigiantis, pastebimas aktyvumo atoslūgis. Prasidėjus 
1791-ųjų neramumams - tai buvo tolimi Prancūzijos revoliuci- 
jos atgarsiai — kai kurių narių laboratorijos ir namai buvo su- 
griauti. Tokia draugijos baigtis; draugijos, kurios šlovės laikas vis 
dėlto gerokai pranoko santykinai trumpą draugijos veiklos laiką. 

Lunar Society glaudžiai susijusi su pramonėjančio miesto rai- 
da. Čia puikiai dera tarpusavyje gamtamoksliniai interesai, visuo- 
meninės pareigos ir pramonės plėtotė. 

Trečias pavyzdys galėtų būti Sociedades de los Amigos del Pais 
organizacijos — krašto bičiulių draugijos, kurios vienija visuomenei 
naudingą veiklą apsišvietusios Ispanijos monarchijoje.!? 

Judėjimą inicijavo karaliaus Karolio III ministras Pedras Ro- 
driguezas grafas von Campomanesas, šias pareigas ėjęs 1762- 
1791 metais. Pirmoji draugija susibūrė 1764 metais baskų krašte. 
Tam tikrą vaidmenį čia galėjo suvaidinti Ošo Gaskonės prancūzų 
žemės ūkio draugijos bei jos šakinių Dakso ir Šv. Godenzės drau- 
gijų artumas: jos buvo įkurtos dvejais metais anksčiau. Real Socie- 
dad Bascongada de los Amigos del Pais tučtuojau suteiktas kara- 
liškasis patentas. 

Maždaug po dešimties metų Kastilijos taryba, kurios iždinin- 
kas - Campomanesas, vietos bajorijai pasiūlo kurti panašias s0- 
ciedades. Taigi čia kalbama apie valstybę, kuri skatina privačią 
aukščiausiojo visuomenės sluoksnio iniciatyvą. Tokios draugijos 
turi paspartinti švietimo, socialinės rūpybos, žemės ūkio (taip pat 
atitinkamų mokyklų) raidą, industrializavimą, prekybą. Tokių 
draugijų modeliai yra Acadėmie des sciences Paryžiuje, Royal 
Society, Dublino ir Berno draugijos. Nuo 1770 iki 1811 metų 
metropolijoje įkuriama apie 70 sociedades, nuo 1780 iki 1822 
metų apie tuzinas jų — ir vicekaralystėse. Draugijų aktyvumas 
iki Prancūzijos revoliucijos labai didelis, po to jos nuslopsta, nes 
patenka į revoliucijos ir kontrrevoliucijos ugnį, pagaliau prasideda 
prancūzų okupacija bei karas. XIX amžiuje draugijos iš dalies 
atgyja, bet jau nebe tokios reikšmingos, kaip tuos du tris dešimt- 
mečius iki revoliucijos, - visų pirma kaip išjudinanti jėga. 

Ispanijos atveju judėjimas visai natūraliai persimetė į kolonijas. 
Campomaneso raginimu po 1780 metų sociedades kūrėsi kiekvie- 
noje vicekaralystėje: ir Lotynų Amerikoje (čia pirmiausia Limo- 
je ir Kite), ir Filipinuose. Limos bendrija kartu buvo ir literatū- 
rinė, ir leidybos draugija. Patriotinės ir ekonominės draugijos nuo 
1812 iki 1819 metų dar steigiamos Buenos Airėse, Karakase, Pu- 
erto Rike ir Meksikos Čiapo mieste. Šios draugijos, savaime aišku, 
steigėsi kylančios kolonijų revoliucijos fone. 

Galėtume pateikti vieną pavyzdį iš draugijų judėjimo Loty- 
nų Amerikoje. Kai donas Francisco de Viedma, Santa Kruso de 
la Sieros gubernatorius valdytojas Peru vicekaralystėje, ėmėsi žy- 
gių sukurti geografinį ir statistinį savo provincijos, šiandieninės 

Bolivijos Kočabambos aprašymą, jis prakalba ir apie Ispanijos 
Sociedades de los Amigos del Pais. Jis remiasi pirmąja iš jų — 
baskų draugija. Žinoma, kad jos sekė gamtamokslinėmis aka- 
demijomis Londone ir Paryžiuje; žinoma, kad šitos draugijos itin 
skatino atitinkamų provincijų, miestų ir kaimų augimą. Kito mies- 
to draugija prelato Josė Pėrezo Calamos patriotinio uolumo (del 
patridtico celo) dėka buvusi ypač atsidėjusi šio miesto vargšų 
globai.Viedma remiasi straipsniu, kuris 1792 metų sausio 19 die- 
ną buvo išspausdintas Mercurio Peruano. Šios draugijos įkūrimas 
sukėlęs visuotinio aktyvumo pagyvėjimą, vadovaujant minėtos 
audiencijos ministrams. Visi dirbę kartu, pasitelkę geriausius savo 
sugebėjimus. Prekyba ir pramonė buvusios išplėtotos, ir Kite 
matęsi džiuginantys žingsniai į priekį. Pagaliau 1788 metais ar- 
kivyskupo ir valdytojo iniciatyva panaši draugija iškilusi ne per 
toliausiai nuo Kočabambos — Čarkase (dabartinėje Sukrėje). Da- 
bar esą būtų laikas, kad ir Kočabambos miestas — dono Vied- 
mos valdymo rezidencija — kažką nuveiktų šia linkme. 

Tokie samprotavimai tolimame ir nuošaliame Andų plokšti- 
kalnyje, Peru vicekaralystėje, rodo, kaip plačiai sklido ir koks 
universalus buvo draugijų idėjos poveikis. 


6. Žemės ūkio ekonominės draugijos 


Ypatingas visuomenei naudingų draugijų tipas — tos ekonomi- 
nės draugijos, kurios pirmiausia sprendžia agrarinės ekonomikos 
problemas arba tik jas. Dauguma ne miesto gyventojų dirbo 
žemės ūkyje ir apskritai sudarė didžiąją gyventojų dalį. 

XVIII amžiuje žemės ūkį —- ypač žemdirbystę Vidurio Euro- 
poje — ištiko krizė, kuri buvo juntama labiau nei ankstesniosios. 
Žmonės buvo pripratę, kad nederliaus metus, dažniausiai nu- 
lemtus klimato, kartais — politinių bei karo veiksnių, lydėtų var- 
gas, badas ir skurdas. XVIII amžius pamėgino įveikti šį ciklą ir 
moksliškai pagrįstomis reformomis išspręsti nerentabilaus že- 
mės ūkio problemą. Buvo akivaizdu, kad agrarinė struktūra, kuri 

formavosi nuo XIV amžiaus, nebeatitinka laiko reikalavimų. Ūki- 
ninkaujant pagal trilaukę sistemą net trečdalis ariamos žemės 
likdavo pūdymuoti. Geriau įdirbant žemę, ciklo — žiemkenčiai, 
vasariniai javai, pūdymas — buvo galima atsisakyti. Tačiau tai 
reiškė politinį įsikišimą į tradicinę kaimo struktūrą, taip pat — 
ir į ligtolinę rinkliavos sistemą. Ar dešimtinė turėjo būti imama 
ir už plėšinius arba už naują produkciją, pavyzdžiui, bulvių au- 
ginimą? 

Reikėjo, kad vyresnybė leistų pertvarkyti žemės naudojimą, tai 
reiškia: nerentabilią dirbamą žemę paversti ganykla, sumažinti 
arba panaikinti a/mendą, kuri nelabai apsimokėjo, nes niekas čia 
nebuvo suinteresuotas žemės gerinimu. Svarbi problema darėsi 
miškų išsaugojimas. Tiesa, ėmus ją spręsti, vargingi žmonės pa- 
prastai netekdavo galimybės miške laisvai ganyti savo vienintelę 
karvę arba ožką bei malkauti jame. Dėl to kilo nauja socialinė 
problema, kuri ypač išryškėjo vėliau, XIX amžiuje. 

Kita problema - gauti kaip galima didesnę produkciją, skirtą 
realizavimo rinkai. Gyventojų daugėjo ir jiems reikėjo išsimaitinti. 
Didėjo įvairesnio maisto ir gėrimų poreikiai. Čia pagelbėti galėjo 
žemės gerinimas, pašarinės žolės auginimas kultūrinėse pievose. 
Daugiau derliaus buvo galima gauti, tręšiant ir drėkinant laukus. 
Šalia javų norėta auginti bulves; gerinti vaisių, daržovių bei vyno, 
taip pat galvijų bei pieno produktų kokybę. Naujomis priemonė- 
mis turėjo būti naikinami kenkėjai. Sausinant pelkėtas vietoves 
buvo galima atsikovoti naujus žemės plotus. Imta sujungti ka- 
nalais atšakas. Iškilo maisto atsargų laikymo problema, pavyzdžiui, 
patariama, kaip džiovinti, kad būtų galima išvengti spartaus pro- 
duktų gedimo. Vėliau reikėjo spręsti klausimą, kaip pagerinti 
technines priemones — modernizuoti plūgus bei kitus valstiečio 
ūkio padargus; pagaliau imta rūpintis naujų kelių tiesimu. 

Pirmiausia bandyta įveikti krizes. Nederliaus metai dažnai 
išjudindavo jėgas, kurios inicijuodavo ekonominės draugijos su- 
kūrimą. Galėta griebtis ir neatidėliotinų sprendimų, tačiau visada 
labiau galvota apie ilgalaikes priemones. Ir čia prekybos liberali- 
zavimas, atsisakant ankstesnio monopolio, perduodamo iš vienų 


112 Švietimo skleidėjai 


rankų į kitas, atrodė tarsi tikras išganymas. Vis dėlto mėginta 
spręsti klimato problemą, - pradėti meteorologiniai stebėjimai. 
Galiausiai iškilo valstiečių namų ūkio, higienos bei švietimo 
problemos. 

Labai polemiška, tačiau dažnai svarstoma tema buvo pramo- 
ninis darbas kaime, manufaktūros bei fabriko prasiskverbimas į 
agrarinę aplinką. Vieni tame matė žlungant tradicines vertybes 
išlaikius; bei gebantį toliau plėtotis pasaulį su visomis jo verty- 
bėmis, kiti manė, jog tik industrializuojant įmanoma įveikti kai- 
mo skurdą. 

Bendrą situaciją — ypač reformistinį judėjimą tarp bajorų žem- 
valdžių — užfiksuoja prancūzų ekonomikos žodynas, kurio nau- 
jas leidimas išėjo Paryžiuje 1767 metais. 

„Gerbtinas noras gerinti dirvožemį ir rūpestis mūsų kaimiškas 
valdas papuošti naujai auginamomis kultūromis skatino greitą 
pažangą. Anksčiau Prancūzijoje buvo gerokai mažiau žmonių, 
kurie susimąstydavo apie kaimo ekonomikos svarbą. Šiandien šį 
mokslą vertina bajorai, esama daugybės aristokratų, kurie juo 
domisi itin profesionaliai, kurie suvokė, kad esama skirtumo — 
pačiam valdyti savo ūkį ir sugebėti tuos produktus iššvaistyti vel- 
tui. Impulsas augintis šiandien pačiam, jei norite, yra mados 
reiškinys. Tačiau vykusios mados, nes ji duoda realią naudą. Mes 
galime tik linkėti, kad ji kuo ilgiau gyvuotų [...]. Mes turime sekti 
senosios Graikijos, senosios Romos, Olandijos bei Anglijos pavyz- 
džiais. Likusioji Europa, kuri jau yra stipriai paveikta prancūzų 
stiliaus, turi skubėti mus pamėgdžioti. Visi pripažįsta modernaus 
mūsų skonio svarbą ir rimtumą. Mes esame priežastis, kad šioje 
puikioje Visatos dalyje atsinaujina ir labai gerėja žemės ūkis.“ * 

Autorius teisus iš dalies. Agrarinis judėjimas iš tiesų rėmėsi 
antikos autoriais, tokiais kaip Katonas, Kolumela ir kiti. Olan- 
dija XVII amžiuje su savo intensyviu žemės ūkiu buvo tapusi 
pavyzdžiu kaip tik jos įsimenančių dailininkų peizažistų dėka. 
Anglija, arba Didžioji Britanija, keliais dešimtmečiais aplenkė 
Prancūziją. Gentry sluoksnyje, kuriam kaime priklausė vadovau- 
jantis politinis vaidmuo, džentelmenas fermeris buvo jau seniai 

susiformavęs. Tai buvo airių gent7y, kuri per Dublin Society veiklą 
savo pavyzdžiu pirmąkart parodė, jog agrarinius reikalus sekasi 
spręsti lengviau, bendrai dirbant ekonominėje draugijoje. Prieš 
pat Londono draugijos įkūrimą britų agrarinis judėjimas apėmė 
visą kontinentą: 1753 metais Florencijoje iškilo Accademia dell' 
agricoltura ossia degli Georgofili (Valstiečių draugų bendrija), 
1754 metais Mainco kurijos Erfurto mieste - Akademie niiczli- 
cher Wissenschaften (Naudingų mokslų akademija), 1757 metais 
Prancūzijos Reno mieste, Bretanėje, — Sociėtė d'agriculture (Žem- 
dirbystės draugija) ir 1759 metais - ekonominė draugija Berne, 
Šveicarijoje. Taip buvo pralaužtos visos užtvaros. 1764 metais su 
Real Sociedad Bascongada de los Amigos de Pais į judėjimą įsi- 
traukia Ispanija, 1765 metais su Ackerbaugesellschaft (Žemės 
ūkio draugija) Karintijoje - Austrija. Po Dublino draugijos įkū- 
rimo gerokai per šimtą tokių draugijų įsisteigė Europoje ir abie- 
jose Amerikose. 

Šių ekonominių draugijų vaidmuo, apskritai paėmus, yra tas, 
kad jos suprato žemės ūkio bėdas ir suvokė, jog esama valdymo 
praktika bei gamybos būdai yra atgyvenę. Remiantis tokiu su- 
pratimu pereinama prie skatinimo, prie ėmulation — mėginama 
išsivaduoti iš sąstingio būsenos. Tai reiškia bajorų, patriotiškai 
nusiteikusių žemvaldžių bei valstietijos švietimą. Nebesitenkina- 
ma antraeilės svarbos dalykais, pavyzdžiui, nurodymais, kaip tvar- 
kyti namų ūkį. Žemės ūkį norima patobulinti gerai apmąstyto- 
mis priemonėmis bei pasiūlymais, kaip padaryti jį efektyvesnį. 

Tarp draugijų, kurios ypač domėjosi žemės ūkio reforma, viena 
pirmųjų — Sociėtė d'agriculture, de commerce et des arts, ėtablie 
par les Etats de Bretagne (Žemdirbystės, prekybos ir amatų drau- 
gija, įsteigta Bretanėje).! 

Bretanė, hercogystė centralizuotos Prancūzijos pakraštyje, ka- 
daise savarankiška ir vis dar tebeturinti savo susirinkimą. Žemės 
ūkio gamyba čia buvo labai žemo lygio. Smulkiosios bajorijos 
mėginimai pirmojoje amžiaus pusėje ją pakelti liko izoliuoti, nes 
trūko šio luomo daugumos paramos, be to, stokota būtinų teo- 
rinių bei techninių žinių. 

Vis dėlto 1757 metais po ilgesnio pasiruošimo Reno mieste 
buvo įkurta Bretanės žemės ūkio, prekybos ir amatų draugija. 
Tai nepaprastai didelių aukštutinio Bretanės sluoksnio pastangų 
vaisius: senosios ir naujosios kaimo bajorijos, aristokratijos iš 
aukščiausiojo teismo aplinkos, parlamento ir pirklių, kilusių iš 
bajorų bei miestiečių. Prie draugijos įkūrimo prisidėjo keletas 
dvasininkų, tarp jų ir Reno arkivyskupas. Kadangi provincijos 
parlamente šios grupės sudarė daugumą, joms nebuvo sunku 
bendrijai Sociėtė d'agriculture suteikti oficialų pripažinimą bei 
reikalingą kreditą. Steigiant šią draugiją tam tikrą vaidmenį su- 
vaidino ir patriotinė Bretanės savigarba. Nors dauguma Bretanės 
bajorų ir nebuvo labai suinteresuoti žemės ūkio atnaujinimu, 
draugijai jie pritarė iš tautinių paskatų. 

Draugijos programoje numatyta sukurti kultūrines pievas —- 
diegiant naudingus augalus, drėkinant bei sausinant laukus; supa- 
žindinti su metodais, kurie leistų gauti iš žemės didesnę pro- 
dukciją, atgaivinti prekybą, taip pat įdirbti nederlingas dirvas. 
Galvota ir apie grūdų prekybos liberalizavimą. 

Programa atitiko /izžokratų idėjas, dėl kurių Prancūzijoje buvo 
karštai diskutuojama. Bretanėje prisiekę šių idėjų šalininkai buvo 
Montaudoinas ir draugijos sekretorius Louis Paulis Abeille'is. 

Draugija publikavo mokslinius pranešimus ir skelbė konkurė 
sus. Ypač siekta užmegzti ryšį su valstiečiais. Įvairių regionų cent- 
ruose: Dole, Sen Mole, Sen Briokse, Tregire, Sen Pole de Leone, 
Kimpere ir Vane buvo steigiamos bureaux secondaires — šakinės 
draugijos. Į vieną corps d observation buvo renkama medžiaga, 
padedanti geriau pažinti kaimą; 1757-1758 metais išleistas pir- 
masis šio veikalo tomas. Ypač daug triūso čia įdėjo sekretorius 
Abeille'is ir Vėdier — centrinės karaliaus valdžios reprezentan- 
tas. Tačiau pastarasis jau 1762 metais mirė, tai buvo didelė netek- 
tis draugijai. Po trejų metų ją ištiko nauja nesėkmė: draugijos 
sekretorius įtartas prisidėjęs paskelbiant straipsnį apie karaliaus 
pajamas Bretanėje, sukėlusį senųjų Bretanės bajorų pyktį. Dėl 
to Abeille'is turėjo palikti Bretanę. Draugija centrinės valdžios 
akyse bei provincijos susirinkime buvo diskredituota. 

Tiesa, ji mėgino vėl susitelkti, dabar siekdama daugiau atsidėti 
prekybos plėtojimui, nes tai labiau atitiko draugijos narių mies- 
tiečių interesus, ir 1769 metais ji pritraukė daugiau miestų at- 
stovų. 1772 metais buvo galima išleisti ir antrąją corps 4 '06- 
servation dalį. Tačiau aktyvumas buvo priblėsęs — ir ne vien dėl 
politinių priežasčių. 

Kaip dažnai Prancūzijos provincijose stokota žemės savininkų 
bajorų, kurie patys ūkininkautų savo dvaruose! Net ir domėda- 
miesi žemės ūkiu, jie pernelyg nepasitikėjo esama jo padėtimi. 
Jeigu bajorai kuo išties rūpinosi, tai arklių auginimu. Tačiau la- 
biausiai nesisekė paveikti valstiečius. Norėta pasiekti juos publi- 
kacijomis. Tačiau to buvo per maža; reikėjo pripažinti, kad jie iš 
to tik juokiasi ir nė nemano ko nors imtis. Išsilavinimo stoka ir 
skurdas Bretanėje netrukus pasirodė esą neįveikiami sunkumai. 

Pažymėtinas vienintelis Sociėtė d'agriculture pasisekęs konk- 
retus dalykas — tai žemės įdirbimas. Kai dėl kultūrinių pievų, 
nurodomi tik atskiri pavykę bandymai. Sunkiai sekėsi propaguoti 
bulvių auginimą, net kai 1774 metais, padedant karališkajai in- 
tendantūrai, iš Amerikos atsigabenta „Belle-Ile“ veislės bulvių ir 
paskleista jų po visą Bretanę — tai buvo bene paskutinė draugi- 
jos akcija. 

Jau 1770 metais parlamento susirinkime dalis bajorų nesutiko 
duoti reikalingų kreditų. Karališkasis intendantas tąsyk atkreipė 
dėmesį, jog tai reiškią draugijos iširimą. Išties jos aktyvumas pa- 
laipsniui slūgo, ir po penkiolikos metų buvo konstatuota, jog drau- 
gija jau nebeegzistuoja. Mėginimai ją atgaivinti ėjo perniek. 

Kas vis dėlto išliko, tai visokeriopos pastangos; gerokai vėliau 
jos pasireiškė žemės ūkio pagyvėjimu. 

Bretanės draugija tapo pavyzdžiu kuriant labai sėkmingai vei- 
kusią Okonomische Gesellschaft von Bern (Ekonominė Berno 
draugija).!“ 

Bernas buvo didžiausias miestas valstybė Alpių šiaurėje, taip pat 
pagal teritoriją didžiausias Šveicarijos kantonas. Stropiai, tačiau 
kiek patriarchališkai jį valdė sostinės patriciatas, rūpinęsis kelių 
bei miškų politika, tačiau paprastai viską palikdavęs po senovei ir 

gręžęsis atgal į sužlugusią pramonės politiką. Šis patriciaas, kuris 
išties nenorėjo plėtoti prekybos, buvo glaudžiai susijęs su kai- 
mu. Patricijai kaime paprastai turėjo didesnį ar mažesnį dvarą, 
kurį dažniausiai patys ir valdydavo. Be to, dauguma landfogtų — 
kaimiškųjų sričių pareigūnų — gerai pažinojo savo valdomą sri- 
tį. Reformuota tradicinė darbo etika sutapo su nauja, švietimo 
skleista pareigos idėja. 

Paskatinti žinių apie Dublino, Londono,o ypač Bretanės drau- 
gijas, taip pat agrarinės Ciūricho gamtos tyrinėjimo draugijos 
krypties, keletas landfogtų, vadovaujami buvusio landfogro Samu- 
elio Engelio bei žemvaldžio Johanno Rudolfo Tschiffelio, 1759 
metais ėmėsi steigti ekonominę draugiją. Ji iš pat pradžių buvo 
numatyta ne tik Berno kantonui, ber ir visai Šveicarijai. 

Bernas kaip tik kilo iš tam tikros žemės ūkio krizės. 1757 me- 
tų žiema ilgai užsitęsė, o tų pačių metų liepą prasidėjo šalčiai ir 
žliaugė lietūs. Grūdus teko nukulti šlapius, ir jie sudygo. Dešimti- 
nės, iš kurios valstybė gyveno, mokėjimas lapkritį pasiekė dugną. 

Tikslas buvo toks pat kaip ir kitur: „Draugija turi siekti pa- 
kelti žemdirbystę, maitinimosi kokybę bei skatinti prekybą. Tai 
yra: padidinti pelną, pagerinti žemės ūkio produktų perdirbimą 
ir palengvinti jų realizavimą.“ Šiuos ketinimus pritaikius vien 
žemės ūkiui, reiškė: „Geriausia ekonomija yra: sunaudojant ma- 
žiau sėklos, mažiau žemės ir mažiau darbo jėgos, išauginti paly- 
ginti gausų derlių.“ 

Draugijos struktūra buvo trilypė: Groffe Gesellschaft (Didžioji 
draugija) kartą per metus iškilmingame posėdyje turėdavo skelbti 
konkursus. Mittlere Gesellschaft (Vidurinioji draugija), kuri po- 
sėdžiaudavo kiekvieną mėnesį, tvarkė sąskaitą, ruošė konkursus 
ir vertino jų rezultatus. Kleine Gesellschaft (Mažoji draugija) tu- 
rėjo savo vadovybę ir rinkdavosi kiekvieną savaitę (vasarą — kas 
mėnesį). Ji tvarkė draugijos korespondenciją. Iki 1798 metų iš 
viso buvo 184 nariai, iš jų draugijos veikloje aktyviai dalyvavo 
maždaug pusė. Daugiausia tai buvo žemvaldžiai patricijai, po jų 
sekė kunigai, gydytojai, profesoriai ir pirkliai. Valstiečiai tebuvo 
priimti tik du, ir šie tik pirmaisiais draugijos gyvavimo metais. 

Spaudos organas Abbandlungen und Beobachtungen (Darbai 
ir stebėjimai) buvo leidžiamas vokiečių ir prancūzų kalbomis. 
Kantonas buvo dvikalbis, leidimo prancūzų kalba būtinumą lėmė 
draugijos ketinimai daryti tarptautinį poveikį. Šis leidinys tuo- 
jau tapo žinomas ir skaitomas, jis darė tokią pat didelę įtaką (jei 
ne didesnę) kaip ir angliškas žurnalas. Kartu plačiai susirašinėta 
su likusia Šveicarija, Anglija, Prancūzija, Ispanija, Švedija, Dani- 
ja, Vokietija, Nyderlandais, Lenkija ir Italija. Draugijos žurnalas 
pirmiausia skelbdavo konkursų atsakymus. 

1761 metais buvo pradėta steigti šakines draugijas, kurios turė- 
jo labiau aprėpti atskirus kantono regionus. Jų įsteigta apie de- 
šimtį. Šitaip buvo išjudinras aukštasis regionų sluoksnis — kuni- 
gai ir magistratūra. Kaimyniniuose Šveicarijos konfederacijos 
miestuose Fribūre, Zoloturne ir Bilyje tuo pat metu atsirado sava- 
rankiškos ekonominės draugijos, kurios buvo glaudžiai susijusios 
su Bernu. 

Maždaug 70 procentų Abhandlungen und Beobachtungen ap- 
imties — žemės ūkio, gamtotyros ir geografijos temos: javų augi- 
nimas, pievų drėkinimas, vynuogininkystė, trąšų paruošimas, dir- 
votyra, gyvulininkystė, almendos paskirstymas, ūkininkavimas 
Alpėse bei dirvonuojančios žemės įdirbimas. Tik 8 procentai lei- 
dinio apimties būdavo skiriama Bernui neįprastoms — pramonės 
ir prekybos —- temoms aptarti. Svarbūs buvo topografiniai ir sta- 
tistiniai atskirų kantono dalių bei likusios Šveicarijos aprašymai. 

Pasireiškė ir visuotinis narių aktyvumas: nuosavos įmonės 
paverčiamos pavyzdiniais ūkiais, atliekami praktiniai bandymai 
aplinkinėse kaimo vietovėse, stebimi meteorologiniai reiškiniai 
ir propaguojama nauja agrotechnika. Visa tai vyko nuolat artimai 
bendraujant su pačiais kaimo žmonėmis. Žinoma, ši draugija 
nepažengė taip toli, kaip tais pačiais 1759 metais įkurta Ciūri- 
cho gamtotyros draugijos ekonominė komisija, rengdavusi vals- 
tiečių pokalbius, kuriuose draugijos nariai miestiečiai patys kal- 
bėdavosi su valstiečiais apie reformas. 

Koks didelis buvo Berno draugijos autoritetas, matyti iš 1764 
metais rašyto pranešimo, kurio autorius — grafas Karlas von 

Zinzendorfas — šią išsivysčiusią kaimyninę šalį aplankė Austri- 
jos valstybės ministro pavedimu: „Ekonominė Berno draugija yra 
visų kiek vėliau Prancūzijoje, Anglijoje, Vokietijoje ir pačioje Švei- 
carijoje atsiradusių panašių organizacijų motina.“ Ner jeigu toks 
konstatavimas (ypač Anglijos atžvilgiu) nėra teisingas, jis paro- 
do, jog Berno draugija neabejotinai buvo laikoma vadovaujančią- 
ja. Toliau Zinzendorfas kalba apie atskirų narių veiklą: „Draugi- 
ją sudaro labai sumanūs ir garbingi nariai, įskaitant prezidentą 
poną Sinnerį ir abu brolius Tscharnerius. Jie patys atlieka ban- 
dymus ir išdalija premijas. Gyvybingas ir naudingas vyras tarp 
jų yra viceprezidentas, kaimo raštininkas Tschiffelis. Šis sąžinin- 
gas ir garbingas patriotas mažame savo ūkelyje kaime prie Kirch- 
bergo nepaprastai daug pasiekė pievų drėkinimo srityje. Svarbiau- 
siu dalyku jis laiko stebėti, kad žemės gruntas gautų vienodą 
vandens nuotėkį; taip pat būtina nusausinimo ežiomis pasiekti 
dvigubą galutinį tikslą. Iš dalies reikią leisti vandeniui ištekėti, 
iš dalies po nuotėkio per vieną lysvę jį vėl sulaikyti tam, kad jis 
galėtų savyje sukaupti naujų syvų ir po to su dar didesne nauda 
galėtų tekėti per kitas pievos ežias. Didžiausia būtinybe jis laiko 
pievų drėkinimą ne per daug ,žaliu“ vandeniu.“!? 

Tiesa, į šį ekonominės draugijos pagyrimą Zinzendorfas įter- 
pia vieną kritišką pastebėjimą: „Vis dėlto vyriausybei nedidelė 
garbė, jog šita draugija iki šiol tėra gavusi iš jos taip mažai para- 
mos.“ Po dvejų metų draugija išties susipyko su Berno valdžia. 
Patriciato konservatoriai nepalankiai žiūrėjo į šias visas ekonomi- 
nes intrigas. Pretekstą davė draugijos leidinyje pasirodęs straipsnis 
apie Vato gyventojus. Statistikos duomenų apie gyventojus patei- 
kimas reiškė kišimąsi į politinius bei karinius interesus. Valstybės 
vyriausybės dauguma, ir ypač jos vadovas, dabar pamėgino drau- 
gijos aktyvumą galutinai užslopinti. Patriciate prasidėjo jėgų iš- 
bandymas tarp pažangos ir tradicinės tvarkos šalininkų. Buvo 
galima gelbėti bent sostinės draugiją, kurios prezidiumui vado- 
vauti ėmėsi politiškai neįveikiamas Albrechtas von Halleris. Ta- 
čiau šakinės draugijos nustojo gyvuoti, nes jų veikla tapo paval- 
di vietos landfogtui. Berne darbas dar truputį ruseno. Vis dėlto 


Žemės ūkio ekonominės draugijos 119 


ateityje draugijai vis dėlto buvo duota keletas valstybinių pave- 
dimų — paruošti pranešimus apie kalnų upelių reguliavimą, va- 
balų naikinimą bei šilkmedžių auginimą. 1771 metais kartu su 
valstybine valdžia buvo parengta derliaus statistika, o 1787-aisiais 
atliktas galvijų surašymas. Tačiau draugija, vadovaujama Halle- 
rio, labiau orientavosi į ne tokius pavojingus gamtotyros už- 
davinius. Aštuntajame dešimtmetyje, vadovavimą perėmus Ni- 
kolausui Emanueliui Tscharneriui, draugija įsibėgėja iš naujo.Vis 
dėlto prieš revoliuciją ji labiau panėšėjo tik į išsilavinusią patrio- 
tinę draugiją. 


7. Masonai 


Masonai tarp švietėjų užima vieną pirmųjų vietų.'* Jų draugija 
bendriems švietimo siekiams bei vaizdiniams suteikė instituci- 
nius rėmus. Masonų draugija savo struktūra buvo tarptautinė, 
o savo dvasia kosmopolitinė. Masonų netrukus visur radosi va- 
dovaujančiuose valstybės organuose ir pertvarkos draugijose. 
Yra žinoma, jog masonai kilę iš /aisvyjų mūrininkų, free-ma- 
sons, samdomų bažnyčių statyboms, iš bendrijų, panašių į amati- 
ninkų cechus, kurios anglikoniškoje Anglijoje galėjo išsilaikyti 
per visą reformaciją ir kontrreformaciją. Senieji amatininkai XVII 
amžiuje pradėjo į savo gretas priiminėti kilmingus rėmėjus bei 
kitus susidomėjusius asmenis (pirmiausia geometrus ir gamtos 
tyrinėtojus). Šie naujai priimti nariai pamažu ėmė dominuoti, 
o „amatininkiškasis“ elementas pasitraukė į antrąjį planą. Kas liko 
ir plėtota toliau — tai tradicijos, bendrijos ceremonialas, papročiai, 
kuriems įtaką darė italų Accademia idėjos: italų eretikai kaip emi- 
grantai čia suvaidino savo vaidmenį. Royal Society laimėjimai 
ir galingas anglų švietimo pakilimas apskritai padarė savo dar- 
bą. 1717 metų birželio 24-ąją, šv. Jono dieną (Jonas Evangelis- 
tas yra masonų globėjas), įvyko Londono ložių susivienijimas į 
Didžiąją Anglijos ložę, kuri 1723 metais suteikė sau tvirtos or- 
ganizacijos statusą, įkūnydama jį Andersono konstitucijose. 

Didžiosios Anglijos ložės Didysis Meistras buvo visų ložių 
vyriausiasis. Atskiros ložės buvo visos vienodai organizuotos. Na- 
riai skirstomi į mokinius, pameistrius; tai pakopos, kurias paei- 
liui privalu pereiti. 

Susirinkus bendrai pietaujama, išklausoma pranešimo, disku- 
sijos, renkamos aukos.Ypač iškilmingai švenčiamos Joninės: „Kas 
ketvirtį arba mažiausiai kartą per metus mes švenčiame šv. Jono 
Krikštytojo garbei arba Evangelisto dieną, nelygu kaip nutaria 
mūsų Didysis Meistras; iš visų ložių susirenka visi meistrai, pa- 
meistriai bei mokiniai.“ Siekta „tarp brolių lygybės, visokių pre- 
cedentų ir luominių ginčų atsikratymo. Kadangi kiekvienas sė- 
dasi prie paruošto stalo kada ateina, tai smulkus amatininkas gali 
atsisėsti šalia hercogo, ir pastarasis su juo kalbėsis taip artimai, 
nuoširdžiai ir bičiuliškai, lyg šis jo tikras brolis būtų. Stebėtina, 
kad nepaisant tokios gausybės svečių (kartais jų skaičius siek- 
davo 500), viskas vyksta tyliai, ramiai, darniai bei draugiškai, ir 
iškilmingi pietūs baigiasi deramu laiku [...]. Prie stalo maldą skai- 
to pats Didysis Meistras arba jis gali paprašyti kurį brolį — dva- 
sininką — ar sekretorių, kad prieš pietus ir po jų pasimelstų.“ 

Ložė, panašiai kaip skaitymo draugija, dažnai turi savo biblio- 
teką. Daug reikšmės teikiama susirašinėjimui su kitomis ložėmis. 

Tarp masonų vyrauja tikras solidarumas: „Jei kuris brolis areš- 
tuojamas dėl skolos, toji apmokama, kai tik galima paliudyti jo 
garbingumą.“ 

„Sergantis brolis, esantis tokioje padėtyje, jog negali apsirū- 
pinti, iš ložės, kurios narys jis yra, kas savaitę gauna dvi ginėjas, 
jei jo liga kilo ne dėl lėbavimo ir netvarkingo gyvenimo. Ložės 
gydytojas, chirurgas ir vaistininkas yra pasiruošę padėti savo ži- 
niomis, patarimais ir nemokamais vaistais. Šie trys sveikatos tar- 
nai kiekvienoje ložėje yra apmokami.“ 

Masonai sąmoningai veikia laiko sandūroje, kada viduramžiai 
perejna į baroką ir brėkšta naujos šviesos epocha. Senuosius šven- 
tyklos statybos simbolius jie nori pripildyti naujo turinio. Tai 
reiškia naują krikščioniškosios tradicijos interpretaciją humanis- 
tine švietėjiška prasme. Čia jaučiamas fonas Šlovingosios revoliu- 

cijos, sumažinusios luominius bei konfesinius skirtumus ir ak- 
centavusios piliečio ir žmogaus teises. Masonų judėjimas kilo 
prireikus per naują broliją atgaivinti dažnai sustingusius religi- 
nius ryšius. /statuose parašyta, jog masonas privalo būti kupinas 
geros valios ir žmoniškumo, turi būti geras žmogus, patikimas, 
besivadovaujantis garbe ir sąžine. Jis — „turtingų ir vargšų drau- 
gas“, jeigu šie yra dori. Vėliau 1746 metais viename ginamajame 
rašte tatai suformuluota šitaip: „Masonų draugija neturi jokio kito 
tikslo — tik ugdyti tarp žmonių taiką ir vienybę. Visos išsivysčiu- 
sios valstybės turėtų ją globoti, nes ji yra suinteresuota šių gero- 
ve bei laime.“ Masonų kalba tai reiškia, kad Saliamono šventyklos 
statyba turi būti pratęsta. Taip siekiama Dievo karalystės žemėje. 

Tad šis judėjimas iš vienos pusės tebegyvena senaisiais krikš- 
čioniškais vaizdiniais, iš kitos — atstovauja apsišvietusiai krikščio- 
nybei arba tiesiog prigimties religijai. Jis nugludina skirtumus 
tarp konfesijų: masonais tampa anglikonai, atskalūnai, katalikai 
(1772 metais katalikas lordas Robertas Edwardas Petre'as tapo 
Didžiosios Anglijos ložės Didžiuoju Meistru), ir jau visai anksti 
į jų gretas galėjo būti priimami žydai. 

Šitaip masonų ložės tapo tolerancijos mokyklomis. Judėjimas 
atitiko laiko — subyrėjus siauriems konfesiniams rėmams ir tuo 
pat metu siekiant išlaikyti įgimtą konfesinę tradiciją — reikmes. 

Senosios masonų apeigos ir jų simboliai turėjo būti apsaugoti 
nuo profanavimo viešumoje, griežtai įsipareigojant laikyti juos 
paslaptyje. „Kareiviai turi savo ženklus, pagal kuriuos jie yra at- 
skiriami. Karininkai turi savo slaptažodį, iš kurio jie vieni kitus 
atpažįsta kare ir taikos metu [...]. Mes irgi turime žodžių, iš kurių 
mus pažįsta. Pavyzdžiui: Jachinas, Boas, kvadratas, kompasas, svam- 
balas, Kutas, Hiramas, Saliamonas etc.“ Kaip tik šitos paslaptys 
traukė vis labiau paviršutiniškai blaivėjantį pasaulį. 

Masonija labai greitai įgijo neregėtą pasisekimą. 1725-aisiais, 
praėjus aštuoneriems metams po įkūrimo, Didžiojoje Britani- 
joje veikė jau 52 ložės. Iki 1730 metų idėjos — dažniausiai per 
keliaujančius britų lordus ir karininkus, dažnai ir per emigra- 
vusius Stiuartų šalininkus — pirmiausia paplito Prancūzijoje bei 

Ispanijoje, taip pat prancūzų, ispanų ir, žinoma, britų kolonijo- 
se. Tuo pat metu ji prigijo visoje Italijoje, ypač Romoje, Flo- 
rencijoje, Milane ir Turine; vėliau Nyderlanduose, Vakarų Švei- 
carijoje (Ženevoje 1736 metais), per Hamburgą (1736 metais) 
ji įsitvirtino Šiaurės ir Vidurio Vokietijoje, per Berlyną, Breslau — 
Vienoje, Prahoje ir Drezdene. Iš Drezdeno ji atkeliavo į Varšuvą. 
Sankt Peterburgas buvo įtrauktas jau anksčiau. Penktajame de- 
šimtmetyje sekė Švedija ir Danija, galiausiai Pietų Vokietija, Aust- 
rija, Zybenburgenas ir Vengrija. 

Apie amžiaus vidurį masonai jau buvo įsigalėję Europos cent- 
ruose ir jų užjūrio kolonijose. Dabar masonų judėjimas galėjo 
plisti ir valstybių provincijose. Į jį įsitraukė aukštieji ir vidurinieji 
sluoksniai. Masonais tapo Lotaringijos hercogas — vėliau impe- 
ratorius — Pranciškus Steponas (1731) ir Prūsijos princas — vėliau 
karalius - Frydrichas (1738); stambieji ir smulkieji bajorai, daug 
mokslininkų ir dvasininkų — ypač anglikonų — taip pat įsijungė 
į masonų judėjimą. Pasaulinė tikrai apsišvietusiųjų brolija tapo 
tikrove. Ložėse susitikdavo aukštieji bajorai, aukštieji rūmų val- 
dininkai, karaliaus patarėjai bei draugai, keliaujantys svetimša- 
liai, diplomatai, bankininkai, pirkliai ir karininkai. Megzdavosi 
pažintys, kartais draugystės, būdavo keičiamasi rekomendaciniais 
laiškais, kurie atverdavo įžymių asmenybių namų duris. Ložėse 
vykdavo svarbūs pokalbiai, kuriuos gaubdavo intymumo dvasia, 
retai kur kitur aptinkama. 

Tiesa, išryškėjo dvi kliūtys; viena išorinė, kita — vidinė. Kara- 
likų Bažnyčia 1738 metais išleista bule /7 eminenti uždraudė ap- 
skritai priklausyti ložėms. 1751 metais šitas draudimas buvo 
atnaujintas. Taigi Bažnyčia užėmė poziciją, aiškiai priešišką šiam 
švietėjiškam judėjimui. Tiesa, ypatingo poveikio tai nepadarė. Net 
jeigu 1743 metais Toskanos Didžiojoje hercogystėje prasidėjo 
tikras masonų persekiojimas, o 1743 metais imperatorienė Marija 
Teresė paleido Vienos ložę; kitur taip pat buvo imtasi išpuolių. 
Kitos katalikiškos valstybės tokio susirūpinimo neparodė, tad, 
draugijai esant slaptai, paleistosios ložės, pasivadinusios kitais 
vardais, paprastai gyvuodavo toliau. Kaip tik katalikiški kraštai 

tapo stipriais masonijos centrais (pavyzdžiui, Genujos Respub- 
lika), o kai kuriuose rūmuose masonai turėjo labai didelę įtaką. 
Protestantiškuose kraštuose šis judėjimas taip pat ne visada galėjo 
nekliudomas veikti. Hamburgo, Ženevos ir Berno respublikose, 
Nyderlanduose ir Švedijoje — vienur trumpiau, kitur ilgiau — 
ložės buvo uždraustos ne dėl teologinių ir religinių, o greičiau 
dėl valstybės politikos motyvų. Pasipiktinimą sukėlė priesaika 
patvirtintas įsipareigojimas peržengti valstybės ribas, tapti tarp- 
tautine institucija. Tačiau žvelgiant į perspektyvą, šitos interven- 
cijos buvo anaiptol nesėkmingos. 

Pačioje masonijoje sumaištį sukėlė tai, kad ji nuo penktojo 
dešimtmečio susiskaidė į įvairius observantus — visų pirma dėl 
tolesnės apeigų, ritualo raidos. Tai susiję su šiam amžiui būdingu 
grįžimu prie archajiškesnių vaizdinių. 

Nepaisant šio susiskaldymo, judėjimas neprarado savo pa- 
trauklumo. Šimtmečio pabaigoje dauguma modernių pažiūrų ša- 
lininkų buvo masonai. 

Kas sieja masonus su kitomis draugijomis (be organizacinės 
struktūros) — tai gyvi moksliniai interesai: „Čia esama mokslų, 
menų ir gerų papročių mokyklos, mokslingos akademijos, ku- 
rios nariai, būdami skirtingų gabumų ir besąlygiškai vieningi, su- 
daro pasaulyje labiausiai išsilavinusią draugiją.“ Didžioji dalis 
mokslininkų išties priklausė masonijai. 

Dar būtų galima paminėti įsipareigojimą daryti gerus darbus. 
Ypač Anglijoje — tačiau ir kitur — jis reiškėsi gausybe iniciatyvų, 
tiesiogiai ar netiesiogiai (dalyvaujant kitų draugijų veikloje) re- 
formuoti ekonominę ir socialinę sritį. Tai vargšų mokyklų, vargšų 
namų steigimas, medicininės pagalbos organizavimas, pavyzdžiui, 
skiepijimas nuo raupų, ir t.t. 

Panašiai kaip daugelyje draugijų, puoselėti tarptautiniai ryšiai. 

Pagaliau masonija buvo panaši į kitas draugijas ir lygybės drau- 
gijos viduje akcentavimu. Kilmingi ir paprasti žmonės čia veikė 
išvien kaip broliai, atsidavę aukštam idealui — šventyklos kūrimui. 

Apie masonų idėjų populiarumą toli už ložės ribų byloja dai- 
na „Susikabinkim rankom, broliai“. Jos melodija priskiriama 

Wolfgangui Amadeusui Mozartui, kuris Vienoje 1791 metų lap- 
kriųį kaip vieną paskutiniųjų savo kūrinių rašė „Masonų gies- 
mę“ — pradžią jai greičiausiai davė Emanuelio Schikanederio 
„Susikibkime rankomis“. Netrukus šiai melodijai buvo parašytas 
kitas tekstas. Jis plačiai žinomas kaip „Masonų giesmė“, „Draug- 
ijos daina“. Šis tekstas išreiškia apibendrintą idėją, kuri apibūdina 
visą reformų judėjimą: 


Paduokim, broliai, kits kitam rankas, 

Šita didinga valanda 

Mus pakelia aukštyn į šviečiančias erdves, 
Tegu praeina tai, kas žemiška yra, 

Kad mūsų sąjungos darna 

Per amžius tęstųsi — puiki, tvirta. 


Dėkojame ir liaupsinam pasaulio Kūrėją, 
Kuris ir sielas, ir protus 

Sukūrė veiklai amžinai. 

O kurti šviesą, teisingumą ir dorybę 
Tiesos šventu ginklu 

Tebūna mūsų dieviškasis pašaukimas. 
Jūs — geriausieji šioj žemėj, 

Rytuos ir Vakaruos, 

Pietuos ir Šiaurėje, 

Tiesos ieškoti, dorybę kelti, 

Mylėt širdingai Dievą ir žmoniją, 
Tebūna mūsų kelio šūkis!!? 


8. Draugijos švietėjiškame judėjime 


Pamažu šimtmetyje randasi gausybė visuomeninių sambūrių, o 
ten, kur nėra jokios organizuotos draugijos, spragą užpildo maso- 
nų ložės —- ypač Rytų Europoje. Mokslinės draugijos, šviečiamo- 
sios draugijos ir visuomenei naudingos ekonominės draugijos — 
tai trys pagrindiniai bendrijų tipai, egzistavę antrojoje amžiaus 

pusėje. Apie juos grupuojasi daug kitų draugijų, kurių pasirink- 
tieji švietėjiški tikslai patys įvairiausi, kartais religinio ir — labai 
retai — politinio turinio. 

Anglė Jane Leade 1694 metais pietistinės ir mistinės pakrai- 
pos žmones subūrė į laisvąją Philadelphische Sozietat (Filadelfijos 
draugiją), kuri turėjo daug pasekėjų Vokietijoje, Olandijoje, Šve- 
dijoje ir Suomijoje. Valstybinė anglikonų bažnyčia įkūrė Socie- 
ty for Promoting of Christian Knowledge (Krikščioniškųjų žinių 
skleidimo draugiją), kuri padarė didelį poveikį krikščioniškai 
auklėjant, lavinant visuomenę bei kovojant su neraštingumu. Že- 
mutinius sluoksnius geriausiai buvo galima pasiekti per religi- 
nes organizacijas. Netrukus draugiją papildė dukterinė Society 
for the Propagation of the Gospel in Foreign Parts. Jos tikslas — 
skleisti Biblijos tiesas kolonijose, tai yra Šiaurės Amerikoje tarp 
išeivių. Švedija su valstybine liuteronų religija pasekė jos pa- 
vyzdžiu, 1771 metais įsteigdama Societas Suecana pro Fide et 
Christianismo. Ši draugija taip pat kovojo dėl tikėjimo ir krikš- 
čionybės, dėl gilesnio žmonių pamaldumo, prieš stiprėjantį elge- 
sio normų laužymą. Tokį pat tikslą turėjo ir pamaldžiųjų švabų 
1780 metais Bazelyje įkurta Deutsche Christentumsgesellschaft 
(Krikščioniškoji vokiečių draugija). 

Dauguma draugijų daugiausia veikė nebažnytinėje plotmėje, 
tačiau priklausomybė Bažnyčiai buvo toks pat savaime supran- 
tamas dalykas kaip ir priklausomybė valstybei, nors dažniausiai 
nepirmaeilės svarbos. 

Politikoje draugijos paprastai nedalyvauja, nes politiškumas 
siaurąja prasme yra valdžios kompetencija. Tuo tarpu ekonominių 
ir visuomenei naudingų draugijų politinis poveikis plačiąja pras- 
me buvo gana didelis. Joms rūpėjo jų polio, miesto, valstybės 
gerovės klausimas. Draugijos perėmė iš valstybės uždavinius, ku- 
riuos spręsti ši nebuvo pasirengusi arba buvo tiesiog nekompe- 
tentinga, užpildydavo vienas ar kitas spragas. Pavyzdžiui, kai Bre- 
tanėje buvo įkurta Žemės ūkio draugija, ji rūpinosi kaip tik šios 
hercogystės reikalais; kai Hamburge atsirado Patriotinė draugi- 
ja, jos veikla nukrypo į šį Hanzos miestą — tačiau ne siaurąja 

nacionaline prasme, o todėl, kad tokiuose miestuose kaip Bretanė 
arba Hamburgas šios draugijos turėjo ką ir galėjo veikti žmoni- 
jos gerovės labui. 

Kai 1761 metrais šveicarai iš įvairių kantonų subūrė Helveti- 
sche Gesellschaft (Helvetiškoji draugija), nors šioji ir rūpinosi 
Helvetija, didžiausias jos tikslas buvo šio krašto švietimas. Siek- 
ta pasipriešinti silpnėjančiam federacijos solidarumui. Šio tau- 
tinio politinio tikslo buvo galima siekti tik subūrus bendramin- 
čių ratą — iš visų kantonų į federaciją susijungusių valstybių. Toks 
draugų ratas susitikdavo kasmetiniame dviejų dienų susirinkime, 
kuriame buvo laisvai diskutuojama. Kadangi jos nariai atstovau- 
davo įvairiems reformistiniams judėjimams, Helvetische Gesell- 
schaft tapo savotiška pastoge kantonų sambūriams. Ilgainiui ji 
išaugo į reprezentacinį savanorišką tautos susirinkimą. Tarp XVIII 
amžiaus draugijų ji pati unikaliausia.?! 

Visoms šioms draugijoms būdinga tai, jog jų veikloje daly- 
vauja tuometinis vietos elitas iš bajorijos, dvasininkų, magistra- 
tūros ir pirklių.Tokiuose sambūriuose susitikdavo kilmingi rūmų 
tarnautojai arba kaimų bajorai su kunigais ir buržua įmoninin- 
kais. Kadangi nariai buvo įvairių luomų atstovai — sykiais ir ama- 
tininkai bei valstiečiai - dauguma šių draugijų nemažai prisidėjo, 
visuomenei pereinant nuo luominės cechinės prie buržuazinės 
demokratinės sanklodos, kuri ėmė dominuoti vėliau, XIX amžiu- 
je. Monarchinėse valstybėse jos ryžtingai skatino buržuazijos 
emancipaciją, o respublikos sąlygomis vėlgi susiejo patriciatą su 
kitais piliečiais. 

Kadangi draugijos paprastai išaugdavo iš draugų susibūrimų, 
jos puoselėjo kokybiškai naują bendravimą. Lygia greta su jų 
vykdomomis reformomis ir veikla draugijos nariai susirinkę visa- 
da atrasdavo laiko laisvai pasikalbėti ir linksmai pabendrauti 
užkandžiaujant, gurkšnojant kavą, arbatą, vyną ar pypkiuojant. 
Būta draugijų, prieinamų ir moterims. Nors į narių sąrašus jas 
įtraukdavo retai, tačiau jos dalyvauja ir kitokioje su šiomis drau- 
gijomis susijusioje veikloje — ir ne vien bendravimo prasme. 
Bendraujant tarpusavy tokių susibūrimų metu buvo bandoma 

rasti aukso vidurį tarp liaudiško lėbavimo, įprasto cecho sambū- 
riuose, ir elitinio rūmų kultūros etiketo pamėgdžiojimo. 
Dalyvauti draugijų veikloje tapo mada. Būti įvairių akademijų 
arba draugijų nariu buvo didelė garbė. Pavyzdžiui, grafas d'Al- 
bonas, princas d'Yvetot, kuris buvo artimai susijęs su fiziokra- 
tais, savo bendroje Anglijos, Olandijos ir Šveicarijos valstybių 
apžvalgoje, išspausdintoje 1779 metais, tituliniame lape prisistato 
kaip „Lijono, Dižono, Romos arba Nimo, Arkadeno ir la Crus- 
cos akademijų narys, mokslingųjų Florencijos, Berno, Ciūricho, 
Cemberio, Heseno-Homburgo draugijų narys etc. etc.“ Dvigubas 
„etc.“ rodo, jog šis Prancūzijos bajoras priklauso dar ir kitoms 
bendrijoms ir kad jis visa galva pasinėręs į švietimo judėjimą. 


9. Periodiniai leidiniai ir knygos 


Siekdamos didesnio poveikio visuomenei, draugijos paprastai leis- 
davo periodinį leidinį. Tačiau periodiniai leidiniai anaiptol ne- 
buvo vien draugijų reikalas. Jų vaidmuo buvo daug svarbesnis: 
kitaip nei iki šiol perduoti šviečiamąsias žinias plačiajai visuo- 
menei. Jie pateikdavo ne tik naujienas, pranešimus iš viso pa- 
saulio, bet ir atitinkamą švietėjiško pobūdžio analizę. 

Būtina sąlyga — savarankiški spaustuvininkai ir leidėjai. Taip 
pat ir kiek įmanoma didesnė publikavimo laisvė. Iš pradžių to- 
kia spaudos laisvė egzistavo tik Nyderlanduose, ypač Olandijo- 
je, kur laisvė reiškė ne tik nepriklausomybę nuo Ispanijos, bet 
ir toleranciją kitų konfesijų, pavyzdžiui, kalvinizmo, atžvilgiu. 
XVII amžiuje, siekiant išvengti vietos cenzūros, rinktasi Olan- 
dija. Pakakdavo net ir pramanytos spausdinimo vietos Amster- 
dame ar kuriame kitame Olandijos mieste, kad knyga taptų verta 
dėmesio, tikintis joje rasti ką nors kritiško ir griaunančio. Po 
Olandijos sekė laisvėjanti Didžioji Britanija. Anglijos restaurac- 
ijos laikais, valdant karaliui Karoliui II, galiojo principas: „Kokių 
nors laikraščių, pamfletų arba naujienų spausdinimas ir pub- 
likavimas yra nelegalus dalykas.“ Tačiau po to sekė Šlovingoji 

revoliucija. Johnas Locke'as reikalavo spaudos laisvės, ir kai 1795 
metais senasis Licencing Act (leidimai ligi tol šiek tiek švelnino 
cenzūrą) nustojo galioti, parlamentas leido visišką spaudos laisvę. 

Būsimų žurnalų modelį suformavo Spectator (Žiūrovas), kurį 
1710-1724 metais leido Josephas Addisonas ir Richardas Stee- 
le'as. Vice and ignorance (blogis ir camsumas), iš Anglijos turėjo 
būti ištremti. Vietoj jų reikėjo paskelbti švietimo etikos programą. 
Žurnalas pasirodė kaip vieno Anglijos kaimo bajoro sero Rog- 
erio de Coverly, kuris atvyksta į Londoną ir apžiūri jį kaip žiū- 
rovas ir stebėtojas, — stebėjimų apžvalga. Kartu su juo eina ka- 
reivis, kapitono sargybinis, pirklys seras Andrewas Freeportas ir 
Willis Courtas, pagyvenęs man of fashion (aukštuomenės žmo- 
gus) ir Aukščiausiojo Anglijos teismo advokatas. 

Trumpuose, kiekvieną savaitę žurnale Spec:ator spausdina- 
muose pranešimuose diskutuojama visais įmanomais klausimais. 
Antai 1714 metų lapkričio 24-gruodžio 20 dienomis svarsty- 
tos tokios temos: 

Division of Mankind into Classes - Žmonijos susiskaidymas į klases. 

On Eternity - Apie amžinybę. 

Improper Behaviour in Church — Netinkamas elgesys bažnyčioje. 

On Cleanliness - Apie švarą. 

On aiming at Perfection - Apie tobulybės siekimą. 

Enlargement ot the Power of tbe Mind in a future state — In- 
telekto galios išplėtimas ateityje.** 

Tokiuose straipsniuose noriai būdavo remiamasi antikos au- 
torių citatomis. 

Šie kas savaitę pasirodantys trumpi ir tikslūs pranešimai bei 
straipsniai pelnė skaitytojų palankumą; šitaip buvo praskintas 
kelias įvairiausiems žurnalams, vadinamiesiems doroviniams sa- 
vaitraščiams - skirtingai apipavidalintiems, leidžiamiems skirtin- 
gose vietose ir iš dalies apsiribojantiems kuria nors tematika. 

Žemynas netrukus pasekė Anglijos pavyzdžiu, ir dabar šie pe- 
riodiniai leidiniai pasirodė įvairiausiais pavadinimais: Journal, 
Giornale, Tagebuch, Diario, Zeitung, Gazette, Magasin, Memori- 
as, Mercure (prancūzų, vokiečių ir šveicarų), Anzeigen, Beitrūge 

ir Almanache. Jų atsiradimo vienur kitur prielaida buvo santūri 
cenzūra, nes ne visur čia būta tokios laisvės kaip Anglijoje. Apie 
1778 metus iš Paryžiaus pranešama: „Knygų cenzoriai Paryžiu- 
je yra išmintingiausi ir teisingiausi visame pasaulyje [...]. Pary- 
žius — miestas, kur išspausdinama daugiausia leidinių: Journal! des 
Savants, Journal des Sciences et des Beaux Arts, Journal politigue 
et littėraire, Journal du Thėdtre, Mercure de France etc.“?? Iš Ber- 
no 1786 metais pranešama: „Mūsų ir šiaip negriežta cenzūra da- 
bar ir visai apmirė [...].“2 

Kiekvienas kraštas, praktiškai kiekvienas miestas turėjo savo 
žurnalus, kai kurie iš jų darė akivaizdų šviečiamąjį poveikį. Pavyz- 
džiui, Vokietijoje toks buvo Hamburgo Patrior, kurį 1724-1726 
metais leido draugėn susibūrę penki magistratai, du profesoriai, 
du dvasininkai, žurnalistas ir akademiškai išsilavinęs pirklys. Nuo 
1723 metų jie kas savaitę rinkdavosi pasitarti. Patriot - jame 
spausdintos medžiagos - laikėsi angliškojo Spectator krypties ir 
stengėsi padėti susiorientuoti šios epochos sumaištyje. Jame 
spausdinta satyros, dialogai, pasakėčios, vizijos, portretai, pasa- 
kojimai, pramanyti ir tikri skaitytojų laiškai. Čia demonstruo- 
tas praktinio proto pranašumas prieš nemokšiškumą, prisitaikymą 
ir prietarus. Šio žurnalo pateikiamas patrioto įvaizdis — tai 
kosmopolitiškai mąstantis, prietarų neturintis žmogus, praktiš- 
kai triūsiantis savo bendruomenės gerovei. Patriotas veikia, savo 
pavyzdžiu uždegdamas ir kitus. Patrioto kritika nukreipta ne 
prieš esamą visuomeninę politinę santvarką, bet prieš nesklan- 
dumus jos viduje. Žurnalas Patriot tapo vienu didžiausių pub- 
licistikos pasiekimų XVIII amžiaus pirmojoje pusėje. Per pir- 
muosius devynis mėnesius jo tiražas išaugo nuo 400 iki 5000 
egzempliorių. Vėliau iki 1765 metų jis buvo dar keturis kartus 
išleistas atskira knyga. 

Veik tuo pat metu kitame pirklių mieste Ciūriche grupė jaunų 
žmonių — pusė tuzino teologų ir du gydytojai, susibūrė į drau- 
giją, pasivadinę Die Maler (Dailininkai). Jie rinkdavosi nuo 1722 
metų liepos iki tų pačių metų spalio mėnesio. 1721-1723 me- 
tais grupė leido Diskurse der Maler (Dailininkų diskursai). Šis 

žurnalas taip pat laikėsi Spec:ator linijos. Jame vyravo tos pačios 
politinės patriotinės tendencijos, tik daugiau buvo keliama es- 
tetikos ir literatūros klausimų. Cenzūros kišimasis rodo politinę 
šio žurnalo svarbą. Draugijos bei žurnalo iniciatoriai ir pagrin- 
diniai jų idėjų reiškėjai buvo Johannas Jakobas Bodmeris ir Jo- 
hannas Jakobas Breitingeris, vėliau abu tapę Ciūricho aukštosios 
mokyklos profesoriais. 

Prie šių pavyzdžių iš Vokietijos ir Šveicarijos būtų galima 
pridurti ir itališką pavyzdį — Accademia dei Pugni (Kumščių 
akademija), veikusią Milane 1764-1766 metais, pačiu švietimo 
klestėjimo laikotarpiu. Tačiau ir ji labiau primena tą patį draugų 
sambūrį, kuri save laiko draugija ir, leisdama žurnalą // Caffe, 
tikisi išeiti į viešumą. Jau iš tų dviejų šmaikščių pavadinimų 
galima spręsti apie veiklios, bet „nerimtos“ draugijos įsteigimą. 
Anuomet visuomenėje sklandė Rousseau, Helvėtiuso ir kitų 
dėmesio vertų novatorių idėjos. Accademia dei Pugni buvo iš- 
mintingų Žmonių, geriausių Šiaurės Italijos švietimo protų dis- 
kusijų klubas, kuriame dalyvavo Pietro Verri, Luigi Lamber- 
tinenghi, Alfonso Longo, Cesare Beccaria. Kartą per savaitę jie 
rinkdavosi kartu su kitais draugais prie baltų koklių židinio Piet- 
ro Verri namuose. Svarstydavo tų dienų aktualijas, smerkdavo 
vien (grynai pragmatiškais) valstybės interesais grindžiamą poli- 
tiką, postuluodavo reformos ir praktikos santykį: be/le virtū, do- 
veri — virtū senza noia (kilnios dorybės, pareigos, — dorybė be 
nuobodžio). Tai buvo itališkasis „Audros ir veržimosi sąjūdis“, 
tik sušvelnintas lombardiško humoro bei lotyniško humaniz- 
mo. Tačiau jie nenorėjo vien diskutuoti tarpusavyje — leisdami 
žurnalą // Caffe, jie apeliavo į plačiuosius visuomenės sluoks- 
nius ir, kiek galėdami, ketino patys kištis į ydingą Šiaurės Itali- 
jos valdymą. Tokiame fone pasirodė sensacinga markizo Beccaria 
knyga Dei delitti e delle pene, smarkiai kritikuojanti susiklosčiusią 
padėtį, ir ne tik baudžiamosios teisės srityje. 

Accademia dei Pugni, kurios aktyvumas išėjus dviems Cafe 
tomams priblėso, aplinkoje buvo ruošiamasi vėlesnei Cisalpinės 
Respublikai. 

Tai trys pavyzdžiai žurnalų, kurie, be dominuojančių etinių 
ir estetinių tikslų, turėjo ir šiokių tokių politinių ketinimų. Rū- 
pintasi ir geru skoniu: daugumoje žurnalų spausdintos naujai 
pasirodžiusių knygų recenzijos. Apskritai, anot XVIII amžiuje 
ypač vertinto Senojo Testamento pamokslininko Saliamono (Koh 
12, 12), - „gaminti daug knygų nėra galo“*. Gyventa „rašaluo- 
tame Saeculum“, kur ant rašomojo stalo dominuoja rašalinė ir 
kiekvienas popieriaus lapas švietimo stiliumi margintas žąsies 
plunksna. 


* Juozapo Jono Skvirecko vertimas. 


V 


Utopija ir reforma 


1. „Tobulinimas ir svajonės“ 


Sąvokų reforma ir utopija, Franco Venturi paimtų veikalo Utopia 
e Riforma nell' Illuminismo pavadinimui, vokiški atitikmenys XVIII 
amžiuje būtų Verbesserung ir Trūume (tobulinimas ir svajonės). 

Vokiečių filosofas Christianas Wolffas savo idėjas reiškė 1713— 
1720 metų veikaluose tokiomis racionaliomis antraštėmis: Ver- 
nūnftige Gedanken von den Krūfien des menschlichen Verstandes 
(Protingos mintys apie žmogaus proto galias), Verninftige Gedan- 
ken von Gott, der Welt und der Seele des Menschen (Protingos mintys 
apie Dievą, pasaulį ir žmogaus sielą) arba Verninttuge Gedanken 
von des Menschen Tun und Lassen (Protingos mintys apie žmogaus 
elgesį); vėlesnės kartos atstovas šveicaras Isaakas Iselinas 1755 
metais savo pažiūras išdėstė darbe, kurį pavadino Philosophische 
und patriotische Trūume eines Menschenfreundes (Filosofinės ir 
patriotinės žmonių draugo svajonės). Svajones apie savo gyveni- 
mą ir darbą Rousseau išdėstė veikale Rėveries du promeneur soli- 
taire (Vienišo keliautojo svajonės). 

XVIII amžiuje iš tikrųjų svajota apie geresnį pasaulį. Ir-ne 
tik svajota — tas svajones norėta paversti tikrove. Randame be 
galo daug kūrinių, kuriuose svarstoma nepakenčiamos padėties, 
susidariusios kokioje nors srityje, reforma. 

Čia daugiau ar mažiau sporadiškai pasirenkame tuos pagrin- 
dine ano laiko kalba parašytus veikalus, kuriuose bylojama apie 
reformą: 

Di una riforma d'Italia (Apie Italijos reformą, 1767) — rašytojo 
Carlantonio Pilati iš Triento veikalas, kuriame kritikuojamas 
Italijos atsilikimas ir raginama valdovus imtis antiklerikalinės 
reformos. 

Apuntes para una reforma de Espana (Užrašai apie Ispanijos 
reformą, 1797) - Victoriano de Vilavos, Peru vicekaralystės finan- 
sų valdytojo, veikalas, kuriame panašiu aspektu kalbama apie Is- 
paniją ir jos kolonijas. | 

De Vadministration provinciale et de la rėforme de Vimpėt (Apie 
provincijų valdymą ir mokesčių reformą, 1779) — Guillaume'o 
Frangois Le Trosne'o, Orleano tarnautojo teisininko, traktatas, 
kuriame kritikuojamos Prancūzijos ekonomikoje įtvirtintos privi- 
legijos, siūloma organizuoti naują provincijos administraciją bei 
suvienodinti mokesčius. 

Adress to the People of England on the Intendend Reformation 
of Parliament (Kreipimasis į Anglijos liaudį dėl numatomos parla- 
mento reformos, 1783) — anoniminis veikalas apie parlamentinio 
atstovavimo modernizaciją. 

Ūber die būrgerliche Verbesserung der Juden (Žydų padėties gari- 
nimas pilietinėje visuomenėje, 1781) - Prūsijos tarnautojo Chris- 
tiano Wilhelmo Dohmo darbas, kuriame analizuojama beteisė 
žydų padėtus ir skatinama jų pilietinė emancipacija. 

Beitrūge zur Kenntnis und Verbesserung des Kirchen- und Schul- 
wesens in den koniglich Braunschweigisch-Lūneburgischen Kurlan- 
den (Apie bažnyčios ir švietimo sistemos padėtį bei jos gerinimą 
karališkoje Braunšveigo-Liuneburgo provincijoje, 1801) — Hano- 
verio rūmų pamokslininko ir konsistorijos patarėjo Johanno 
Christopho Salfeldo traktatas, kuriame kritiškai vertinama Baž- 
nyčia su jos sustingusiomis dogmomis ir atitinkamai atsilikusi 
švietimo sistema. Be to, ganytojišką veiklą ir pamokslą siūloma 
labiau orientuoti į praktiką, mokymo procese taikyti naujus psi- 
chologinius bei pedagoginius metodus. 

Von der Notwendigkeit der Verbesserung des Landbaues und den 
besten Mitteln dazu (Apie būtinumą tobulinti žemdirbystę ir tinka- 
miausius tam būdus, 1760) - kunigo Albrechto Stapferio darbas, 
kuriame analizuojama padėtis Berno žemės ūkyje ir pateikiami 
atitinkami pasiūlymai, kaip jį reformuoti. 

Šiuose septyniuose traktatuose propaguojama reforma, kalbama 
apie nepatenkinamos padėties gerinimą, parodoma reformacijos 

judėjimo plėtra nuo bendrų politinių reformų iki permainų re- 
ligijoje bei techninio „patobulinimo“. 

Iki tol reformos sąvoka turėjo apibrėžtą prasmę. Karinėje sri- 
tyje ji galėjo reikšti dalinių skaičiaus sumažinimą pasibaigus ka- 
rui, tekstilės prekyboje — medžiagos atraižos sutrumpinimą, ar 
galiausiai - bažnytinės drausmės kodekso pakeitimą. Plačiai var- 
tojama sąvoka reformacija buvo ginčytinas terminas, nes jį at- 
metė Romos Katalikų Bažnyčia, remdamasi bažnytinio gyveni- 
mo įvykiais XVI amžiuje. 

Iki 1770 metų vartotos tokios sąvokos kaip ėmulation, amė- 
lioration arba education, vokiečių kalboje: Aufrmunterung (paska- 
tinimas), Beforderung (pakėlimas) arba Erziehung (ugdymas). 
"Reforma arba gerinimas visada būdavo suprantami kaip taikus 
pakeitimas. Tokią prasmę turėjo net revoliucijos sąvoka.iJoje dar 
vis įžvelgta metafora 7e-volžutio, grįžimas atgal į pirmykštę geresnę 
padėtį. Buvo kalbama apie /aimingą revoliuciją, pavyzdys čia būtų 
anglai su savo Š/ovingąja revoliucija 1688 metais, kuri pagal gali- 
mybes įvykdyta teisėtai. 

Šis švietimo judėjimas vyko įvairiais etapais. Paulas Hazar- 
das pirmąją epochą apibūdino kaip crise de la conscience europėen- 
ne — kas gali reikšti ir sąmoningumo, ir sąžinės krizę. Šiai fazei 
būdingas racionalus padėties apmąstymas, plačiai aprėpianti „kri- 
tika“, Jos išraiška tapo hugenoto emigranto Pierre'o Bayle'io 
parengtas Dictionnaire bistorigue et critigue (Istorinis ir kritinis 
žodynas, 1696-1697), kuris darė akivaizdų tarptautinį poveikį. 
Intelektualų elitas žmonijos gerinimą laikė sayo ateities uždavi- 
niu. Jo narius inspiravo galimybė perdirbti pasaulį, kuris, - kaip 
sakė Leibnizas, - buvo pats geriausias iš visų galimų pasaulių. 
Šimtmečiui ritantis priekin, optimizmas vis stiprėjo, nes, pasak 
Jano Huizingos: „[...] dabar pirmą kartą pasigirdo kvietimas ne 
atgal, o į priekį. Ši epocha ieškojo sau laimės ne atkurdama taria- 
mai idealią praeitį, o pasikliaudama savo proto bei dvasios galio- 
mis. Pirmą kartą prieš žmoniją vietoj išsvajotos praeities atsivėrė 
išsvajota žemiška ateitis! [...] Žmogaus prigimties turtai, jo suge- 
bėjimas tobulėti, kultūros pažanga — tai dalykai, kuriais buvo 

įtikėjęs šis amžius. Jei protas su dar didesne meile nei anksčiau 
sektų tik gamtos, - kurią dabar imta pažinti ir mylėti, - keliais, 
tai viskas turėtų pakrypti į gera.“! 

Tikslą galima išreikšti gerai žinomu Jeremy'o Benthamo tei- 
giniu: greatest happiness of the greatest number (1788). Sentenci- 
ja: „didžiausias kiekis didžiausios laimės“ gyvavo jau Societa dei 
pugni aplinkoje, - apie 1764 metus Cesare Beccaria ją išreiškė 
tokiais žodžiais: /2 maggiore felicitž divisa sul maggior numero 
possibile, o šešeriais metais anksčiau Isaako Iselino buvo teigta, 
jog (valstybėje) didžiausias galimas didelės laimės kiekis turėtų būti 
išdalytas teisingiausiomis ir teisėčiausiomis proporcijomis. Bentha- 
mo teiginys pažodžiui iškyla faktiškai jau 1726 metais Franciso 
Hutchesono tekste!* 


2. Filosofijos amžiaus filosofija ir filosofai 


XVIII amžiaus mąstytojai savo šimtmetį noriai traktavo kaip 
filosofijos amžių, o save laikė flosofais. Švietimo epochoje, kaip 
ir antikinėje Graikijoje, filosofuoti vis dar reiškė siekti išminties 
arba paprasčiausiai pažinti, ugdyti mokslą, studijuoti, apmąstyti, 
įgyti žinių apie gamtą ir žmogaus pašaukimą. Ironiškai būdavo 
žiūrima į filosofą, nepažįstantųį tikrovės, taip pat ir į tą, kuris į 
gyvenimiškus dalykus žvelgia su nesudrumsčiama filosofo ramy- 
be, stovi aukščiau jų. XVIII amžiaus filosofijos žymė — kritiškas 
ir laisvas kalbėjimas apie visas problemas ir visomis temomis, 
nebijant užsitraukti nemalonę. Filosofijos objektais galėjo tapti 
visų sričių problemos: dorovės ir religijos, politikos ir valstybės, 
menų ir mokslų. Tačiau diskusija paprastai lieka filosofinė, ke- 
liami bendrumų, dėsningumų, teoriniai pastebėjimai, vengiama 
minėti konkrečius vardus bei institucijas. Eilosofavimas, nelygu 
šalis ir jos konstitucija, galėjo tapti ir pavojingas, jį sekė atsargus 
Bažnyčios žvilgsnis, nes patys viešpačiai filosofais nebuvo tapę. 
Filosofuoti galima ir nuosaikiomis bei kasdienėmis temomis — 
apie žmogaus dorybes ir ydas, apie šių juokingumą ir tikrąją 

žmogaus vertę. Šia prasme mes stovime prie moderniosios psi- 
chologijos ištakų. Filosofinis diskursas vyksta pagal racionalius kri- 
terijus, tačiau ne vienašališkai, o atsižvelgiant į įvairius aspektus. 
Jį reikėjo plėtoti rodant didelę pagarbą kūrinijai, siekiant page- 
rinti pasaulį, laikantis etikos principų. Swifto, Voltaire'o, Lich- 
tenbergo kandumas turėjo savo vietą, lygiai kaip ir Anthony'o 
Shaftesbury'o ar Rousseau jausmingumas. 

Be to, kaip jau antikoje bei humanizmo laikais, vis dar ana- 
lizuojami elementarūs klausimai: kas žinojimą daro žinojimu, 
ar intuicija ir akivaizdumas yra suprantami pranešimo būdai. 
Kokie yra pažinimo šaltiniai, kas laikytina jausmais ir kas protu. 
Temos gali būti labai įvairios. Pavyzdžiui, Prancūzijos valstybės 
veikėjas Henri Francois d'Aguesseau XVII ir XVIII amžių sandū- 
roje savo kūriniuose filosofuoja apie žmogaus žinojimą, didžia- 
dvasiškumą, meilę paprastumui, advokato nepriklausomumą, 
magistrato garbingumą, politinę cenzūrą... Antai škotų autorius 
Davidas Hume'as 1742 metais išspausdino rimtų filosofinių esė 
apie žmogaus prigimties kilnumą ir niekingumą, poligamiją ir 
skyrybas, apie iškalbą, pasyvų paklusnumą, apie britų partijas 
bei tautų charakterius... 

Tačiau nuo seno filosofija buvo griežtas mokymo dalykas. 
Visos aukštojo mokslo studijos prasidėdavo fslosofijos fakultete, 
kur profesoriai studentams kalė į galvas logiką, diegė jiems mate- 
matinį mąstymą ir geometrinį tikslumą. Švietimo epochoje šios 
mechaninės žinios protingai taikytos formuojant metodišką mąs- 
tymą ir buvo perteikiamos platesnei publikai. 

Tuo metu daugelis šalių iškėlė savo didžiuosius filosofus. Pir- 
mieji pasirodė Prancūzijoje, tai buvo Renė Descartes'as ir Blaise'as 
Pascalis, vėliau — Isaacas Newtonas ir Johnas Locke'as Anglijoje. 
Vokietija turėjo Leibnizą, Thomasių ir Wolffą, Italija - Giambat- 
tistą Vico ir Ludovico Antonio Muratori, Ispanija galėjo atsigręžti 
į Baltasarą Gracianą. 

Kai amžiaus viduryje būdavo kalbama apie filosofus, galvo- 
je pirmiausia turėta grupė Prancūzijos autorių, prisidėjusių prie 
Didžiosios enciklopedijos rengimo. Šis sumanymas iš pradžių 

planuotas kaip prancūziškas angliškos enciklopedijos leidimas, ta- 
čiau, kilus konfliktui tarp leidyklos ir leidėjų, jis sužlugo. 1746 
metais enciklopedijos leidimas patikėtas Denisui Diderot. Šio 
žmogaus asmenyje projektui įgyvendinti buvo surastas visapusiš- 
kas intelektualas, kurio interesai buvo išties enciklopediškai pla- 
tūs. Nors tėvai buvo skyrę tapti teologu, jis anksti nutraukė ry- 
šius su Bažnyčia. Tai buvo tikras švietimo filosofijos šalininkas. 
Diderot enciklopedijos sumanymą netrukus savarankiškai perėmė 
į savo rankas ir, paskelbdamas prenumeratą, apsaugojo jį finan- 
siškai. Diderot parėmė d'Alembert'as, aiškaus proto matemati- 
kas ir nuosaikusis filosofas, kuris suvokė žmogiškojo pažinimo 
ribotumą ir rėmėsi patyrimu bei protu. 

1751 metų liepos 1 dieną pasirodė pirmasis tomas: Encycle- 
pėdie ou Dictionnaire raisonnė des sciences, des arts et des metiers, — 
mokslų, menų ir technikos žodynas, kurį išleido wne sociėtė de 
gens de lettres - grupė intelektualų. Enciklopedijos pasirodymas 
buvo milžiniškas pasisekimas, nors (tiksliau — nes) klerikaliniai 
sluoksniai, ypač jėzuitai, užsipuolė šią Šėtono Bibliją ir siekė, kad 
karalius ją uždraustų! Vis dėlto tai turėjo tik laikiną poveikį, nes 
įtakingi politikai (visų pirma ponia de Pompadour) patys rėmė 
šį sumanymą, Po 29 metų, nepaisant daugybės sunkumų, enci- 
klopedijos leidimas buvo užbaigtas; ją sudarė 36 tomai, iš kurių 
13 — su geriausios kokybės lentelėmis ir iliustracijomis. Nuo tol, 
turint kompetentingą vadovą, pagaliau galėta — remiantis ap- 
švieta, protu, nors beveik antiklerikaline, bet ne ištisai antireli- 
gine dvasia — šiuolaikiškai orientuotis visose mokslo srityse. 

Šiai intelektualų arba filosofų draugijai, kuri nuo 1751 metų 
palaikė enciklopedijos leidimą, priklausė ryškiausi prancūzų švieti- 
mo protai: Montesguieu, buvęs Bordo parlamento, t.y. regioninio 
tribunolo, prezidentas. Likus keleriems metams iki pirmojo enci- 
klopedijos tomo pasirodymo jis paskelbia savo veikalą Esprit des 
lois— Europos teisinės sistemos plėtotės analizę ir jos klasifikaciją. 

Volraire'as, sėkmingai išbandęs jėgas visose įmanomose lite- 
ratūros, istorijos bei filosofijos srityse ir kėlęs baimę dėl savo vi- 
sada taiklios ironijos. Praėjus penkeriems metams po pirmojo 

enciklopedijos tomo pasirodymo, jis privertė suklusti visuomenę, 
pateikdamas visai naują pasaulio istorijos koncepciją. 

Rousseau, kaip tik pradėjęs pasaulį stebinti savo revoliucinga 
filosofija. 1754 metais jis paskelbė savo kritinį veikalą apie ne- 
lygybę. 

Baronas Holbachas, kuris, atmetęs abstrakčius samprotavimus, 
gynė mechaninį kosmoso ir žmonijos suvokimą, 1770 metais iš- 
dėstydamas jį savo veikale Systėme de la nature (Gamtos sistema). 

Turgot, besidomintis literatūra ir ekonomika, vėliau turėjęs 
iškilti kaip ryškus reformų judėjimo politikas. 1766 metais pasi- 
rodė jo traktatas Reflexions sur la formation et la distribution des 
ricbesses. Kaip sukaupiami turtai ir kaip jie išdalijami — tai tema, 
kuri buvo pradėjusi dominti plačiąją visuomenę. 

Šie dviems prancūzų švietimo kartoms priklausantys vardai 
iškelia tik labiausiai žinomus enciklopedijos bendradarbius. Jie 
rodo bendrą filosofų vaidmenį pasaulyje. | 

Filosofų netrukus radosi nesuskaičiuojama daugybė.„Filosofija 
tapo pasaulio raidos išmintimi, ji buvo nebe toji lotyniškosios 
mokyklos filosofija, kurią perteikdavo ortodoksiški katalikų ir 
protestantų teologai. Filosofija nebenorėjo būti teologijos tarnaite, 
o reikalavo savarankiškos, pirmaujančios vietos. Ji nebeketino 
vien tik pateikti teoriją, bet siekė būti naudinga kaip praktiška 
išmintis, kaip sveikas protas. Dar 1637 metais Descartes'as savo 
Discours de la mėthode (Samprotavimas apie metodą) pradeda 
žodžiais: „sveika žmogaus nuovoka yra geriausiai pasaulyje pasi- 
skirstytas dalykas, nes kiekvienas mano jos turįs pakankamai. 
Sugebėjimas teisingai spręsti bei atskirti tikra nuo netikra ir yra 
tai, kas vadinama sveika nuovoka arba protu ([...] neužtenka turėti 
sveiką protą, jį reikia tinkamai panaudoti.“ 

Tatai parašyta dar giliausiame XVII šimtmetyje, tačiau ir toliau 
galėta remtis tuo, ką matematiškai tiksliai buvo išplėtojęs Descar- 
tes'as. Praėjus pusei šimtmečio Leibnizas teigė, jog esąmas pasaulis 
yra pats geriausias iš visų galimų pasaulių. Jis esąs Dievo proto iš- 
mąstytas. Protas duotas žmogui kaip esminis jo prigimties bruožas. 
Žmogus geba analizuoti pasaulį, pažinti jį kaip visumą ir dalimis. 


Filosofijos amžiaus filosofija ir filosofai 139 


Dėl tokio galvojimo, kurį Descartes'as ir Leibnizas parėmė ma- 
tematiškai ir logiškai pažiniais dydžiais, filosofija prilygo teologijai. 
Todėl nieko stebėtina, kad antroje amžiaus pusėje vienas katalikų 
teologas pareiškė: „[...] jau taip proto surėdyta, kad savo poel- 
giams žmogus neturėtų jokio kito teisėjo kaip savo paties protą, 
taigi ir jokiam kitam žmogui neturėtų teikti ataskaitos, tik sau 
pačiam“?. 1783 metrais Immanuelis Kantas pateikė „balansą“ savo 
garsiajame atsakyme į klausimą Ąas yra Švietimas?: „Taigi jeigu 
manęs kas paklaustų: ar dabar mes gyvename apsišvietusiame 
amžiuje, atsakyčiau: ne, tačiau tikrai švietimo epochoje. Kad 
žmonės, apskritai imant, dabar jau pajėgtų be kitų pagalbos tvir- 
tai ir teisingai vadovautis savo pačių protu religiniuose dalykuose 
ar kad būtų galima raginti juos tai daryti, iki to dar mums la- 
bai toli. Akivaizdu vien tai, kad dabar jiems vis dėlto ši sritis 
atsivėrė, kad jie gali laisvai imtis šio darbo ir pamažu pašalinti 
kliūtis, stabdančias visuotinį švietimą arba trukdančias atsikra- 
tyti nesavarankiškumo, atsiradusio dėl pačių žmonių kaltės, — 
tokius aiškius ženklus mes vis dėlto matome. Šiuo požiūriu šitas 
amžius yra švietimo amžius[...].“* 

Kantui filosofija buvo savarankiškas proto ir išminties mokslas. 

Vis labiau kylantis filosofijos autoritetas XVIII amžiuje darė 
savo poveikį mąstymui bei švietimui, taip pat ir akademinėms 
studijoms. Filosofija turėjo išsiveržti iš buvusios kuklios — studijų 
įžangos — padėties, tapti idealistiniu, racionaliu ir kritiniu moks- 
lu, teisės, medicinos, kalbų ir gamtos mokslų pamatu bei orienty- 
ru. Tokį idealų švietimo modelį, vėliau darius; įtaką visoms Euro- 
pos aukštosioms mokykloms, Vokietijoje buvo sukūręs Vilhelmas 
von Humboldras. Vis dėlto laiko tarpas, kai filosofija universi- 
tetuose užėmė vadovaujančią vietą, buvo trumpas. Netrukus 
turėjo įsiviešpatauti pozityvizmas, atsisakęs metafizikos, filosofijos 
pagrindų, ir filosofija tapo grynai dalykiniu mokslu. Universitete 
ir gimnazijoje per XX amžių ji neteko savo pranašumo prieš kitus 
mokslus. XVIII amžiuje dar buvo kitaip, tuomet vyrauta pama- 
tinio filosofinio galvojimo| Universitetuose dėstė filosofiškai išsi- 
lavinę profesoriai, jie naudojosi moderniais vadovėliais. 

Be universitetų, bendrus filosofinio pobūdžio idealus mėgi- 
no apmesti ir akademijos arba nuo universitetų nepriklausomos 
mokslingosios draugijos. Šiuo požiūriu ypač įdomi slaptoji drau- 
gija Phi Beta Kappa, veikusi Amerikos aukštojoje mokykloje 
WIliam and Mary Virdžinijoje. Phi Berta Kappa yra graikiško 
moto fšlosofia biū kubernčtes (Eilosotija yra gyvenimo mokytoja) 
trumpinys." 

Filosofija sparčiai užvaldė Prancūzijos salonus: išmintingas 
filosofinis galvojimas čia tapo leitmotyvu, salono lankytojai save 
laikė filosofais. 

Be to, laisvai filosofuojantys rašytojai su savo knygomis įgy- 
davo vis didesnį pasisekimą. Tuo metu, kai teologinės literatūros 
gerokai sumažėjo, filosofinių knygų padaugėjo dvigubai. Eiloso- 
favimas neapsiribojo vien laisvu, ore pakibusiu teoretizavimu. 
Filosofinis pažinimas turėjo padėti ne tik pagrindžiant mokslo 
išvadas. Brendo įsitikinimas, kad, filosofiškai suvokus priežastis, 
vėliau būtų galima vadovautis proto principais. Todėl filosofinį 
galvojimą reikėjo paskleisti liaudyje, kitaip tariant, reikėjo ji 
„Išpopuliarinti.“ Dažnai sunkiai suprantamą didžiųjų filosofų 
kalbą imta perteikinėti visiems suprantama liaudies filosofų ter- 
minija. Filosofines žinias pateikti grakščiai ir suprantamai pir- 
mieji susivokė prancūzų ir anglų rašytojai, nes abiejomis šiomis 
kalbomis, kiekviena savaip, įmanoma suformuluoti mintį ne 
pedantiškai ir vis dėlto labai tiksliai; Pasak Voltaire'o, kiekviena 
knyga turėjo būti curieux, amusant, moral, philosophigue, tai yra — 
patraukli, linksma, dorovinga ir filosotiška. 

Skaitanti plačioji visuomenė šitaip galėjo susipažinti su filoso- 
finiais svarstymais. Žinota, kad metafizika atsakė į klausimus apie 
bendrus dvasinius sąryšius, apie žinojimą ir tikėjimą, apie vaiz- 
dinius ir loginį jų pagrįstumą. Etika — dabar dažnai vadinama 
dorovės filosofija — teikė žinių apie teisingą Žmogaus elgesį, apie 
egzistencines žmogaus priedermes, nepaisant konfesinės, tautinės 
ar rasinės jo priklausomybės. Filosofinis mąstymas reiškė savaran- 
kišką mąstymą. Buvo galima nebesikliauti nusistovėjusiais auto- 
ritetais. Visose srityse, kalbant šiandienos kalba, visi klausimai 

turėjo būti keliami iš naujo. Iki tol paklusnumui išlaikyti pakak- 
davo dogmatiškų Bažnyčios pasisakymų arba absoliučios valdovo 
išminties. Dabar gi autoritetas būdavo pripažįstamas tik pasvėrus 
jį hilosofiniais matais. Kreiptas dėmesys į naudingumą ir dorovę, 
aiškumą ir išraiškos paprastumą. 


3. Protingoji krikščionybė 


Protestantizmas tr švietimas 


XVII amžius teologijos buvo veikiamas labiau nei ankstesni šimt- 
mečiai. XVIII amžiuje teologijos fakultetas taip pat liko svar- 
biausias universitete, o dvasininkija, kaip matėme, formavo inte- 
lektualinį gyvenimą. Todėl pirmiausia derėtų aptarti reformų 
judėjimą bažnytinėje ir teologinėje srityje. 

Protestantizmo teologija vis dar rėmėsi ortodoksijos susting- 
dytos reformacijos interpretacijomis. XVII amžiuje išplėtus teo- 
logijos fakultetą, buvo suburta kontroversijų teologijos profesūra, 
turėjusi apibrėžti dogminius skirtingumus. Šie skirtingumai buvo 
ketveriopi: pirma, nuo Romos; antra, nuo kitų protestantiškų 
sistemų; trečia, nuo atskalūnų jų gretose, mat prasidėjus refor- 
macijai, radosi grupių, kurios liberaliau interpretavo Kristaus 
mokymą; pavyzdžiui, socinistai net abejojo Kristaus dieviškumu. 
Atsiribota ir nuo sektantų, tai yra anabaptistų palikuonių, ir nuo 
naujųjų pietistų, — tos grupės, kuri siekė nuoširdaus asmeninio 
pamaldumo ir atmetė šaltą valstybinės Bažnyčios laikyseną. 

Galutinis protestantiškos ortodoksijos triumfas buvo vadina- 
moji Formula Consensus, kurią 1675 metais paskelbė reformuota 
Šveicarijos Bažnyčia. Joje itin griežtas kalvinizmas pasiekė kulmi- 
naciją, tvirtindamas, kad kiekvienas Biblijos teiginys iki hebra- 
jiškų akcentų turįs būti traktuojamas kaip tiesiogiai įkvėptas 
Šventosios Dvasios ir kad Kristus miręs ant kryžiaus tik vardan 
išrinktųjų, tai yra tik vardan kalvinistų. Tiesa, Formula už Šveica- 
rijos ribų (iš dalies ir jos viduje) sukėlė nusistebėjimą ir nepasi- 
tenkinimą. Toks dalykas pasirodė savotiškai pasenęs ir archajiškas. 

Po keturiolikos metų už kitas šalis lankstesnė Anglija visų 
protestantiškų tikybų atžvilgiu turėjo paskelbti savąjį Zo0leration 
Act. Po to išties visur vyko spartūs pokyčiai. Teologinė kazuisti- 
ka buvo įgrisusi. Panorus racionaliai argumentuoti, tam netiko 
tokia iracionali sistema, kokią siūlė ortodoksinis tikėjimas. Vėl 
išsiveržė paslėptos humanistinės tradicijos. Švietimas šiek tiek 
atsiribojo nuo reformų, nes jų veikloje jautėsi popiežiaus val- 
džios, iš kurios šie didieji vyrai negalėjo visiškai išsivaduoti, 
likučiai. Konfesinių disputų jau buvo gana, jie atnešė vien nelai- 
mes: Vokietijai Trisdešimties metų karą, Anglijai pilietinį karą, 
iš Prancūzijos buvo išvyti hugenotai. 

Pasikeitimas pirmiausia įvyko anglikoniškoje Anglijos Baž- 
nyčioje. Richardas Cumberlandas, 1690 metais tapęs Pyterboro 
vyskupu, siūlė Kristaus mokymą apriboti summa benevolentia aut 
amor universalis, tai yra meile Dievui ir savo artimui, Dešimtimi 
Dievo Įsakymų bei Evangelija. Johnas Locke'as pažengė toliau, 
1695 metais išleisdamas knygą apie The Reasonableness of Chris- 
tianity - krikščionybės protingumą. Krikščionybė esą atitinka 
žmogiškosios išminties reikalavimus. Pagaliau Jonathanas Swiftas, 
Šv. Patriko katedros Dubline dekanas, parašė savo kūrinį Tale 
of a Tub (Pasakojimas apie statinę), kur trys sūnūs Peteris (kata- 
likas), Martinas (liuteronas arba anglikonas) ir Džonas (kalvi- 
nistas) ginčijasi dėl savo tėvo (t.y. paties Dievo Tėvo) testamento, 
nors šiame testamente (Biblijoje) labai aiškiai nurodyta trims 
broliams gyventi santarvėje, draugystėje ir meilėje. 

Turėdami kartų konfesinės kovos patyrimą Didžiojoje Bri- 
tanijoje, anglikonai pagaliau buvo pasiruošę paduoti ranką įvai- 
rioms kitoms protestantų grupėms, jie net pradėjo tiesti tiltus, 
kad susijungtų su kitų šalių liuteronais bei kalvinistais. Katali- 
kus, jei jie nebuvo tikri airiai, palikdavo ramybėje. Anglikonai 
rėmėsi /atitudinarizmo politika — laikėsi didžiadvasiškos teolo- 
ginės pozicijos. Anuomet sakyta, jog anglikonų Bažnyčia visus 
krikštija, visus sutuokia, visus palaidoja, nors truputį brangiau, 
užtat be ilgų kamantinėjimų ir klausimų, kurie galėtų pakenkti 
taikai. Mat ji mano, jog sąžinė yra išskirtinis Dievo reikalas. Kita 

vertus, kalvinistai puritonai tradicinį uolumą pakeitė :je cauld 
clatter of morality, šaltu dorovingumo skelbimu. 

Žemyne atgarsio ilgai laukti nereikėjo. Beje, čia jam dirvą 
paruošė hugenotų emigrantai. Jie užtektinai prisikentėjo nuo 
persekiojimų, kad toliau norėtų gyventi kalvinistų apsuptyje. Jų 
teologijai dar iki Nanto edikto atšaukimo buvo priekaištaujama 
dėl pernelyg didelės laisvės. 

Jau 1709 metais Bazelio teologas pareiškia: Nullum pondus 
babent argumenta nostra, si vita non doctrinae respondet (mūsų 
argumentai nieko nereiškia, jei mūsų gyvenimas neatitinka dog- 
mos).“ Tai reiškė, kad krikščioniškas gyvenimo būdas yra svar- 
biau už dogminius įsitikinimus, 

Iš lėto ir atsargiai pradėta moksliškai kritikuoti pačią Bibliją. 
Susidomėjimą sukėlė prancūzo Richard'o Simono iniciatyva; šis 
oratoriumo vienuolis 1678 metais parašė Senojo Testamento 
Kritinę istoriją, kurios antras leidimas dar galėjo išeiti tik Roter- 
dame. Publicistas Johannesas Clericus, kilęs iš Ženevos, bet gyve- 
nęs ir kūręs Nyderlanduose, reikalavo, kad Senasis Testamentas 
būtų laikomas literatūra, kaip ir graikų klasika. Nors ir vienas, 
ir kitas dar tvirtai laikėsi Apreiškimo sąvokos, tačiau Apreiškimas 
jiems tebuvo tik prigimtinės religijos išbaigtumas. Religinis porei- 
kis glūdi jau pačioje žmogaus prigimtyje. Krikščioniškas moky- 
mas šitą polinkį paprasčiausiai turi tik sutaurinti. Taip buvo pra- 
skintas kelias sureliatyvinti Apreiškimą, net jį atmesti, vadinasi, 
įteisinti deizmą, kuris pripažįsta dieviškus gamtos dėsnius, bet 
nepripažįsta įasmeninto Dievo; arba visišką laisvamanybę, ateiz- 
mą. Būta daug deistų ir tik pavieniai ateistai. Tačiau, apskritai 
imant, religingumas tebebuvo gajus. Pirmiausia, tvirtai išsilaikė 
ištikimybė paveldėtai religijai; ne tik dėl to, kad šiek tiek rizi- 
kinga buvo tapti deistu arba visišku ateistu; nors eretikų niekas 
nebedegino, tačiau tebegrėsė kitas — tremties pavojus. Antire- 
liginių pažiūrų žmogus laisvai jaustis galėjo nebent Anglijoje, 
Olandijoje ir Frydricho II Berlyne. 

Protestantų dvasininkui nauja kryptis, žinoma, dažnai reiškė 
sąžinės konfliktą, nes jis vis dar išpažino senąjį tikėjimą. Pernelyg 

laisvos pažiūros, kaip ir pernelyg pietistinės, galėjo sukelti nesu- 
tarimus su tarnybos kolegomis, dėl to net grėsė pavojus prarasti 
tarnybą. Vis dėlto, apskritai imant, laiko dvasią atitinkantis švie- 
tėjiškas požiūris visur ėmė viršų, ortodoksų liko tik mažuma. 

Naujoji laikysena reikalavo intensyvios praktinės veiklos. Tad 
per Kalėdas imta kalbėti apie šieno laikymą, — juk vis dėlto 
kūdikis Kristus buvęs paguldytas į šieno ėdžias; Velykų sekma- 
dienį — apie protingas krikščionių taisykles, kaip jie turį laidoti 
savo mirusiuosius Sekminių sekmadienį apie tai, kaip pamaldžiai 
ir atsargiai turime elgtis griaudint perkūnijai. Anglijoje jau 1715 
metais pasirodė knygelė Des Geistlichen Erholung, beziebungswerse 
das Vergnigen und den Nutzen, den man aus der Gartenkunst ge- 
winnen kann (Dvasinis poilsis, arba Malonumas ir nauda, kuriuos 
gali suteikti darbas sode). Šiandien šie dalykai kelia juoką, o tokie 
teologiniai svarstymai — nusistebėjimą. Tačiau dvasininkui ir jo 
klausytojams jie galėjo būti realiai naudingesni nei ortodoksiška 
dogmatika.Visuomenei naudingose ir kitokiose draugijose kuni- 
gai dažnai būdavo tikra paspirtis. 

Šiek tiek konvulsiškai mėginta gelbėti ir Apreiškimą, sten- 
giantis racionaliai paaiškinti Kristaus stebuklą. Daug dėmesio 
skirta religinei tolerancijai. Ji suvokiama ne kaip pasyvus pakan- 
tumas, o kaip aktyvus kitatikio supratimas. Tai buvo palyginti 
lengvai pasiekiama tarp įvairių protestantiškų tikėjimų, bet sun- 
kiau ir kartu svarbiau — katalikų atžvilgiu. Pirmas toks ekume- 
ninis kontaktas konfesiškai mišriuose rajonuose iš tikrųjų užsi- 
megzdavo grynai žmogiškame dviejų dvasininkų pokalbyje. 

Protestantų bažnyčios buvo neblogai pasiruošusios perimti 
švietimo idėjas. Biblijos skaitymai ugdė racionalų mokymą, Šven- 
tąjį Raštą buvo įprasta interpretuoti filologinėmis priemonėmis, 
iš to turėdavo naudos ir pasaulietis. Tikėjimų pliuralizmas galėjo 
būti suvoktas pozityviai, - kaip kelių į išganymą įvairovė. Bažny- 
tinio valdymo kolegiškumas, ypač tarp reformatų, laidavo lygia- 
teisių dalyvių diskusiją. 

Ne tik švietimas — iš pradžių kaip protingoji ortodoksija — kuris 
turėjo išsklaidyti senuosius vaizdinius, bet ir vidujai pamaldus 

pietizmo judėjimas pralaužė nelanksčią, dogmatinę, disciplinuotą, 
visiems laikams nustatytą ortodoksiškos valstybinės Bažnyčios 
tvarką.7 Šio proveržio pradžia glūdėjo jau XVII amžiuje. Angli- 
joje anglikonų katedrų ir tradicinių kaimo bažnyčių šešėlyje kė- 
lėsi „kitatikių“ arba „nonkonformistų“ judėjimai („Chapels of 
the dissenters“ arba „non-conformists“): reformuotieji presbite- 
rionai ir baptistai, primenantys krikštytojų judėjimą. Prie jų pri- 
sidėjo naujai atsiradę gana individualistiškai pamaldūs kvakeriai 
ir pagal anglikoniškąjį modelį išlaikę vyskupo instituciją, tačiau 
į pietizmą linkę metodistai. Nyderlanduose šalia reformuotos 
pagrindinės Bažnyčios, pasislėpę užkaboriuose, gyvavo menonitų 
scheenkerken — jie taip pat buvo anabaptistų palikuonys — ir ki- 
tos denominacijos. Vokietijoje, liuteroniškame Saksonijos mieste 
Halėje, iškilo naujas krikščionių judėjimas, egzistavęs ir daugelyje 
kitų Vokietijos vietų. Jam prigijo pietizmo pavadinimas. Vėliau 
grafas von Zinzendorfas Hernhute iš rekatalizuotos Čekoslova- 
kijos pabėgusių Bohemijos brolių įkūrė savąjį brolių unitetą. Pie- 
tistai pradėjo visur skverbtis į oficialias bažnyčių bendruomenes. 

Pietistai norėjo sukurti broliją, kurią sietų bendra patirtis ir 
bendras įsipareigojimas. Jie nubrėžė ribą tarp atsivertėlių ir neat- 
sivertėlių, ugdė individualų pamaldumą, tiesioginį santykį su 
„Viešpačiu“, kuriam galėtų patikėti savo rūpesčius. Tai buvo ma- 
žas tikrų krikščionių būrelis, savo asketišku gyvenimu, tikslingu 
auklėjimu artimas anglosaksiškiesiems Johno Wesley'o metodis- 
tams. Esant tam tikroms aplinkybėms jie galėdavo likti visuo- 
tinėje Bažnyčioje kaip aktyvūs pamaldumo skatintojai. Tačiau 
dažnai valstybinė Bažnyčia — ortodoksiška ar jau reformuota — 
būdavo netolerantiška jų atžvilgiu ir net juos persekiodavo. Pa- 
vyzdžiui, tokioje įsitvirtinusio liuteronizmo šalyje kaip Švedija, kur 
„mylima Dievo Bažnyčia atsitvėrusi nuo sinkretistų, pietistų, kva- 
kerių ir t.t., jau nekalbant apie eretikus [...]. Mes esame nors tiek 
laimingi savo krašte, kad nors minėtos grupelės šen bei ten pralen- 
da, jie vis dėlto turi tūnoti tyliai ir kaip katės įtraukti savo nagus.“ 

Tad pietistų judėjimas vyko skyrium, slapčia, „nematoma 
Bažnyčia, [...] šventųjų bendruomenė, nors įslaptinta, vis dėlto 

Viešpačiui matoma nei slapta [...] kai jis nuodugniai išmėgina 
ir tikrina, ir jos tikėjimą regi.“ Daugiau laisvės šis judėjimas 
turėjo Nyderlanduose ir Anglijoje, dar kolonijiniuose Šiaurės 
Amerikos kraštuose, kur laisvos Bažnyčios judėjimas turėjo for- 
muoti religinį gyvenimą ir apskritai gyvenimą, nes ten buvo 
pakankamai laisvos erdvės, duotos ir pačios gamtos. Ten galėtų 
tikti Zinzendorfo žodžiai: „Pasaulyje yra gal dvidešimt religijų, 
bet Dievo giminė tik viena.“ 

Tokią viziją savo svajonėse galėjo matyti ir apsišvietę krikš- 
čionys, - labai seną utopiją apie Dievo karalystę žemėje. Ir pietistų 
Ecclesiola in ecclesia, bažnytėlė Bažnyčioje, ir apsišvietusi valsty- 
binė Bažnyčia, - abi buvo nepatenkintos ortodoksija ir ieškojo 
naujų kelių. Jas abi siejo individualios laisvės ir moralinės atsako- 
mybės teigimas. Tad Lessingas savo veikale Erziebung des Men- 
schengeschlechtes (Žmonijos auklėjimas) galėjo pareikšti: „Jis tikrai 
ateis, naujos amžinos Evangelijos laikas, kuris mums pažadėtas 
net Naujojo Testamento elementoriuose. Gali būti, kad kokie 
nors tryliktojo ir keturioliktojo amžiaus išminčiai bus pagavę 
šitos naujos amžinos Evangelijos spindulį; jie klydo tik tuo, kad 
skelbė jį taip greit ateisiant [...]. Jie tikrai neturėjo blogų ketini- 
mų mokydami, kad į Naująjį Testamentą reikia žiūrėti kaip į 
pasenusį, kaip kad žiūrima į Senąjį. Jiems taip pat visada galiojo 
to paties Dievo ta pati ekonomija.Visada - leidžiant jiems kalbėti 
manąja kalba — tas pats visuotinio žmonijos auklėjimo planas.“* 

Dramoje Narban der Weise (Natanas Išmintingasis) Lessingas 
Jonathano Swifto 7ale of a Tub konceptą išplėtė, įjungdamas jį į 
nekrikščioniškas religijas. Šiaip ar taip, kelias ekumenijos link buvo 
nubrėžtas. Tai vyko jau XVII amžiaus pabaigoje, kai protestantas 
Leibnizas susirašinėjo su kataliku Jacguesu Bėnigne'u Bossuet, o 
kiek vėliau Zinzendorfas — su Paryžiaus arkivyskupu Louisu Antoi- 
ne'u de Noailles'u. Tad ir pietistas Gerhardas Tersteegenas galėjo 
teigti: „Aš manau ir esu tuo įsitikinęs, kad ir Romos katalikų 
partijoje, ir tarp liuteronų, reformatų, menonitų — nežiūrint skir- 
tingų šių partijų apeigų — sielos gali lygiai taip pat pasiekti šven- 
tumo viršūnę ir susivienyti su Dievu ne tik tarp separatistų.“ 

Karalikybė su švietimo sąjūdžiu sutarė daug prasčiau nei protes- 
tantizmas. 1563 metais Triento bažnyčios susirinkimo priimti 
griežti potvarkiai ortodoksijos atžvilgiu pagyvino religinį gy- 
venimą. Tvirtai susitelkę jėzuitai tvirtai laikė savo rankose val- 
džios vairą. Tačiau XVII amžiuje prancūzų jansenizmas pradėjo 
smarkiai kritikuoti visagalį jėzuitizmą už pernelyg didelį jo paval- 
dumą kurijai, už per didelį atotrūkį nuo paprastų Biblijos tiesų. 
Kad ir koks griežtas, kupinas bažnytinio pamaldumo bei tolimas 
prasidedančio švietimo racionalizmui buvo jansenizmas, jo povei- 
kis, - kadangi jį pagaliau ėmė persekioti ir Roma, ir karalius, — 
buvo toks, kaip ir persekiojamo hugenotizmo. Bažnyčios viduje 
jis, kaip ir dauguma protestantiškų judėjimų, mėgino būti ne- 
dogmatiškai evangeliškas. Trečiajame dešimtmetyje Utrechte net 
atsiskyrė savita jansenistiška-katalikiška bažnyčia, remiama res- 
publikos. Jansenizmas, panašiai kaip evangelikų pietistų judėji- 
mas, prisiėmė didelių įsipareigojimų religiniame gyvenime ir 
ugdė labdaringą krikščionišką veiklą. Aukštųjų Prancūzijos teisė- 
jų ir aukštųjų Austrijos dvasininkų elitas buvo linkęs priimti janse- 
nizmą. Nors tai — ir ne švietimas racionaliąja prasme, bet jėzuitų 
išlavintą katalikybę jis pranoko atvirumu ir orientavosi į krikščio- 
nišką praktiką. Taigi pirmiausia šitaip pasireiškė suvienyta, nauja 
kryptimi veikianti opozicija pačioje katalikybėje, taip pat valsty- 
binės valdžios opozicija prieš Bažnyčią kaip valstybę valstybėje. 
Ši buvo susijusi su humanistine-humanitarine orientacija. 
Tokiai XVIII amžiaus katalikybei sektinu pavyzdžiu tapo Fė- 
nelonas (1651-1715), kuris, būdamas Kambrė arkivyskupu, per- 
ėjo į opoziciją Bažnyčiai ir karaliui. 1699 metais jis paskelbė savo 
kūrinį Aventures de Tėlėmague, fils d'Ulysse (Telemachbo, Uliso 
sūnaus, nuotykiai), didaktinį romaną apie Odisėjo sūnų, kurį per 
Mentoną valdė deivė Minerva. Fėnelonas čia kuria gero mo- 
narcho paveikslą. Tė/žmague vapo viena populiariausių knygų. 
Protestantas, prigimtinės teisės žinovas, hugenotų pabėgėlis Jea- 
nas Barbeyracas apie jį sako: „Visais laikais bus liaupsinama 

didinga garsiojo Kambrė arkivyskupo iškalba, jo mitrumas ir 
drąsa pateikti tiek daug puikių pasiūlymų karaliams.“? Moder- 
naus to meto istoriko nuomonė tokia: „Na ir kas, kad Liudvi- 
kas XIV Versalyje kuria sau rojų, tuo tarpu kai už jo nugaros 
arkivyskupas tyliai ir tarsi nejučiom apšviečia geriausias Prancū- 
zijos širdis bei protus: jums nėra ko nerimauti, draugai, visa tai 
yra fasadas, kuris sunyksta; nesijaudinkite, mielieji draugai, dar 
ir dėl to, kad mes čia esame persekiojami ir tremiami. Niekas 
negali iš mūsų atimti vidinės karalystės, Dievo meilės čia ir dabar.“ 

Be to, Fėnelonas savotiškai pereina į puolimą: atvirai kritikuo- 
damas jis parodo, kaip dievobaimingose ponios de Maintenon 
ir jos karaliaus įstaigose, Šventojo Liudviko damų ir Saint-Cyr 
vienuolių netikroje askezėje po pamaldumu slepiasi išpuikimas, 
tuštybė, širdies sausumas. Fėnelonas čia tęsia Erazmo ir erazmi- 
ninkų kovą su perversija vienuolių gyvenime, veda ją į naują 
apogėjų. Iš pradžių jis parodo pasauliečiams, kad dievobaimin- 
gam galima būti ir tarp žmonių gyvenant, neeikvojant ypatingų 
valios pastangų, tam pakanka atviros širdies, broliško nusiteikimo 
ir pilietinių dorybių. Svarbus yra ne abejotinas broliškumas vie- 
nuolyne ir prieglaudoje, uždarame vienos kongregacijos pasau- 
lyje, o broliškumas su visais pasaulyje gyvenančiais žmonėmis: 
visi žmonės yra broliai. 

Šiame amžiuje būta net popiežiaus, kuris atsargiai suko nauja 
linkme. Tai buvo itin išsilavinęs Prosperas Lambertini, paskelbtas 
popiežiumi Benediktu XIV nuo 1740-ųjų iki 1758-ųjų. Jis lei- 
džia rengti bažnyčiose Biblijos skaitymą, sumažina per didelį 
bažnytinių švenčių skaičių, sušvelnina bažnytinę cenzūrą ir per- 
žiūri uždraustų knygų sąrašą. Taigi jis pripažįsta mokslinio tyrinė- 
jimo laisvę, inicijuodamas Koperniko ir Galilėjaus raštų drau- 
dimo panaikinimą. Jis palaikė ryšius su žymiausiais to meto 
švietėjais. Didelę pagarbą jam reiškė Voltaire'as. Žinoma, šis senas 
protingas žmogus kurijoje buvo įtariamas deizmu. 

Ir apie vėlesnįjį popiežių Klemensą XIV italas Pilati, lygiai 
toks pat nesutaikomas klerikalizmo priešas, sako: „Jis neapkentė 
šventeiviškumo ir išorinio pamaldumo demonstravimo.“ Apie 

Romos miestą jis dėsto šitaip: „Eretikų ramybė čia anaiptol ne- 
drumsčiama. Jiems leidžiama daryti, ką jie nori. Jie nesiklaupia 
nei prieš Dievą, nei prieš popiežių, ir niekas jų dėl to neko- 
neveikia.“ Cenzūra esanti saikinga. Romoje esą galima nusipirkti 
visas knygas.!* 

Didžiausias akivaizdus apsišvietusios katalikybės pasiekimas 
buvo jėzuitų ordino panaikinimas. Jėzuitai savo rankose tvirtai 
laikė vidurinįjį ir aukštąjį mokslą. Kiekviename katalikiškame 
mieste veikė jų kolegija, atliekanti gerai organizuotos gimnazijos 
funkciją. Profesoriai būdavo skirtingų tautybių. Jėzuitų įtaka 
plito toli už mokyklų ribų, iki karalių dvarų, kur karalius ir 
karalienes jie aprūpindavo nuodėmklausiais. Tačiau besąlygiškas 
jėzuitų atsidavimas Romai ir dvasinė bei ūkinė jų valdžia pamažu 
pradėjo nebesiderinti su dvarų ir jų ministerijų emancipacijos 
siekiu. Jų nesėkmės priežastis ta, kad jie neparodė visiškai jokio 
noro prisitaikyti prie naujos mokslų krypties. Condorcet — pats 
būdamas jėzuitų auklėtinis — pasmerkė jų filosofijos dėstymą, 
kuriame paneigiama filosofų skelbiama išmintis. Jis smerkia ab- 
surdišką dorovę, kai vaikams bandoma įteigti, „jog neturint ma- 
lonės, nesą galima atlikti jokių gerų darbų, kad nusidėti galima 
dvejopai: pirma — kūniškai, už tai bus degama šimtmečius; ant- 
ra — padarius mirtiną nuodėmę, už tai laukia amžinas prakei- 
kimas [...]. Nusižeminimas ir gėdos jausmas krikščioniui įprasti 
dalykai.“!' Jėzuitų skleidžiamos teologijos protestantizmas jau 
seniai buvo atsisakęs. Ne taip griežtai, bet irgi negatyviai atsilie- 
piama ir apie jėzuitų kolegiją Liucernoje, Šveicarijos katalikybės 
tvirtovėje: „Mokslai pas mus nesusilauks savo pasekėjų tol, kol 
mūsų mokyklų padėtis ir išsilavinimas liks to paties lygio. Mo- 
kyklos yra jėzuitų rankose; jų mokymo metodas yra visiems žino- 
mas. Jis stokoja argumentų ir naudos, išskyrus Dievo mokslą, 
kuris pas mus dėstomas geriausiai ir plačiausiai. Kitiems moks- 
lams, taip pat reikalingiems, Liucernoje neatsiranda mokytojų.“ 

1758 metais, kai tatai rašyta, Portugalijoje kaip tik dėjosi 
neįtikėtini dalykai. 1757 metais visagalis ministras Pombalis 
paskelbė, jog karalystėje ir jos kolonijose panaikinamas jėzuitų 

ordinas. Jėzuitus pradėta tremti. 1764 metais toks pat skandalas 
kilo Prancūzijoje, 1767-aisiais Ispanijoje ir daugelyje jos kolonijų, 
o 1768 metais - Parmoje. 1773 popiežius Klemensas XIV pasi- 
davė rūmų - susivienijusių Burbonų —- spaudimui ir panaikino 
visą ordiną. Prasidėjo įteisintas jėzuitų persekiojimas — laivas 
ištremtų jėzuitų apiplaukė visus Viduržemio jūros uostus, tačiau 
niekur jų nepriėmė. 1773 metais jėzuitai turėjo būti paleisti ir 
kitose katalikiškose valstybėse, t.y. pirmiausia Vokietijoje, po to 
kitur, nelygu šalies griežtumas. Paradoksalu, kad prieglobstį jie 
rado pas labiausiai iš visų valdovų apsišvietusį Frydrichą II ir 
pasitarnavo jam atkuriant vėlei atkovotą, iš esmės katalikišką 
Sileziją, bet vėliau jiems čia būti uždraudė jo įpėdinis. Pagaliau 
liko tik vienas prieglobstis —- ortodoksiška Rusija. Šitaip subyrėjo 
galinga sistema, didžiulis statinys; pirmiausia ir galutinai Lotynų 
Amerikoje, kur Paragvajuje ir Andų šalyse jėzuitai buvo sukūrę 
gerai funkcionuojančią indėnų kaimo struktūrą. 

Žinoma, šiaip jau negatyviu žingsniu — jėzuitų ordino panai- 
kinimu — nebuvo apsiribota. Katalikiška reforma buvo nukreipta 
į pertvarką ankstesniosios sistemos viduje.Valstybė perėmė kont- 
rolės funkcijas, kurios protestantiškose valstybėse buvo vykdomos 
jau gerus du šimtmečius: kunigų seminarijų priežiūra, mokyklų 
rėmimas (ir vienuolynuose, ir už jų ribų), universitetų steigimas 
dėstant juose modernius mokslus. 

Tačiau švietimo dvasia reikalavo ne tik valstybės kišimosi į 
Bažnyčios interesus, — ji siekė vidinės pertvarkos, grįžimo prie 
krikščionybės versmių. Paviršutinišką maldingumą, išpūstą litur- 
giją, religines apeigas, bažnytines šventes ir šventųjų vietų lanky- 
mą turėjo pakeisti sudvasintas požiūris į religijos reikalus. Labai 
svarbu buvo skatinti religinių apeigų atlikimą, vietoj paslaptingos 
lotynų kalbos pasirenkant visiems suprantamą gimtąją kalbą. Čia 
rasta sąsajų su protestantų propaguojamu praktiškumu. Turėta 
vilties protestantus šitaip patraukti į pertvarkytos Katalikų Baž- 
nyčios pusę. Tolerancija tapo savaime suprantamu dalyku, imta 
ieškoti kontakto su protestantais tiek vyskupų, tiek kaimo dva- 
sininkų lygyje. 

Savo antiklerikalinėmis pažiūromis garsėjantis Voltaire'as pali- 
ko bene gražiausią naujos humaniškos švietimo katalikybės liu- 
dijimą — savąją Priėre 4 Dieu. Šioji Malda į Dievą užbaigia jo 
Traitė sur la Tolėrance (Veikalas apie toleranciją), kurį parašyti jį 
paskatino Prancūzijoje pasipiktinimą sukėlusi paskutinioji ereti- 
kų byla, Calas afera 1762 metais. Esminis epizodas tikėjimo 
klausimu iš Priėre 2 Dieu skamba šitaip: „Tu mums nedavei 
širdies tam, kad neapkęstume, ir rankų tam, kad smaugtume 
vienas kitą. Padaryk, kad mes vienas kitam padėtume nešti var- 
gano ir laikino gyvenimo naštą [...], kad maži niuansai, kurie 
skiria atomus, vadinamus žmonėmis, nebūtų neapykantos ir 
persekiojimo ženklais; kad tie, kurie vidury šviesios dienos degina 
žvakes Tavo garbei, pakęstų tuos, kurie pasitenkina Tavosios sau- 
lės šviesa; kad tie, kurie savo drabužius apsigobia balta drobe, 
galėtų pasakyti, jog Tave reikia mylėti, nejausti neapykantos 
tiems, kurie sako tą patį vilkėdami juodos vilnos apsiaustą; kad 
būtų galima Tave lygiai garbinti ir senųjų amžių, ir naujųjų laikų 
kalba [...].“ 

Voltaire'as baigia žodžiais: „Žmonės turėtų atsiminti, kad jie 
visi yra broliai, kad tironiškas viešpatavimas žmogaus sieloje yra 
toks pat atstumiantis, kaip ir plėšikavimas gatvėje, prievarta 
išplėšiant taikaus darbo ir darbštumo vaisius. Leisk mums vis 
dėlto, jeigu karo rykštės neįmanoma išvengti, vieniems kitus 
sutikti be jokios neapykantos; nedraskykime vieni kitų taikos 
metu! Leisk mums trumpą mūsų egzistencijos laiką būti čia tam, 
kad tūkstančiu skirtingų kalbų, nuo Siamo iki Kalifornijos, vien- 
balsiai liaupsintume Tavo gerumą!“ !* 


4. Prigimtinė teisė, kelias į žmonių teises 


Teologinių požiūrių kaitą lydi teisės sampratos pokyčiai, kurie 
savo ruožtu daro įtaką etikai, dorovės filosofijai. Šie procesai 
vyksta lygia greta ir veikia vienas kitą. Teologai domisi teisės 
teorijomis, o teisininkai gyvena teologijos pasaulyje. 

Būta teisės, kildinamos iš Biblijos, pavyzdžiui, Dešimt Dievo 
Įsakymų. Be to, gyvavo teisė, sukurta antikos laikais, tai Romos 
teisė. Joje sakoma: Juris praecepta sunt hbaec: honeste vivere, alterum 
non laedere, suum cuigue tribuere. - Teisės pagrindai yra šie: dorai 
gyventi, niekam nekenkti ir kiekvienam pripažinti tai, kas jam 
priklauso. Kiekvienas išsilavinęs žmogus buvo susipažinęs su Ci- 
cerono veikalu De officiis (Apie pareigas), kuriame apibrėžtos 
visuotinai galiojančios žmogaus ir piliečio pareigos.Viduramžiais 
gebėta susieti antikinę ir krikščioniškąją teisės sampratą bei su- 
kurti sistemą, kurią pripažino visas krikščioniškasis pasaulis. Toji 
sistema buvo pavadinta Jus naturae, prigimtine teise. 

Tačiau prasidėjus reformacijai, ši iki šiol visų pripažinta teisinė 
mąstysena susiskaidė. Protestantų teisės samprata prieštaravo ka- 
talikiškajai. Skaudžiai pasigesta taisyklių, kurios galėtų tikti kiek- 
vienai partijai ir karo, ir taikos metu. 1625 metais tokio sumany- 
mo ėmėsi olandas Hugo Grotius, pamėginęs veikalo De jure pacis 
ac belli (Apie taikos ir karo teisę) trijose knygose sukurti naujus 
prigimtinės ir tarptautinės teisės pagrindus. Iš pradžių jis anali- 
zuoja tuometinę teisinių autoritetų padėtį: pirmiausia pripažįs- 
tama stipresniojo, arba intereso, teisė, tai vadinta valstybės protin- 
gumu (Staaisrūson). Antra, papročių teisė (Gewobnbeitsrecht), kuri 
galioja tik tam tikroje teritorijoje. Trečioje vietoje — filosofinės 
visų laikų teorijos, kurios vis dėlto nėra vienalytės. Ketvirta — 
Romos teisė, kodifikuota pereinamuoju laikotarpiu iš antikos į 
ankstyvuosius viduramžius, kuri esanti pasenusi ir nesusiste- 
minta; ir pagaliau iš Biblijos kildinama Dievo teisė. 

Grotius ieško bendrų pagrindų ir randa juos prigimties teisėje. 
Ši kyla iš žmogaus arba žmonių bendrabūvio. Remdamasis istori- 
nėmis ir loginėmis (šiandien reikėtų sakyti psichologinėmis bei 
sociologinėmis) analizėmis, Grotius prieina išvadą, kad žmogus — 
protinga būtybė ir yra doroviškai laisvas. Protas ir laisvė jam duo- 
ti Dievo, bet prigimtinė teisė turėtų galioti, jei ir nebūtų Dievo, 
kas yra neįmanomas dalykas. Iš appetitus societatis, šio žmonių 
visuomeniškumo instinkto Grotius išveda penkis pagrindinius 
prigimtinės teisės dėsnius: pirmas, susilaikymas nuo kitų turto; 

antras, įsipareigojimas grąžinti pasisavintą turtą; trečias, Įsipa- 
reigojimas laikytis duoto pažado; ketvirtas, atlyginti skriaudas; 
penktas, bausmė, priderama už nusižengimą šiai natūraliai susi- 
formavusiai teisei. 

Tokią paprastą schemą, kurią Grotius išdėsto. Jus pacis ac belli 
įžangoje, vokiečių teisininkas Samuelis Pufendorfas išplėtojo iki 
tikros sistemos, didžiojo ir mažojo Pufendorfo: De Jure Naturali 
et gentium (Apie prigimtinę ir tarptautinę teisę, 1672) 1 De Officio 
Hominis et Civis juxta legem naturalem (Apie žmogaus ir piliečio 
pareigą pagal gamtos įstatymą, 1682). Pufendorfas XVIII amžiuje 
tapo didžiausiu teisinio išprusimo autoritetu. Apie jį rikiavosi 
daug kitų teisės mąstytojų veikalų, panašaus turinio ir panašios 
krypties: Vokietijoje pirmiausia Christiano Thomasiaus, vėliau 
Christiano Wolffo, Anglijoje Johno Locke'o ir Anthony'o Shaft- 
esbury'o darbai. Plačiajai publikai Pufendorfas tapo žinomas, kai 
1706-1707 metais pasirodė hugenoto emigranto Jeano Barbey- 
raco išverstas jo kūrinio leidimas. 

Prigimtinės teisės mokykla rūpinosi tvirtos tarptautinės tei- 
sės sukūrimu, teisės, kuri turėjo būti aukščiau valstybių. Kadangi 
universitas christiana buvo išsklaidyta — popiežius buvo tapęs tik 
trečiųjų teismo teisėju — šią spragą turėjo užpildyti tarptautinė 
teisė. Kai XVIII amžiaus diplomatai rinkdavosi į Europos san- 
tarvės taikos kongresus Raštate, Utrechte, Badene, Vienoje, Ache- 
ne ir Paryžiuje, jie vadovaudavosi tokiais prigimtinės teisės kri- 
terijais, kurie įgalino“ nugalėtoją ir pralaimėjusį rasti bendrus 
sprendimus. 

Prigimtinės teisės samprata XVIII amžiuje buvo užvaldžiusi 
visos žmonijos protus: abatas de Saint-Pierre'as traktate apie vi- 
suotinę taiką jau 1713 metais pateikė tautų sąjungos utopijos 
apmatus. Eėnelonas savo romane Tė/ėmague, kreipdamasis į mo- 
narchus, teigė: „Geriausia valstybės apsauga yra teisingumas, tik 
tada jos kaimynai gali ja pasitikėti ir jaustis saugūs, kad jų te- 
ritorija nebus užimta. Stipriausi mūrai dėl nenumatytų aplin- 
kybių gali neatlaikyti: sėkmė kare yra įnoringa ir nepatikima. 
Tačiau jūsų kaimynų meilė ir pasitikėjimas (jei jie yra patyrę jūsų 

santūrumą) garantuoja, kad jūsų valstybė negali būti nugalėta 
ir kad ji beveik niekada nebus užpulta.“ 

Ji ir toliau tebeliko amžiaus utopija, nors Frydrichas II ir anek- 
savo Sileziją, o trys monarchai ėmėsi Lenkijos padalijimo. Šiaip 
ar taip, šiame šimtmetyje tikėta, jog einama į tą nužymėtą geres- 
nę ateitį. Kad vėliau, XIX amžiuje, universalios harmonijos vietą 
užims tautinės valstybės su jų imperialistine politika, - dar ne- 
buvo numatyta. 

Prigimtinės teisės šalininkai pasisako prieš valstybės išminties 
teoriją, prieš brutalių interesų (Einzelinteresse) turinčios galingos 
valstybės teoriją, kurią savo veikale Princip (1532) plėtojo Nic- 
colo Machiavelli, Leviatbhan (1651) — Thomas Hobbesas. XVIII 
amžiuje jie abu netenka populiarumo. 

Iš žmogaus ir piliečio pareigų, XVIII amžiaus tėkmėje išsirutu- 
liojo žmogaus ir piliečio teisių teorija: teisė į asmens neliečiamu- 
mą, teisė į teisingą teismą, neginčijama teisė į nuosavybę bei — 
tai buvo nauja ir svarbu — teisė į sąžinės laisvę. Žmogui buvo 
suteikta tam tikra laisvė, kurios dalį jis, žinoma, turėjo paaukoti 
visuomenei, kad apskritai būtų įmanomas bendrabūvis. Tačiau 
visuomenė arba valstybė įpareigojamos gerbti šias individų teises 
ir įtraukti jas į savo sistemą. Tai išties buvo įkūnyta Šlovingo- 
sios revoliucijos Bi/l of Rights (Žmogaus teisių bilis) ir Virdžini- 
jos konstitucijoje išreikštoje žmogaus teisių deklaracijoje. Taip 
turėjo būti pažabota valdovų savivalė. Net ir neturint konstitu- 
cijos buvo jaučiamas apsišvietusių monarchų bei apsišvietusių 
ministrų noras skaitytis su šiomis nerašytomis teisėmis atskirais 
potvarkiais ar kitomis tikslingomis priemonėmis. Ankstesnė pa- 
garba savo artimui, nuo seno tapatinamo su Kristaus vardu, čia 
įgyja naują, tikslesnę ir aiškesnę formuluotę. 

Šiame amžiuje rimtai susirūpinta reformuoti vieną ypatingą 
sritį, kur skaudžiausiai išgyvenamas neteisingumas ir nežmo- 
niškumas, tai - baudžiamoji, kriminalinė teisė. 

Remtasi laiko išbandyta griežtos bausmės tradicija, kuri, pa- 
vyzdžiui, buvo užfiksuota vadinamojoje Karolinoje, imperatoriaus 
Karolio V Peinliche Gerichtsordnung (Skrupulingi teismų nuostatai) 

1532 metais. Įvairūs mirties bausmės variantai, plakimas, pasiun- 
timas į galeras turėjo atgrasyti nuo nusikaltimo. Ir gatvės plėšiko, 
ir žudiko — abiejų laukė mirties bausmė. Prisipažinimus išgau- 
davo kankindami. Katalikiškos valstybės jau buvo susipažinusios 
su inkvizicijos procesu.Vis dažniau pasigirsdavo esamos sistemos 
kritika, kol 1764 metais Cesare Beccaria paskelbė epochos veikalą 
Dei delitti e delle pene.“ Beccaria ne tik kritikuoja kankinimus, 
kurie gali palaužti fiziškai silpną nekaltą žmogų, bei inkviziciją, 
kuri teisiamajam nesuteikia teisinių garantijų, mat jis gali būti 
apkaltintas anonimiškai ir nesuvedamas į akistatą su liudytojais. 
Jis pažengia dar toliau, apskritai suabejodamas dėl mirties baus- 
mės: „Kokia čia teisė, jei žmonėms leidžiama žudyti savo artimą?“ 
Labiausiai jį domina nuosprendžio vykdymas, kalėjimai — jų 
tvarką jis pažino lankydamasis Milano kalėjimuose, kur kaliniai 
laikomi kaip vergai. Beccaria reikalauja ne tik diferencijuoti 
bausmes, bet ir taikyti prevencines priemones nusikaltimui ap- 
skritai užkirsti. 

Beccaria buvo revoliucingas tuo požiūriu, jog jis suprato, kad 
baudžiamoji teisė yra blogai sutvarkytos visuomenės pasekmė: 
„Kokie yra šitie įstatymai, kuriuos aš privalau gerbti [...]. Kas 
tuos įstatymus sukūrė: turtuoliai ir galingieji. Sutvarkykime šiuos 
nelemtus pančius, išnaikinkime neteisingumą iš pat šaknų!“ 

Frydrichas II savo valstybėse kankinimą panaikino 1740 me- 
tais — dar prieš Beccaria veikalo pasirodymą. Teisėjai, kurie vado- 
vavosi sveiku protu, kankinimų daugiau nebenaudojo. Baigiantis 
šimtmečiui šiuo pavyzdžiu pasekė Prancūzija ir Austrija, įteisin- 
damos humaniškesnius baudžiamuosius įstatymus. 

Lėčiausiai slopo raganų egzekucija, kuri XVII amžiuje dar 
šventė orgijas. Paskutinės egzekucijos įvyko Anglijoje 1712 me- 
tais, Prancūzijoje — 1718 metais, 1749 metais — Vokietijoje, 
Viurcburgo vyskupystėje, ir 1782 metais — Šveicarijoje, Glaraus 
kantone, bei Vokietijoje, Kempteno vienuolyne. 


156 Utopija ir reforma 


5. Politika ir valdžia 


Tuo metu, kai XVIII amžiaus politikai ir rašytojai mąstė apie 
politines savo epochos realijas, kūrė utopijas ir ketino imtis refor- 
mų, jų pačių politinė-visuomeninė padėtis jiems atrodė baisiai 
pasenusi. Jie gyveno pernelyg ilgai užtrukusiuose vėlyvuosiuose 
viduramžiuose. Viskas čia buvo sustingę, nelogiška ir menkai 
teįžvelgiama. Monarchijose, kurios iš pažiūros turėjo tokią pa- 
prastą struktūrą, vainikuojamą tvirtos karaliaus valdžios, viskas 
buvo paralyžiuota. Karaliaus valia susidurdavo su tūkstančių 
atvejų, pasireiškiančių paveldėtu savarankiškumu. Miestai ir kai- 
mai, ištisos provincijos, Bažnyčia, korporacijos, universitetai, 
cechai, dvasinės įstaigos, smulkioji bajorija, — gyveno savo auto- 
nomišką gyvenimą, grindžiamą dar nuo senų senovės įgytomis 
privilegijomis. Everything, Hat is right, if it can show a chbarter, — 
buvo įprasta sakyti Anglijoje: kiekviena institucija buvo teisėta, 
jei ji galėdavo pateikti antspauduotą raštą apie savo privilegiją. 

Esant tokiai situacijai, paprasčiausiai buvo neįmanoma viešpa- 
tauti ir valdyti, juoba diegti naujoves.Todėl karaliai, jų dvariškiai 
ir ministrai mėgino įvesti tvarką šioje painiavoje, vietoj nuolati- 
nės maišalynės įtvirtinti griežtą centralizuotą valdžią. Tai vadin- 
ta absoliutizmu. Tačiau, kita vertus, absoliutizmas su teoriška 
monarcho arba jo paskirtos valdžios visagalybė prieštaravo pri- 
gimtinės teisės postulatams. Absoliutus karalius, kokį įkūnijo 
Liudvikas XIV, nebebuvo tinkamos tvarkos įvaizdis neteisiniame 
atgyvenusiame privilegijų pasaulyje; jis buvo tapęs despotu, tiro- 
nu, kuris egzistavo jau ne dėl liaudies, o pars dėl savęs. Eėnelonas 
savo Tėlėmague teigia: „Karalius tik tada yra vertas karalystės, 
kai jis save pamiršta ir pasiaukoja visuomenės gerovei.“ Tačiau 
pamiršti save XVII, taip pat ir XVIII amžiaus karaliams buvo 
beveik nebūdinga.Tad Fėnelonas dar priduria tokį sakinį: „Abso- 
liuti karaliaus valdžia baigiasi tuo, kad jis turi lygiai tiek vergų, 
kiek ir valdinių.“"? 

Kritikos būta ir smarkesnės. Apeliuojama į seną - kaip ir pa- 
ti valstybė — pasipriešinimo teisę, pagal kurią leidžiama, netgi 

privalu pasipriešinti, jei valdovas pamiršta savo priedermes. Todėl 
prigimtinės teisės teoretikas Barbeyracas teigia, jog pavaldiniai 
turi teisę pasipriešinti savo valdovui, jei šis, būdamas be galo 
neteisingas ir nesilaikydamas jiems duotų įsipareigojimų, atleidžia 
iš tarnybos pavaldinius, kurie jam ištikimai tarnavo. 

Ištisą šimtmetį buvo svarstoma, kaip reikėtų naudotis šia pasi- 
priešinimo teise, kad nekiltų revoliucija ir anarchija. 

Didžioji Britanija, vykdydama savo Šlovingąją revoliuciją, 
rado daugiau ar mažiau teisėtą kelią. Tai buvo grįžimas prie 
valstybės valdymo dualizmo, klestėjusio vėlyvaisiais viduramžiais. 
Vadinasi, prie vienas kitą kontroliuojančio karaliaus ir parla- 
mento valdymo, parlamente keičiantis paeiliui dviem partijoms: 
konservatorių (7or/es) ir liberalų (W2/g) - abi aristokratiškosios. 
Kai kur, pavyzdžiui, atskirose Vokietijos kunigaikštystėse, šie 
parlamentai tebeveikė dar ir kaip landtagai. Ar juos gebėta pri- 
derinti prie monarchijos vienybės principo, ar jie, kaip Pran- 
cūzijos luomų susirinkimas ar Ispanijos kortesai, buvo tokios 
pasenusios struktūros, jog vertėjo joms leisti išnykti, kad būtų 
galima netrikdomai valdyti valstybės labui, nebeatsižvelgiant į 
regioninius ir luominius interesus? 

Tačiau dabar Europą veikė Anglijos pavyzdys. Ne tiek jos se- 
namadiškos ir neapgalvotos sudėties parlamentas su jo grotes- 
kiškais rinkimais, kiek teorinės išvados, kurios buvo suformu- 
luotos remiantis šia sistema nuo 1688 metų. Ypatingą vaidmenį 
čia suvaidino Johno Locke'o Two treatises of Government (Du 
traktatai apie valdymą), kurie pasirodė 1690 metais — tuoj po 
įvykusios politinės permainos. 

Locke'as — prigimtinės teisės gynėjas. Jis remiasi tuo, kad vals- 
tybės pagrindas — tai susitarimas tarp valdžios ir valdinių, tai 
yra tarp karaliaus ir liaudies. Suteikus žmonijai visišką laisvę, 
įsivyrautų anarchija, įsiliepsnotų karas visų prieš visus. Protingas 
sprendimas čia — sutartis, o ne galingųjų primetama prievarta, 
kuria siekiama pažaboti anarchiją įvedant tvarką — šiandien toks 
sprendimas būtų įvardytas kaip totalitarizmas arba fašizmas. XVIII 
amžiuje noriai prisimenami istoriniai susitarimai tarp karaliaus 

ir liaudies. Anglija antai turi 1215 metų Magna Charta. Šį vi- 
duramžių dokumentą, pasirodo, vertėjo naujai interpretuoti! 

Locke'as antrojo savo traktato 95-ajame punkte rašo šitaip: 
„Kadangi žmonės, kaip jau buvo minėta, iš prigimties visi yra 
lygūs ir nepriklausomi, be jų sutikimo (consent) niekas iš jų negali 
tos teisės atimti ir primesti savo politinę valdžią. Išskyrus tą 
atvejį, kai netenkama prigimtinės laisvės ir susaistoma save su 
pilietine visuomene, siekiant per susitarimą (2g7eeing) su kitais 
žmonėmis, susiburti į bendriją turint tikslą susikurti patogų, 
saugų ir taikų sambūvį, kuriame garantuojama kiekvieno savastis 
ir dar didesnis saugumas visų kitų, kurie nepriklauso šiai bend- 
rijai, atžvilgiu.“ Tai, kas išdėstyta 89-ajame punkte, paremta 
politine tikrove: „[...] ten egzistuoja viena vienintelė politinė arba 
pilietinė visuomenė. Taip vyksta, kai tik susiburia grupė žmonių, 
besivadovaujančių prigimtine teise, kad sudarytų liaudį, politinę 
sąjungą, turinčią vieną aukščiausią valdžią arba, kitu atveju, jei 
kas prisijungia prie jau esančios valdžios ir jai paklūsta. Taip jis 
įgalioja visuomenę arba, o tai yra visai tas pat, jos įstatymų 
leidybos valdžią, jam leisti tokius įstatymus, kokių reikalauja 
visuotinė gerovė.“!“ 

Visuomenę, arba liaudį, reprezentuoja įstatymų leidžiamoji 
valdžia, gyventojų vardu kurianti įstatymus, kurių vėliau turi 
laikytis vykdomoji valdžia, tai yra karalius ir jo ministrai. 

Tokios idėjos ir jas atitinkanti tikrovė Anglijoje — net jeigu 
toji tikrovė buvo ir labai netobula, tapo pavyzdžiu bent jau daliai 
tų, kurie buvo atsakingi už valdymą Europoje. Apsišvietusius 
ministrus rėmė daugybė teisininkų bei politika besidominčių 
rašytojų. Švietėjiškas politinis mąstymas savo apogėjų pasiekė, 
kai 1748 metais jį dar kartą išdėstė prancūzas Montesguieu — 
plačiai motyvuodamas prigimtinės teisės bei istorijos požiūriu — 
veikale Esprit des lois. Montesguieu Anglijos sistemoje įžiūrėjo 
valdžios pasidalijimo modelį, kur karalius turi vykdomąją valdžią, 
bendruomenių rūmai — įstatymų leidžiamąją, o — čia Montes- 
guieu klydo - lordų rūmai atstovauja teisinei sistemai. Čia slypė- 
jo idėja apie galimybę įgyvendinti kontrolę ir apriboti absoliučią 

valdžią. Šitaip Montesguieu ketino įteisinti monarchiją. Jo nuo- 
mone, absoliutizmo sistema — jis vadino ją despotiška — yra pa- 
grįsta baimės principu. Tikra monarchija turėtų vadovautis garbės 
principu, nes ji juk rėmėsi bajorija. Tačiau pagrindinis principas, 
kuriuo turėtų vadovautis respublika, yra, anot jo, vertu politigue, 
politikos moralumas. Tai jau aiškiai pilietiškos gaidelės. 

Vėliau pasisako ir Rousseau, pirmiausia veikale Contrat social 
(Visuomeninė sutartis, 1762). Šis kūrinys turėjo revoliucinį po- 
veikį, mat respubliką kėlė kaip idealią valdymo formą ir skelbė 
visų piliečių lygybę. Volontė gėnėrale, o ne luominis principas 
turėjo tapti lemiamu veiksniu. Beccaria, Mably ir kitiems priim- 
tinos buvo tos idėjos, kurios krypo politinės utopijos link. 

Teisėta politinė pertvarka, be Didžiosios Britanijos, dar pavy- 
ko tik Danijoje. Danijos karalystė, 1665 metais paskelbdama Lex 
Regia, visą valdžią savo žemėje sukoncentravo karaliaus ranko- 
se — jis galėjo valdyti be luomų atstovavimo. Absoliutizmas vis 
dėlto garantavo visų pavaldinių lygybę. Praėjus geram šimtme- 
čiui, Danijos absoliutizmą pradėta įstatymiškai palaipsniui slo- 
pinti: neliko cenzūros, įsigaliojo laisvė, kuria danai gebėjo protin- 
gai pasinaudoti, valstiečiai tapo nepriklausomi nuo žemvaldžių. 
Tai būta „geraširdžio“ absoliutizmo. Voltaire'as prabilo apie skan- 
dinavus kaip apie peuples libres sous les rois — laisvas, karalių 
valdomas tautas. Švedija, nors ir ne tokiu mastu, taip pat švelni- 
no savąjį absoliutizmą. 

Vien tik naujai susidariusiose Jungtinėse Amerikos Valstijose, 
tiek vienoje kurioje valstijoje, tiek visoje federacijoje, buvo įma- 
noma įgyvendinti „modernią“ respublikos konstituciją. Ji remiasi 
nuosavybe ir švietimu. Vėliau kartu su trumpai gyvavusia revo- 
liucine Prancūzijos konstitucija Amerikos konstitucija tapo libe- 
ralios XIX amžiaus valstybės modeliu. 

Konstitucija, pagrįsta piliečių prigimtinių teisių garantijomis, 
XVIII amžiaus Europoje tebeliko utopija — tačiau dirva jai buvo 
jau gerokai išpurenta. 

6. Ekonomika, darbo etosas, ūkio laisvė 


Iki švietimo laikų pasaulyje iš esmės išsilaikė viduramžių ūkio 
sistema: valstietis gamino sau pragyvenimui, o likutį, esant gali- 
mybei, parduodavo miesto turguje. Grūdai eksportuoti į tolesnes 
sritis, kaip ir sviestas bei sūris, - pastarasis kaip proviantas labai 
tiko okeaniniuose laivuose. Valstiečių išauginama produkcija 
paprastai priklausė nuo senos, tradiciškai tvarkomos sėjomainos. 

Panašiai pasakytina ir apie amatus, kuriuos reguliavo cechų 
įstatai. Pirkliai, tiesa, įveikė šią sustabarėjusią sistemą, ją suar- 
dydami. Nešuliniais arkliais, upių baržomis ir laivais jie jau seniai 
gabeno savo prekes toli už Europos ribų. Tekstilės pramonė savo 
gamybą perkėlė į kaimą, kur į ją įsitraukė namudininkai, triū- 
siantys prie audimo staklių ir verpimo ratelių. Audiniai keliavo 
į visas pasaulio šalis, nors tas pasaulis jau buvo atsitvėręs nuo 
kaimynų nesuskaičiuojamais užkardais prie miestų vartų bei tiltų, 
kur buvo renkami įvairiausi muitai. 

Nors gyvenimo tempas buvo neskubrus, žmonės dirbo uoliai, 
vis dėlto ne visur vienodai intensyviai. Tai ypač tapo akivaizdu, 
kai senąjį, Biblijos įtvirtintą, darbo etosą energingai skatino 
reformatai, ypač Ulrichas Zwinglis ir Jeanas Calvinas. Abu jie 
darbą laikė krikščioniška pareiga, kaip ir palaimą triūsti Vieš- 
paties vynuogyne, o vienuolius už vienuolyno mūrų. įtarinėjo 
organizuotu dykinėjimu. 

Šiaip ar taip, XVIII amžiuje konstatuota, kad protestantiški 
kraštai apskritai esą darbštesni ir dėl to turtingesni: „Katalikai 
yra vargšai tose pačiose vietovėse, kur protestantai gyvena turtin- 
gai [-..]. Katralikiškuose kraštuose visose smuklėse liaudis šoka 
ir geria, ką retai teišvysi tarp protestantų [...]. Vokiečių katalikai, 
nors ir be galo nerangūs, yra geros padermės miestiečiai ir bajo- 
rai, kurie retai pasirodo kunigaikščio rūmuose, apskritai paėmus, 
yra nerangūs geraširdžiai ir daro gera pagal savo supratimą, tai 
yra rūpinasi valgiais bei gėrimais. Užtat protestantai yra taurūs 
bei santūrūs ir truputį nepatiklūs. Jie mažiau nei katalikai teikia 


reikšmės bendravimui ir linksmybėms [...].“! 


Ekonomika, darbo etosas, ūkio laisvė 161 


Šiuose italų kataliko žodžiuose jau suformuluota pagarsėjusi 
Maxo Weberio tezė apie Protestantų etiką ir kapitalizmo dvasią. 
Išsamiau patyrinėjus, galėta konstatuoti, kad kalvinistų gyventa 
turtingiau už liuteronus, o turtingiausiais laikyti Nyderlandų 
menonitai — anabaptistų palikuonys. 

Kalvinistų ūkiškumą visam pasauliui sensacingai pademonst- 
ravo hugenotų išvijimas iš Prancūzijos — iš to naudos turėjo Ang- 
lija, Olandija, protestantiškoji Vokietijos dalis bei Šveicarija. Dėl 
to, pasipiktinęs vienu Anglijos kritiku, Voltaire'as konstatuoja: 
„Protestantai, kurie paliko mūsų karaliaus valstybes, perkėlė pra- 
monę, iš kurios pralobo Prancūzija, į jūsų šalį. Ar visos šilko bei 
porceliano manufaktūros jums nieko vertos? Pastarąją pas jus 
mūsų pabėgėliai patobulino, ir mes praradome tai, ką jūs įgijote.“!* 

Sritys, kuriose apsigyveno hugenotai, iš esmės jau buvo in- 
dustrializuotos, tačiau jie įdiegė naujus gamybos bei produkcijos 
realizavimo būdus. 

Hugenotai veikė dar senosios ūkio sistemos rėmuose. 

Merkantiliška ekonomikos sistema — pagal Liudviko XIV fi- 
nansų ministrą pavadinta kolbertizmu — XVIII amžiuje buvo 
labiausiai daugelio monarchų pamėgta. Valstybė skatino tokią 
pramonę, kuri pirmiausia tarnavo rūmų, aukštuomenės, dvasi- 
ninkijos, pasiturinčios buržuazijos prabangos reikmėms, pavyz- 
džiui, gobeleno ir karališkųjų veidrodžių gamyba, arba armijai 
ir jūrų laivynui, — tai patrankų liejyklos, arsenalai bei laivų sta- 
tyklos. Skatinant eksportą ir uždedant didelius muitus impor- 
tuojamoms prekėms, norėta į savo kraštą pritraukti kitų šalių 
pinigų. Tokia jūrų tauta kaip Anglija mėgino uždrausti importą 
iš Nyderlandų, kurie kėsinosi laisvą jūros erdvę panaudoti laisvos 
prekybos interesais. 

Pirmieji ligtolinės ūkio sistemos kritikai buvo fiziokratai — 
grupė Prancūzijos teoretikų, susibūrusių apie karaliaus asmeninį 
gydytoją Francois de Ouesnay. Jie ėjo toliau už agronomus, ku- 
rie labiau domėjosi praktika ir dauguma kurių telkėsi Anglijoje. 
Jų mokykla vadinosi /iziokratija, nes jie norėjo grįžti prie physis, 
gamtos, viešpatavimo, tai yra prie beviltiškai apleisto kolbertizmo 

laikotarpiu žemės ūkio, iš kurio produkcijos bei mokesčių ir lai- 
kėsi visa rūmų valdžios sistema. Fiziokratai, tęsdami Anglijos ir 
Prancūzijos agronomų veiklą, norėjo bajoriją sugrąžinti prie nuo- 
savos žemės dirbimo, paskatinti ją savo kapitalą investuoti į že- 
mės ūkį ir kurti naują valstybės ekonomikos sistemą, pagrįstą 
ūkinių privilegijų, muitų panaikinimu, tai yra visišku gamybos 
ir prekybos liberalizavimu. Teorija stulbino savo naujumu ir kaip 
sistema buvo nelengvai suvokiama. Netrukus fiziokratai įsivėlė 
į pašėlusius publicistinius ginčus su savo priešininkais. Galiausiai 
jie tapo apšmeižti kaip sekta, ir jų publikacijos Prancūzijoje buvo 
uždraustos, mat puikiai suvokta, jog jų reikalavimai neatleisti 
nuo mokesčių bajorų ir dvasininkų iš pagrindų kelia grėsmę 
esamai politinei bei ūkinei senosios monarchijos sistemai. 
Fiziokratai kaimišką konservatyvų kooperacinį arba senjorinį 
patriarchalinį valstiečių pasaulį praturtino naujomis švietimo 
idėjomis. Jie dirbo remdamiesi matematikos, statistikos, racio- 
naliais numatymo metodais. Jų teorija buvo grindžiama nauda, 
jie gynė individualųjį ūkį, tačiau jo sampratą siejo su moks- 
linėmis išvadomis, kurios šiandien primena ekologiją. Fiziokratai, 
pavyzdžiui, nepritarė beprasmiškam dirbamos žemės naudojimui 
realizuojant naują 70w£es royales (karališkųjų kelių) sistemą. Nuo 
ketvirtojo XVIII amžiaus dešimtmečio „Prancūzijoje buvo pla- 
nuojama palyginti gigantiška — net kelių tūkstančių kilometrų 
ilgio — kelių tiesimo programa, o nuo šeštojo dešimtmečio ją 
pradėta įgyvendinti. Naujieji routes royales turėjo Paryžių sujungti 
su visais svarbiais provincijų miestais ir uostais, perpus sutrum- 
pinti kelionės laiką ir tinkamai naudotis bet kuriuo metų laiku, 
ar lyjant, ar sningant. Šie vieškeliai, kur tik buvo įmanoma, 
strėlės tiesumu nusidriekė per kraštą ir buvo maždaug dvidešim- 
ties metrų pločio, o su grioviais ir alėjomis abipus siekė net iki 
dvidešimt septynių metrų. Tokio tvirto, gera skalda išgrįsto kelio 
važiuojamojoje dalyje ir kelkraščiuose viena šalia kitos lengvai 
išsitekdavo šešios karietos arba vežimai. Tai buvo autostrados 
avant la lettre, ix iki vėlyvo jų atsiradimo Prancūzijoje šie vieške- 
liai puikiausiai tarnavo du šimtus metų.“'? Fiziokratų priešiškam 

nusistatymui prieš tokių kelių tiesimą turėjo įtakos dar ir tai, 
kad jiems prijaučiantis ministras Turgot programą apkarpė ir 
peržiūrėjo kelių plotį. 

Nuo fiziokratų nedaug tesiskirianti ekonomikos teorija kiek 
vėliau buvo sukurta ir Didžiojoje Britanijoje, kuri tuo metu pir- 
mavo visose ūkio srityse. Šią teoriją Adamas Smithas 1776 me- 
tais išdėstė iki šiol garsioje knygoje 7he Wealth of Nations (Tautų 
gerovė). Kaip ir fiziokratai jis plačiai kritikavo esamą monopolių 
bei privilegijų sistemą ir laisvajai prekybai pranašavo gerą ateitį: 
„Laisvos prekybos sąlygomis tarp visų tautų atsirandanti kon- 
kurencija sukurs palankią dirvą tam, kad pelnas neperžengtų 
įprasto dydžio nei naujoje rinkoje, nei naujoje ūkio šakoje. Nau- 
joji rinka sukurtų naują produktą savo poreikiams arba pateiktų 
savo pasiūlą, nieko neatimdama iš esamos rinkos, ir šitas naujas 
produktas sukauptų naujo kapitalo naujam verslui [...].“? 

Visiškai natūralu, kad laisvės idėjos, kurias skleidė prigimtinės 
teisės gynėjai, turėjo būti taikomos ir ūkyje. Naujieji ekonomikos 
teoretikai, kaip ir prigimtinės teisės gynėjai, mąstė viso pasaulio 
mastu, o pasaulio visumą regėjo kaip milžinišką laisvą savaime 
viską reguliuojančią rinką. Esama sistema buvo nepaslanki, jai 
viešpataujant, viena merkantilistinė valstybė izoliuodavo kitas; 
tai kurstė karą tarp valstybių ir tarpusavio alinimą. Jos vietoje 
reikėjo sugalvoti kažką perspektyvesnio. Tai irgi buvo viena di- 
džiųjų utopijų, apie kurią svajota XVIII amžiuje. 

Kaip ir prigimtinės teisės teoretikų, valstybės filosofų darbai 
knygos ekonomikos temomis skaitančio elito buvo ryte ryjamos. 
Ir kai kurie valstybės veikėjai pamėgino valstybės teoretikų bei 
ekonomistų teorijas praktiškai panaudoti jau esamoje sistemoje. 
Absoliutaus despoto vietą turėjo užimti gerasis karalius kaip mo- 
dernių pažiūrų krašto tėvas, kuris tariasi su savo apsišvietusiu 
ministru. Randasi ir daugiau protingų vyrų, kurie labai sumaniai 
ir įžvalgiai mėgina pagerinti savo valstybių padėtį. Austrijoje, pa- 
vyzdžiui, buvo Wencelis Antonas von Kaunitzas, Milane - Firmia- 
nas, Toskanoje — Rosenbergas-Orsinis, Ispanijoje - de la Ensena- 
da, Aranda ir Campomanesas. Hanoveris turėjo Mūnchhauseną, 

Prancūzija — d'Argensoną ir d'Aguesseau, taip pat Turgot, kurį 
lydėjo mažesnė sėkmė, nors Struensee Danijoje sekėsi dar sun- 
kiau. Jie siekė modernizuoti valdymą, panaikinti privilegijas ir 
nelygybę, teisingiau paskirstyti išteklius. 


7. Gamtos mokslai, medicina, technika 


Visos idėjos, iškeltos XVIII amžiuje religijos, politikos bei eko- 
nomikos srityse, buvo utopinės — tiek apie protingą Dievo kara- 
lystę žemėje, tiek apie piliečių teisėmis besiremiančią monarchiją, 
tiek apie ūkinę laisvos gamybos ir laisvos prekybos sistemą. Gam- 
tos mokslas ir technika atrodė ne tokie utopiški, nes jų „atra- 
dimai“, plūstelėję XVII amžiuje, yra tikras dalykas, nors amži- 
ninkų jie dažnai likdavo nesuprasti. Žinoma, ir gamtos mokslui 
bei technikai utopija, spekuliacija nebuvo svetimos; be jų dažnai 
tam tikrų atradimų nebūtų buvę pasiekta, ir —- kaip matysime — 
keletas utopijų liko problemomis, kurių šio amžiaus priemonė- 
mis buvo neįmanoma išspręsti. 

Gamtos mokslai, matematika ir technika visada turėjo savo 
vietą plačiojoje visuomenėje. Matematika ir fizika priklausė se- 
niesiems septyniems laisviesiems menams, kuriuos viduramžiai 
perėmė iš antikos ir kurių mokyta universitetų katedrose; tiesa, 
anksčiau šie mokslai buvo antraeiliai ir ilgą laiką tarnavo tik 
teologijai. Įvairūs veiksniai nulėmė šių mokslų plėtotę XV ir XVI 
amžiuose, ypač jūreivystės, tapusios labai svarbia, poreikiai. XVII 
amžiuje teologinė ortodoksija daugelį dalykų stabdė ir slopino, 
tad gamtos mokslas ramiausiai plėtojosi toliau, kartais kaip mėgė- 
jiška ar papildoma veikla. 

XVIII amžiuje buvo galima žengti į priekį. Šį procesą 1721 
metais taikliai aprašė Ciūricho gydytojas ir gamtos tyrinėtojas 
Johannas Jakobas Scheuchzeris. Scheuchzeris (1672-1733) dau- 
geliu atžvilgių yra tipiškas šios epochos gamtos tyrinėtojas. Jis 
buvo kilęs iš geros šeimos, Ciūricho municipaliteto narių gimi- 
nės, susijusios su cechais, taigi iš viduriniojo sluoksnio. Jau jo 

tėvas buvo gydytojas. Medicininį išsilavinimą įgyja Utrechte, t.y. 
Nyderlanduose, kur laisvai plėtojosi ne tik gamtos mokslai, bet 
ir dvasios dalykai. 1694 metais ten jis įgyja medicinos daktaro 
laipsnį. Gimtojoje respublikoje dirba miesto gydytoju, o vėliau 
ir matematikos profesoriumi aukštojoje mokykloje. Visą gyve- 
nimą jis triūsia mažame gimtajame mieste Ciūriche. Ten jis 1697 
metais įkuria gamtamokslinę-poliistorinę Gesellschaft der Wohl- 
gesinnten (Labdarių draugija), kuri gyvavo iki 1709 metų kaip 
mokslininkų akademija respublikos mastu. O pats jis priklauso 
tarptautiniam mokslininkų korpusui, yra Vokietijos Academia 
naturae curiosorum, Londono Royal Society ir Sankt Peterburgo 
akademijos narys. Scheuchzerio dėka aukštikalnių tyrinėjimas, 
Alpių geologija tapo mokslo objektu. 

1721 metais Ciūriche išleidžia knygą dvejopa antrašte: Jobi 
Physica Sacra oder Hiobs Naturwissenschaft verglichen mit der beu- 
tigen (Jobi Physica Sacra, arba Jobo gamtos mokslas lyginant su 
šiandieniniu).*VTai tipiškas to laiko tvarinys: sukurtas teologijos 
dvasia, mėginant Biblijos tiesą suderinti su gamtos mokslų atra- 
dimais. 

Pateikdamas Jobo knygos dvidešimt aštuntojo skyriaus trečiąją 
eilutę, Johannas Jakobas Scheuchzeris randa tinkamą progą pa- 
kalbėti apie gamtos mokslų pažangą. Toji eilutė yra tokia: Teneb- 
ris posuit (Deus) terminum et ad omnem perfectionem ipse scruta- 
tur lapidem in caligine et denissima umbra abditum (Jis išsklaido 
tamsą. Jis geba iki galo ištirti visus dalykus: akmenis, tamsą ir 
mirties sutemas). 

Scheuchzeris čia įterpia tariamai prasmingą žodį Dievas. Ta- 
čiau šiandien mes jį suprantame kaip žmogų, išsklaidantį tam- 
są, — tatai labiau atitiktų švietėjišką požiūrį. Scheuchzeriui, kaip 
jis pats kitoje vietoje tvirtina, labiau rūpi atpažinti gamtoje Die- 
vą. Apsišvietusiai ortodoksinei to meto teologijai jis čia patei- 
kia svarų argumentą. 

Šiame dvidešimt aštuntame Jobo knygos skyriuje iš esmės kal- 
bama apie tikrąją Dievo ir žmogaus išmintį tyrinėjant ir nau- 
dojant žemės gelmėse slypinčius turtus. 

Iš pradžių Scheuchzeris svarsto ankstesnius aiškinimus. Jis, 
beje, nepritaria nuomonei, esą tamsa čia reiškianti nieką (Nichts) 
ir tęsia: „man labiau priimtina nuomonė [...] Jobas kalba apie 
visokius naujus atradimus, kurie po kiek laiko tame ar kitame 
amžiuje Dievo apvaizdai padedant ištraukiami iš tamsos į šviesą 
ypatingai žmonių visuomenės naudai“. 

Pasakyme žmonių visuomenės naudai ryškėja naujas požiūris, 
kai palaipsniui pripažįstama tik tai, kas teikia naudą, dažnai 
mainais į sielos, intelekto bei meno poreikius. Scheuchzeris ga- 
liausiai laikosi tipiškos švietėjiškos nuostatos — išsisklaidžius tam- 
sai laukiama išauštant naujų, geresnių laikų: „Jei ši hipotezė yra 
teisinga ir kažkuriame šimtmetyje ateis galas tamsai, mes visiškai 
galime teigti jokio kito amžiaus nebuvus tokio vaisingo naujais 
atradimais kaip neseniai praėjęs XVII šimtmetis, per kurį buvo 
atrasta daugiau nei per ankstesnius septyniolika amžių kartu 
paėmus.“ 

Toliau nusilenkiama didžiajam XVII amžiaus filosofui: „Štai 
kad ir Descartes'as buvo garsus savo naująja filosofija, - ir nors 
jis neilgai teišsilaikė soste, ant kurio buvo užkeltas, - mažų ma- 
žiausiai atvėrė vartus į philosopbia matbematica, kuri tebeviešpa- 
tauja ir šiandien, darydama poveikį ne tik gamtos mokslui, bet 
ir medicinai, iš dalies ir dorovės teorijai, kiek ši susijusi su išsa- 
miu žmogaus emocijų pažinimu.“ 

Scheuchzeris pripažįsta lemiamą Descartes'o vaidmenį moder- 
niam mąstymui. Išeities tašku pasirinkdamas abejojimo principą, 
Descartes'as matematinį mąstymo metodą pasirenka kaip vie- 
nintelį teisingą. Nuo to laiko matematinis loginis mąstymas at- 
vėrė galimybes daryti gamtamokslinius atradimus, kurie anks- 
čiau buvo neįmanomi. Buvo atskleista žmogaus kaip protingos 
būtybės esmė. Vėliau pasigirs ir prieštaraujančių balsų, tačiau 
Scheuchzerio laikais viską buvo užvaldžiusi pbilosophbia mathe- 
matica su savo mechanine pasaulio samprata, pasaulio, kuris tarsi 
Dievo prisuktas laikrodis tiksi pagal tvirtus dėsnius. 

Nuo tol žmogaus kūną imta laikyti mašina. Montesguieu 
teigia: „Mano mašina yra taip vykusiai sukonstruota, kad visi 

daiktai man daro pakankamai didelį įspūdį - be to, jie man gali 
suteikti pakankamai malonumo, nesukeldami man skausmo.“?? 

Iš tikrųjų žmogaus kūną dabar buvo galima mediciniškai kur 
kas tiksliau tyrinėti. Gydytojas Scheuchzeris iš pradžių stabteli 
prie XVII amžiaus medicinos atradimų: „Medicinoje mes turi- 
me naujų išradimų [...] kraujo cirkuliavimo srityje, kurių au- 
torius Guil[elmus] Harveus (Harvey) [...]. Be galo daug nauja 
atskleista anatomijoje: [-..] antai, naujos ductus salivales arba sei- 
lių liaukos; Willisius (Willis) išanalizavo smegenų formą bei san- 
darą [-..] ausies, [-..] širdies, [...] smulkiausių liaukyčių bei gys- 
lelių. Jn summa, visa žmogaus kūno anatomija dabar visiškai 
kitaip atrodo.“ 

XVIII amžiuje medicina pasistūmėjo dar toliau, ir kitų moks- 
lų atžvilgiu jai atsivėrė kelias užimti išskirtinę padėtų, ką ji ir 
padarė vėliau, jau XX amžiuje. Nauji atradimai labai greitai 
pakeitė medicinos praktiką. Greta tradicinių fakultetų pamažu 
radosi naujoviškos medicinos mokyklos: antai 1724 metais Ber- 
lyne pradėjo veikti Collegium medico-chirurgicum, 1795 me- 
tais taip pat Berlyne — Pėpiničre karo gydytojams. 

Žmogaus medicinai ėmus orientuotis į praktiką, veterinarija 
tuo tarpu pasuko mokslo keliu. 1762 metais Paryžiuje atidaryta 
Ecole vėtėrinaire, 1790 metais — Tierarzneischule Berlyne. Tai 
irgi buvo reformos dalis, turėjusi labai paveikti žemės ūkį. 

Po to Scheuchzeris pasineria į plačiąją matematikos bei me- 
chanikos sritį. Ką buvo pasiekę Newtonas ir Leibnizas, toliau 
turėjo išplėtoti Bernoulliai, ypatinga Bazelio matematikų dinas- 
tija, per tris generacijas padovanojusi aštuonis įžymius matema- 
tikus ir fizikus, pradėjusių nuo Nyderlandų, po to dėsčiusių Sankt 
Peterburge, Berlyne, galiausiai — gimtajame Bazelyje. Ketvirtos 
kartos palikuonys perėjo prie technologijos, - tai buvo jau XIX 
amžiuje: „Pasaulyje netrūksta atradimų matematikos ir mechani- 
kos srityse. Aš galėčiau ant pakylos užkelti Cartesių su jo ištobu- 
linta algebra, Leibnizą ir Newtoną su jų calculo infinitesimali (be 
galo mažų dydžių skaičiavimu), Bernoullius su jų naująja kreive 
ir jos savybėmis. Galileo Galilėjų, su savo teleskopais sėkmingai 

atnaujinusį Koperniko mokymą, būtent šį puikų, Romos dvasi- 
ninkų persekiotą žmogų.“ 

Taip Scheuchzeris priėjo prie Galileo Galilėjaus ir kartu prie 
labiausiai ginčytino naujųjų gamtos mokslų klausimo. Užsimin- 
damas apie Romos dvasininkų persekiojimą, Scheuchzeris palie- 
tė tuomet vis dar aktualų ginčą dėl Koperniko mokymo. 

Biblijoje, Jozuės knygos dešimtojo skyriaus tryliktoji eilutė 
yra tokia: „Taigi saulė sustojo dangaus vidury ir delsė leistis 
beveik visą dieną“, tai todėl, kad Viešpaties paliepimu išrinktoji 
izraelitų tauta galėtų švęsti savo pergalę prieš amoritus. 

Įsisąmoninus, kad žemė sukasi apie saulę, žemė nustojo būti 
Visatos centru; žemė su jos bažnyčiomis, vienintelėmis galin- 
čiomis suteikti išganymą, ir Dievo paskirta valdžia. Taip atsivėrė 
kelias reliatyvumo pripažinimui. Tačiau naująją heliocentrinę 
teoriją Kopernikas sukūrė dar XVI amžiuje, kuris pasižymėjo dar 
didesne laisve, stebėdamas ir apskaičiuodamas, t.y. gamtos stebė- 
jimą derindamas su teoriniu matematiniu skaičiavimu. Galilėjus 
šią teorija labiau pagrindė ir dėl to Bažnyčios buvo pasmerktas 
tylėti. Ne tik Romos, bet ir kitos Bažnyčios tvirtai laikėsi senojo 
astronominio mokymo. 

Reikia pasakyti, kad ir Scheuchzeriui knygoje Hiob Ciūricho 
cenzūra buvo įsakiusi išbraukti visas vietas, kuriose paliesta Ko- 
perniko teorija. Scheuchzeris tai padarė šiek tiek ironizuoda- 
mas, — jis išbraukė visa tai, ką galėjo suprasti neprofesionalai, o 
čia cituojamas vietas paliko. Ciūricho cenzoriai dėjosi jų nepa- 
stebėję. Ši cenzūra buvo vienas paskutiniųjų senosios ortodok- 
sijos mėginimų pasipriešinti. Protestantiškos bažnyčios, ten, kur 
senoji teologija buvo atsiskyrusi nuo protingosios ortodoksijos arba 
latitudinarizmo, pasirodė esančios labiau atviros. Romos Kata- 
likų Bažnyčia, kaip žinome, tuo keliu pasuko netrukus, praėjus 
pusei šimtmečio. 

Scheuchzeris Galilėjų paminėjo labiausiai dėl jo teleskopų. Be 
šio mokslininko, Scheuchzerio suminėti ir kiti: „Cassinum (Cas- 
sini) ir Hugenium (Huygens) su savo naujomis planetomis apie 
Jupiterį ir Saturną [...], Leuwenhoekas su savo mikroskopais arba 

didinamaisiais stiklais [...], Tschirnhausenas su savo padegamai- 
siais lęšiais, Geurike [...] ir kiti su savo termometrais, Toricellis, 
Pascalis su barometrais [-..], Drebbelius [..] su navigiis subaguaeis 
arba laivais, kurie panyra po vandeniu [...J.“ 

Taip Scheuchzeris pereina į technikos pasaulį. Deja, tie atra- 
dimai dar negreit buvo pritaikyti. XVII ir XVIII amžiai su atradi- 
mais dar ilgokai žaidė — pavyzdžiui, su elektra ar cheminiais eks- 
perimentais. Tinkamas pavyzdys čia - Drebbelius su savo navigiis 
subaguaeis, povandeniniais laivais, kurių techninis sprendimas tapo 
įmanomas tik XX amžiaus pradžioje. Panašiai pasakytina ir apie 
oro laivą. Pirmieji įkaitinto oro balionai, kaip žinome, pakilo į 
dangų jau XVIII amžiaus pabaigoje. Goethe tuomet rašė: „Kas 
išgyveno oro balionų atradimą, paliudys, koks ilgesys tąsyk išsiveržė 
iš tokios daugybės tūkstančių sielų [...], kaip naujutėlė ir išsami 
informacija apie kiekvieną pavykusį bandymą plūste užplūsdavo 
laikraščius [...].“? Lėktuvai turėjo palaukti dar kito šimtmečio. 

Scheuchzeris gerai suvokia naujas technikos galimybes ir tęsia 
toliau, pasakodamas apie didžiuosius kanalų kasinius: „Didieji 
kunigaikščiai ir karaliai nusipelnė vietos ant pakylos dėl savo iki 
šiol negirdėtų sumanymų: Liudvikas XIV, Prancūzijos karalius, 
sujungęs vandenyną ir Viduržemio jūrą; Friderikas Wilhelmas, 
Brandenburgo kurfiurstas, Oderį sujungęs su Šprė upe, Holš- 
reino hercogas, ketinęs sujungti Šiaurės ir Baltijos jūras, Petras 
Aleksejevičius, ėmęsis sujungti Kaspijos ir Juodąją jūras bei Bal- 
tąją jūrą su Baltijos.“ 

To meto Europa, ypač Prancūzija, buvo išraizgyta kanalų 
tinklo, kuris labai palengvino susisiekimą. Gerėjo keliai. Tai vėlgi 
buvo įmanoma padaryti toliau plėtojantis inžinerijos mokslui ir 
steigiantis atitinkamoms mokykloms. 

Baigdamas Scheuchzeris dar kartą grįžta prie išradėjų, prie Pri- 
vatpersonen (privačių asmenų). „Nuo aukštų valdovų aš vėl grįžtu 
prie privačių asmenų ir menu Becherio ir Drebbeliaus perpetui 
mobilis, Guerickės ir Boylės antliae pneumaticae arba oro siurblį, 
Huygenso pendulorum laikrodžiuose, Papiniano aukšto slėgio 


«“ 


puodą, kuriame kaulus galima suvirti į košę ar tyrę [...]. 

Čia Scheuchzeris mini du esminius šio šimtmečio išradimus. 
Laikrodį, kurio mechanika jau tuomet buvo labai tiksli, kurį 
turint buvo galima tiksliau paskirstyti laiką ir, vadinasi, jį geriau 
išnaudoti — galėtume laikyti šio amžiaus simboliu. Žinoma, nuo 
tada teko atsisakyti laiko tėkmės nesudrumsčiamos senojo pa- 
saulio ramybės. Nuo aukšto slėgio puodo galiausiai pereinama 
prie garo mašinos, kuri XVIII amžiaus pabaigoje sukėlė technikos 
revoliuciją. Garo mašiną septintajame amžiaus dešimtmetyje 
sukūrė Birmingemo Lunar Society technikų grupė. 

Scheuchzeris technikos išradimų seką baigia žodžiais: „/2 sum- 
ma man pačiam prailgtų laikas, jei imčiau pasakoti apie visus 
naujus išradimus, kuriuos galima rasti Zransactionibus Anglicanis, 
Mėmoires de VAcadėmie Royale, Deutschen Ephemeridibus, Berli- 
nischen Miscellaneis, etc. [...].“ 

Scheuchzeris čia pabrėžia didžiųjų mokslo akademijų vaid- 
menį. Jis išvardija Royal Society, Acadėmie des sciences, Vokie- 
tijos Academia Naturae Curiosorum ir Berliner Akademie pub- 
likacijas. Vėliau visuomenei naudingos, amatų, taip pat žemės 
ūkio ir ekonominės draugijos turėjo rūpintis mokslo ir technikos 
išradimų propagavimu, tolesniu jų plėtojimu ir pritaikymu. Tai 
tokios draugijos, kuriose Scheuchzerio minėtieji privatūs asme- 
nys, dažnai tai būdavo kunigas su savo gamtos mokslų istorijos 
muziejumi bei metereologiniais stebėjimais arba sumanūs ama- 
tininkai, galėdavo gauti paskatinimą bei paramą. 

Nuosrtabiai optimistiškai šiaip jau skeptiškas Voltaire'as rašo 
apie žmogaus proto pažangą Liudviko XV epochoje, t.y. nuo 1720 
iki 1770 metų: „Akademijos daug pasiekė, pratindamos jaunus 
žmones skaityti ir premijomis skatindamos jų gabumus. Gyvy- 
binga fizika išplėtojo būtiną pramonės procesą, bepradedan- 
tį užgydyti žaizdas, kurias valstybei padarė du lemtingi karai.“ 
Naujų metodų dėka atpinga tekstilės gamyba. Moksliniai tyri- 
nėjimai patobulino žemės ūkį, „ir vienas apsišvietęs ministras 
leido laisvai eksportuoti grūdus, kas pernelyg ilgai buvo drau- 


džiama [...]“2. 

8. Lavinimas, mokykla, liaudies švietimas 


Vėliau, atsigręžus į technikos plėtotę, kilo klausimas: kas atsirado 
pirma — modernus plūgas ar skaitymo vadovėlis liaudžiai? 

Į šį klausimą vienareikšmio atsakymo nėra, tačiau skaitinių 
knygos, vadovėlio kaip mokymo priemonės vaidmuo, ypač kal- 
bant apie kaimo sluoksnius, šiaip ar taip, yra nemažas. Vienoks 
ar kitoks raštingumo arba mokymo lygis susijęs ne vien su tech- 
nika, bet ir su filosofinio bei politinio švietimo pradžia. Lavi- 
nimas yra labai svarbus: ir ugdant tradicines vertybes, ir skinant 
kelią naujoms idėjoms. 

Švietimas turėjo paveldėti reformacijos ir kontrreformacijos 
palikimą. Protestantai visur daug reikšmės teikė formuojant išsi- 
lavinusių kunigų luomą, tačiau suvokė, kad lavinimas turi apimti 
platesnius sluoksnius, nes naujo tikėjimo reikėjo išmokyti visą 
liaudį.Tai reiškė ir visuotinį vaikų mokymą. Pirminis toks moky- 
mas vyko pačioje Bažnyčioje, remiantis Katekizmu, tokia klau- 
simų ir atsakymų knygele, kuri aiškino, kas yra teisingas tikėjimas 
ir teisingas poelgis, subtiliai perteikė Biblijos pasaulio vaizdinius 
ir buvo parašyta visiems suprantama kalba. Iš Katekizmo buvo 
mokomasi skaityti, įsiminti, atpasakoti. Praktikuotasi vienas kito 
klausinėti naudojantis specialiai parengtais klausimais ir atsa- 
kymais, mokytasi skirti gerą ir blogą elgesį, suprasti elementarias 
teologines sąvokas; buvo supažindinama su Izraelio tautos pasau- 
liu, aukšta senovės kultūra, kuri padėjo pamatus Europos civiliza- 
cijai. Visos tos žinios turėjo būti pagilintos, uoliai skaitant Bibliją. 

Panašų poveikį galėjo turėti ir Romos katalikų katekizmas, 
tačiau čia Biblijos skaitymas nebuvo per daug skatinamas, stiprė- 
jantis baroko kultas užvaldė jausmus ir protą. Ten daugiau buvo 
gėrimasi krikščioniškojo pasaulio didybe. Pažinimas ir skaitymas 
toliau laikytinas aukštojo luomo ir dvasininkų reikalu, - ypač 
jėzuitų, turinčių aukštojo mokslo monopolį. 

Šiaip ar taip, švietimas, kiek buvo įmanoma, rėmėsi refor- 
macijos darbu. Žinoma, kai kuriuos akcentus reikėjo kitaip su- 
dėlioti. Locke'as, rašydamas savo veikalą On Education (Apie 

švietimą) , norėjo ugdyti laisvą žmogų, auklėti asmenybę ir pilietį. 
Vėliau publikacijos pedagoginėmis temomis pasipylė kaip iš gau- 
sybės rago. Rousseau žengė naują žingsnį, į centrą iškeldamas 
vaiką, /e petit homme, ir jį, kaip Emilį, norėdamas auklėti pagal 
prigimtį. Pestalozzi šia kryptimi ėjo toliau, reikalaudamas, kad 
žmonija būtų ne dresuojama, kaip elgtis su turima technika, o 
lavinamaą. 

Mokyklų reforma tapo svarbiausiu švietimo uždaviniu. Visa 
ligšiolinė mokymo sistema buvo laikoma sustingusia ir siaura. 
Kiekvienoje srityje puolama keisti, kas buvo ligi šiol, dažnai 
susiduriant su pasipriešinimu iš pačių pedagogų pusės. Pavyz- 
džiui, Bazelio universitete atkakliai buvo kratomasi Jakobo Ber- 
noulli, didžiojo matematiko, siūlomos reformos. Remtasi prin- 
cipiniu teiginiu: //mites guos posuere Veteres non moveto“? — ribos, 
kurias nustatė pirmtakai, neturi būti keičiamos. 

Taip teigta 1691 metais. Jei universitetas norėjo toliau išsilai- 
kyti, jis privalėjo imtis nors mažiausių permainų. Šalia senųjų 
matematikos ir fizikos disciplinų, kurios pagal galimybę buvo 
išplėstos, iškilo gamtos mokslas, tyrinėjantis žmogų, gyvūnus ir 
augalus, taip pat geologija, tyrinėjanti bergždžiąsias uolienas. 
Geografija teikė žinių apie šią nuostabią žemę, kurioje gyventa 
ir kurioje nuolat kas nors buvo atrandama. Istorijos mokslas, 
kadaise buvęs tik dalis retorikos, skirtos didingam monarcho 
šlovinimui, dabar suvokiamas bent jau kaip mokslas apie žmogų 
ir jo elgseną amžių tėkmėje, jei ne kaip žengimas į geresnę ateitį. 
Greta iki tol viešpatavusios antikos istorijos iškilo naujoji istorija, 
savos Tėvynės istorija — Historia Patriae. Teisės fakultetuose sau 
kelią skynėsi prigimtinė teisė, kuri pakeitė Aristotelio etiką. 

Tačiau universitete ir toliau dominavo lotynų kalba, nors šen 
bei ten buvo dėstoma ir gimtąja kalba. Kelias į universitetą ėjo 
per lotyniškąją mokyklą, kurioje mokslas prasidėdavo nuo dešim- 
ties metų amžiaus. Tik XIX amžiuje imta dėstyti nacionaline kal- 
ba, į mokymo programą buvo įtrauktos ir svetimos kalbos. Uni- 
versitetas ir gimnazija dar laikėsi ir senos sistemos: naudojimasis 
nurodytais vadovėliais, mokymas vyksta paskaitų, egzaminas — 

disputo forma. Platesnis pokalbis apie literatūrą buvo salonų, 
mokslo ir skaitymo draugijų reikalas. Beje, ten toną neretai duo- 
davo profesoriai. 

Deja, universitetas rengė tik trijų tradicinių akademinių pro- 
fesijų studentus: teologus, teisininkus ir medikus, šiems tesuteik- 
damas menką praktinę profesinę orientaciją. Tačiau šimtmečio 
pabaigoje praktika medicinos fakultete vertė daryti esmines per- 
mainas. Iki šiol doctor medicinae buvo specialistas, kuris diag- 
nozuodavo ligą ir atlikdavo mokslinius tyrimus. Gydymas buvo 
akademinio išsilavinimo neturinčių chirurgų, kaip gydytojų pa- 
rankinių, darbas. Pažangos žingsniai medicinos moksle vertė 
persiorientuoti arba pačiame universitete, arba medicinos-chi- 
rurgijos draugijose. Kelias moderniam gydytojui buvo atvertas. 

Tuo tarpu visuomenė ir valstybė labai stokojo ir gerai pareng- 
tų kitų profesijų atstovų. Visų pirma — inžinierių, nes visur pa- 
stebima darėsi technikos pažanga. Dailidžių, statybininkų, tiltų 
statytojų, architektų būta nuo seno. Tačiau dabar pradėta juos 
sistemingai mokyti matematikos bei geometrijos. Inžinerinės 
mokyklos pirmiausia atsirado Prancūzijoje: 1718 metais — Ėcole 
des Ingenierurs, 1747 metais — Ėcole des Ponts et Chaussėes, 
1765 metais — Ėcole du Gėnie marin, 1778 metais — Ėcole des 
Mines; visos jos veikė Paryžiuje ir pirmiausia tenkino karybos 
poreikius. Antai matematikos žinios pravertė artilerijoje. 

Vokietijoje iš pradžių iškilo kasybos akademijos: 1770 metais 
Berlyne, 1775 metais Klaustal-Celerfelde, 1776 metais Saksoni- 
jos mieste Freiberge. Inžinieriaus profesija buvo palyginti nauja; 
XIX amžiuje ji galutinai įsitvirtino didžiausiose aukštosiose poli- 
technikos mokyklose. Rengti daugiau amatininkų bei technikų jau 
nuo antrosios XVIII amžiaus pusės imta rūpintis mem20 mokyklose, 
kurios buvo amatų ir pramonės mokyklų, matematikos ir gamtos 
mokslų gimnazijų bei technikos mokymo įstaigų pirmtakės. 

Taip pat iškilo būtinybė rengti pirklius tam panaudojant į 
praktiką orientuotas prekybos mokyklas (Handelsschulen), mokant 
juos buhalterijos ir, svarbiausia, pagrindinių užsienio kalbų. Spar- 
čiai gausėjant tarnautojams, kūrėsi vadinamosios rūmų mokyklos 

(Kameralschulen), kurios specializavosi teisės ir nacionalinės eko- 
nomikos srityse. Jau Liudvikas XIV buvo įsteigęs kadetų mokyk- 
las būsimiems karininkams bei tarnautojams. Švietimo epochoje 
daugelis valdovų — ne tik Viurtembergo hercogas Karlas Euge- 
nijus su savo Hohe Karlsschule (Aukštoji Karlo mokykla) — rūpi- 
nosi geresniu savo valstybės veikėjų parengimu. 

Bet ar švietimas galėjo tuo apsiriboti? Profesinis rengimas buvo 
iš tiesų reikalingas ir labai pageidautinas, tačiau ar besirūpinant 
vien technika ir racionaliu žinojimu negrėsė pavojus užmiršti patį 
žmogų? Tuo metu susiformavo filantropinė kryptis - pirmą kartą 
mėginta sukurti integruoto lavinimo sistemą. Ją Desau mieste 
mėgino įgyvendinti Johannas Bernhardas Basedowas, Graubiun- 
dene — Martinas Planta ir Ulysses von Šalis. 

Tačiau toks lavinimas aprėpė tik dalį elito: aukštuomenės, 
geriausiu atveju ir viduriniojo luomo vaikus, gyvenančius mieste. 
Ar šito pakako? Naujojo judėjimo esmė ir buvo kiek tik įma- 
noma leisti visiems patirti naująją šviesą — kartais bendražmo- 
giškais sumetimais, kartais atsižvelgiant į protingą valstybės poli- 
tiką. Jau amžiaus pradžioje iškilo klausimas, kodėl nesiėmus tirti 
ir paprasčiausių kasdienių problemų lygiai kaip ir didžiųjų filoso- 
fijos klausimų: „Gebėjimas tinkamai ir protingai tvarkyti namus 
dažnam atrodo niekingas ir nevertas, kad apie jį būtų sukurta 
keletas išmintingų mokslinių traktatų.“? 

Šviečiant liaudį pirmiausia reikėjo įveikti neraštingumą, page- 
rinti, išplėsti mokymą ir padaryti jį kiek įmanoma prieinamą. 
Tai galėjo būti pasiekta įsteigus specialias mokyklas žemajam 
sluoksniui, fabrikų mokyklas, vargšų mokyklas — kokias Pesta- 
lozzi antai buvo įsteigęs Noihofe, Argau kantone, Šveicarijoje, 
arba junkeris Rochowas — valstiečių vaikams — Rekanoje, Bran- 
denburgo provincijos mieste. 

Taip par galėta sudemokratinti ligtolines miestų ir kaimų mo- 
kyklas, kad jos taptų atviros kiekvienam vaikui. Tačiau tokiu at- 
veju būtų tekę patricijų vaikus uždaryti į tą pačią slogią patalpą 
kartu su dvokiančiais vargšų vaikais. Todėl ateityje pirmenybė 
dažnai būdavo teikiama privačiam mokslui, mokytojais samdant 

darbo neturinčius teologijos kandidatus. Svajonei susodinti tur- 
tingą ir vargšą į tą patį mokyklos suolą buvo lemta išsipildyti 
tik XIX amžiuje, - nevienodai sėkmingai, nelygu valstybė. 

Tokių priemonių imtasi vaikų atžvilgiu. Tačiau ką gi daryti 
su suaugusiais, kurių kuklios mokslo žinios gali greitai pasimiršti 
sunkių kasdienių darbų verpete? Kokią kultūrą jiems pateikti, 
jei esama literatūra paprastai orientuota į aukštesnius sluoksnius? 
Negelbėjo čia ir šiaip pamėgtos enciklopedijos, juk ne kiekvienas 
galėjo sau leisti šiuos prabangius tomus. Reikėjo rasti naują žinių 
perdavimo formą, literatūrą, kurioje galėjai rasti praktiškų pata- 
rimų — visų pirma žemės ūkio srityje, kur dirbo didžioji gyven- 
tojų dalis. Nuo šiol labiau susirūpinta ne tiek moralės draudimais 
bei dorovės pamokymais, kurių buvo apstu kiekviename moder- 
niai perrašytame Katekizme, kiek paremtais praktika konkrečiais 
patarimais konkrečiose situacijose. 

Pamokymai nebūtinai turėjo būti išdėstomi raštu. Perduoti 
juos buvo pavesta kaimo kunigams, ypač protestantiškose vieto- 
vėse. Kunigas galėjo nuveikti daugiau, ne vien perskaityti vyres- 
nybės įgaliojimus. Jo pamokslas galėjo būti orientuotas į prak- 
tiką. Sielų ganytojas galėjo tapti liaudies mokytoju. Jo pareiga 
buvo rūpintis ne tik išganymu aname pasaulyje, bet pagelbėti 
ir šiame pasaulyje; iš čia — anie, vėliau taip išjuokti, kalėdiniai 
pamokslai apie šieną arba apie Dievui malonų žaibolaidį. Pats 
kunigas šių praktinių žinių semdavosi iš atitinkamų visuomenei 
naudingų bei ekonominių draugijų raštų. Beje, tuo pat metu 
reikėjo rūpintis, kad nekiltų grėsmės esamai visuomenės sant- 
varkai. Tuo tarpu žemvaldžiams ir magistratui terūpėjo iš šalies 
ūkio išgauti kuo daugiau produkcijos. Kita vertus, domėtasi, kaip 
sumažinti visiškai neišsilavinusių vargšų skaičių. 

Netrukus kunigui buvo patikėtas dar vienas tarpininko vaid- 
muo: platinti populiarias praktinio pobūdžio knygeles; tos kny- 
gelės turėjo patekti tiesiai į rankas tiems valstiečiams, kurie nors 
kiek gebėjo skaityti. Dar penktajame dešimtmetyje reikėjo kovoti 
su senomis pažiūromis. „1749 metais suabejojama prietaru, kurio 
daugelis laikosi įsitikinę, esą po žmogaus nuopuolio buvo mestas 

prakeiksmas ir žemei, todėl, esą bergždžia rūpintis žemdirbystės 
gerinimu. Tokiam neišmanėliui mažai kas tepagelbės. Beje, reikia 
pastebėti, kad jis nelabai geba teologiją skirti nuo kitų mokslų. 
Visuomenei naudingų ir ekonominių draugijų publicistikoje esa- 
ma daugybė perskaitytinų pasiūlymų, kurie turi palengvinti ir 
padaryti našesnį kasdienį darbą. Kaip gamtos tyrinėjimo išvados 
panaudotinos žemės ūkyje? Kaip pagerinti žemės ūkį, smulkų 
ir stambų, kad tai išeitų į naudą visiems gyventojų sluoksniams? 
[...] Kokie nauji pašariniai augalai kokiai dirvai tinka? Kaip ko- 
voti su javų ligomis? Kas darytina gyvulių epidemijos atveju? 
Skaitytojas informuojamas apie kiaulių auginimo naudą, sumi- 
nėtos trąšos jam turi padėti gerinti dirvą; svarstoma net ir tai, 
kaip vargingiems žmonėms pigiai apsirūpinti šiltu patalu.“ 

1756 metais doroviniame-ūkiniame savaitraštyje Der Wžrt und 
die Wirtin (Šeimininkas ir šeimininkė) buvo galima perskaityti 
tokį raginimą: „Sutelktomis jėgomis dirbkime savo brolių gero- 
vei; nesigėdykime būti paprasto žmogaus mokytoju, nes jeigu 
jie būtų ugdomi taip kaip mes, jie būtų tuo, kuo mes esame, ir 
daugiau. Be mūsų pasaulis gali lengvai apsieiti, o be jų — ne.“ 

Šalia mažų didaktinės literatūros knygelių, — kurias galėjo 
pakeisti ir katekizmai su pedagoginiu klausimo-atsakymo žai- 
dimu, — ėjo laikraščiai, intelektualiniai biuleteniai ir, žinoma, 
įprastiniai kalendoriai, į kuriuos buvo galima įtraukti populiariai 
pateikiamų ekonomikos bei mokslo žinių. Kalendorius buvo 
kiekvieno kaimo žmogaus bibliotekoje, kurioje dar turėta keleto 
kitų dvasinio ar moralinio pobūdžio knygų, pavyzdžiui, psal- 
myno arba maldų rinkinio. 

Tiesa, čia būta ir medicinos patarimų knygos. Šioje srityje 
pradžią davė Lozanos gydytojo Augusto Tissot veikalas Vadovas 
kaimo žmonėms apie jų sveikatą, pasirodęs 1761 metais ir išverstas 
į daugiau nei dešimtį kalbų. Po šio Avis au peuple sur la santė 
sekė daugybė kitų medicinos raštų. 1768 metais pasirodo per 
aštuonis šimtus publikacijų, skirtų kovai su raupais vokiškai kal- 
bančiose teritorijose. Prie jų prisidėjo šimtai rašinių apie veteri- 
nariją. Lygia greta kovota su prietarais. Jau 1755 metais Leipcige 

išėjo Register abergliubischer Meinungen und Handlungen (Prieta- 
ringų požiūrių ir poelgių sąvadas). 

Miesto švietėjai pamažu pradėjo rasti pavyzdinių valstiečių. Vie- 
nas jų — Jakobas Guyeris iš Ciūricho, kuris tapo žinomas visame 
pasaulyje iš to miesto gydytojo Johanno Kasparo Hirzelio veikalo 
Wirischaft eines philosopbischen Bauers (Valstiečio filosofo ūkis). Pran- 
cūziškai ši knyga išgarsėjo kaip Socrate rustigue (Kaimo Sokratas). 
Ciūriche gamtotyros draugijos ekonominė komisija reguliariai 
rengdavo valstiečių pašnekesius, kuriuose dalyvaudavo ir miestiečiai, 
ir valstiečiai. Miestiečiai ir bajorai pamažu suprato, kad liaudyje 
taip pat esama sveiko proto, kad ir ji geba savarankiškai mąstyti. 

Tokiu būdu švietimas „atrado“ liaudį ir įtraukė ją į viduriniojo 
luomo pasaulį, pradėjo tiesti tiltus iš vieno luomo į kitą. Skir- 
tingose šalyse tai vyko skirtingai ir nevienodai sėkmingai. Čia 
rėmėmės Vokietijos ir Šveicarijos pavyzdžiais, kur judėjimas buvo 
ypač intensyvus. Atkreipėme dėmesį į tam tikrą patriotizmo ap- 
raišką — nusigręžimą nuo uždaro luominio pasaulio su visais jo 
išankstiniais nusistatymais. Jaunasis Goethe dėl to kritikuoja ir 
tūlą rašytoją, kuris liaudies nepažįsta iš savo patyrimo: „Kaip 
pasikeistų jo sprendimai, jeigu jis teiktųsi vyrą pamatyti jo šei- 
moje, valstietį jo ūkyje, motiną tarp jos vaikų, amatininką jo 
dirbtuvėje, garbingą miestietį prie jo vyno ąsočio! 


9. Dorybė ir patriotizmas 


Švietimas norėjo išugdyti naują, geresnį žmogų. Šia prasme jis 
atgaivino senąją dorybių teorijos sampratą: graikų ir romėnų 
etikos teoriją apie 27ete ir virtus, apibendrinančią keturias pa- 
grindines dorybes: justitia, prudentia, temperentia, fortitudo — 
teisingumą, išmintį, nuosaikumą ir drąsą. Jų atvaizdus dar buvo 
galima daug kur aptikti ant šulinių rentinių, rotušėse, bažnyčiose 
ir šalia. Dorybės buvo dieviškos kilmės. Tačiau dabar, atsižvel- 
giant į prigimtinės teisės ir proto principus, joms derėjo suteikti 
naują formuluotę, kuri būtų visiems priimtina. 

Švietimo rašytojai paprastai skiria individualias dorybes, ku- 
riomis asmuo turėtų vadovautis asmeniniame, privačiame gyve- 
nime, ir dorybes, privalomas žmonėms visuomenėje arba vals- 
tybės gyvenime. 

Individualių dorybių prielaida — tai tam tikrų nuostatų laiky- 
masis. Klausoma sąžinės balso, vadovaujamasi etiniais principais. 
Deistas remiasi gamtos įstatymu, net jeigu jis nepripažįsta jokios 
jasmenintos dievybės. Ateistai vadovaujasi savo vidiniu balsu. 
Dauguma švietėjų tebėra ištikimi religiniams įsitikinimams — 
žinoma, ne kokios nors ortodoksinės pakraipos prasme. Tai buvo 
išsilavinusiųjų religingumas." Jie buvo religinės bendruomenės 
nariai, lankė pamaldas, klausėsi mišių ir priiminėjo komuniją. 
Dieną kiekvienas pradėdavo malda. Šeimos maldai galėdavo susi- 
rinkti ir visi namiškiai. Tačiau svarbiau čia buvo ne tam tikros 
konfesinės pakraipos dogmatika, o bendras švietėjiškas, janse- 
nistinio arba pietistinio pobūdžio pamaldumas. Žinota, kad žmo- 
gus yra Dievo gyvavaizdis. Buvo priimta patikrinti save, apsvars- 
tyti savo mąstymą ir elgesį, dažnai tai daryta raštu. Sąžinė turėjo 
pasakyti, kas yra gera ir kas ydinga. Vokiečių teologas Johannas 
Joachimas Spaldingas pareiškia: „aš vis labiau įgudau elgtis su 
pačiu savimi, ir sąžinė man darėsi vis svarbesnė“.Vadovautis są- 
žine buvo priimtina ir su Bažnyčia nesusisaisčiusiems deistams, 
ir aiškiems ateistams — ji pakeitė religinį jausmą. 

Visuotinis domėjimasis žmogumi buvo ne kas kita kaip dory- 
bės meilės žmogui išraiška. Švietimo epochos etikoje ji užima 
vieną svarbiausių vietų, įgavusi naują religinių įsitikinimų pavida- 
lą. Kaip tik šiame šimtmetyje ir gimė sąvoka f?/antropija, kuri 
suprantama kaip aktyvi žmonių draugystės forma ir, žinoma, se- 
kant krikščioniškąja daryk kitam gera tradicija. Tačiau dabar ir 
už Bažnyčios sienų, dirbant visuomenei naudingus darbus. Taip 
turėjo būti užgniaužtas kiekviename žmoguje slypintis egoizmas, 
paisymas vien savęs ir savų interesų. 

Nemažiau dėmesio skiriama kuklumo dorybei, taip pat ir mate- 
rialinių vertybių sferoje. Daug kur kovojama su prabanga, pertek- 
liumi, kaip tuomet buvo sakoma, imta peržiūrėti asmenines išlaidas. 

Kuklumui artima dorybė — tai nuosaikumas, ne tik ribojant 
asmeninius poreikius, bet ir skatinant savidrausmę bei slopinant 
aistras, kurioms baroko amžiuje buvo duota didelė valia, ir ne 
tik mene. Nuosaikumas reiškė vidurinio kelio pasirinkimą. Ang- 
lų posakis, turint galvoje dvi partijas parlamente, tatai formu- 
luoja šitaip: /2 moderation placing all my glory, tbe Tories call me 
Whig and Whigs a Tory (pasirinkdamas vidurio kelią, turi susi- 
taikyti su tuo, kad neteksi pasitikėjimo abiejose partijose). 

Pagaliau darbštumas, stropumas taip pat priskiriami prie indi- 
vidualių dorybių. Tingumas tebelaikomas yda, su kuria reikia 
kovoti. Ima ryškėti XIX amžiui būdinga drausmė, reiškiant pa- 
nieką neveiklumui bei meditacijai. 

Individualios dorybės — religingumas, meilė žmonėms, kuk- 
lumas, nuosaikumas ir darbštumas — tai būtinos žmogaus elgesio 
socialinėje plotmėje, šeimoje ir valstybėje sąlygos. Tačiau doru 
buvo laikomas ne tik tas žmogus, kuris rūpinosi šeimos santarve, 
globojo savo vaikus ir artimuosius, tvirtino savo socialinę padėtį 
bajorijoje ir buržuazijoje, bet ir tas, kuris, laimingo atsitiktinumo 
dėka arba paveldėjimo keliu arba tik per savo darbštumą kai ką 
pasiekęs, visada pasiruošęs paaukoti visuomenės labui dalį savo 
laiko, pastangų ir lėšų. Nes pinigus ir padėtį šiame prabangos 
amžiuje buvo galima panaudoti ir kur kitur: bajoras paprastai 
atsidėdavo medžioklei, lošimui ir moterims, pirklys toliau kaup- 
davo kapitalą arba maloniai leisdavo laiką gildijos susirinkime, 
dvasininkas regzdavo intrigas, kad gautų pelningą parapiją, arba 
tik valgydavo, gerdavo ir šiaip dykinėdavo. 

Tie, kurie užimdavo politiko postus, kaip antai municipaliteto 
nario, teisėjo, landfogto, valdininko, burmistro ar ministro, jaus- 
davo pareigą nesavanaudiškai tarnauti bendros gerovės labui. Toji 
tarnystė dažniausiai būdavo dalyvavimas visuomenei naudingose 
bei ekonominėse draugijose. XVIII amžiuje šitokio visuomenės 
elito būta visur, - žinoma, skirtingose šalyse jo poveikis buvo 
nevienodas. Šis elitas vadovavosi patriotizmo idealu. Randame 
begalę šio idealo išraiškos variantų. Jo nestinga karaliui, minist- 
rui, kilmingiems dvarininkams, kaimo valdytojams, burmistrams 

ir patarėjams, pirkliams ir amatininkams, kunigams, mokyto- 
jams, gydytojams ir apsišvietusiems valstiečiams. Patriotizmas 
egzistuoja ne tik respublikose, ypač jis juntamas ten, kur šlovė 
ir garbė apibrėžtos vietos prasme. Hanzos mieste Hamburge 
patriotizmas kadaise nusakytas šitaip: tai „toji stipri vidinė pa- 
skata rūpintis valstybės nauda ir raginanti visais įmanomais bū- 
dais stengtis kelti jos gerovę“ ė. 

Veikti visuomenėje, plačiuose jos sluoksniuose buvo įmanoma 
tik suteikus individui kuo didesnę laisvę. Kiekvienas žmogus 
turėjo pretenduoti į tam tikras teises. Tai asmens laisvė, nuo- 
savybės apsauga ir garantija. Šias minimalias teises valstybė turėjo 
gerbti ir ginti. Politinė valstybės forma - ar ji būtų monarchija, 
ar respublika — didesnio vaidmens čia nevaidino. Jei čia ger- 
biamas žmogaus orumas, vadinasi, viskas gerai. 

Prie individualių dorybių dabar priskiriamos patriotinės dory- 
bės, kitaip tariant, individualios dorybės turi tarnauti plačiajai 
visuomenei. Atgaivinamos ir kitaip imamos interpretuoti anks- 
tesnės pagrindinės dorybės. 

Prudentia, išmintis, savaime suprantama, yra esminė dorybė. 
Toliau kaunamasi su stu/žitia, kvailumu, pasiremiant išdailintu 
Swifto ir Voltaire'o sąmoju. Tačiau ir klasikinė Erasmuso knygelė 
Moriae encomium sive stultitiae laus (Pagiriamasis žodis kvailybe:), 
vis dar leidžiama, verčiama ir skaitoma. 

Esminė dorybė — temperentia, savitvarda, dabar gali būti aiš- 
kinama kaip tolerancija. Vieną pirmųjų šio principo formuluo- 
čių, pasakodamas apie Pensilvanijos koloniją, pateikia Wiliamas 
Pennas Frame of Government. „Visi šioje provincijoje gyvenan- 
tys asmenys, kurie pripažįsta Vieną Visagalį ir Amžiną Dievą, 
išpažįsta Jį kaip Pasaulio Kūrėją, Globėją ir Viešpatį ir jaučiasi 
įsipareigoję taikiai ir dorai gyventi piliečių visuomenėje, dėl sa- 
vo religinių įsitikinimų jokiu būdu negali būti engiami arba 
skriaudžiami.“?? 

Šiame tolerancijos straipsnyje atsispindi kartus ilgamečio re- 
liginių mažumų persekiojimo patyrimas Anglijoje, Stiuartų val- 
dymo laikais; kartu jis iš esmės prisidėjo prie Wiliamo Penno 

indėnų politikos unikalumo. Šis įstatymas yra daugiau nei pakan- 
tumas, jis suteikia religinių įsitikinimų /aisvę. Taip švietėjai mąstė 
seniai, dar iki atitinkamų ediktų paskelbimo Prūsijoje arba Aust- 
rijoje. Tolerancija — religinės nuostatos išraiška. 

Esminė dorybė - justitia, teisingumas, švietėjams yra savaime 
suprantamas dalykas. Praktiškai ji reiškia ir objektyvumą, kaip 
įpareigojimą visiems tiems, kurie vienaip ar kitaip yra prisiėmę 
valstybinę atsakomybę. 

Esminė dorybė — fortitudo, narsumas — dabar reiškia ryžtis 
prisiimti atsakomybę už švietimo reikalą, nepabūgti nesėkmių. 
Vienoje iš Berno ekonominės draugijos publikacijų kalbama apie 
žmonių nuomonės baimę: „Retai kada naudingus darbus įmanoma 
numatyti; žvelgiant iš toli, objektai daro tik blyškų įspūdį. Pa- 
prastai būtinos priemonės prisimenamos tik tada, kai prispiria 
bėda. Taip pat mums dažnai trukdo įgimtas vangumas. Jei jo 
neįveikia aistringas poreikis kovoti su mūsų akyse augančiomis 
skriaudomis, mums tuoj pritrūksta užsidegimo ir valios, pri- 
trūksta ištvermės nugalėti vienokius ar kitokius sunkumus, ku- 
riuos išgąstinga vaizduotė pati sau pasididina. Nepasitikėjimas 
savo jėgomis gali turėti vieną peiktiną šaltinį — tai pernelyg akla 
baimė: ką apie mus pamanys žmonės, jei nepavyks; mūsų savi- 
meilė nenori rizikuoti suklysti“? 

Ištvermingumas turi nugalėti vangumą, pasitikėjimas savo 
jėgomis turi įveikti nesėkmes. Akis į akį susidūrus su žmonių 
vargais, nelaimėmis ir stichinėmis katastrofomis, toks žmogaus 
draugo įvaizdis gali nuliūdinti, „tik nuvarginti jis neturi ir ne- 
gali'?'. Didžiausio narsumo pavyzdys jau antikoje yra mirtis už 
Tėvynę. Apie mir už Tėvynę Septynerių metų karo fone rašė ir 
vokiečių rašytojas Thomas Abbras (Vom Tod fūrs Vaterland). Ta- 
čiau čia šita auka pirmiausia paliekama karininkams ir karei- 
viams. Švietėjiškam požiūriui artima mintis, kad ne tik kare visas 
jėgas galima paaukoti Tėvynei. 

Ir ką gi reiškia — tėvynė? Tėvynė — tai erdvė, kurioje žmogus 
įkurdintas, kur jam tenka čia ir dabar gyventi bei dirbti. Jos sie- 
nos nėra nacionalinės, nes kas dirba tėvynės labui, tas dirba visai 

žmonijai. Patriotas, padarydamas laimingesnį savo kraštą, padaro 
laimingesnę visą žmoniją. Patriotizmas dar nėra nacionalizmas. 

Egzistuoja politinis patriotizmas, kuriam išsiskleisti ypač geros 
sąlygos respublikoje, kur pilietis atlieka savo pareigą, tarnauja 
valstybei. Tačiau monarchijoje pavaldinys taip pat turi galimy- 
bių dalyvauti bendrame valstybės darbe, sumaniai valdant jo pati- 
kėtai valdžiai. 

Tautinis patriotizmas remiasi istoriniu savosios tautos paveiks- 
lu. Jis ima pavyzdį iš herojų, kurie karo ar taikos metu visas jėgas 
atidavė Tėvynei. Jis moka apginti didžiausias vertybes, jeigu joms 
iškyla grėsmė. 

Universalusis patriotizmas pripažįsta, kad tauta esanti laikina, 
kad istorija turinti pasiekti galutinį universaliai žmogišką tikslą, 
kai visos tautos yra susiliejusios į vieną — taip viltį išreiškia Johan- 
nas Kasparas Lavateris savo „Gebetlied“ („Užkerėjimas“). 

Ekumeninis patriotizmas tęsia krikščioniškas tradicijas, tačiau 
dabar virškonfesine prasme, tolerancijos prasme. Toleruojami visi 
maniški. 

Jei utopija tampa reforma, vadinasi, pedagoginis patriotizmas 
siekia išugdyti žmonių žmoniškumą, vadinasi, socialinis patrio- 
tizmas rūpinasi tais, kurie kenčia, o ekonominis patriotizmas sten- 
giasi visiems žmonėms laiduoti minimalias pragyvenimo lėšas. 

Švietimo etika įžvelgia savo uždavinį ir siauroje srityje, kuri 
pamažu vis plečiasi. „Kiekvienas šeimos tėvas Tėvynės gerovę 
kelia tinkamai auklėdamas savo vaikus; kiekviena motina — palai- 
kydama tvarką namų ūkyje ir vengdama prašmatnumo; jaunuo- 
liai — pagarbumu ir paklusnumu; senimas — patirtimi ir geru 
pavyzdžiu; šeimininkas — rūpestinga priežiūra; samdiniai — atsida- 
vimu; darbininkai ir amatininkai — darbštumu; kareivis — ginklu; 
pirklys — pigiomis prekėmis ir gera valia; mokslininkas — skleis- 
damas naudingas mokslo žinias, mokslo veikalais ir išradimais; 
dvasininkas - mokydamas doros ir pamaldžiai gyvendamas; vy- 
resnybė — vadovaudamasi teisingumu ir valdydama pasaulį pa- 


gal įstatymus. “?* 

Tokia paprasta buvo proto amžiaus programa, išreikšta aiškia 
kalba, neapsunkinta gilios filosofijos ir teologijos, nesudėtinga 
etika, tokia, kokia buvo pageidautina ne vieną šimtmetį, ir kuri 
visiems lengvai suprantama nuo tolimų Sokrato ir Epikteto die- 
nų — grūmėsi kovodama su pasaulio blogiu. 

Dorybės ir patriotizmo sąvokomis XIX amžiuje dažnai būdavo 
ir piktnaudžiaujama. Dorybė galėjo virsti veidmainyste, tuščia 
maniera. 

Patriotizmas galėjo išsigimti į aklą, pasipūtėlišką nacionaliz- 
mą. Be to, naujoji psichoanalizės teorija atmetė dievišką dorybių 
kilmę ir laikė jas tik psichikos ypatybėmis. Fašizmas ir nacio- 
nalsocializmas patriotizmą galutinai iškreipė. Vis dėlto švietimo 
programa išlieka, kad ir kokie utopiški buvo jos apmatai, kad 
ir kiek daug ji reikalavo iš kiekvieno žmogaus. Argi neteisūs buvo 
Milano Accademia dei Pugni nariai, reikalaudami 5e/le virta, 
doveri — virtū senza noia (malonių dorybių, pareigų — dorybių be 
pedantizmo?) 2? Dorybė turėjo būti linksma, neapsunkinanti ir 
nenuobodi, o dorybių siekimas — patrauklus. 

Taip subrendo švietimo žmogus, aiškiai logiškai protaujantis, 
šaltakraujiškai drąsus, gerai apgalvojantis savo veiksmus. Blaivus, 
dalykiškas, išsivadavęs iš tradicinių vaizdinių, aistringos orto- 
doksijos ir baroko entuziazmo. Vyravo tokia nuotaika, lyg būtų 
prisikėlę Romos stoikai. Kilnumas bei garbingumas ir šaltas ra- 
cionalizmas — buvo dvi medalio pusės. Seklus, lėkštas, banalus 
gudravimas, kuriuo vėlesnė romantikų karta apkaltino švietimą. 
Ir vis dėlto XVIII amžiaus portretai iki šiandien tebesaugo tų 
protingų, aiškaus žvilgsnio, tiesios laikysenos moterų ir vyrų 
veidus, maloniai — dažnai šiek tiek sarkastiškai — šypsančius. 


VI 

Švietimo centras iš pradžių buvo Europoje. Senojoje Europoje 
reikėjo daug ko atsikratyti, daug ką naujai peržiūrėti, naujai 
traktuoti, interpretuoti ir permąstyti. Tačiau europiečiai suvokė, 
kad pasaulyje gyvena ne tik jie. Pernelyg tvirti saitai siejo juos 
su kitais žemynais, tad reikėjo pagalvoti apie naujus tarpusavio 
santykius.! 

Volraire'as, savąją visuotinę istoriją pradėdamas skyriumi De 
la Chine (Apie Kiniją), žengė naują lemtingą žingsnį. Antikiniams 
ir krikščioniškiems vaizdiniams jis suteikė platesnį kontekstą. Iki 
tol mokyklos ir bažnyčios mokyme Jzraelio tauta, senoji Graikija 
ir senoji Roma buvo pristatomos kaip neabejotinas visos istorijos 
pagrindas. Į senovės Rytus nuo seno buvo žiūrima kaip į įprastą 
dalyką, iš ten kadaise atėjo šviesa. Tiesa, dabar šie santykiai ne- 
buvo itin draugiški. Turkijos karai, Vienos apsiaustis atmintyje 
tebebuvo dar gyvi, o Viduržemio jūroje XVIII amžiaus pradžioje 
tebegriaudėjo paskutiniai venecijiečių mūšiai prieš turkus. 

Tačiau po Kolumbo atradimo paplito žinios apie didįjį žemy- 
ną anapus Didžiojo vandenyno. Ispanija ir Portugalija XVI am- 
žiaus pasaulį pasidalijo tarpusavyje. Nuo Meksikos iki Čilės nusi- 
driekė antroji Ispanija, o Brazilija atiteko Portugalijai kartu su 
Afrika bei Indija. Tačiau šią pusiausvyrą netrukus sutrikdė olan- 
dai, anglai bei prancūzai. Kiekviena prie Atlanto vandenyno esan- 
ti valstybė norėjo turėti savo kolonijų, net ir danai, kurie iš kelių 
Virginijos salų 1755 metais įkūrė daniškąją Vakarų Indiją. Be- 
veik visi svarbiausi Afrikos bei Indijos uostai pateko į europiečių 
įtaką. Atrastas teritorijas dabartinė kolonijinė valdžia paženk- 
lindavo herbo poliais. Europiečiai galėdavo persikelti į svetimus 

žemynus. Abi Amerikos virto europiečių gyvenamomis teritori- 
jomis, ypač Šiaurės Amerika, kuri tapo klasikine migrantų šalimi 
vargšams arba tiems, kurie tėvynę paliko dėl tikėjimo: presbi- 
cerionai telkiasi Bostone, hugenotai — Čarlstone, baptistai arba 
menonitai - Ontarijuje ir kitur. 

Taigi švietimas naująjį pasaulį rado jau persunktą europiečių 
kultūros. Amsterdamo pirklys jautėsi it savo namuose kokioje 
Baravijoje, Javos saloje, kaip kad londonietis - Madrase, pran- 
cūzas — Pondišeryje, portugalas - Goa. Miestuose nuo Meksikos 
iki Limos jau seniai rezidavo Ispanijos vicekaraliai ir arkivys- 
kupai. Portugalai, britai, olandai ir prancūzai darbavosi savo fak- 
torijose Afrikos pakrantėse. 

Europiečiai atkako čia kaip užkariautojai, kaip būsimi valdo- 
vai, nuotykių ieškotojai ir pirkliai. Jie siekė ūkinės naudos ir po- 
litinės valdžios, ką buvo įpratę daryti Europoje, tačiau ten visur 
susidurdavo su jau esamomis sienomis. Vis dėlto, nepaisant visų 
sunkumų, kolonizavimas vyko pernelyg lengvai. Pranašesni euro- 
piečiai vietos gyventojo nelaikė sau lygiaverčiu žmogumi. Jiems 
jis buvo barbaras. Barbarams iš prigimties buvo lemta tapti ver- 
gais — tai galėjai rasti jau Aristotelio raštuose. Čionykščiai iš pra- 
džių buvo pavergti, po to — civilizuoti. Šis kolonizavimo meto- 
das pirmiausia taikytas indėnams, kurių aukštą, europiečiams 
nesuprantamą kultūrą įstengta labai greitai išnaikinu. 1780— 
1781 metais Peru indėnai dar bandė įnirtingai pasipriešinti; 
jiems vadovavo Tupakas Amarus, inkų dinastijos palikuonis, sie- 
kęs vėl susigrąžinti legendinius laikus dar iki Kolumbo užka- 
riavimo. Vis dėlto indėnai buvo paversti katalikais, jiems buvo 
pastatytos puikios katedros net pačiose atokiausiose kalnų vieto- 
vėse. Krikščionys kolonistai jau tada pajuto sąžinės graužatį. 
Bartolomė de las Casas, Ispanijos vyskupas Čiapo mieste, Meksi- 
koje, tuoj po užkariavimo visą savo gyvenimą paskyrė indėnų 
problemai ir pasiekė, kad būtų priimti kai kurie jų apsaugos 
įstatymai. XVII amžiuje jėzuitai Ispanijos ir Portugalijos pasienio 
teritorijoje, tarp Paragvajaus ir Šiaurės Peru, įkūrė savo teokrariją, 
kurioje indėnai naudojosi trisdešimt vieno reducciones apsauga, 

kol 1750-1776 metais juos pasidalijo dvi kolonijinės valstybės — 
tada jiems vėl teko vergų dalia. 

Anglų kvakeris Williamas Pennas Šiaurės Amerikoje sudarė su 
indėnais žemės sutartį lygiavertėmis sąlygomis. Savo paleidžia- 
majame rašte (cbarter) 1680 metais jis įsipareigojo „necivilizuotus 
vietos gyventojus teisėtai ir gera valia palenkti į kultūringos vi- 
suomenės ir krikščionių religijos“ pusę. Pennas sėmėsi patari- 
mų iš Anglijos švietėjų Locke'o ir Shaftesbury'o. Čia, kaip ir na- 
muose, Anglijoje, buvo opi tolerancijos problema. Tiesa, šventasis 
eksperimentas ilgainiui sužlugo. Šiaurės Amerikos indėnų likimas 
yra pernelyg gerai žinomas. 

Kolonializmas skaudžiausiai palietė afrikiečius, kurie kaip 
negrai vergai buvo importuojami į abi Amerikas, ypač XVIII am- 
žiuje. Per tris šimtus metų anapus vandenyno jų išgabenta apie 
dešimt milijonų. Prekyba vergais buvo savaime suprantamas da- 
lykas, ir viena kuri afrikiečių gentis mielai parduodavo vergijon 
jai priešiškos genties žmones. Atsiradus galimybių juodaodžiams 
Lotynų Amerikoje tam tikru mastu integruotis į mažiau sustin- 
gusią lotynišką-karalikišką aplinką, ypač Brazilijoje, tai vyko tol, 
kol Šiaurės Amerikoje, kuri formavosi pagal britų protestantų 
tradicijas, jie rado tinkamą dirvą savo kultūros tapatybei. Tokios 
sąlygos atsirado tik XIX amžiaus pradžioje, plintant evangeliza- 
cijos judėjimui. 

Antrojoje XVIII amžiaus pusėje dauguma europiečių ir Ame- 
rikos baltaodžių su siaubu pamatė, kas iš tikro buvo įvykę: tai buvo 
baisus kitos spalvos ir kitos kultūros žmonių naikinimas, ne tik 
jų pavergimas, bet ir genocidas, pasireiškęs tuo, jog čiabuviai pa- 
sirodė esą neatsparūs iš svetur atvežtoms ligoms. Pasigirdo balsų, 
smerkiančių kolonizaciją. Voltaire'as, remdamasis Las Casas pra- 
nešimu, pareiškė, jog šis galėjęs vienoj kitoj vietoj perdėti, bet viso 
kito vis tiek pakanką, kad sukeltų pasibaisėjimą. Išnaudotojiškas 
mentalitetas dabar pateko į švietimo ugnį. Jei Europoje jau rašyta 
ir kalbėta apie lygias teises, laisvą žmogaus apsisprendimą, tai 
turėjo galioti visiems, taip pat ir /aukiniams. Šiuos laukinius po 
kurio laiko imta vadinti geraisiais, kilniaisiais laukiniais. 

Baronas de Lahontanas, nuotykių ieškotojas iš Prancūzijos, XVII 
amžiaus devintajame dešimtmetyje tyrinėjo Šiaurės Amerikos indė- 
nus. 1703 metais jis paskelbė Autoriaus ir nuovokaus laukinio dia- 
logą. Lahontanas diskutuoja su Adario, indėnu: „Adario Evangelijai 
triumfuodamas priešina gamtos religiją. Europos įstatymams, kurie 
inspiruoja tik baimę ir bausmę, jis priešina prigimties dorovę. Kaip 
atsvarą visuomenei jis mini paprasčiausią komunizmą, kuris kartu 
garantuoja laimę ir teisingumą [...]. Net nežinojimas yra Adario 
privilegija. Nemokėdamas nei skaityti, nei rašyti, jis apsaugotas 
nuo galimų kančių, nes mokslas ir menai yra moralinio sugedimo 
šaltinis. Jis pakluso savo gerajai Motinai Gamtai ir dėl to yra 
laimingas. Civilizuotieji yra tikrieji barbarai: mokydamiesi iš lau- 
kinių, jie galėtų susigrąžinti laisvę ir žmogiškąjį orumą.“? 

Šitaip rašyta dar gerokai iki Rousseau ir Voltaire'o, kurie am- 
žiaus viduryje įkūnija pasikeitusį požiūrį: Voltaire'o veikale Essa/ 
sur les meurs et Uesprit des nations (Esė apie tautų papročius ir 
dvasią, 1756), Rousseau veikale Discours sur L origine d'inėgalitė 
parmi les bommes (Samprotavimas apie žmonių nelygybės kilmę, 
1754). Didelis istorinis Voltaire'o veikalas buvo pirmas toks dar- 
bas, kuriame autoriaus mėginta išsukti iš praminto universalios 
į Kristų orientuotos istorijos kelio ir kur kinų bei islamo kultūrai 
dėl aukšto jų civilizacijos lygio skirta ypač daug dėmesio. Tuo 
metu, kai Voltaire'as lieka ištikimas pažangiam apsišvietusiam 
mąstymui, Rousseau daug prisidėjo kurdamas europiečio, abe- 
jojančio savo kultūros unikalumu, įvaizdį, sukėlusį didžiulį rezo- 
nansą, ir atkreipdamas dėmesį į neraštingas, „necivilizuotas“ 
žmonijos vystymosi fazes. Hipotetinė Rousseau gamtos žmogaus 
fikcija individualisto apmaudui iškilo kaip priešprieša absoliu- 
tistinei dvaro visuomenei ir rokoko kultūrai; jo antrininkas, eko- 
nomiškai nepriklausomas, politiškai laisvas ir moraliai tyras 50m- 
me naturel, sviedė iššūkį viskam, kas žmogų varžė, žalojo, buvo 
svetima jo prigimčiai. Kad keliautojas, įveikdamas nuotolį, tuo 
pat metu leidžiasi ekspedicijon atgal prie savo ištakų ir pereina 
laimingus savo raidos tarpsnius, - buvo nauja ir svarbi mintis, 
tapusi labai populiari Rousseau pasekėjų raštuose. 

Po dvidešimties metų Royal Society prezidentas, kapitonui 
Cookui vykstant į kelionę aplink pasaulį, davė tokius patarimus: 
„Niekada nereikia užmiršti, kad pralieti šių tautų kraują yra 
didžiulis nusikaltimas, nes čia turime reikalą su žmogiškomis 
būtybėmis, sutvertomis to paties visagalio Kūrėjo ir esančiomis 
Jo valioje taip pat, kaip ir labiausiai rafinuoti europiečiai, be 
to, galbūt ne tokiomis karingomis ir todėl dieviškosios malonės 
labiau vertomis. Jie yra tikrieji ir — griežčiausia šio žodžio pras- 
me — teisėti įvairių teritorijų, kuriose jie gyvena, savininkai. 
Nė viena Europos tauta neturi teisės užimti jų krašto dalies 
arba tarp jų apsigyventi, jei jie patys laisva valia su tuo nesutinka. 
Bet kurios iš tokių tautų pavergimo negalima pateisinti jokiais 
įtikinamais žodžiais, nes ji nebuvo agresorė.“ 

Prigimtinės teisės požiūriu, tai buvo teisių pripažinimas šioms 
egzotiškoms tautoms ir esminis atkirtis kolonializmo dvasiai. 
Kitos rasės ir kitokios kultūros žmonės vertintini pagal bendrus 
žmogiškumo kriterijus. Šia prasme senoji krikščioniškos misijos 
idėja taip pat įgauna švietėjišką pobūdį. Krikščioniškos misijos 
jau seniai rūpinosi spalvotaisiais žmonėmis, siekė leisti jiems 
dalyvauti laukiant krikščioniškojo išganymo. Nors tai vyko vien- 
pusiškai — būtent kaip atvertimas — vis dėlto jėzuitai ir kapucinai, 
o vėliau ir protestantai pietistai juos išties laikė Dievo kūriniais. 
Visiems misionieriams tinka tai, ką galima pasakyti apie pietistų 
misiją: „Daugelis jų, nepaisydami didžiausių sunkumų ir pavojų, 
iškeliavo svetur atlikti negirdėtų pionieriškų darbų toli nuo tra- 
dicijų ir konvencijų saugomo, reguliuojamo ir uždaro Bažnyčios 
gyvenimo Tėvynėje. Nesuskaičiuojama daugybė kitų išgyveno 
misijos nuotykius Azijoje ir Afrikoje, perskaitę pranešimus bei 
traktatus ir taip praplėtę ne tik savo geografinį akira(ų, bet ir 
dažnai pernelyg provincišką, uždarą Europos bažnytinę sąmonę 
[...], juk misija remiasi didžiąja idėja apie visuotinę Dievo kara- 
lystę, apimančią jūrą ir sausumą.“? Negalima pamiršti, kad Ang- 
lijos metodistai buvo pirmieji, kurie aštuntajame dešimtmetyje 
pritarė antivergoviniam judėjimui. 

Tačiau domėjimąsi svetimomis kultūromis skatino ne tik krikš- 
čioniškasis humaniškumas, bet ir šio — švietimo amžiaus — trokš- 
tančio visa, kas nauja, smalsumas bei moksliniai interesai. Norėta 
kuo daugiau žinoti apie visą pasaulį. Kelionių pranešimai buvo 
tapę mėgstamiausia literatūra, egzotiškumas — mada netgi for- 
muojant interjerą ir veisiant sodus. 

Didžiausią poveikį turėjo 1719 metais pasirodžiusi anglų ra- 
šytojo Danielo Defoe knyga Robinson Crusoe. Nors britas ir sten- 
giasi sueuropietinti negrą Penktadienį, jis vis dėlto laiko jį žmo- 
gumi, gebančiu lavėti, o ne niekintinu barbaru. Defoe Robinzoną 
apgyvendina Chuano Fernando saloje, Ramiajame vandenyne. 
Pietų jūros salos pasaulis — žavingiausias iš visų naujų atradimų. 
Iki šiol, išskyrus Olandijos aneksuotą Indoneziją, šios paslaptingos 
salos nelabai traukė europiečius. Jos, kaip paskutinė pasaulio sritis, 
europiečių sąmonėje iškilo tik antrojoje XVIII amžiaus pusėje. 

Anais dešimtmečiais atradėjai keliaudavo kiek kitaip nei anks- 
čiau. Jie siekė užmegzti kontaktus su vietos gyventojais, norėjo 
iš jų mokytis. Gamtos tyrinėtojas prancūzas de Gėrando apie 
1800 metus rašo: „Pagrindinis tikslas, į kurį tikrai filosofiškai 
nusiteikęs keliautojas privalėtų nukreipti savo viltis ir užsidegimą, 
turėtų būti rūpestingas kaupimas visų priemonių, padedančių 
įsiskverbti į tautų, tarp kurių jis apsigyvena, idėjų pasaulį, - taip 
bus lengviau suvokiami jų poelgių motyvai ir pasekmės. Šitas 
tyrinėjimo tikslas yra svarbiausias ne tik pats savaime, bet ir kaip 
pirmasis laiptelis bei įvadas į visas kitas pažinimo sritis. Kaip 
galima didžiuotis savo gebėjimais stebėti, nesuprantant žmonių 
ir neturint galimybės su jais pasikalbėti? Tinkamiausias būdas 
gerai pažinti laukinius — tam tikra prasme tapti tokiais pat kaip 
jie; išmokus jų kalbą, tampama jų bendrapiliečiu.“ 

De Gėrando griežtai sukritikuoja visus ankstesniuosius susiti- 
kimus su kitomis rasėmis: „Kolumbas į Naująjį pasaulį atsiuntė 
vien godžius užkariautojus [...], žiaurūs nuotykių ieškotojai ispa- 
nai atnešė tik sunaikinimą.“ 

Dabar jau galima pakritikuoti savus, europiečius: „Iš tiesų la- 
bai pageidautina, - teigia vokiečių gamtos tyrinėtojas Forsteris, 

lydėjęs Cooką jo antrosios kelionės metu, - kad europiečių ry- 
šiai su Pietų jūros salų gyventojais savo laiku būtų nutrūkę, kol 
civilizuotų tautų ydingais papročiais neužsikrėtė šie naivūs žmo- 
nės, kurie čia iki tol laimingai gyveno visiškoje nežinioje ir vie- 
nybėje. Tačiau egzistuoja liūdna tiesa, kad meilė žmonėms ir 
politinė Europos sistema nesiderina tarpusavyje.“ 

Tiesa, jau anksčiau buvo susidurta su kultūromis, kurios pasi- 
rodė esančios atsparios, su senomis aukšto lygio kultūromis, 
tokiomis kaip Egiptas, Persija, Indija, Japonija ir Kinija, kur jau 
seniai, - kai europiečiai dar patys buvo laukiniai, - mokėta skai- 
tyti ir rašyti. Tai kultūros, kuriose buvo išugdytas sudėtingo 
pobūdžio valstybės valdymas bei įstatymų leidyba ir kuriose sub- 
tilus bendravimas buvo savaime suprantamas dalykas. 

Jau XVII amžiuje Artimieji Rytai yra europiečių svarstymų ob- 
jektas: išmintingąjį egiptietį (le sage Egyptien) — iškeltą jau anti- 
koje, Herodoto ir Strabono kūriniuose - Aukštutiniame Egipte 
vėl atranda kapucinų misionieriai. Prancūzijos teologas Bossuet 
šią figūrą vėl įtraukė į savo universaliąją istoriją, koregavo musul- 
monų atžvilgiu paplitusias klaidas. Po to sekė kiti pranešimai, taip 
pat apie arabų tautas. 1730 metais Boulainvillers'as rašo savo Vie 
de Mabomet (Mahometo gyvenimas) parodydamas, kad Mahometas 
savo gyvenimu įkūnijo arabų išmintį, kaip kad Kristus — žydų. 

Tačiau viską užgožia Kinija, kur jėzuitų misionieriai susidūrė 
su visai kitokiomis aplinkybėmis negu Amerikoje arba Afrikoje. 
Čia jiems teko bendrauti ne su laukiniais, o su itin išauklėtais 
žmonėmis, kurie imponavo ne tik geromis užstalės manieromis, 
bet ir gyvai domėjosi europiečiais bei jų papročiais. Kad ir kokia 
svetima atrodė ši senovinė kultūra, europiečiams ji kėlė visuo- 
meninio menkavertiškumo pojūtį. Patys kinai europiečius laikė 
barbarais, bet tokiais, su kuriais derėtų skaitytis. Jėzuitai greitai 
išmoko sumaniai prisitaikyti ir tapo svarbiausiais žinių šaltiniais 
tiems, kurie siekė pažinti šį egzotišką pasaulį. „Tuo metu, kai 
Rousseau pasekėjai vienaip ar kitaip atsidavė kilniųjų laukinių 
kultui, Voltaire'o šalininkai, laisvamaniai ir pažangos entuziastai 
ilgėjosi vidurio karalystės, kuri būtent todėl, kad buvo sunkiai 

pasiekiamas ir išsvajotas dalykas, žadino utopinius vaizdinius. Ką 
jėzuitai savo pranešimuose dar vertino kritiškai, dabar interpre- 
tuojama palankiai. Antai Leibnizas, vienas ankstyviausių Kinijos 
gerbėjų, tariamą karinį šio krašto silpnumą aiškino ten vyravusia 
pacifizmo srove, kurią jis siejo su krikščionišku mąstymu, o 
Voltaire'o hierarchinę sistemą ir Kinijos valdymo centralizmą — 
su išmintingu rūpinimusi visuotine gerove, kurį įkūnijo apsi- 
švietusi despotija. Kiek vėliau rokoko stilius mielai perėmė To- 
limųjų Rytų meno dekoratyvinius elementus bei naujus tech- 
nikos būdus ir chimnoiserie (kinų dailės motyvus), apipavidalinant 
rūmų interjerą, skyrė reikšmingą vietą, į kurią nuo islamo laikų 
negalėjo pretenduoti nė viena užjūrio kultūra.Vis dėlto ši mados 
tendencija netapo stimulu, galėjusiu paskatinti tikrą dvasinį su- 
artėjimą su Tolimųjų Rytų kultūromis. 

Žinių apie šių nepaprastų šalių įvairovę iš pradžių kaupėsi iš jė- 
zuitų ir kapucinų misionierių raportų, vėliau — iš kelionių prane- 
šimų, kurių XVIII amžiuje vis daugėjo. Georges'o Ansono (1748), 
Johno Byrono (1768), Banckso ir Solanderio (1771), Wallio 
(1773), Hawkeswortho (1773) ir Forsterio (1777) pranešimai per- 
teikdavo įspūdžius iš kelionių aplink visą pasaulį. Šie pranešimai 
ypač žavėjo iki tol menkai žinomo Ramiojo vandenyno pasaulio 
aprašymu. Norintiems pažinti Aziją Francois Timolėonas Choi- 
sy siūlė Siamą (1687), Chardinas (1711) ir Holwellas (1766) — 
Indiją. Gerųjų laukinių Šiaurės Ameriką Lahontanas aprašė dar 
1683 metais. Vėliau Venegas supažindino su Kalifornija (1757). 
Apie Orinoką iš Pietų Amerikos papasakojo Gumilla (1738), apie 
visą žemyną — Charles'is Marie de la Condamine'as (1743). Af- 
rikos temą palietė Kolbas, raportavęs apie Gerosios Vilties kyšulį 
(1705), Coyer — apie Auksinę pakrantę (1714), Barbot — apie 
Šiaurės ir Pietų Gvinėją (1732). Gausybė literatūros buvo su- 
kaupta apie Artimuosius Rytus: Drummond'o pasakojimas apie 
Eufratą (1754), Hanway'aus — apie Persiją (1753), Nordeno — 
apie Egiptą ir Nubiją (1755). Su Palestina, nuo seno žinoma iš 
Biblijos, artimiau supažindino Maundrello (1703), Pococke'o 
(1745) ir Hasselguisto pranešimai. 1765 metais Shaw papasakoja 

apie artimuosius Rytus. Vėlgi susidomėta tolimąja Šiaure: Hansas 
Egede'as rašė apie Grenlandiją (1741), Hoegstroemas apie Lap- 
landiją (1747), o Nikolausas Horrebow apie Islandiją (1750). 
1747 metais buvo išleista Prėvost Histoire gėnėrale des Voyages, — 
kelionių aprašymų iš viso pasaulio rinkinys. 

XVIII amžiuje pamažu buvo sukaupta tiek žinių apie egzotiš- 
kus kraštus, kad buvo galima pradėti jas sistemiškai aiškinti ir 
analizuoti. Artimiausia užduotis buvo kartografiškai teisingo van- 
denų ir pakrančių aprašymo sudarymas, vadinamoji hidrologija, 
geografijos pradžiamokslis. Po Jameso Cooko (1768-1779) kelio- 
nių jau sugebėta nubraižyti tikslų Ramiojo vandenyno žemėlapį. 

Tikrieji keliautojai tyrinėtojai vis dažniau leisdavosi į atkam- 
piausias vietoves, kur dar nebuvo įsikūrę europiečiai. Mungo Par- 
kas Londono Afrikos asociacijos pasiųstas pasiekė Nigerio upės 
vingį, Lewisas ir Williamas Clarkas keliavo nuo Misisipės iki Ra- 
miojo vandenyno, Antonio Ruizas de Pavonas ištyrė Peru ir Čilės 
Andų kalnyną, Humboldtas - Amazonės baseiną. XIX amžiuje 
turėjo ateiti eilė Centrinei Afrikai bei Australijai, tuomet taip pat 
buvo pradėta atkasinėti džiunglėmis apaugusius šventyklos griu- 
vėsius Meksikos gilumoje ir ieškoti ikikolumbinių laikų kultū- 
rų pėdsakų. 

Geografija anaiptol neapsiribojo vien kartografija, ji žengė į 
priekį, neatsilikdama nuo intensyvių botanikos ir zoologijos 
tyrinėjimų.Visus pagavo kaupimo, tvarkymo įkarštis. Savo veiklą 
pradėjo Švedijos botaniko Linnė mokiniai: Peteris Kalmas triūsė 
Šiaurės Amerikoje, Adamas Atzelius ir Andreasas Sparrmannas — 
Afrikoje, Karlas Peteris Thunbergas - Japonijoje, Karlas Solan- 
deris — Pietų jūroje. Jų tyrinėjimai gerokai papildė europiečių 
žinias naujomis augalų ir gyvūnų rūšimis. 

Labai išsamus veikalas - Georges'o Louiso Leclerco Buffono 
pateikta daugiatomė Histoire naturelle, kurios pirmasis tomas 
pasirodė 1746 metais. Joje, skyriaus apie laukinius žvėris įvade, 
yra pastraipa, rodanti, kokio universalumo buvo pasiekusi zoolo- 
gija: „Tyrinėdami žmones ir naminius gyvūnus, gamtą mes tega- 
lėjome pažinti labai vienpusiškai, retais atvejais visapusiškai, 

dažnai modifikuotą, iškreiptą ir kiekvienąsyk iš šalies veikiamą 
ir įtakojamą. Nuo šiol ji iškils prieš mūsų akis gryna, nepa- 
kartojama savo paprastumu ir dar įspūdingesnė naiviu grožiu, 
lengvu vyksmu, savo laisvu ir grynu būdu bei kitais taurumo ir 
nepriklausomumo bruožais.“* 

Europos žvėrys — elnias, voverė, ežys, vilkas ir lokys — čia ap- 
rašomi šalia egzotiškų gyvūnų, tokių kaip raganosis, žirafa, liūtas 
ir pantera. Vadinasi, egzotiškas žvėris galėjo būti toks pat taurus 
(jeigu ne tauresnis) kaip ir Europos žvėris. Buffonas buvo Mokslų 
akademijos narys ir Botanikos sodo direktorius Paryžiuje. Gyvą 
herbariumą vėliau buvo galima pamatyti Kevo soduose Londone. 

Domėtasi ne tik gyvūnais ir augalais, bet ir pačiu žmogumi: 
formavosi etnologijos mokslas — jau ne kaip keistenybių regist- 
ravimo, bet kaip mokslinių tyrinėjimų sritis. 

Nuo tol ketinančiam rašyti pasaulio istoriją jau išties reikėjo 
pradėti ne nuo Kinijos (vietoj Izraelio), - pasiekusios aukštą 
kultūros lygį, - o nuo pirmykščio žmogaus, su kurio elgsena bei 
papročiais dar buvo galima susidurti Afrikoje, Amerikoje ir Pietų 
jūroje. Žmonijos istorijoje dabar turi būti atsižvelgiama į visas 
kultūras: ir primityvias, ir civilizuotas. 1759 metais Antoine'as 
Yves'as Goguet paskelbė veikalą De /origine des lois, des arts et 
de leur progrės chez les anciens peuples (Apie įstatymų, menų kilmę 
ir jų pažangą senovės tautose). 1760 metais pasirodė Nicolas An- 
toine'o Boulangero Recherches sur Vorigine du despotisme orien- 
tal (Rytų despotizmo kilmės tyrinėjimai) Tais pačiais metais danas 
Jensas Kraftas parašė Trumpą laukinių tautų svarbiausių institu- 
cijų, papročių ir pažiūrų istoriją. 1761 metais pasirodo Charles'o 
de Brosses'o veikalas Du culte des Dieux fėtiches (Apie fetišų kultą). 
1764 metais Isaakas Iselinas paskelbė Pbilosopbischen Mutme- 
ffungen iber die Geschichte der Menschbeit (Filosofiniai spėjimai 
apie žmonijos istoriją), kurių svarbiausios dalys turi etnografinius 
apmatus. 1766 metais išėjo Adamo Fergusono Essay on be His- 
tory Of civil society (Esė apie civilizuotos visuomenės istoriją) ir Jo- 
hanno Gottliebo Steebo Versucb einer allgemeinen, Beschreibung 
von dem Zustand der ungesitteten und gesitteten Volker nach ibrer 

moralischen und pbysikalischen Bescbaffenbeit (Mėginimas bendrai 
aprašyti civilizuotų ir necivilizuotų tautų būklę pagal jų moralines 
ir fizines savybes). Šiuo pavadinimu apibendrinama visa pro- 
grama: kelias buvo praskintas. 

Pasaulis tapo universalus ir jį reikėjo universaliai suvokti. To- 
dėl didysis medikas, gamtos tyrinėtojas ir filosofas Albrechtas von 
Halleris 1755 metais teigė: „Niekas taip nepadeda atsikratyti iš- 
ankstinio nusistatymo, kaip pažinimas daugelio tautų, kurių 
papročiai, įstatymai, požiūriai yra skirtingi. Tos skirtybės, įdėjus 
truputį pastangų, moko mus atmesti tai, dėl ko žmonės nesu- 
taria, ir laikyti gamtos balsu tai, dėl ko visos tautos tarpusavyje 
sutinka. Kad ir kokie laukiniai, šiurkštūs yra salų, išsimėčiusių 
Ramiajame vandenyne, gyventojai, kad ir kokia tolima grenlan- 
diečiui Brazilija arba Gerosios Vilties kyšulys, svarbiausi prigim- 
ties teisės principai yra bendri visoms tautoms. Nieko neįžeisti, 
kiekvienam pripažinti, kas jam priklauso, tobulai atlikti savo 
pašaukimą, — štai kelias į garbę, kuriuo žengė senieji romėnai, 

VII 


Emancipacija — išsivadavimas iš senųjų varžtų 


1. Politinė ir visuomeninė emancipacija 


Kai švietimas tampa aktyvus, jis pasireiškia kaip emancipacija — 
tai naujų galimybių išlaisvinimas, panaikinant senąsias struktū- 
ras. Sąvoka emancipatio, Romos teisėje vartojama paleidimui iš 
tėvo valdžios nusakyti, reiškia išsivadavimą iš patriarchalinių san- 
tykių. Taip pat ji suvokta ir XVIII amžiaus gale: „Emancipacija 
nuo aklos priklausomybės, artmetanti visus įsakymus ir visas prie- 
vartos priemones, drauge suponuoja, kad savo elgesio gaires mes 
turime savyje.“' Emancipacija, atsiskyrimas nuo tradicinio pa- 
saulio, apėmė ir atskirus asmenis, ir grupes: buržuaziją, valdinius, 
žemąjį sluoksnį, baudžiauninkus, vergus, ypač žydus ir tam tikra 
prasme moteris. 

Buržuazija pirmiausia emancipavosi monarchijose, kur ji pre- 
tendavo užimti vietą šalia privilegijuotosios bajorijos. Kartu su 
savo luomo atstovais ji buvo tapusi turtingesnė nei dauguma ba- 
jorų ir, jau nekalbant apie akademinių profesijų buržua, dažnai 
labiau išsilavinusi. Ji siekė ūkinės bei dvasinės laisvės ir norėjo 
dalyvauti, sprendžiant valstybės reikalus. Tam reikėjo įveikti dau- 
gybę kliūčių, ir dažnai jos būdavo per sunkios. Respublikoje bur- 
žuazijos emancipacija slypėjo jau pačioje valdymo sistemoje: čia 
tik reikėjo pasiekti, kad būtų sumažintos patriciato privilegijos. 

Iki šiol praturtėjęs buržua galėjo viltis vieną dieną gauti bajoro 
titulą. Volraire'as išjuokia tokią laikyseną, apie vienus ambicingus 
tėvus sakydamas: „Tėvas, pamatęs tokį savo sūnaus iškalbumą, 
gyvai apgailestavo, kad neleido jo mokytis lotynų kalbos, nes 
būtų nupirkęs jam aukštą tarnybą su toga (tai reiškia, valdan- 
čiojoje aukštuomenėje). Motina, puoselėjusi kilnesnius jausmus, 
ruošėsi jam parūpinti pulką (tai reiškia, karininko laipsnį).““ 

Tačiau pamažu buržuazija nustojo geisti iškopti į diduomenę 
arba būti priimta į patriciatą, jos atstovai norėjo likti savo luome 
ir didžiavosi jam priklausydami. 

Emancipacija visuotinai išjudina valdinius, - ir daugumoje 
monarchijų, ir respublikose. Čia buvo sprendžiamas teisinės lygy- 
bės klausimas. Nesiekta nuversti monarchų, — Oliverio Crom- 
wellio laikais tai daryti mėgino tik anglai arba olandai, kovodami 
su monarchų manieras perėmusiais Oranijos dinastijos gene- 
ralgubernatoriais ar provincijų valdytojais. Šveicarijoje nuo 1653 
iki 1789 metų pavaldinių maištai skaičiuojami dešimtimis, ir visi 
jie, tik su viena išimtimi, galėjo būti numalšinti. 

Paprastai valdančiųjų tikslas būdavo parodyti, kad jų paval- 
diniai palankios ponų globos dėka iš tikrųjų esą laimingi. Dau- 
guma gyventojų dažniausiai ir būdavo patenkinti savo esama 
padėtimi, gerojo krašto tėvo arba „mūsų maloningųjų ponų“ val- 
džia. Prieš tikrą tironiškos savivalės viešpatavimą, kuris pasitai- 
kydavo kai kuriose Vokietijos kunigaikštystėse, suorganizuoti 
visuotinį pasipriešinimą buvo beveik neįmanoma. Valdovo po- 
licija arba samdytos armijos ten visada būdavo paruoštos, kad 
užslopintų galimus mėginimus dar vos tik jiems prasidėjus. Kai 
tūlas Jakobas von Moseris ar koks Danielas Schubartas pasidarė 
pernelyg kritiški, jie buvo uždaryti į Hoentvylio arba Hoena- 
spergo tvirtoves. Prancūzijoje tam tikslui tarnavo Bascilija. 

Dar XIX amžiuje Prūsijoje buvo galima kalbėti apie 7i501:4 
pavaldinių nuovoką. Tačiau šie pavaldiniai paprastai buvo ne var- 
guoliai, o pasiturintys valstiečiai, pirkliai, akademinių profesijų 
atstovai... 

Pasirodo, į judėjimą už emancipaciją buvo įtraukti ir „bedaliai 
varguoliai“. Tačiau čia emancipacija atėjo iš viršaus, nes vargu 
ar to būtų norėję imtis patys beraščiai, pusiau elgetos ir beturčiai, 
kol badas nebuvo įstūmęs jų į neviltį.Vargšų arba žemojo sluoks- 
nio problemą iš tikrųjų suvokė švietėjai. Kiekvienoje šalyje — ne 
tik industrializuotoje — gyvavo įsitikinimas, kad kažkas turi įvyk- 
ti. Pavyzdžiu čia gali būti Ispanija, kurioje visuomenei naudin- 
gos draugijos pirmiausia rūpinosi vargšų problema. Iš pradžių 

remiantis tyrimais buvo imtasi teorinės problemos analizės, vė- 
liau Kastilijos taryba virto Sociedades de los Amigos del Pais. 
1777 metais Valensijos draugija konstatavo, kad „aukštosios vi- 
suomenės klasės per draugijas galėtų padėti kitoms gyventojų 
klasėms formuotis gerus krikščioniškus ir pilietinius papročius, 
padaryti galą dykinėjimui ir elgetystei“?. Valensijoje buvę išaiš- 
kinti pulkai elgetų, — visiškai sveikų visokio amžiaus žmonių, 
drauge ir abiejų lyčių vaikų, „daugelis iš jų vadina save studentais, 
bet vos gali skaityti“. Jie užaugę sunkiomis, nepalankiomis sąly- 
gomis ir visą savo gyvenimą būtų buvę bedarbiai ir tapę nusi- 
kaltėliais. Tai esąs 1771 metų ekonominės krizės, kurios metu 
Valensijoje uždaryta dauguma šilko fabrikų ir apie 1600 šeimų 
įstumta į skurdą, padarinys. 

Beje, konstatuota, kad švenčių dienų perteklius — viso kata- 
likiško pasaulio problema, kurios protestantai po reformacijos 
nebeturi, - skatina visuotinį dykinėjimą. 

Išmaldų dalijimo sistema, lig tol nekontroliuota, akla ir są- 
vavališka, taip pat buvo kritikuojama. Ispanai neteisingai įsi- 
vaizdavę, kad išmaldos davimas — dorybė, religinis nuopelnas. 
Ministras Campomanesas Ispanijoje suskaičiavo esant šimtą ke- 
turiasdešimt tūkstančių elgetų. 

Vėliau siūlytos išeitys. Iškeliamas skirtumas tarp nekaltų skur- 
džių ir skurdžių dėl jų pačių kaltės — kadaise taip darė refor- 
macija. Pastebima, kad gyventojų daugėjimas, neįstengiant jų 
aprūpinti darbu, skatina nuskurdimą. Todėl siūloma steigti 
vargšų namus — Montepios arba Casas de Misericordia. Tačiau 
lig tol egzistavę vargšų namai neduodavo jokio išsilavinimo ir 
stokodavo būtiniausių techninių įrengimų, kad aprūpintų gyven- 
tojus darbu. Žmonės uždaromi namuose, jie negali kurti šeimų. 
Taigi čia reikėjo organizuoti aprūpinimą darbu, o tinginiai išties 
turėjo būti uždaryti į priverstinių darbų kalėjimus. Nemokamos 
vargšų valgyklos privalo rūpintis beturčių šeimų maitinimu. 
1779 metais karališkuosiuose Madrido vargšų namuose įren- 
giama tekstilės verpykla, gaunanti valstybės pašalpą. Jai vadovauja 
Madrido sociedad. Po trijų mėnesių darbo Madride įnamiai 

turėjo būti išskirstyti į provincijas, kur vėl reikėjo jiems parū- 
pinti darbo. 

Tačiau netrukus iškilo sunkumų. Neturėta pakankamai lėšų. 
Varguoliai stokojo sugebėjimų, kurių reikalavo darbas. Madride 
turėta išmokėti pernelyg didelius atlyginimus, žaliavų kainos 
svyravo, o pardavimas nebuvo garantuotas. (Beje, Johannas Hein- 
richas Pestalozzi panašią nesėkmę patyrė 1774-1780 metais, 
sužlugus jo įsteigtai vargšų mokyklai Noihotfe prie Brugo). 

Todėl vis dažniau kalbama apie dalykus, kurie iš dalies turėtų 
reikšti sistemos pertvarkymą: siūloma pakeisti cechų nuostatus, 
tai yra išplėsti mokinių rengimą, panaikinti cechų monopolį, 
steigti fondą krizių laikotarpiams įveikti, parūpinti taupomąsias 
kasas vargšams. Pirmiausia reikalauta intensyvinti industrializavi- 
mą, suteikiant mokesčių lengvatas įmonininkams. Turėjo būti 
įkurta daugiau sociedades, vadovaujančių panašioms įmonėms. 
Galutinis tikslas buvo ocupaciūn bonesta y til, sąžiningas ir nau- 
dingas užsiėmimas. 

Visose šalyse dabar pradėjo ryškėti problemos, kurias teko 
įveikti XIX amžiuje ar jau įsibėgėjus XX amžiui ir kurios šiandien 
būdingos besivystančioms šalims. 

Ypatingas atvejis buvo vis dar egzistuojanti baudžiava, tai yra 
asmens laikymas ponų nuosavybe, su kuria galėta elgtis kaip su 
daiktu: vežikas, arklys ir karieta sudarė politinę bei ekonominę 
vienovę. Žinoma, baudžiava Vakarų Europoje buvo tik vidur- 
amžių reliktas ir daug kur jau pakeista asmens mokesčiu. Tačiau 
tokia teisinė padėtis prieštaravo visiems švietimo principams. 
Rusijoje ir Rytų Europoje, pradedant Rytų Prūsija, baudžiava 
buvo sunki ir priimama kaip natūralus dalykas. Šiuose kraštuo- 
se laikui bėgant valstiečiai buvo „nusavinti“. Tačiau bent for- 
malaus baudžiavos panaikinimo teko laukti iki XIX amžiaus 
vidurio. 

Didžiausias žmogaus pažeminimas buvo vergija. Labiausiai ji 
palietė Amerikos juodaodžius. Kaip matėme, XVIII amžiaus gale 
ji tapo viešos diskusijos objektu. Ir šioje srityje išsivadavimas 
įvyko tik XIX amžiuje. 

2. Žydų emancipacija 


Išskirtinis emancipacijos atvejis — tai žydų emancipacija. Jos 
būta dvigubos: išorinės, bendraujant su kitokiu dominuojančiu 
viduramžiškos krikščioniškos tradicijos pasauliu, ir vidinės, iš- 
plaukiančios iš žydų bendruomenių ortodoksijos. Persekiojimo 
laikai mainėsi su taikaus sambūvio tarpsniais. XVIII amžiaus 
pradžioje žydų situacija tebebuvo tokia pat kaip viduramžiais, 
jie gyveno nevienodai pasiskirstę Viduržemio jūros rajone ir viso- 
ję Europoje, vienur uždaryti getuose ir ten šiek tiek apsaugoti, 
ar pasklidę po vieną kaip keliaujantys prekiautojai. Paprastai 
niekinami, keliantys baimę ir nekenčiami. Pagaliau žydai kadaise 
nužudė Kristų, be to, jie buvo itin sumanūs prekeiviai, daug 
galvotesni ir gerokai išsiskiriantys iš aplinkinio pasaulio.Vis dėlto 
jie buvo nepakeičiami mažmeninėje ir didmeninėje prekyboje, 
finansų srityje, tvarkant valstybės biudžetą bei aprūpinant armiją. 
Žydų bendruomenė ypač gerai išsilaikė Rytų Europoje, kur ji 
galėjo išsaugoti savo papročius ir gyvenimo būdą, beje, tik atsi- 
skirdama ir izoliuodamasi nuo visuomenės. Net imperatoriaus 
mieste Vienoje žydai neturėjo teisės į asmeninį gyvenimą, - net 
gete. Eidami pro miesto vartus jie turėjo mokėti specialų muitą, 
taip pat iš jų būdavo imamas didelis tolerancijos mokestis. Iš 
jų buvo reikalaujama nešioti skiriamąjį apdarą, paženklintą gelto- 
nu lopiniu, jie galėjo gyventi tik jiems skirtuose namuose. Krikš- 
čioniškų švenčių metu jie privalėdavo likti namuose, jiems neva- 
lia būdavo pro savo langus net žvilgtelėti į praeinančias procesijas. 
Jiems buvo uždrausta pasirodyti viešose vietose, lankyti teatrus 
ar koncertus. Tokie apribojimai — vienur vienokie, kitur kito- 
kie — taikyti jiems beveik visur. Kadangi turėti žemės jiems pa- 
prastai būdavo neleidžiama, jie orientavosi į kitas veiklos sritis. 

Žydai Vakarų Europoje jautėsi laisviau, nors jų atžvilgiu visada 
leisti specialūs įstatymai. Nuo XV amžiaus ištremtieji iš Ispanijos 
gali apsigyventi Nyderlanduose, Anglijoje ir įvairiuose prekybos 
miestuose. Šią situaciją taikliai apibūdina nuoseklus modernių, 
švietėjiškų pažiūrų išpažinėjas italas Pilati: „Tik Portugalijos žydai 

yra ir darbštūs, ir garbingi, todėl linkę plačiajai visuomenei su- 
teikti naudos, nekenkti jai. Bet jie yra tokie nuovokūs, kad įsi- 
kuria tik Olandijoje ir Anglijoje.“* Šiose abiejose šalyse — ypač 
Olandijoje, pasižymėjusioje liberalizmo tradicija — galėjo iškilti 
turtingoji žydų buržuazija. 

Tačiau atvira ir kosmopolitiška Vakarų prekybos miestų at- 
mosfera negalėjo nepaveikti šiaip jau uždarų žydų bendruome- 
nių. Bendros raidos kryptys dabar nebeaplenkdavo ir jų. Įvairios 
mistinės tendencijos — panašiai kaip pietizmas — tapo bendruo- 
menių vidinio atsparumo išbandymu. Atskiros asmenybės pra- 
dėjo atsiskirti nuo bendruomenės — apsišvietusių intelektualų 
racionalizmas negalėjo nesudrumsti jų ramybės. Teologinė žydų 
tradicija, glaudžiai susijusi su teksto interpretacija — kaip ir pro- 
testantizmas, lengvai derėjo prie amžiaus racionalizmo. Apie žy- 
dų bendruomenės proveržį jau XVII amžiuje perspėjo Tractatus 
teologico-politicus, kurio autorius — Baruchas Spinoza, vienos iš 
Portugalijos į Nyderlandus atkeliavusios šeimos palikuonis. Spi- 
noza rėmėsi Descartes'u, tačiau plėtojo radikalesnę psichologinę 
ir racionalią pasaulio sampratą, dėl kurios pelnė ateisto repu- 
taciją. Nuo šios jį išvadavo tik vėlyvasis švietimas. Spinoza buvo 
svetimas ne tik ankstyviesiems švietėjams, — toks jis, be abejo, 
atrodė ir žydams, kurie pašalino jį iš savo bendruomenės. Jo 
teiginiai apie laisvę, lygybę, toleranciją ir etiką nebuvo išgirsti. 

Dvasinė emancipacija išjudėjo tik XVIII amžiaus antrojoje 
pusėje. Stambioji žydų buržuazija pamažu įgijo pakankamą išsi- 
lavinimą, kad, susiklosčius būtinoms išorinėms aplinkybėms, 
galėtų priimti švietimo judėjimo idėjas. To pasiekė Mosesas Men- 
delssohnas, mokytojų žydų šeimos palikuonis, kuris pasauliui 
atsivėrusiame Berlyne buvo priimtas į švietimo rašytojų bei mo- 
kytų žmonių tarpą kaip iškilus filosofas. Jo įsitikinimu, žydai 
taip pat priklauso dabar prigimtinės teisės valdomam pasauliui: 
„Tikros Dievo religijos praktikavimui nereikia nei rankų, nei 
pirštų, ji yra gryna siela ir protas.“? Mendelssohnas nenutraukia 
ryšių su žydų tradicijomis, tačiau nori jas supaprastinti ir išgry- 
ninti. Jis lieka pamaldus, savo religiją praktikuojantis žydas. Bet 

ortodoksai nenorėjo to suprasti ir Mendelssohną vertino taip pat 
kaip ir abi krikščioniškos Bažnyčios — liberaliai mąstančius teologus. 

Tiesa, Berlyno šviesuoliai šį žydą sutiko labai palankiai. Dabar 
net žydas buvo jų pagalbininkas — bendramintis, intelektualiai 
lygiavertis (jei ne pranašesnis), kupinas nuovokos ir sąmojo. Be 
to, tai buvo žmogus, gyvenęs pavyzdingai paprastai ir kukliai — 
ne koks tuščiagarbis stambiųjų buržua luomo prasimušėlis, o 
kuklus smulkusis pirklys, visą gyvenimą dirbantis kaip ir visi to 
laiko publicistai. Mendelssohno asmenybė visu ryškumu sušvito 
tada, kai aktorius Ifflandas Natanui Išmintingajam iš Lessingo 
dramos suteikė šio žydo bruožų. 

Mendelssohno Berlynas tapo dvasinės žydų emancipacijos 
pavyzdžiu. Iš čia šviesa sklido ne tik po Vokietiją, - ji pasiekė ir 
Rytus. Žydų bendruomenės pradėjo modernizuoti savo mokyk- 
las, rabinai palaikė modernias idėjas. Tačiau dažnas apsišvietęs 
žydas pereidavo į krikščionybę, nes tik per ją buvo galima visiškai 
integruotis į visuomenę. Vis dėlto dauguma žydų liko ištikimi 
sinagogai, kur Biblija dabar aiškinta šiuolaikiškai ir kur (kaip ir 
kalvinistų bažnyčioje) pradėta groti vargonais. Protingos žydės, 
tokios kaip Rahel Varnhagen ir Henriette Herz —- emancipuotos 
moterys ir filosofinio pokalbio mėgėjos — atidarė savo salonus. 
Apsišvietę žydai gebėjo virtuoziškai groti dviem instrumentais: 
atsiverti buržuazijos pasauliui, perimti švietėjišką mentalitetą ir 
kartu išlaikyti savo vietą senojoje bendruomenėje, vis dar artimai 
susijusioje su plačiai išsišakojusiu žydų pasauliu. Todėl Vokietijos 
žydas bet kada galėjo būti šiltai priimtas Pietų Prancūzijos ar 
Lenkijos žydų bendruomenėse. 

1781 metais Christianas Wilhelmas Dohmas, paskatintas Men- 
delssohno, parašė veikalą Uber die būrgerliche Emanzipation der 
Juden (Apie pilietinę žydų emancipaciją ). Šis klausimas iškilo į 
viešumą, tapo politiniu postulatu. 

Tačiau jau prieš šešiasdešimt septynerius metus iki Dohmo 
Johnas Tolandas Anglijoje paskelbė traktatą Reasons for Natu- 
ralising the Jews in Great Britain and Ireland (Žydų natūraliza- 
vimo Didžiojoje Britanijoje ir Airijoje argumentai). Jis įrodinėja, 

kad žydams turi būti suteiktas pilietinis statusas, nors tai ir nesą 
tolygu visiškam lygiateisiškumui. Žydų išsivadavimas Anglijoje 
vyko iš lėto, be didelių ceremonijų ir juridinių sankcijų, kurios 
šį procesą lydėjo vėliau XIX amžiuje. Jau 1740 metais žydai galė- 
jo gauti piliečių teises britų kolonijose, esančiose Šiaurės Ameri- 
koje. Iki 1820 metų lygiateisiškumas buvo pasiektas visose Jung- 
tinės Karalystės valstybėse. Žemyno monarchijose — Frydrichui II 
išliekant labai santūriam — teisinei emancipacijai davė pradžią 
Juozapo II reformų įstatymai, išleisti Austrijoje ir jai priklausančio- 
se šalyse. Tai prieštaravo antisemitinėms jo motinos imperatorie- 
nės Marijos Teresės pažiūroms ir kai kur užklupo tam nepasiruo- 
šusią plačiąją visuomenę. Netrukus po to Prancūzijos revoliucija 
padarė politines išvadas: 1787 metais abatas Grėgoire'as paskelbė 
savo Essai sur la rėgėneration phbysigue, morale et politigue des juifs 
(Esė apie fizinį, moralinį ir politinį žydų tautos atgaivinimą), o 
Honorė Gabrielis Rigueti Mirabeau parašė traktatą Sur Moses 
Mendelssohn (et) sur la rėforme politigue des juifs (Apie Mosesą 
Mendelssohną ir apie politinę reformą žydų klausimu). Mendels- 
sohnas galėjo būti pavyzdžiu ir Prancūzijai! Artimiausiais metais 
ten, kur didelį poveikį darė politinis Prancūzijos autoritetas, žydai 
buvo visiškai išlaisvinti. Tačiau ir čia plačiu spinduliu aplink res- 
tauracija sukėlė regresą. Kančių istorijai dar nebuvo lemta pasi- 
baigti. Ateityje emancipacija liko tik teorine prielaida. 1823 metais 
Heinrichas Heine rašė: „Koks yra [...] didysis mūsų laikų už- 
davinys? Tai - emancipacija. Ne tik airių, graikų, Frankfurto žydų, 
Vakarų Indijos juodaodžių bei kitų engiamų tautų, bet ir viso 


pasaulio — ypač Europos, kuri tapo subrendusi, - emancipacija.““ 


3. Diskursas apie lyčių vaidmenį: 
kelyje į moters emancipaciją 


Kai Heine kalba apie emancipaciją, jis turi galvoje pavergtų tautų 
išvadavimą, žydus ir vergus. Nejau jis pamiršo moteris? Moterų 
emancipacija yra iš esmės kitokia nei tam tikrų visuomeninių, 

etninių ar politinių grupių emancipacija. Tai visuotinė problema, 
čia gvildenamas amžinas antropologinis klausimas, ir ne tautybė, 
religija ar odos spalva čia svarbu. Beje, politinės bei teisinės prob- 
lematikos čia irgi nėra nė kvapo. 

Šimtmeris, kuriame daugybė moterų (taip lėmė sosto paveldė- 
jimo seka) kaip imperatorienės, karalienės, kunigaikštienės valdė 
dideles ir mažas imperijas, tampa pirmojo diskurso apie moters 
vaidmenį amžiumi. Jau tada, kai Francois Poulinas de la Barre'as 
1673 metais paskelbė savo mokslinį darbą De /ėgalitė des deux 
sexes, būta teorijos apie lyčių lygybę. Šis kartezietis buvo pirmasis, 
kuris, remdamasis kūno ir dvasios atskyrimu, įrodinėjo, jog skir- 
tinga vyro ir moters kūno sandara negalinti turėti įtakos protui: 
L esprit na pas de sexe (protas lyties neturi). Iki tol buvo priim- 
tina tezė apie galiojančią vyro teisę, kaip kad pasakyta Biblijoje: 
„[-..] būsi vyro valdžioje, o jis bus tavo valdovas [...]“* (I. Mozė 
3, 16). Tačiau nuo seno būta ir moteriškų valdų — namų ūkio. 
Ten tvarkėsi valstietė moteris ir buvo nevaržoma šeimininkė. Ji 
rūpinosi smulkia prekyba naminiais verpalais, audeklais bei nuo- 
savo sodo vaisiais, - šiuose reikaluose ji nebuvo priklausoma nuo 
vyro. Ir pirklio namuose moteris taip pat galėjo vaidinti reikš- 
mingą vaidmenį — apie tai byloja ir XVII amžiaus pavyzdys iš 
Ciūricho: „Namų ūkio darbai buvo palikti vien moterų rūpes- 
čiui; saikingas valyvumas, kuris, beje, per daug neįkyrėdavo na- 
miškiams ir jų draugams, taupumas, nepamirštant ir didesnių 
švenčių; gebėjimas taip tvarkytis, kad viską suspėtum laiku ir 
kruopščiai padaryti; kad kuo daugiau darbų nudirbtų pati šei- 
myna ir taip būtų sutaupoma lėšų, skirtų samdiniams atlyginti, 
kad nestigtų būtiniausių dalykų, o vienokie ar kitokie patogu- 
mai būtų ribojami; sumanumas ir vikrumas atliekant bet kokį 
darbą — nuo virtuvės iki meniškų siuvinėjimo rankdarbių bei tam 
tikrų muzikavimo įgūdžių savo pačios ir vyro malonumui — štai 
ko ji labiausiai troško. Didžiausias jos siekis buvo matyti savo vyrą 
gerbiamą, o gerai išauklėtus savo vaikus - mylimus; pagelbėti vyrui 


* Juozapo Jono Skvirecko vertimas. 

tvarkant tarnybinius jo reikalus, pavaduoti jį jam nesant ir daugelį 
dalykų padaryti nė kiek ne blogiau už jį. Auklėjimo rūpesčius ji 
dalijosi su vyru, pasirinkdama tuos pačius, kaip ir jis, planus bei 
priemones.'' Nors veiklos sritys daugiau ar mažiau buvo viena 
nuo kitos atskirtos, aukštesnė vyro valdžia buvo neginčijama. 
Moteris buvo atskirta nuo pilietinės, išskirtinai vyriškos, veiklos 
mieste. Tuo laiku Šveicarijoje lankęsis atvykėlis iš Anglijos stebė- 
damasis pažymi: „Moterys nerte pasineria į namų reikalus. Net 
vadovaujančių Berno magistrato valdininkų žmonos rūpinasi 
visais namų reikalais ir virtuve ne mažiau kaip paprastos valstie- 
tės. Vyrai ir moterys nelinkę tarpusavy bendrauti. Moterys patiria 
pasitenkinimą triūsdamos namų ūkyje ir retai kada linksta į mei- 
lės nuotykius, tušti pasiplepėjimai (kitur tarp moterų tokie daž- 
ni), kaip mane patikino vienas žymus gydytojas, būdingi dykū- 
nėms ir flirtuotojoms, čia neįprastas dalykas.“ Ciūriche „moterys 
nebendrauja su vyrais, nebent šie būtų jų artimi giminaičiai. Net 
gatvėje jos neatsako į nepažistamų vyrų pasilabinėjimą, nukeliant 
skrybėlę.“* Tie pastebėjimai visiškai tinka kalbant apie buržuazijos 
santykius su visuomene ir kituose Europos miestuose. 

Dvaruose, aukštuomenėje (ir stambiojoje buržuazijoje) būta 
kitaip. Kai Poulinas de la Barre'as rašė apie abiejų lyčių lygybę, 
pradėjo ryškėti mokytos moteriškės tipas. Ponia de Sėvignė Pary- 
žiuje aplink save subūrė protingus vyrus ir moteris, kurie rink- 
davosi filosofiniam diskursui. Tai būta salonų gyvavimo pradžios! 
Moterys pradėjo susirašinėti su kitomis moterimis bei vyrais, net 
ėmė leisti knygas. Luise Kulmus, Leipcigo literatūros kritiko 
žmona, — tik viena iš tokių moterų.Amžiaus pabaigoje aukštosios 
visuomenės aplinkoje išsilavinusi ir diskutuojanti moteris — savai- 
me suprantamas dalykas. 

Žinoma, šis naujas moters vaidmuo nebuvo apdraustas nuo 
pašaipos ir ironijos. Moličre'o Les prėcieuses ridicules (Juokingosios 
pamaivos) vaidinta vėl ir vėl. Kita vertus, daugybė vyrų liaupsi- 
na daugybė moterų intelektą ir ypatingą išmintingumą, — vertina 
jas ne tik kaip romanų veikėjas. Beje, pietizmas ugdė savitą mo- 
ters vertinimą, pagrįstą Naujojo Testamento aiškinimu. Moteris, 


Diskursas apie lyčių vaidmenį: kelyje į moters emancipaciją 205 


nepriklausomai nuo jos visuomeninės padėties, galėjo vadovau- 
ti susirinkimams — šis vaidmuo jau nebebuvo priskiriamas tik 
kunigui vyrui. 

Apie amžiaus vidurį Švedijoje moteris - ponia Nordenflycht — 
jau galėjo tapti solidžios literatūrinės draugijos prezidente. Aust- 
rijos diplomatas 1785 metais net iš atsilikusia laikomos Ispanijos 
praneša: „Praėjusio mėnesio šeštąją dieną septyniolikmetė mar- 
kizo de Montealegre'o duktė iškilmingiausiai išlaikė egzaminus 
prie Alkalos universiteto magistrės ir filosofijos daktarės laipsniui 
gauti. Per įvairius egzaminus kandidatė pademonstravo savo ži- 
nias ne tik iš metafizikos, fizikos ir dorovės filosofijos, bet ir iš 
geometrijos, geografijos bei mitologijos, taip pat parodė graikų, 
lotynų, prancūzų, italų bei gimtosios kalbos mokėjimą.“? Nors 
moteris - akademijos prezidentė ir moteris - filosofijos daktarė 
buvo tik išimtys, tai buvo ženklas, kad moterys pradėjo preten- 
duoti į lygiavertį išsilavinimą. Žinoma, to siekti jos galėjo tik 
už oficialių mokymo įstaigų sienų — savarankiškai studijuodamos 
ar turėdamos privačius mokytojus. Iš tikro privatus mokytojas 
rūmuose nuo šiol rūpinosi ir dukterimis, kurios proto gyvumu 
dažnai net pralenkdavo diduomenės sūnus. Nuo amžiaus ant- 
rosios pusės buvo atvertas kelias vien mergaičių mokyklų steigi- 
mui. Jose pradinį mokymą imtasi papildyti aukštesniu mergaičių 
išmokslinimu. Žinoma, šiose mokyklose buvo mokoma grynai 
moteriškų dalykų, kaip antai rankdarbių, dainavimo, nepamirš- 
tant ir intelektualinio lavinimo: skaitymo ir rašymo gimtąja kalba, 
taip pat čia mokyta užsienio kalbos, dažniausiai prancūzų. 

Į amžiaus pabaigą pažengta taip toli, kad Paryžiaus akade- 
mikas Condorcet galėjo parašyti traktatą Sur /admission des fem- 
mes au droit de citė (Apie pilietybės teisės pripažinimą moterims, 
1788), o Karaliaučiaus miesto prezidentas Theodoras Gottliebas 
Hippelis — darbą Uber die būrgerliche Verbesserung der Weiber 
(Apie pilietinę moterų pažangą, 1792). Čia tvirtinta, kad moterys, 
kaip ir pavergti negrai, nepriskiriamos prie pilnateisių piliečių. 
Bet jeigu jos būtų išsilavinusios, galėtų pretenduoti į lygias teises 
visuomeniniame gyvenime bei dalyvauti viešose diskusijose. Abu 

autoriai pasisako už visišką moterų lygybę tiek privačiame, tiek 
politiniame gyvenime. Tai tebebuvo utopija, nes eiti taip toli 
nepanoro net Prancūzijos revoliucijos padiktuotos konstitucijos. 

Kai jie apie tai rašė, moterų emancipacijos klausimas jau buvo 
prislopęs: pirmosios amžiaus pusės racionalizmas buvo pasiekęs 
savo ribas. O čia dar buvo atskleista prigimtinė moters savybė. 
Nors kiekvienas žmogus — tai visiems buvo žinoma — esąs p70- 
tingas padaras, tačiau turįs skirtingą biologinę prigimtį, nelygu 
jo lytis. Jausmų pasaulio atskleidimas, sensualizmas pakeitė gry- 
nąjį racionalizmą. „Nors dabar ir pripažįstama, jog moterys gero- 
kai nuovokesnės ir jų vaizduotė lakesnė, kita vertus, nustatyta, 
kad jos nesugeba giliau reflektuoti bei protauti, kas esą nulemta 
moters fiziologijos bei nervinės jos struktūros. Taigi racionalūs 
refleksai ir proto pastangos būdingos stipresniam vyro organiz- 
mui. Šiuos pažinimo teorijos argumentus atitinka visuomeniniai 
argumentai: fiziologinė kūno sandara nurodo moteriai jos vietą 
visuomenėje —- būti motina ir žmona. To pasekmė — moters gyve- 
nimo seksualizavimas.“!* 

Tokia nauja teorija plito ir pelnė visuotinį pripažinimą visų 
pirma Rousseau Nouvelle Hėloise (Naujoji Eloiza) . Čia jis prisi- 
minė nepaprastos XII amžiaus moters, didžiojo teologo Abac- 
lard'o draugės, asmenybę. Naujoji Eloiza turėjo atgaivinti na- 
tūralų aukso amžiaus būvį, kurį buvo sunaikinęs vyriškas protas. 
Būdama be galo jautri ją supantiems žmonėms, moteris ilgainiui 
tampa naujos dorovės nešėja šiame konkurencijos, prievartos ir 
karų pasaulyje. Būtent protas atvedęs iki tokio beatodairiško ir 
beribio valdžios bei grynos naudos siekimo. „Moters kaip mora- 
lios lyties identifikavimo idėja randa pritarimą daugybėje rašinių 
apie moterų lavinimą jau po Rousseau. Tačiau dabar tas dalykas 
suprantamas prieštaringai. Iš vienos pusės, pastangos šviesti mo- 
teris yra susijusios su galutiniu jos teisių į mokslą pripažinimu. 
Iš kitos pusės, ši teisė į mokslą čia pat vėlgi apribojama, moty- 
vuojant tuo, kad moterys turėtų pasitenkinti saikingu išsila- 
vinimu, tai yra žinoti, kas moteriai dera ir kas ne. Moterų švie- 
timas, - kuris nedelsiant nukreipiamas tarnauti dorovei, - negali 

būti savitikslis. Jis pripažįstamas vien tik kaip proto mankšta, 
kaip išsiblaškymas nuo pavojingo nuobodžio ir kaip dorinančio 
moterų paveikio šeimai sąlyga.“!! 

Į priekį dabar judama dvivėžiu pažangos keliu: bajorės, rūmų 
bei stambiosios buržuazijos moterys gali toliau atsidėti intelek- 
tualinėms diskusijoms, užtat kylančios buržuazijos moterų, nors 
ir siunčiamų į mergaičių mokyklas bei pensionatus, išsilavinimas 
vis dėlto turi tarnauti siauram ratui, šeimai. Išsilavinusios moti- 
nos savo sūnus auklėja taip, kad šie būtų pasirengę užimti vado- 
vaujančius postus. Jos supažindina juos su tuo nežinomu pasau- 
liu, nes jame esama visų tų dalykų, su kuriais teks gyvenime 
susidurti, užuomazgų, kaip antai būsimosios užduotys bei vieno- 
kia ar kitokia atsakomybė — profesiniame darbe, visuomenėje, 
valstybėje. Jos stebi karą žaidžiančius berniukus, nes tėvui am- 
žinai trūksta laiko savo vaikams, —- jo darbas už namų sienų. 
Motinos atveria vaikams religijos pasaulį, moko juos melstis ir 
pasakoja Biblijos istorijas. Žinoma, visur kartu dalyvauja ir duk- 
terys. Jos irgi gali žaisti alaviniais kareivėliais, o žaislų skryniose 
jos neretai orientuojasi geriau už savo brolius. Jos gali skaityti 
Iliadą ir Odisėją, Tėlėmague, Richardsono Pamela bei Robinzon 
Crusoe. Ir sūnums, ir dukterims dažnai skaitomos tos pačios 
knygos, net jei mergaitėms kruopščiai parinkta lektūra turi di- 
desnę paklausą. 

Tai, kas XVIII amžiuje tokiu būdu propaguojama, XIX am- 
žiuje pasiekia savo tikslą. Moteriai jau nebepripažįstamos svar- 
bios valstybės bei ūkio funkcijos, užkertamas kelias į aukštąjį aka- 
deminį mokslo pasaulį. Tačiau ir darbininko žmona, kaip ir jos 
vyras dalyvaujanti darbo procese, apsiriboja tik savo klasės intere- 
sais. Pažangu jau vien tai, kad jai nereikia dirbti, ir už tą pasirin- 
kimą ji turi būti dėkinga tik savo vyrui. Imperatorienės ir karalie- 
nės XIX amžiuje taip pat apsiriboja vien moters vaidmeniu. 
Prasidėjus Prancūzijos revoliucijai, Condorcet bergždžiai mėgina 
kelti pavyzdžiu Elžbietą Anglijoje, Mariją Teresę Austrijoje, Jeka- 
teriną Rusijoje. Jis pasmerkia vyrų — net labiausiai apsišvietusių — 
laikyseną: „Argi ne visi pažeidė teisių lygybės principą, iš vienos 

žmonių giminės pusės kuo ramiausiai atimdami teisę dalyvauti 
rengiant įstatymus?" !* 

XIX amžius kruopščiai atskirs vyrų ir moterų pasaulius. Jis 
priverčia vyrus — nori jie šito ar nenori, tinkami jie tam ar ne — 
vaidinti vyriškus vaidmenis: namų šeimininko, valstybės veikėjo 
ir įsakinėjančio karininko. Kiek daug berniukų nepavyko ištie- 
sinti ir išdresuoti, kiek daug jų vėliau netiko tiems vaidmenims. 
Nežiūrint to, moterų pasaulis gyvena pagal nekaltos mergaitės 
įvaizdį, jis įpareigotas išsaugoti žmogiškumo draustinį, išlaikyti 
tyrumo 0azę — iš pradžių nusiteikęs kaip romantikas svajotojas, 
vėliau ėmęsis sąmoningos veiklos, primenančios Viktorijos lai- 
kus. Kita vertus, Amerikos vakaruose esama laisvai, savo nuo- 
žiūra, veikiančių moterų pionierių. O vėliau atsiranda prisiekusių 
kovotojų dėl moterų teisių ir Europoje, ypač anglosaksų bei skan- 
dinavų kraštuose. Tai moterys, kurios tęsia tai, ką švietimo pra- 
džioje pirmą kartą atliko elitas, - tačiau dabar jau tikros politinės 
emancipacijos prasme — aplinkoje, kuri per tą laiką virto buržua- 
zine ir demokratine. 


VIII 


Svietimo radikalizavimas ir gynimasis nuo jo 


1. Radikalusis švietimas 


Baigiantis XVII šimtmečiui, vienur anksčiau, kitur vėliau, nelygu 
kokioje šalyje, ankstyvasis švietimas drąsiai išsivadavo iš barokinio 
mąstymo, postulavo laisvesnį požiūrį ir davė pradžią proto am- 
žiui. Toks mentaliteto pasikeitimas turėjo įvykti tradicinėje aplin- 
koje. Pokyčiai vyko nepastebimai, visiškai tyliai, tačiau akcentai 
pasistūmėjo. 

Šimtmečiui įpusėjant vėlesniojo švietimo generacija galėjo 
ramiai dirbti toliau, pasitikėdama padėtais pamatais. Naują am- 
žiaus dvasią ji buvo pažinusi jau mokyklose. Senus prietarus jau 
buvo galima išsklaidyti nesunaikinant tradicijų. Vyriausybės ėmė- 
si atsargiai diegti naujoves. Pradžią padarė Frydrichas II, 1740 
metais įžengęs į Prūsijos karalystės sostą. 

Antrojoje amžiaus pusėje — vėlyvojo švietimo tarpsnyje - nuo- 
monės išsiskyrė. Dauguma liko ištikimi nuosaikiajam švietimui, 
tačiau kiti buvo linkę judėjimą eskaluoti.Tam pasipriešino men- 
talitetas, bijantis pavojingo naujos srovės protrūkio, ir buvo pasi- 
ruošta gintis. 

Rousseau Discours sur Vinėgalitė (Diskursas apie žmonių nelygy- 
bę, 1754) galima laikyti pirmuoju tokio radikalizavimo ženklu. 
Rousseau vieniems buvo didysis natūralaus, laisvesnio, teisinges- 
nio pasaulio pranašas, kiti jį laikė nesupratingu utopistu ar net 
pavojingu ekstremistu. Rousseau apibūdinamas net kaip „socia- 
listas“ — tokia replika pirmiausia pasirodė italų spaudoje. Vėliau 
XIX amžiuje ši sąvoka plačiai taikyta visiems, kas siekė apginti 
radikalią lygybę. 

Pasirodžius Rousseau traktatui apie lygybę, tuoj pat kilo tie- 
sioginės politinės reakcijos. Ženevos pilietis rado pasekėjų savo 

gimtajame mieste, o Ženevos bruzdėjimai, aprašomi to meto spau- 
doje, skatino panašius procesus Šiaurės Amerikoje bei Nyder- 
landuose. 

Vėliau triukšmą sukėlė masonų radikalizmas Vokietijoje, kai 
šie įkūrė slaptą iliuminatų draugiją. Iliuminatai siekė daugiau 
negu masonų ložės, kurios tuomet dažnai apsiribodavo speku- 
liacija arba bendravimu. Kaip slapta brolija jie siekė daryti konk- 
rečią politinę įtaką toje valstybėje, kurios nariais buvo. „Taigi 
galutinis ordino tikslas — siekti, kad pasklistų šviesa, mes esame 
kovotojai prieš tamsą, tai yra ugnies tarnystė.“! 

Kurfiurstiškoje Bavarijoje Ingolštato universiteto profesorius 
Adamas Weishauptas ir netrukus prie jo prisidėjęs baronas Adol- 
fas von Knigge šią slaptą „Erleuchtete“ („Apšviestieji“) sąjungą 
įsteigė apie 1776 metus. Ordinas aiškiau nei masonija turėjo da- 
ryti poveikį švietimui bei dorovei. Jis sparčiai plėtėsi, pirmiausia 
karalikiškose, vėliau ir protestantiškose Vokietijos reicho terito- 
rijose. Jo nariais — kurių galiausiai buvo apie septynis šimtus — 
tapo tarnautojai ir profesoriai, dvasininkai ir bajorai. 

Struktūra buvo panaši į masonų. Hierarchiją sudarė novici- 
jai, minervalai ir kaip aukščiausia pakopa - ///uminatus dirigens. 
Šiai plačiai išsišakojusiai organizacijai vadovavo areopagas, ku- 
ris likdavo nežinomas net ordino nariams. Slapyvardžiais buvo 
dangstomos net tikrosios narių pavardės: Weishaupras vadintas 
Spartakus, Knigge - Phbilo, Veimaro hercogas Karlas Augustas — 
Aeschylos, žymūs Napoleono laikų politikai Maximilianas von 
Montgelas ir Emmerichas Josephas von Dalbergas — atitinkamai 
Musaeus ir Baco von Verulam. Pestalozzi buvo pramintas A/fredu. 

Visą vadovavimo iliuminatų ordinui sistemą buvo suplanavęs 
Knigge. Vokietija dalyta į ordino provincijas, joms vėl duoti slapti 
pavadinimai. Bavarijos sritis vadinta Graikija, ji buvo suskaidyta 
į prefektūras: Achaja (Bavarijos hercogystė), Kalabrija (Zalcburgo 
arkivyskupystė), Chaldėja (Regensburgas, Pasau, Ortenburgas 
etc.) ir Delta (Aukštutinis Pfalcas). Provincijų valdybos veikė sos- 
tinėse: Atėnuose (Miunchene), Nikosijoje (Zalcburge), Korinte 
(Regensburge) ir Tėbuose (Freizinge). Kitos provincijos: Ilirija 

(Frankonija) ir Panonija (Švabija). Visa Vokietija suskirstoma į 
keturias inspekcijas: Achają (Pietų Vokietija), Etiopiją (Reino sri- 
tis), Abisiniją (Saksonija) ir Egiptą (Austrija). Ir taip, pasikliau- 
jant vaizduote, einama per visą senąjį pasaulį nuo Damiatijos 
(Štutgarto) ir Delfų (Karlsruės) iki Kapujos (Braunšveigo). Nors 
iš esmės tai buvo tik planas, jis byloja apie geografinį iliuminatų 
ordino išsiplėtimą. 

1778 metais ordino įstatuose buvo suformuluotas jo tikslas: 
„[-..] paskatinti žmogaus susidomėjimą gerinti ir tobulinti savo 
dorovinį charakterį, plėsti žmogaus ir visuomenės supratimą, už- 
kirsti pasaulyje kelią piktiems kėslams, užstoti neteisybės engiamą 
dorybę, turėti galvoje paaukštinimo vertus asmenis, galiausiai 
ypač nusipelnusiems vyrams, - kurie savo talentu, savo turtu arba 
pagarba ordinui teikia jam tam tikros naudos, - atsilyginti ypa- 
tingu dėmesiu, juos šlovinti ir garbinti tiek draugijoje, tiek už 
jos ribų“. 

Tiesa, ordino vyresniųjų tikslas siekė toliau — ne tik įtvirtinti 
savarankiško žmogaus įtaką jo veiklos srityje. Jie planavo prasi- 
skverbti į esamą valstybę radikalesnio švietimo prasme. Slapta 
iliuminatų sąjunga iškilo tuoj po jėzuitų ordino panaikinimo ir 
buvo nukreipta prieš tebesitęsiančią katalikiškos reakcijos įtaką. 
Iliuminatų sąjunga šitaip įkūnijo buržuazinės dorovės institu- 
cijos, mokslingosios draugijos ir slapto politinio ordino derinį. 

Ketindamas politiškai prasiskverbti į svarbias valstybės funk- 
cijas, ordinas eina toliau nei kitos masonų ložės, kurios vis dėlto 
labiau rūpinasi bendra filantropine, visuomenei naudinga veikla, 
nesiekia pakeisti valstybės ir visuomenės, paprastai pasitenkina 
savosios ložės ir individualybės tobulinimu. Iliuminatai veikia 
tuo laiku, kada netrukus turi prasidėti Prancūzijos revoliucija, 
poliarizuojantis politiniams įsitikinimams ir vis labiau ryškėjant 
konfliktui tarp revoliucijos ir kontrrevoliucijos. 

Iliuminatai žino, kur jų priešas: „Mūsų sumanymą labai žlug- 
do kunigai ir kunigaikščiai bei dabartinės politinės konstitucijos. 
Taigi ką mes turime daryti? Remti revoliuciją, viską apversti aukš- 
tyn kojom, prievartą išvyti prievarta, tironus pakeisti tironais? 

Anaiptol! Bet kokia prievartinė reforma yra nepriimtina, nes ji 
nepataiso situacijos tol, kol žmonės neatsikrato savo turimų aist- 
rų, ir dėl to, kad protui tokia prievarta nereikalinga.“ Nepraėjus 
nė dešimčiai ordino gyvavimo metų, iliuminatų priešai klerikalai 
pasiekė, kad jis būtų uždraustas. Dėl to Vokietijoje prasidėjo 
visuotinis ir palyginti griežtas persekiojimas, kurio neišvengė ir 
masonų ložės, nors su jomis iliuminatai buvo susiję greičiau 
asmeniniais, o ne organizaciniais ryšiais. 

Iliuminatų ordino iškilimas yra tik vienas pavyzdys, rodantis, 
kad švietimas abejojo didžiąja dalimi tradicinių vertybių. Šalta 
proto šviesa dabar demaskavo visa tai, ką ortodoksija buvo įtvir- 
tinusi. Toji šviesa perskrodė senus autoritetus, tokius kaip karalia- 
vimą iš Dievo malonės, bajorijos bei patriciato išskirtinumą, 
atskleidė barokišką ligšiolinių mokslo ir filosofijos principų dra- 
periją, iškėlė aikštėn pasaulietinius ir bažnytinius prietarus. Tai, 
apie ką viduriniosios kartos švietėjai tik atsargiai užsimindavo, 
daugeliui vėlyvojo švietimo atstovų tampa tvirtu įsitikinimu. Pa- 
vyzdžiui, teologui Andreasui Riemui, kurio knyga Ūber die Auf 
klrung (Apie Švietimą) — 1780 metais pasirodžiusi Berlyne, — 
sukėlė didelį susidomėjimą. Jo požiūriu švietimas „yra ne kas kita 
kaip žmogaus proto siekimas nušviesti visus idėjų pasaulio daly- 
kus, visas žmonių nuomones ir jų pasekmes, bei viską, kas daro 
įtaką žmonijai — vadovaujantis grynojo proto teorijos principais, 
rūpinantis nauda žmonėms“.2 Šį nušvietimą jis pademonstruoja 
bene visų religijų švenčiausia — krikščionybe: nes ji kiekvienoje 
naujoje Švietimo šviesoje su savo Sukūrėju ryškiausiu spindesiu 
šviečia ir yra išmintinga. Teologas, nepriimantis švietimo, nesie- 
kiantis kiekvieną religiją išmatuoti racionalumo, moralumo ir 
naudingumo matu, yra žmonijai pragaištinga nelaimė. XVI am- 
žiaus reformaciją, o ypač reformuotą Zwinglio teologiją, Riemas 
laiko švietimu. Kristų jis nuosekliai vadina išmintinguoju Švietėju, 
o jo Žinią - Švietimu, pirmiausia turbūt galvodamas apie grynąją 
Kristaus etiką. 

Švietimo šviesa čia atsiskleidžia jau kur kas ryškiau nei 6lausi 
malonios ryto aušros pašvaistė. Bažnytinė istorinė Riemo traktuotė 

artima naujai racionalistinei teologijai, imančiai pakeisti daug 
atsargesnę apsišvietusią amžiaus pradžios ortodoksiją. 

Kai kurie dabar ėjo toliau. Jie ne tik siekė praskinti kelią pro- 
tingajai krikščionybei, bet ir apskritai neigė religinius vaizdinius. 
Tiesa, ne švietimo laikais ateizmas tapo žmonių mąstymo ob- 
jektu. Ginčijami ateizmo klausimai nuolat sukeldavo karštas 
diskusijas. Tačiau dabar šis erezinis mokymas buvo ginamas vie- 
šai. Svarbų vaidmenį čia vaidino gamtos tyrinėtojai: traktate 
L homme machine (Žmogus-mašina, 1748) Julianas Offray de 
Lamettrie remdamasis mechanika daro visiškai bedievio materia- 
lizmo išvadas. Holbachas veikale Systėme de la nature (Gamtos 
sistema, 1770) pavaizduoja gamtos tvarką, kurioje nepasigendama 
tradicinio Dievo Kūrėjo bei Pasaulio Valdovo. 

Condorcet peršoka atsargius prancūzų filosofų formulavimus 
ir viešai pasisako kaip ateistas. Dievo idėja esanti nereikalinga, 
Bažnyčios įkūrimas — pavojingas, nes ji įtvirtinanti vaizdinius, 
kurie kenkia pažangai. Condorcet išsižada Bažnyčios, kovoja su 
katalikų kleru. Prancūzijoje tatai buvo įmanoma dar iki Revo- 
liucijos. Tačiau šiaip atviras ateizmas buvo gana pavojingas drąsus 
sumanymas tiek katalikiškuose, tiek protestantiškuose kraštuose. 

Tradiciniai istoriniai vaizdiniai leidosi lengviau išjudinami. 
Racionali kritika negalėjo aplenkti mitų, padavimų, legendų. 
Imta kritikuoti pamėgtus didingos priešistorės vaizdinius. Suabe- 
jota legendine karalių ir jų tautų kilme, ypač pirmųjų Romos 
karalių, Romulo, Remo ir kitų. Voltaire'as juokėsi iš Jeanos d'Arc 
ir pavaizdavo ją kaip prietaringą valstiečių mergaitę. Toli už 
Šveicarijos ribų garbinamas Wilhelmas Tellis demaskuotas kaip 
danų pasaka, nes buvo įrodyta, kad į obuolį gerokai anksčiau 
iššovė norvegas Toko. Laimė, Urio kantono vyriausybė liepė 
budeliui Berno gyventojų parašytą ir šiame mieste išleistą knygelę 
sudeginti — taip legenda apie Konfederacijos kilmę dar buvo 
kuriam laikui išgelbėta. 

Teisinė sentencija gw0d non est in actis, non est in mundo tapo 
istorikams darbo principu. Tik tai, kas patvirtinta rašytiniais 
šaltiniais, buvo priimtina, traktuota kaip istorinė tiesa. Tačiau 

galutinai imta mitus griauti tik XIX amžiuje, kai istorikų dė- 
mesys nukrypo į teisės ir politikos reiškinius. 

Racionaliai mąstant buvo daug pasiekta visose srityse. Gyventa 
jau nebe viduramžiuose. Viskas, kas neapšviesta, buvo pažymėta 
beribės paniekos ženklu: apsišvietę protestantai dabar su dar 
didesne arogancija žvelgė iš aukšto į atsilikusius katalikus — vokie- 
čius, šveicarus, airius. Apsišvietę Prancūzijos bei Italijos katalikai 
tyčiojosi iš atsilikusių savo tikėjimo brolių. Šiaip ar taip, visa 
apsišvietusi Europa buvo vieningos nuomonės, kad kažkada tokia 
išdidi Ispanija jau nebėra laikmečio pažiba. Pranešime iš Aust- 
rijos tvirtinama: „Menų srityje čia nėra labai daug pasiekta, ne 
ką didesnė pažanga ir moksle. Be vieno ar kelių rašytojų, kurie 
iš tikro yra labai nusipelnę, esama nesuskaičiuojamos daugybės 
kitų, vargiai vertų skaityti; ir, ko gero, žinomose aukštosiose 
Ispanijos mokyklose stokojama esminių išsimokslinimo pagrin- 
dų, kuriuos paprastai stengiamasi įdiegti jaunimui. Tiesa, kartais 
vienas kitas autorius išsiskiria savo kritiniais darbais, kurie laikui 
bėgant galėtų šiek tiek padėti apšviesti tuos, kurie nestokoja 
nieko kito, tik teisingo vertinimo ir skonio. Apie naujus išra- 
dimus, kiek man žinoma, girdėti mažai arba visai nieko.“? 

Tas pat pasakytina, žinoma, ir apie visą Rytų Europą... 


2. Organizuotas švietimas 


Švietimo judėjimo esmė — „apšviesti“ žmones įtikinamais argu- 
mentais, laukti, kol jie patys ims vadovautis protu. Naujasis 
judėjimas vylėsi, kad laikui bėgant visi žmonės, tapę įžvalgesni, 
patys iš ortodoksijos prievartos išsiveršią į laisvą švietimo orą. 
Be valstybės prievartos paprastai buvo išsiverčiama protestan- 
tiškuose kraštuose, taip pat Prancūzijoje, kur nebuvo išnaikintas 
jansenistų ir hugenotų palikimas. Tačiau kaip šį tikslą pasiekti, 
jei ortodoksiška dvasininkija bei neapsišvietę vietos valdininkai 
(net ir kai kuriuose protestantiškuose kraštuose) kaip ir anks- 
čiau laikė liaudį savo rankose? Kilo mintis panaudoti švietimą 

atsilikusios visuomenės reikalams, skleisti jį per valdžios insti- 
tucijas. Nelygu aplinkybėms lemtingu posūkiu galėjo tapti mo- 
narcho pasikeitimas ir atitinkamas ministerijos atnaujinimas. 
Pradžią tam davė jau Frydrichas II, kuris vos įžengęs į sostą 
atsisakė konservatyvaus ir patriarchališko savo tėvo valdymo sti- 
liaus. Jis atvėrė kelią modernioms idėjoms, tačiau galiausiai ne 
itin daug ką pakeitė savo valstybės institucijose — mat vertino 
tarnautojų ištikimybę ir karininkų dorą. Pietaudamas Sanssouci 
pilyje, būdamas toli nuo savo pavaldinių, jis galėjo elgtis kaip 
Prancūzijos laisvamanis ir marginti savo karališkų įsakų paraštes 
visokiais samprotavimais: sakysim, kad kiekvienas jo valdose galįs 
būti išganytas taip, kaip jam priimtina, arba kad laikraščiai būtų 
įdomūs, jie neturėtų būti cenzūruojami. Prūsija buvo protes- 
tantiška valstybė ir todėl tam tikra prasme suinteresuota pasukti 
švietimo kelių. Kiek kitokia situacija susiklostė lotynų ir katalikų 
valstybėse. Antai Sardinijos-Pjemonto karalystėje apie diduome- 
nę buvo sakoma, jog ši nuo prancūzų aristokratijos skiriasi pa- 
maldumu ir nemokšiškumu. Tačiau daugumoje Italijos valstybių 
egzistavo tam tikras laisvo mąstymo būdas, ir Renesanso laikai 
dar nebuvo visai užmiršti. Kita vertus, Ispanijoje ir Portugalijoje 
buvo jaučiamas drausminantis kontrreformacijos poveikis. 
Portugalija tapo pirmąja valstybe, išsiveržusia iš senojo pasau- 
lio, - kai apie 1750 metus į sostą įžengus naujajam karaliui Juo- 
zapui I, visa valdžia atiteko ministrui Josė de Carvalho e Mello, 
markizui de Pombaliui. „Savo uždaviniu jis laikė krašto moderni- 
zavimą, diegiant esmines reformas. Jis reorganizavo finansus bei 
laivyną, skatino manufaktūrų, transporto, popieriaus fabrikų, 
žemės ūkio ir žuvininkystės plėtotę. Be to, jis rūpinosi atstatyti 
Lisaboną, kuri per žemės drebėjimą 1755 metais buvo visiškai su- 
griauta, ir įkūrė literatūrinę draugiją „Arcadia“, remiančią jo refor- 
mas. Tuo pat metu jis apribojo rūmų išlaidumą, karaliaus virėjų 
skaičių sumažindamas nuo aštuoniasdešimties iki dvidešimties. 
1773 metais Portugalijos metropolijoje buvo panaikinta vergija. 
Reformavimo aistra atspindi tik vieną Pombalio charakterio 
pusę. Antrąją žymi savivalė ir žiaurumas. Jungueiros forte, kuris 

buvo pertvarkytas į specialųjį kalėjimą, sėdėjo tūkstančiai politi- 
nių kalinių. Keletas opoziciškai nusiteikusių jėzuitų, kurių ordiną 
1759 metais Pombalis ištrėmė iš šalies, remdamasis niekada ne- 
įrodytais kaltinimais, esą jie buvę įpainioti į hercogo von Aveiro 
atentatą prieš karalių — iškalėjo daugiau kaip devyniolika metų. 
1761 metų rugsėjo dvidešimtąją pasmaugtas ir sudegintas senasis 
jėzuitų tėvas Malagrida. Paskutinieji laužai Portugalijoje susiję 
su ministro, kuris save laikė švietimo šalininku, vardu. 

Pombalio valdžia žlugo 1778 metais, kai jį atleido Pedras III, 
Juozapo I brolis ir įpėdinis.“* 

Pombalis pasauliui pademonstravo, kad švietimas iš viršaus 
gali turėti du veidus: iš vienos pusės — tai pažanga, pertvarka, 
modernizavimas, iš kitos pusės — beatodairiška absoliutizmo 
valdžia su žiaurumo protrūkiais. 

Kaimyninėje Ispanijoje, valdomoje Karolio III, ne vienas mi- 
nistras irgi siekė švietimo reformų. Tačiau jie nenaudojo tokių 
žiaurių priemonių kaip Pombalis. Čia rūpintasi „tik“ skrybėlė- 
mis ir apsiaustais, kaip antai grafas Sąuilace'as, pagal kilmę ita- 
las, Ispanijoje pramintas Esguilache'u, kuris, siekdamas kovoti 
su organizuotais nusikaltimais, uždraudė ilgus apsiaustus — ca- 
pa, - kad po jais nebūtų nešiojamasi ginklų, ir sombrerus, kurių 
šešėlyje galėta paslėpti veidą. Valdininkams buvo išdalytos žirk- 
lės — neleistino ilgio drabužiams patrumpinti. Nepavojingais 
laikytini tokie drabužiai, kurie buvo nešiojami nusižiūrėjus į 
prancūzus! Liaudies pyktis, prie kurio prisidėjo ir brangymetis, 
išsiliejo 1766 metų kovo 23 dieną vadinamuoju Esguilacho'o 
maištu. Po to Karolis III atšaukė drabužių dėvėjimo apriboji- 
mus ir paleido Sguilace'ą. Capa ir sombreras čia simbolizuoja 
protestą prieš mėginimus kištis į pamėgtas tradicijas: dėvima 
kaip kam patinka, nepaisant policijos draudimų, net jeigu jie 
tarnauja visuomenės interesams. Grafo Sąuilace'o sumanymas 
tebuvo tik pirmasis žingsnis modernizuojant Madrido miestą, 
įskaitant gatvių apšvietimą, šiukšlių išvežimą. Ir dalis daugybės 
reformų bei mėginimų reformuoti, atsižvelgiant į Burbonų cent- 
ralizmo interesus. 

Centralizmas tvarką mėgstančiam švietimui turėjo būti sa- 
vaime priimtinas. Griežtas valstybės valdymas buvo sveikintinas, 
jei jis pasitarnaudavo diegiant švietėjiškas naujoves. Ar liaudis 
tam pasiruošusi — šioje elito valdomoje visuomenėje buvo antra- 
eilis dalykas. 

Tai, kas įvyko Ispanijoje ir Portugalijoje, didesnio susido- 
mėjimo Europoje nesukėlė. Labiau domėtasi reformomis, kurių 
ėmėsi Juozapas II, pradėjęs skubiai spartinti Marijos Teresės 
politiką. Čia, kaip ir kiekvienoje valstybėje, kuri norėjo žengti 
į koją su švietimu, buvo sumanyta visa eilė bendrų reformų: 
pavyzdžiui, baudžiavos panaikinimas, manufaktūrų plėtimas, 
muitų barjerų mažinimas šalies viduje, kelių tiesimas ir visuotinis 
modernios valdymo struktūros sukūrimas. 

Labiausiai stebino Juozapo II politikos principingumas bažny- 
čios atžvilgiu: jis ne tik išleido tolerancijos ediktą dėl protestantų 
ir žydų, bet esmingai kišosi į Romos Katalikų Bažnyčios organi- 
zaciją, kuri kaip ir anksčiau buvo Austrijos teritorijoje viešpatau- 
janti religinė konfesija. Nors jėzuitai ir nebebuvo uždrausti, ta- 
čiau į daugelį jų vienuolynų dabar imta žiūrėti priešiškai. Leista 
palikti tik tuos vienuolynus, kurie buvo naudingi valstybei kaip 
mokyklos arba žemės ūkio įmonės; visi kiti privalėjo būti panai- 
kinti. Čia vėlgi akivaizdus švietimo nepritarimas religinei medi- 
tacijai. Pripažįstamas tik darbas ir stropumas. Vienuolynų proble- 
ma buvo tik reformų programos dalis. Nemažiau rūpintasi vidiniu 
kiekvieno kataliko išlaisvinimu, kaip ir radikalia Bažnyčios struk- 
tūros reforma. Net popiežius, kuris specialiai buvo atvykęs į Vieną, 
negalėjo sulaikyti Juozapo II ir jo patarėjų. Tik po keleto metų 
belgai ir vengrai sukilo prieš naujas Juozapo II priemones. 

Konkretūs vienuolynų naikinimo pavyzdys galėtų būti kartu- 
ziečių Valsainte'o vienuolyno Šveicarijos Fribūro kantone, seku- 
liarizavimas. Jis jau buvo beveik pusės tūkstantmečio senumo, 
o Fribūro respublika laikyta tvirtu Šveicarijos katalikybės rams- 
čiu. Tačiau sostinės patriciatas buvo apsišvietęs, kaip ir Milano, 
Paryžiaus bei Vienos miestų tėvai. Kartuziečių brolija priklausė 
nenaudingų vienuolynų kategorijai, nenorintys kalbėti vienuoliai 

buvo neįmanomas dalykas šiame kalbiame amžiuje. 1778 metais 
Valsainte'o vienuolynas buvo panaikintas, jo turtas perduotas 
naudingesnėms bažnytinėms institucijoms. Tačiau vėliau kilo 
liaudies maištas, kurį paskatino ir kitos apsišvietusių miesto patri- 
cijų valdymo negerovės. Šis liaudies sukilimas galiausiai apėmė 
visą kantoną ir grėsė sostinės apsiaustimi, nuo kurios išsigelbėti 
pajėgta tik pasitelkus karinę pagalbą iš Berno — protestantiško 
kaimyninio kantono. Valsainte'as žinoma, liko panaikintas, kol 
1866 metais prasidėjęs šiame kantone katalikybės renesansas jį 
vėl sugrąžino kartuziečių ordinui. 

Švietėjiškas valdžios radikalizmas galėjo paliesti ne tik baž- 
nytinius įsitikinimus, bet taip pat ir tradicinę krašto kalbą. Švie- 
tėjiškas mąstymas kovojo su tarmėmis arba su mažumų kalbomis, 
kurias turėjo pakeisti centrinio valdymo kalba. Siekiant vienybės 
nepamiršta pabrėžti panieką liaudies šnekai, kuri galėjo būti 
traktuojama kaip barbarizmo reliktas. 

Ir šioje srityje Juozapas II parodė pavyzdį, visoje savo im- 
perijoje vokiečių kalbą įtvirtindamas kaip kanceliarinę kalbą. 
Kitų kultūrų kalbos, tokios kaip vengrų ir čekų, atsidūrė antroje 
vietoje. Liaudį įsakymai iš imperijos centro pasiekdavo svetima 
kalba. Mažosioms kalboms grėsė išnykimas. Būtent taip ir įvyko 
retoromanų, gyvenusių aukštutiniame Ino slėnyje, atveju. Šių 
vietų gyventojai nuo seno kalbėjo lotynų kalbos ladynų tarme. 
Austrijos valdžia tuomet siekė, kad kaimo mokyklose ateityje 
būtų mokoma tik vokiečių kalba, ir po keleto dešimtmečių slėnis 
buvo išvien germanizuotas. Ladynų tarmė vis dėlto galėjo išsi- 
laikyti Šveicarijai priklausančioje Ino slėnio teritorijoje, Enga- 
dine, nes čia kalbos vartojimo nereglamentavo jokia centrinė 
instancija. Kiekvienos bendruomenės kalba buvo jos pačios rei- 
kalas, ir retoromanai Graubiundeno kantone disponavo sava 
politine, literatūrine ir bažnytine kultūra. 

Ten, kur nuo seno vyravo absoliutizmo valdymas, radikalu- 
sis švietimas šlavė tautas it geležinė šluota, tvirtai remdamasis 
racionalumo, filantropijos, atvirumo, darbo drausmės postulatais, 
ir šitai darė — nepaisant viso jo filantropiškumo, nesiskaityda- 

mas su tradicijomis ir papročiais, nes tatai buvo tamsybė ir bar- 
barizmas. 

Švietimo pasekėjams, tokiems kaip Isaakas Iselinas, teko pro- 
paguoti pakantumą prietarams, o Condorcet sakyti: „Klydimas 
lygiai taip pat turi visišką teisę į laisvę kaip ir tiesa!“ 


3. Ankstyvoji romantika — antišvietėjiškas 
pasipriešinimo sąjūdis 


Radikalusis švietimas neapsišvietusiame pasaulyje matė tik klai- 
das, prietarus, tamsą ir barbariškumą. Tačiau ilgainiui daugelis 
vargiai galėjo pajusti švietime malonią saulės šilumą. Vokiečių 
poetas Novalis (Georgas Philippas Friedrichas von Hardenber- 
gas) prabyla apie griežtą ir šaltą švietimo šviesą, kuri su matema- 
tiniu klusnumu siekia atmesti visa, kas nepaprasta ir paslaptinga.“ 
Visur įsigalėjo negailestingas blaivus protas, pasaulis prarado 
paslaptingumą. Jauniems žmonėms pamažu darėsi nuobodu: 
radikalusis švietimas iš esmės buvo lėkštas, stokojo gilumo, jis 
išsisėmė kritikuodamas arba tuščiai moralizuodamas ir neišnau- 
dojo dvasinių galių. Filosofiškai sugriovus racionaliąją epochą, 
septintame ir aštuntame dešimtmetyje iškilo ikiromantinis ju- 
dėjimas, kuriam buvo būdingas posūkis į mokslinį ir paramoks- 
linį okultizmą, alchemiją bei magiją. Posakį cbassez Ie naturel, 
il revient au galop (išvaryta gamta sugrįžta šuoliais atgal) būtų 
galima pakeisti: cbassez le mystigue... (išvyta mistika sugrįžta šuo- 
liais atgal). 

Pirmasis proveržis įvyko gana anksti tokioje apsišvietusioje, 
moralizuojančioje ir santūrioje šalyje, kokia buvo Anglija. Shaf- 
tesbury, Locke'o mokinys, aiškiai orientavęsis į Platoną bei Ang- 
lijos neoplatonikus, jau 1708 metais veikale Letter concerning 
Enthusiasm (Laiškas apie entuziazmą) išpažįsta naujo pobūdžio 
entuziazmą — gėrėjimąsi Dievo sutvarkyta harmoninga gamta. 
Vėlesnės kartos atstovas, anglikonų dvasininkas Edwardas Youn- 
gas, penktajame dešimtmetyje parašė Night Thoughts - devynių 

naktų meditacijas. Naktys, praleistos kapinėse, - nebe aktyviai 
pragyventos šviesios dienos — slėpė savyje gamtos misteriją, die- 
viškąją didybę, meilę, mirtį ir nemirtingumą. Jos bylojo ne trium- 
fuojantiems radikaliojo švietimo šalininkams, o kenčiantiems. 
Youngo naktų mintys didžiausią poveikį padarė Vokietijoje, pir- 
miausia tarpininkaujant Eriedrichui Gottliebui Klopstockui, ku- 
rio Messias pravirkdė visą kartą. Čia prisidėjo ir Rousseau su savo 
pesimizmu kultūros atžvilgiu": „Viskas, kas ateina iš Kūrėjo ran- 
kų, yra gera, žmonių rankose viskas išsigimsta“, net mąstymas: 
„Iš visų šimtmečių nėra nė vieno, kuriame būtų buvę skaitoma 
daugiau negu dabartiniame, — ir nė vieno, kuriame būtų dar 
menkiau išsilavinta.“ Georgas Christophas Lichtenbergas šį nuo- 
sprendį amžiaus lėkštumui dar labiau sustiprina: „Visuotinis 
skaitymas mums užtraukė mokytą barbariškumą.“* Gyventa me- 
įgalinčiame laike. 

Vokietijos jaunimas nuo aštuntojo dešimtmečio išsisiautė „Aud- 
ros ir veržimosi“ sąjūdyje. Čia turėjai elgtis kuo beprotiškiau, 
būti kuo laisvesnis, kuo genialesnis — tik ne vidutiniškai geras 
kaip senieji švietėjai. Svaigintasi, lėbaujant nuostabiomis mėne- 
sėtomis naktimis, senovinių liaudies dainų pavyzdžiu apdainuo- 
jant paprastos mergaitės žavesį. Dramos, kuriose veikia riteriai 
ir plėšikai, pakeitė moralines ankstyvojo švietimo melodramas. 
Leistasi atgal į viduramžius. Tai buvo vokiečių atsakas į pernelyg 
didelį švietimo racionalizmą. Vėliau, kaip romantizmo judėjimas, 
jis paveikė visą Europą. Knygoje apie Vokietiją maždaug 1810 
metais ponia Germaine de Stal su nuostaba pažymi: „Rite- 
riškumo dvasia tarp vokiečių dar gyva [...] jie nemoka nė vieno 
apvilti ir lojalumu grindžia visus savitarpio santykius [...] Išskyrus 
kelis rūmus, būtinai norėjusius pamėgdžioti Prancūziją, galima 
sakyti, Vokietijos nebuvo užvaldę nedorovingumas, puikybė ir 
netikėjimas, kuris regentui atėjus į valdžią pakeitė ankstesnį 
prancūzų charakterį. Taip vokiečių feodalizmas dar išsaugojo 
riteriškumo principus.“? 

Kad ir kokia kategoriška gali pasirodyti ši nuomonė, matome, 
kad buvo nusigręžta nuo Prancūzijos, kuri visiškai pakluso proto 

balsui. Dabar vėl atsisukama į pilį ir vienuolyną, nostalgiškai im- 
ta šlovinti viduramžius, kuriuos norėta matyti romantikų akimis. 

Vis dėlto reikia pasakyti, kad romantinis arba ikiromantinis 
judėjimas nebūtinai buvo reakcingas arba priešiškas reformoms. 
Tokiu jis tapo — ir tik iš dalies —- po Napoleono epochos sekusios 
restauracijos laikotarpiu. Baigiantis XVIII amžiui būta daug vyrų 
ir moterų, gebėjusių perskaityti ir kandžias Voltaire'o satyras, ir 
Youngo Night Thoughts - su šviesiu protu pirmąsias, su švelniu 
jausmu antrąsias. Buvo galima jausti ir švietėjiškai, ir roman- 
tiškai, atmetant radikalųjį švietimą bei reakcingą romantiką. Šis 
amžius švietimo dėka buvo tapęs toks atviras, jog laisvai ir pliura- 
listiškai priimdavo visas paskatas, kad ir iš kur jos būtų ėjusios. 


4, Tradicionalistinė ir valdžios reakcija 


Švietimas sukėlė neramumus tvirtai suręstame bažnyčių ir mo- 
narchų pasaulyje bei nusistovėjusioje luomų hierarchijoje. Kaip 
ir kiekvienas naujas judėjimas jis turėjo savo priešų. Tačiau anks- 
tyvajame bei klestėjimo laikotarpyje jis buvo greičiau madinga 
srovė, patrauklus nauju pasirinkimu. Jis pasireiškė daugiau teori- 
nėje ir filosofinėje plotmėje, menkai teišjudindamas politines bei 
socialines realijas. Vis dėlto kai kur į jį žiūrėta nepalankiai. Net 
reformos šalininkų ratas, susibūręs apie populiarų periodinį leidi- 
nį Hamburgo patriotai, konservatyviems miestiečiams kėlė įtarimą 
kaip negailestinga patriotų kolegija su savo senatoriais ir sindi- 
kais, kurie esą apsėsti Thomasiaus dvasios ir apsikrėtę indiferen- 
tiškumo maru.“ Indiferentiškumas, ypač religijos atžvilgiu, kėlė 
nerimą ne tik vyriausiajam Hamburgo kunigui. 

Toks likimas, koksai ištiko garsųjį švietimo filosofą Christianą 
Wolffą, galėjo ištikti ir kitus. Leibnizui rekomenduojant, Wolffas 
1707 metais buvo išrinktas Halės universiteto profesoriumi. 
Tačiau vadovaujančių pietistų įskųstą kaip religijos priešą bei de- 
terministą 1723 metais Prūsijos karalius Frydrichas Vilhelmas I 
atleidžia iš visų tarnybų ir išveja iš šalies. O kalvinistiškai nusiteikęs 

Marburgo universitetas Hesene pasikviečia šį liuteroną, ir čia, 
apsišvietusioje aplinkoje, Wolffas gali toliau dėstyti, kol 1740 
metais Frydrichas II — tai buvo vienas pirmųjų jo žingsnių atėjus 
į valdžią — jį vėl parsigabena į Halę. 

Ne visiems, galima sakyti, pasisekė kaip Wolffui gauti darbą 
svetur. Po keturiasdešimties metų to padaryti nepavyko ir Jean- 
Jacgues'ui Rousseau. Pasirodžius jo darbui Contra: Social, jis 
buvo ištremtas iš Prancūzijos, vėliau iš gimtosios Ženevos, po 
to iš Nojenburgo kunigaikštystės ir iš Berno respublikos, kol 
pagaliau randa galutinį prieglobstį Londone. 

Praėjus dešimčiai metų po dramatiško Rousseau bėgimo, ap- 
sišvietusį pasaulį nustebino Pablo de Olavide'o atvejis Ispanijoje. 
Ispanijos paskirtą Sevilijos valdytoją — kuris kaip tik buvo ėmęsis 
projektuoti didelę gyvenvietę —- 1766 metais suėmė, o 1778 me- 
tais patraukė eretikų teisman. Iš jo atėmė turtą, o patį nuteisė 
aštuonerius metus kalėti vienuolyne. Jis kaltintas nepadorių pa- 
veikslų laikymu — mat turėjo Boucher paveikslų — už jansenis- 
tines knygas, rastas jo bibliotekoje, už domėjimąsi Voltaire'u ir 
Rousseau, už Koperniko pasaulėvaizdžio pripažinimą. Olavide'ui 
pavyko pabėgti į Prancūziją, kur jis galėjo pasilikti. Atgal į Ispa- 
niją jis grįžo tik 1798 metais. 

Wolffas, Rousseau ir Olavide'as — tik trys pavyzdžiai iš dau- 
gybės. Būta didelio skirtumo — kokiame krašte dėstoma ir publi- 
kuojama. Draudimai, žinoma, neaplenkė ir visuomeninių sam- 
būrių, ypač masonų; nors Didžiojoje Britanijoje jie galėjo visai 
laisvai plėtotis, tačiau katalikiškose šalyse dėl popiežiaus drau- 
dimo jų organizacija buvo išties neteisėta. Bet, priklausomai nuo 
vyriausybės, vienur kitur masonai galėjo ir laisvai egzistuoti. 
Amžiaus pabaigą vis dėlto ženklina iliuminatų ordino panai- 
kinimas, 1784-1785 metais reakcingiems sluoksniams pavykus 
įtikinti Bavarijos valdžią, jog ši slapta sąjunga turinti būti už- 
drausta. Draudimu nebuvo apsiribota, pereita prie tikro perse- 
kiojimo. Iliuminatai buvo atleidžiami iš visų valstybinių tarnybų. 
Viename kurfiursto dekrete apie uždraudimą skelbiama: „Mes 
taip pat esame tiksliai informuoti, ir neabejotinas patyrimas tai 

patvirtina, kad jie savo susirinkimuose kuria pavojingiausius pro- 
jektus prieš religiją, valstybę ir vyriausybę, kuo toliau, tuo labiau 
stengiasi išplėsti savo bjaurią sistemą bei, esant mažiausiai pro- 
gai, ir žodžiu, ir slapta spausdinamais bei platinamais šmeiži- 
kiškais raštais siekia išniekinti — jei galėtų, visai sunaikinti — 
mūsų šventąją religiją, bažnytinius papročius ir kitus su tuo 
susijusius dalykus. Apskritai, kad įgyvendintų šiuos ir kitus pik- 
tus kėslus, jie leidžia sau imtis visų priemonių, tai atitinka jų 
pagrindinį principą.“ 

Uždraustos buvo ir visos Bavarijos skaitymo draugijos. Net 
imperatorius Juozapas II, susiklosčius tokioms aplinkybėms, bu- 
vo priverstas masonų ordiną patraukti valstybės priežiūron. Ka- 
dangi masonų draugijos galiausiai pasirodė esančios tik apgaulė, 
kaip rašoma 1785 metų gruodžio 11 dienos masonų patente, 
stingant vadovavimo jos galėtų „peržengti ribas, kas, žinoma, gali 
būti pražūtinga religijai, tvarkai bei papročiams, o valdžios žmo- 
nės, susiję tarpusavyje šiais fanatiškais ryšiais, gali būti priešiškai 
nusistatę prieš tuos savo pavaldinius, su kuriais jų nesieja anks- 
čiau minėtieji visuomeniniai interesai, arba mažų mažiausiai 
išlaidauti.“!! 

Net apsišvietę Mainco ir Kelno kunigaikščiai vyskupai už- 
draudė visas draugijas, įtartas esant užkrėstas iliuminatų idėjomis. 
Ši akcija atspindėjo bendrą reakcingą nuotaiką, jaučiamą anais 
metais ir ilgėliau išsilaikiusią ginantis nuo Prancūzijos revoliu- 
cijos. Draudimas palietė, pavyzdžiui, skaitymo draugijas Tryre 
(1783), Diuseldorfe (1794), Šrefoje prie Ciūricho ežero (1795) 
bei Zybenburgene (1798). Draugijos Kelne — 1792 ir Erfurte — 
1795 metais tampa kontroliuojamos kurfiursto valdžios. 

Kaip matome, susijungimo teisė — teisė laisvai, be valstybės 
priežiūros, steigti draugiją — anaiptol nebuvo savaime supran- 
tamas dalykas. Spaudos laisvė, pavyzdžiui, įsivaizduota dar sun- 
kiau. Cenzūra visur tebebuvo valstybinės arba bažnytinės valdžios 
dalis, ir vėl — išskyrus nuo seno laisvas Nyderlandų bei Anglijos 
valstybes. Tiesa, daugelyje vietų cenzūros valdžią turėjo apsišvietę 
žmonės. Tai, ką 1786 metais sako vienas Berno istorikas, tinka 

taip pat ir daugumai kitų cenzorių: „Be abejo, mes galime rašyti 
laisviau negu anksčiau. Keletas užkietėjusių tamsuolių, taigi švie- 
timo persekiotojų, pasimirė. Rašo asmenys, kurių lengvai nepa- 
žeisi ir kurie tai daro ne dėl duonos kąsnio [...] Mūsų ir šiaip 
negriežta cenzūra visai užsnūdo, reguiscat in pace.“ V 

Galėtų ji ir ilsėtis ramybėje, tačiau šiame paaiškinime negalima 
nepastebėti potekstės, jog paprastiems žmonėms ir tiems, kurie 
rašydami užsidirbdavo duoną, ne visada lengvai pavykdavo išsi- 
sukti nuo cenzūros ar jos įtakos publikacijoms. 

Jei net protestantiškuose ir apsišvietusiuose kraštuose, — kur 
užkietėję tamsuoliai švietimo persekiotojai užmigo amžinu mie- 
gu, - spaudos laisvė nebuvo savaime suprantamas dalykas, kai 
kuriose katalikiškose šalyse, kaip antai Ispanijoje, situacija buvo 
dar problemiškesnė. 

Kokios sunkios padėties būta, rodo, pavyzdžiui, garsiojo Bec- 
caria veikalo apie baudžiamąją teisę vertimo į ispanų -kalbą 
uždraudimas. Viename diplomato pranešime į Vieną sakoma: 
„Inkvizicijos teismas pasiryžęs be atodairos siekti savo plano. 
Nepaisant to, kad Kastilijos taryba priešinasi ir gina įvairias 
savo pačios aprobuotas knygas, šiomis dienomis markizo Beccaria 
knyga Dei delirti e delle pene kartu su daugybe kitų veikalų yra 
galutinai pasmerkta, jos publikavimas uždraustas, už tai numa- 
tant skirti griežčiausias nuobaudas. Abatas Alvarezas de Cabal- 
leria, kuris šį darbą išvertė į ispanų kalbą ir ilgai jį gynė teisme 
bei raštiškai, [...] manė būsiant protinga užbėgti audrai už akių 
ir skubiai pasitraukti į Romą.“"? 

Tai, kad bėgant nuo Ispanijos inkvizicijos, ieškota prieglobsčio 
Romoje ir jis buvo ten randamas, rodo, kokio įvairaus būta to 
paties katalikiškojo pasaulio ir kokia prieštaringa padėtis susi- 
klostė Ispanijoje. 

Tačiau ne tik Ispanijoje. Nors ir tikėtasi ilgainiui gyventi apsi- 
švietusioje Europoje, reakcingų viršūnių veiksmai dažnai įvary- 
davo baimės. Kad eretikų procesai dar nebuvo pasibaigę, labai 
aiškiai rodo 1762 metais kalvinistui Jeanui Calas įvykdyta egze- 
kucija, kurią paskyrė parlamentas, Tulūzos tribunolas. Calas 

pasmerkė už tai, kad jis neva nužudęs savo sūnų, siekdamas 
sukliudyti jam pereiti į katalikų tikėjimą. Sūnus iš tikrųjų nusi- 
žudė pats. Prancūzijoje buvo manoma, jog eretikų procesų laikai 
jau praėję. Voltaire'o protestas vėliau išties privertė Paryžiaus 
aukščiausiąjį teismą peržiūrėti bylą, ir 1765 metais Calas po 
mirties buvo reabilituotas. 

1782 metais evangeliškame Glaraus kantone Šveicarijoje viena 
samdinė dar buvo pasmerkta myriop kaip ragana, neva ji apke- 
rėjusi šeimininkų vaiką. 

Prieš dvejus metus Ciūriche — taip pat protestantiškoje terito- 
rijoje — neparankiu tapęs apsišvietęs dvasininkas Heinrichas Wa- 
seris buvo nuteistas mirties bausme kaip šalies išdavikas, nes jis 
Ciūrichui nepalankius dalykus publikavęs užsienyje ir nesugrą- 
žinęs slaptų aktų, paimtų iš valstybės archyvo. Waserio atvejis 
buvo kraštutinė populistinės politinės justicijos priemonė. 

Prieš dešimtmetų šiurpią aferą išgyvena Danija: egzekucija 
buvo įvykdyta pirmajam karalystės ministrui Johannui Eried- 
richui Struensee. Kaip karalienės Karolinos Marildos draugas — 
pats karalius, kaip žinoma, buvo silpnaprotis — 1770 metais jis 
tapo pirmuoju ministru ir tuojau inscenizavo dideles švietėjiškas 
reformas: kankinimų panaikinimą, spaudos laisvę, finansų refor- 
mą, muitų sumažinimą, prekybos privilegijų likvidavimą, valstie- 
čių luomo rėmimą. Tai atitiko švietimo dvasią, buvo antimer- 
kantiliška, net fiziokratiška.Tačiau visa tai įvyko pernelyg greitai 
ir pernelyg giliai pasikasta po senojo pasaulio pamatais. Rūmai, 
tai yra senoji karalienė našlė ir bajorai, jau po pusantrų Struensee 
valdymo metų pasistengė jį nuversti, tad, prisidėjus dar ir asme- 
niniams motyvams, pirmą kartą buvo įvykdyta mirties bausmė 
gana įtakingam ministrui. 

Buvo beveik normalu nuversti tuos ministrus, kurie pernelyg 
kišosi į tradicinius santykius. Vis dėlto, kai 1776 metais Prancū- 
zijos karalius Liudvikas XVI paleido fiziokratų idėjų paveiktą 
finansų ministrą Turgot, tai padarė ypatingą įspūdį. Turgot drą- 
siai skelbė prekybos ir amatų laisvę bei cechų privilegijų panai- 
kinimą. Išbuvęs vos dvejus metus tarnyboje, jis tapo visų klasių 

privilegijuotųjų puolimo auka. Senoji aukštuomenė parodė, kad, 
nepaisant viso švietimo, ji tebeegzistuoja ir yra nusiteikusi truk- 
dyti kiekvienai rimtai reformai. 

Jei kai kuriais atvejais tokios reformos pasisekdavo, jei vidinių 
pasikeitimų keliu į valdžią ateidavo moderni vyriausybė, vieš- 
pataujančios tvarkos sergėtojai griebdavosi karinės intervencijos. 
Antrojoje amžiaus pusėje pasitaikė mažiausiai trys tokie atvejai 

Britų karūnos mėginimą užgniaužti Amerikos nepriklauso- 
mybės judėjimą galima apibūdinti kaip konservatyvios valstybės 
intervenciją. Pasitelkus pagalbon samdytą armiją, - sudarytą 
daugiausia iš vokiečių kareivių, - mėginta atvesti į protą kolo- 
nijas, kurios buvo priėmusios laisvės konstitucijas. Šis mėginimas 
nuėjo niekais, susidūrus su atkakliu Amerikos švietimo pasi- 
priešinimu.Tačiau negalima užmiršti, kad daug Anglijai ištikimų 
kolonistų — monarchistų — paliko Ameriką, kad vėliau kaip emig- 
rantai paremtų konservatyvizmą Europoje. 

Kitas konfliktas tarp konservatyvių ir pažangių grupuočių 
dešimtmečius vyko Ženevos respublikoje. Kai liberaliosios jėgos 
1782 metais galiausiai perėmė valdžią ir pradėjo diegti tam tikras 
permainas, Ženevos oligarchai pagalbon pasikvietė globojančias 
valstybes. Trys valstybės — Prancūzija, Sardinija-Pjemontas ir Ber- 
nas — mielai suteikė prašomą pagalbą ir, surengusios karinę inter- 
venciją, patricijams sugrąžino jų senąsias teises. Naujovių diegėjai 
emigravo ir vėliau suvaidino nemenką vaidmenį Prancūzijos re- 
voliucijoje. 

Po penkerių metų panašiai pasielgė ir Nyderlandų respublikos 
reakcingosios jėgos, kreipdamosi į konservatyvias Anglijos bei 
Prūsijos vyriausybes, kad šios nuverstų jau keletą metų vieš- 
pataujančią patriotų partiją. Remiama Prūsijos kariuomenės dali- 
nių bei Anglijos diplomatinių jėgų, konservatyvi partija galėjo 
sugrįžti į valdžią ir atgaivinti antirespublikonišką Oranijos dinas- 
tijos valdymą. 

Pagaliau Bažnyčios reakcija, prasidėjusi po Frydricho II mir- 
ties Prūsijoje, atrodo, vainikuoja galutinę šio atoveiksmio sėkmę. 
Frydricho II įpėdinis Frydrichas Vilhelmas II ketino sužlugdyti 

visą švietėjišką didžiojo karaliaus politiką, ministru religijos rei- 
kalams paskirdamas Johanną Christophą Wollnerį. 1788 metais 
Wė6llneris išleido Religionsedikt (Religijos ediktas) Visos trys pa- 
grindinės kontesijos — liuteronų, kalvinistų ir katalikų — savo 
tikėjimo tiesoms nuo nežabotos švietimo laisvės apginti galėjo 
remtis policijos priemonėmis. Tačiau pasirodė, kad švietimas 
Prūsijoje buvo pernelyg giliai įleidęs šaknis. Priešintasi taip įnir- 
tingai, kad po devynerių metų, 1797-aisiais, karaliui teko panai- 
kinti įstatymą ir atleisti iš posto W6llnerį. Vis dėlto Wėllnerio 
ediktas bylojo apie visur suaktyvėjusias reakcijos jėgas. Karalius 
ir jo ministras priklausė Rožinio kryžiaus ordinui — reakcingų 
jėgų sambūriui, kuris švietimo užnugaryje siekė grįžti prie autori- 
tarinio mąstymo. 

Antrosios amžiaus pusės Europoje imtasi ir kitų represinių 
autoritarinių priemonių, o tai rodo, jog įvairiose šalyse valdan- 
čiosios jėgos rėmėsi ta pačia antišvietėjiška dvasia. Kiek daug 
nuosaikių, anaiptol ne radikalių reformų valdymo, mokymo, 
Bažnyčios ir ekonomikos srityse sužlugo todėl, kad prieš jas buvo 
nusistatę pasipūtę bajorai, konservatyvūs magistratai, klerikalai, 
siaurų pažiūrų profesoriai, ssnamadiški amatininkai bei neraš- 
tingi valstiečiai. 


IX 
Kelias į XIX amžių 


1. Nacionalizmas vietoj kosmopolitizmo? 


Nors nacionalizmas politine tikrove galėjo tapti tik po Pran- 
cūzijos revoliucijos ir nors tautos vienybės idėja paplito tik ro- 
mantizmo laikotarpiu, vis dėlto pirmosios diskusijos šia tema 
kyla XVIII amžiuje ir jas galima laikyti pasipriešinimo švietimui 
ženklais. 

XVIII amžiaus žmogus gyveno savo kaime, savo pilyje, savo 
mieste arba rezidencijoje. Jo gyvenamoji vieta buvo tam tikroje 
valstybėje arba šalyje, vadinasi, jis priklausė tam tikrai tautai. 
Jis buvo ne tik savo karaliaus valdinys, bet ir tautinės bend- 
ruomenės — tiesa, daugiau tariamos negu realios — narys. Atskiras 
žmogus nuo pat gimimo priklausė didelei visumai, kuri pagal 
aplinkybes galėdavo išeiti už valstybės ribų. Egzistavo ne tik 
įvairių valstybių, bet ir įvairių tautų Europa. Tautos sąvoka buvo 
neaiški, politiniam protui ji buvo menkiau patraukli nei jaus- 
mams. Jautėsi, kad įstrigta tam tikroje archaikoje. 

Tautų lentelė! iš XVIII amžiaus vidurio mums gali papasakoti 
apie Europos tautas. Ji sudaroma Šteiermarko provincijoje Aust- 
rijoje ir atspindi populiarų Europos vaizdą, kurį buvo susikūrusi 
liaudis. Ispanai yra išdidūs, drąsūs, protingi ir išmintingi, didžiai 
narsūs. Prancūzai — lengvabūdiški, kalbūs, nepastovūs, atsargūs. 
Italai — klastingi, pavydūs, įžvalgūs — laiką leidžia plepėdami. 
Vokiečiai — širdingi, sąmojingi, išlaidūs, laiką leidžia gerdami. 
Anglai — proporcingai sudėti, mieli, nerimastingi — tarnauja tai 
vieniems ponams, tai kitiems, o laiką jie leidžia dirbdami... Ir 
taip toliau — dar apie švedus, lenkus, vengrus, rusus, turkus ir 
graikus. Štai koks nedidelis regos laukas atsiskleidžia, žvalgantis 
iš Šteiermarko provincijos aukštumų. Paprastos tenykštės liaudies 


Nacionalizmas vietoj kosmopolitizmo? 229 


akimis, Europoje būta maždaug dešimt tautų, ir jas visas mokėta 
apibūdinti. Kaip matėme, tai buvo rinkinys klišių, išankstinių 
nusistatymų, paplitusių, žinoma, ne tik liaudyje, jei net Rous- 
seau, pavyzdžiui, kalba apie tai, jog anglui esąs įgimtas išdi- 
dumas, o prancūzui — tuščiagarbiškumas.* 

Iš dalies Europos tautos sutapo su jų užimamomis valstybė- 
mis, išskyrus vokiečius, italus ir kitas tautas. Tautos sąvoka yra 
daug platesnė nei valstybės sąvokos variantas. Joje susipina dau- 
gybė įvairiausių reikšmių. Tauta šiame sąryšyje iš tikrųjų yra 
daugiau nei žemasis sluoksnis — ji apima visas klases. Tauta — 
tai pirmiausia kraštas, teritorija, kurią jos gyventojai, o ypač kai- 
mynai, nuo seno suvokia kaip vienumą, valdomą karaliaus arba 
imperatoriaus, ir kuri turi jai būdingą religiją. Švedų tautą antai 
apibrėžia karalius ir liuteronybė, portugalų — karalius ir kata- 
likybė, rusų — caras ir stačiatikybė. Bendra kalba išryškėja kaip 
antrasis arba kaip savaime suprantamas požymis. Ji susideda iš 
tarmių, kuriomis tarpusavyje dažniausiai sunkiai susikalbama. 
Be to, rūmai ir aukštasis sluoksnis kalba kitaip nei paprasti žmo- 
nės — literatūrine kalba arba prancūziškai; turintieji akademinį 
išsilavinimą ir teisininkai dažnai dar kalba ir lotyniškai. Danijos 
karalystėje, pavyzdžiui, kalbama daniškai, vokiečių žemaičių tar- 
me, norvegiškai ir islandiškai. Iki XVIII amžiaus čia sugyventa 
taikiai. Juk Dievas ir karalius supratę visas kalbas. Taip part ir 
valstybės integracija buvo įmanoma be bendros kalbos.Tai ma- 
tome Šveicarijoje, Rytų Europoje, kur egzistavo daugybė kalbos 
mažumų, Prancūzijos bretonų, Ispanijos katalonų atveju... 

XVIII šimtmetyje - gamtos mokslų amžiuje — tautos kaip 
vieneto suvokimą imta labiau sieti su gamtos sąlygomis, ypač 
su klimatu. Netgi tikėjimą, atrodo, bus nulėmęs klimatas. Hern- 
huto grafas Zinzendorfas manė, jog tautas sukūrė pats Dievas, 
kad „įskiepytų žmonėms teisingumą ir meilę savo sūnui nelygu 
jų supratimas ir krašto temperatūra bei oras. Anglijos religija 
tinka kaip tik jos klimatui, Ispanijos ir Portugalijos klimatui 
pridera katalikybė, Prancūzijai ji nelabai tinkama, todėl atsiran- 
da ecclesia gallicana, katalikybės ir retormacijos kratinys [...]. 

Vokietijoje gerai tinka protestantizmas, o šiaurės kraštuose dar 
labiau, todėl tose šalyse ir egzistuoja šios religijos.“? 

Gyventojus vis labiau siejant su valstybės sąvoka, pradėta išsa- 
miau tirti esprit des nations, tautų dvasią bei specifinį tautos 
charakterį - pavyzdžiui, Prancūzijoje, kuri siekė centralizacijos. 
Tauta apima visus prancūzus, kurie jau labai seniai sudarė vieną 
valstybę ir buvo valdomi vieno karaliaus. Viduramžiniai frankų 
liaudies vaizdiniai perkeliami į XVII-XVIII amžius. Visi pran- 
cūzai buvo savo šalies vaikai, kuriuos karaliaus valdžia ir karaliaus 
armija gina nuo kitų tautų aspiracijų bei užsienio konkurencijos. 
Prancūzams pavyzdžiu buvo anglai, anksčiau susiformavę kaip 
tauta, saugoma jos pačios uždarumo. 

Ateityje laukta, kad kiekviena tauta vieningai mąstytų ir bend- 
rai jaustų. Kartu vis svarbesnė tampa tėvynės meilės idėja — ne 
tik kaip ištikimybė karaliui, bet ir kaip tapatumo su tėvų šalimi 
jausmas. Herderis šią idėją išreiškia tokiu sakiniu: „Kiekviena 
tauta turi savyje savo palaimos centrą, kaip kiekvienas rutulys 
turi savo svorio centrą.“* Jei tauta tokį svorio centrą turi, jai 
priskiriamos ypatingos savybės, ji kitokia nei kitos tautos. 

Todėl kalba staiga tapo vienijančiu ir telkiančiu veiksniu, 
dažnai atstojančiu religiją. Tai lengvai pavyko, pavyzdžiui, Pran- 
cūzijoje, kur religija pamažu buvo nuvertinta, o Paryžiaus kaip 
kultūros centro kalba vis dažniau tarnavo kaip išraiškos prie- 
monė. Švedijos karalystė įkūrė akademiją krašto kalbai puoselėti. 
Priekin išsiveržė Nyderlandai, ugdę vieningą rašytinę kalbą ir dėl 
to buvę ne tik sąjunginis vienetas. Pažymėtina tai, kad XIX am- 
žiaus pradžioje hugenotai Vokietijoje atsisakė savosios prancūzų 
kalbos, kad geriau integruotųsi į vokiečių tautą. Tačiau šį procesą 
išgyveno ne tik kitakalbiai. Išsilavinę žmonės XVIII amžiuje 
pradėjo vartoti rašytinę kalbą. Jei norėjai iškilti visuomenėje, 
reikėjo atsisakyti tarmės. Kalbinis nacionalizmas labiausiai buvo 
būdingas aukštiesiems sluoksniams. Antai išsilavinę italai jau 
seniai turėjo brangų literatūrinės kalbos turtą tuo metu, kai 
paprasti siciliečiai ir lombardai tarpusavyje susikalbėdavo taip 
pat vargiai, kaip ir švabiškai kalbantys Pietų Vokietijos gyventojai 

su Žemutinės Saksonijos gyventojais, vartojusiais vokiečių žemai- 
čių tarmę. Tačiau kaip tik literatūrinės kalbos dėka liaudis ir 
galėjo išsivaduoti iš savo ribotumo bei kvailumo. Tai buvo švieti- 
mo koncepcija. 

Kita vertus, romantizmo ekstazėje tikėta, kad tautos turtus 
išsaugojo būtent liaudis. Juos atskleidė poetai, kurie dabar — tiesa, 
literatūrine kalba — ėmė apdainuoti tėvynę, jos nepakartojamą 
gamtą ir didvyrišką istoriją. 

Kuo toliau siekė tautos praeitis, tuo ji buvo grynesnė. Vokie- 
čiai identifikavosi su germanais, kuriuos aprašė Tacitas. Didžiajai 
Britanijai ir Airijai škotas Jamesas Macphersonas, sekdamas seno- 
vės keltų dainomis, parašė herojiškų giesmių ciklą Osiano giesmės. 
Šiaurės tautos savo didvyrių ieškojo Edoje ir sagose, kurių dvasia 
dar klaidžiojo tik Airijoje. Vėl atgijo dievai Votanas, Donaras, 
deivė Frėja, ir atgimė senieji didvyriai Dytrichas iš Berno, Hilde- 
brandas, Zygfrydas, Brunhilda ir Krimhilda. Šalia visus siejančios 
graikų mitologijos iškilo ir savita tautos senovė. 

Vis dėlto praeitį, pagrįstą istorija, buvo galima geriau suvokti, 
naudojantis naujais Švietimo metodais. Danija Šiaurės istorijai 
tirti net įkuria Karališkąją draugiją. Tai, kas reformacijos ir kontr- 
reformacijos buvo užtamsinta, dabar vėl atsiduria dėmesio centre: 
frankų karaliai Prancūzijoje, Hohensraufenai arba herojiški senų- 
jų šveicarų Mūšiai ir — ne tokie tolimi įvykiai — danų bei olandų 
pergalės jūroje bei švedų žygdarbiai Trisdešimties metų kare. 
Britai, be to, dar galėjo imtis šlovinti savo viešpatavimą jūrose. 
Tai akivaizdu dainoje „Rule Britannia, Britannia rules the waves“ 
(„Valdyk, Britanija, Britanija viešpatauja jūrose“). 

Kiekviena tauta netrukus turėjo raiškų savo istorijos paveikslą, 
kuris pretendavo būti tikrove, - ne legenda. Šis paveikslas visada 
bylodavo apie puikią, didvyrišką, gerą ir galingą tautą, kuri pa- 
prastai nugali savo menkaverčius priešus. Tauta buvo daugiau nei 
dabartis. Ji buvo bendruomenė, siejanti gyvuosius ir mirusiuosius. 

Toks tautos šlovinimas ir gręžimasis į praeitį atrodo mažai ką 
bendra turįs su švietimu. Tačiau jei protėvius siekta vaizduoti 
kaip dorus žmones, kaip teisingus karalius, kaip pasiaukojusius 

karius, kaip nesavanaudiškus piliečius, vadinasi, švietėjiška dory- 
bės sąvoka sietina su sektinais istorijos pavyzdžiais. Be to, nuo- 
saikaus mentaliteto iš vidaus siejama tauta reiškė stiprią valstybę, 
kuri galėjo įgyvendinti modernius švietimo reikalavimus. Tau- 
ta — efektyvesnis politinis įrankis negu monarchija. 

Tačiau ar nacionalizmas išties neprieštaravo pradiniam švie- 
timo kosmopolitizmui? Ar nebūta grįžimo atgal į XVI ir XVII 
amžius, gal net į vėlyvuosius viduramžius? Ar nebuvo atgaivinti 
vaizdiniai senų laikų priešų, kuriuos geisra nugalėti? Švietimas, 
vadovaudamasis vieninga prigimtine teise bei etine filosofija, vis 
dėlto stengėsi suteikti naujus visiems žmonėms, nepriklausomai 
nuo jų tautybės, tinkamus pagrindus. Žmonija kaip universalus 
fenomenas, galiausiai turėjo pakeisti atskiras valstybes su joms 
būdingomis skirtingomis ideologijomis. 

Kosmopolitizmą buvo galima gelbėti, tėvynės meilės sąvoką 
susiejant su švietimo sąvoka — patriotizmu. Reikėjo tik — kaip 
tai darė Montesguieu ir kiti — teisingai vadovauti žmonėms, 
įvesdinant juos į kosmosą. Tokiu atveju, pirmasis žmogaus veiklos 
ratas yra tėvynė siauriausia prasme: šeima, kaimas, miestas. Šios 
patriotinės veiklos mažiausiame rate platesnis kontekstas — tauta, 
galinti pažadinti labai stiprią, siaurą būvį pranokstančią energiją. 
Antra vertus, tauta laikytina tik visos žmonijos dalimi. Tauta 
galima tikėti tik tada, kai ji tarnauja žmoniškumui. Tokių tikslų 
siekia švietėjas patriotas. Čia galima pasiremti dviem vėlyvojo 
švietimo pareiškimais: „Argi to užtenka, kad apsišvietęs žmogus 
pažįsta tik savo bendrapiliečius, nejau ne mažiau svarbu pažinti 
žmones apskritai?“? Arba: „Tikras patriotizmas yra ne kas kita 
kaip gryniausios meilės žmogui išraiška. Ji netelpa ankštuose 


vienos šalies ir vienos tautos rėmuose.““ 


2. Nuo švietimo į revoliuciją 


Revoliucijos galimybė Europoje antrojoje amžiaus pusėje tiesiog 
tvyrojo ore. Tai metais, kai Jungtinės Amerikos Valstijos paskelbė 

savo nepriklausomybę, italų kilmės stebėtojas Pilati - mūsų daž- 
nai cituotas autorius, kurį galima laikyti kelionės po švietimo 
amžių vadovu, — iš Paryžiaus rašė: „Vis dėlto kaip šio pasaulio 
įvykiai nuolat kinta, pereidami iš vieno būvio į kitą — vos tik 
pasiekę tobulumą, jie pradeda žlugti. Svetimšaliai pernelyg stip- 
riai jaučia, kad šioji revoliucija jau prasidėjo ir kad Prancūzijoje 
ji net labai toli pažengė priekin“? 

Liaudis įsivaizdavo daugiau ar mažiau taikų perversmą, panašų 
į šlovingąją Anglijos revoliuciją. Praslinkus dvylikai metų po šio 
Pilati laiško iš tikro įvyko tai, ko ir tikėtasi. Pirmieji Prancūzi- 
jos revoliucijos etapai išties priminė nesmurtinį perversmą, tačiau 
1792 metais galutinai imta procesą eskaluoti. Radikalizavimą 
skatino ir senųjų Anglijos, Prūsijos ir Austrijos vyriausybių reakci- 
ja. Dabar paprasčiausiai iškilo pasirinkimo problema: revoliucija 
arba kontrrevoliucija. Susiskaldymas apėmė visas valstybes ir visas 
klases. Ši poliarizacija turėjo paženklinti visą XIX amžių ir dar 
užgriebti XX amžių. Šiaip ar taip, ji ligi šiol formuoja mūsų 
nuomonę apie visą švietimą. 

Konservatoriai atsakomybę už revoliuciją suvertė švietimui, 
bent radikaliajam jo etapui antrojoje amžiaus pusėje. Kaltos tur- 
būt labiau buvo opozicinės reakcijos jėgos, vakardienos žmonės, 
bailiai, ultrrakonservatoriai, nenorėję laiku suprasti, jog pagaliau 
reikia pradėti esmines reformas. Jie ir vertė švietimo šalininkus 
bei potencialius reformatorius imtis radikalizmo: šių kantrybė 
buvo išsekusi visur, ne tik Prancūzijoje. 

Kontrrevoliucijos galios ir taktikos taiklus pavyzdys — katali- 
kiškojo pasaulio poliarizacija. Kai buvusi katalikiška Prancūzija, 
jakobinų revoliucijai pasiekus kulminaciją, pradėjo persekioti ku- 
nigus ir pagaliau apskritai panaikino Bažnyčią bei religiją, tokiais 
ekscesais galėjo būti kaltinamas visas švietimas. Nors laisvamanybės 
kryptis išsilaikė dar keletą dešimtmečių, tačiau vėl atgijo jėzuitai. 
Jų panaikinimas buvo tik laikinas dalykas. Po uždraudimo 1773 
metais jie būrėsi iš naujo, pirmiausia į Jėzaus Širdies brolijas, o 
kai kuriose vietose, - kadangi ten daugiau nebuvo kam, - jie, 
kaip ir kiti dvasininkai, toliau vadovavo mokykloms. Taigi savo 

egzistenciją jie tęsė slapta. Nepraėjus nė trisdešimčiai metų po- 
piežius Pijus VII atkūrė nepakeistą senąjį ordiną: 1801 metrais 
Rusijoje, 1804 metais Neapolyje ir galiausiai 1814 metais visame 
pasaulyje. Dabar visur galėjo prasidėti restauracija, nenumal- 
domai trokštanti keršto švietimui, bet kokiam jo pasireiškimui, 
ypač — katalikybėje! 

Nors XIX amžiuje liberalūs katalikai švietimo darbą tęsė kaip 
mažuma, tačiau jie tai darė kur kas griežčiau ir bekompromi- 
siškiau nei protestantai, tarp kurių liberaliai nusiteikusių buvo 
dauguma, ar XVIII amžiaus dvasininkai humanistai. Tik antra- 
sis Vatikano susirinkimas pagaliau natūraliau pažvelgė į švietimą 
ir katalikiškus jo komponentus. 

Kita vertus, būtent mažose Europos valstybėse — Skandina- 
vijoje, Belgijoje, Nyderlanduose, Šveicarijoje - 1848 metų Euro- 
pos revoliucijos metu pavyko įgyvendinti eksperimentus, kurių 
reikėjo imtis šimtmečio pradžioje, tarp revoliucijos Prancūzijoje 
ir kontrrevoliucijos Austrijoje bei Didžiojoje Britanijoje, visose 
srityse įdiegti švietimo reformas ir — net monarchijose - sukur- 
ti demokratiškas sąlygas. 

Švietimas atrodė pasibaigęs, kai Prancūzijos revoliucijos mer- 
dėjimas pavirto Napoleono imperializmu ir kai 1815 metais Vie- 
nos kongresas paskelbė ankstesnių ikirevoliucinių santykių restau- 
raciją. Vis dėlto daug ko sužlugdyti buvo neįmanoma. Atviresni 
konservatoriai, kaip ir nuosaikesni radikalai, savaime suprantamais 
dalykais laikė religinės tolerancijos, žmogaus teisių laisvės, žmogaus 
pilietinės brandos, kritinio mąstymo principus. Kita privalėjo būti 
nuosekliai grąžinta atgal: vienpusiškas proto kultas, taip pat ir nai- 
vus tikėjimas nuolatine pažanga. Du pasauliniai karai, fašizmas, 
nacionalsocializmas ir stalinizmas galiausiai atnešė kartų nusivy- 
limą. Nepaisant tokių nesėkmių, viltis liko. Ir jei esama vilties, 
tai vis dar žvilgsniui krypstant į XVIII amžiaus švietimą, į pro- 
tėvių — kurių portretus tebeturime, kurių knygas dar galime paimti 
į rankas — pasaulį. Tas laikas, pažadinęs tiek daug vilčių, juk nėra 
pernelyg nutolęs. Švietimas tebelieka „dinamišku modernaus pa- 
saulio veiksniu ir raginimu tamsiais laikais išlikti žmoniems'“. 

Iš esmės švietimo judėjimas žmonijai kėlė pernelyg didelius 
reikalavimus. Šita nauja ryški šviesa per daug akino, dažnai per 
greitai ir netikėtai įsiskverbdavo į baroko tamsumą. Mąstytojų 
ir aristokratų elitas dažnai naiviai manė, jog pakanka apeliuoti 
į ratio, kad žmoniją sužavėtų palaimingas pažinimas. Nors buvo 
ir tokių kraštų bei regionų, kur toks apeliavimas sulaukdavo su- 
pratimo ir kur galėta be skaudaus lūžio, ypač socialinėje srityje, 
parengti būtinas reformas, tačiau kitur užduotis buvo sunkes- 
nė, ir apsišvietęs elitas, nekantriai siekęs permainų, per menkai 
įsivaizdavo tą pasipriešinimą, kurį jis iš tikrųjų sukėlė. Vis dėl- 
to iki šiol pribloškia visapusiška inteligencija, kurios nestigo 
šiame amžiuje. Ir jei ne jos poveikis, žmogaus esybė būtų ir to- 
liau skendėjusi bukaprotiškumo ir — sakykime tiesiai — kvailu- 
mo liūne. Kad judėjime slypėjo vienokie ar kitokie perlenkimo 
pavojai, tuomet pripažino daugelis, ne tik Swiftas savo Guliv- 
er's travels ar Voltaire'as Kandide (Candide). Tačiau abu šie au- 
toriai kartu su daugeliu kitų atvėrė pasauliui naujus horizontus, 
reikalavo laisvės, kurią ir vėl reikėjo naujai iškovoti, kurią vis iš 
naujo reikėjo ginti nuo regreso. Net Lavateras, kuriam nebuvo 
svetimas religinis spiritualizmas, konfrontuodamas su krikščio- 
niška neopietistų draugija Vokietijoje, teigė: „Galbūt jie ir neblo- 
gai samprotauja, bet trūksta šviesos ir laisvo gilaus pažinimo.“? 

Šis laisvas gilus pažinimas buvo pirminis uždavinys, kurį sau 
išsikėlė švietimas. Šis uždavinys turėjo būti naudingas visai žmo- 
nijai. Apie tai ir galvojo Montesguieu, užbaigdamas autobiogra- 
fiją glausta žmogaus santykio su šeima, tauta bei žmonija anali- 
ze. Šie trys sakiniai išreiškia jo asmeninį švietimo etikos išpažinimą: 
„Jei aš sužinočiau kažką, kas būtų naudinga man pačiam, tačiau 
žalinga mano šeimai, tai išleisčiau iš savo akiračio. Jei sužinočiau 
kažką, kas būtų naudinga mano šeimai, tačiau ne mano tėvynei, 
pamėginčiau tai užmiršti. Jei sužinočiau kažką, kas būtų naudin- 
ga mano tėvynei, tačiau žalinga visai Europai arba naudinga Eu- 


ropai ir tuo pat metu žalinga žmonijai, tai laikyčiau nusikaltimu.“!* 

